
Hvad der er udrettet med de Penge, som Storthinget har bevilget til
„Forsøg paa at skaffe Fanter og andre deslige omstreifende og

                                 Trykfeil

Trykfeil.

Navne og Tal kunne ofte være urigtig trykte, uden at Læseren kan opdage
det, og han faar let Mistanke om saadanne skjulte Trykfeil i den Bog,
hvor han ser mange aabenbare. Jeg vil dog haabe, at nærværende Bog ikke
har flere feiltrykte Navne og Tal end de, som ere anførte nedenfor
blandt de andre Rettelser; thi vel blev de fleste Ark trykte, medens
jeg var fraværende paa Reise, men jeg kom dog tidsnok hjem for at
skrive Trykfeilslisten.

Taasen i Aker, 10de November 1859.

Forfatteren.

————

Side

3,

Linie

23

den med dem, l. de ved den.

–

3,

–

28

omhandlede, l. behandlede.

–

4,

–

26

mattet, l. maattet.

–

6,

–

14

disse 15 Børn, l. hine 20 Børn.

–

6,

–

15

kun, l. kom.

–

6,

–

28

13 Gutter, l. 12 Gutter.

–

9,

–

23

levnet, l. lovet.

–

9,

–

24

forberedtes, l. forberedes.

–

11,

–

4

franeden: misligt, l. misligst.

–

12,

–

19

bør, l. tør.

–

14,

–

1

franeden: Beretningen, l. Beretningerne.

–

15,

–

11

hænge med, l. hænge ved.

–

16,

–

8

tvinge dem saa vidt, at de kunne antages til Konfirmation, l. bringe o.
s. v.

–

27,

–

5

franeden: der da sad, l. der de sad.

–

33,

–

12

Knaas Sogn, l. Kvaas Sogn.

–

34,

–

4

franeden: Ledfærdighed, l. Letfærdighed.

–

36,

–

23

halvvoxne Folk, l. helvoxne Folk.

–

37,

–

8

franeden: selv hjulpne, l. selvhjulpne.

–

40,

–

21 og 28

med, l. ved.

–

41,

–

14

i Førstningen, l. i Beretningen.

–

41,

–

6

franeden: den, l. de.

–

41,

–

3

franeden: Side 12, l. Side 34.

–

47,

–

1

bør, l. tør.

–

47,

–

14

reise de, l. reise da.

–

48,

–

4

forkaste, l. forekaste.

–

48,

–

22

Drengebarn, l. Drengebørn.

–

49,

–

1

paa ret mange Aar. l. saa r. m. A.

–

50,

–

16

bør, l. tør.

–

53,

–

4

saaes, l. sees.

–

53,

–

10

Spedebarn, l. Spædbarn

–

56,

–

2

sin Naturfeil l. hin N.

–

59,

–

12

et stort Besvær l. til st. B.

–

60,

–

16

som her kunde, l. saa han kunde.

–

63,

–

1

franeden: Nr. 64, 6, l. Nr. 64, b.

–

81,

–

10

denne, l. dem.

–

81,

–

17

Anders, l. Andreas.

Side

82,

Linie

7

franeden: ude paa Gaarden, l. inde p. G.

–

84,

–

8

ugentlige Udgifter, l. egentlige Udg.

–

86,

–

9

ernærede, l. ernærende.

–

86,

–

30

ved, l. med.

–

88,

–

7

Johansdatre, l. Johansdøttre.

–

89,

–

1

franeden. Nr. 64, 6, l. Nr. 64, b.

–

91,

–

4

da de ældste Børn, l. de tre æ. B.

–

93,

–

1

med, l. mod.

–

96,

–

6

franeden: Hun blev af Fattigvæsnet antaget til Forpleining som et andet
stygt Fattiglem, l. som et andet sygt Fattiglem.

–

97,

–

1

leder, l. lader.

–

97,

–

7

men, l. man.

–

97,

–

16

ham, l. han.

–

97,

–

22

Svarskrivelserne, l. Overveielserne.

–

99,

–

22

senhøstet, l. senhøstes.

–

101,

–

1 og 2

men, naar Forældrene ere o. s. v., skal man faa se o. s. v., l. om man,
naar o. s. v., skal faa se o. s. v.

–

101,

–

8

franeden: forudsættes, l. forudsattes.

–

107,

–

5

Standstedet, l. Strandstedet.

–

107,

–

12

Johannes, l. Johanne.

–

108,

–

8

begynde, l. begyndte.

–

108,

–

26

viste, l. viser.

–

109,

–

15

hænge ved Stien, l. h. v. Sine.

–

112,

–

25

Gurs-Følget, l. Guri-F.

—

115,

—

29

Fattigforstandernes, l. Fattigforstanderens.

—

121,

—

28

antages, l. antoges.

—

124,

—

10

Olderstrøen. l. Oldertrøen.

—

129,

—

8

at have lagt, l. at de have lagt.

—

133,

—

4

fra neden: men holdt sig i Nærheden af det med Gevær og Hund, l. m. h.
s. i N. og det m. G. o. H.

—

136,

—

2

fra neden: Idum, l. Isum.

—

139,

—

10

fra neden: Trang til nemlig hendes frugtsommelige Tilstand, l. T. t.
H., nemlig formedelst h. fr. Tilst.

—

140,

—

26

resideret Kapellan, l. residerende K.

—

140,

—

2

franeden: et stille Hus, l. et st. H. paa Landet.

—

145,

—

6

Carl Johannesen, l. Carl Johan Olsen.

—

146,

—

29

Fantefamilie, l. F.familier.

—

151,

—

5

franeden: mod Fattigkommissionens Bifald, l. med F.s B.

—

152,

—

2

antages, l. antoges.

—

152,

—

9

forhøie, l. forhøre.

—

152,

—

23

antages l. antoges.

—

152,

—

27

heraf, l. havt.

—

153,

—

2

Rednings-Anstalten, l. Arbeids-Anst.

—

153,

—

2

franeden: dem, l. den.

—

155,

—

16

Da dette Barn, l. Dette B.

—

159,

—

6

franeden: vedkom, l. nedkom

—

160,

—

3

i 2den Søndag i Faste, l. 2den S. i F.

—

161,

—

23

med Refusion, l. mod R.

—

163,

—

32

med dem, l. med den.

—

166,

—

23

hun kan allerede læse meget, l. h. k. a. læse noget.

════════

                                Indledning

Indledning.

Jeg tør vel kalde denne Bog en fortsat Beretning om Fantefolket i
Norge. Thi den oprindelige Beretning, som jeg skrev for 10 Aar
siden,„Beretning om Landstryger- eller Fantefolket i Norge,“ skreven
1849, trykt første Gang 1850. var anlagt paa — mere end det allerede
paa andre Maader var skeet — at vække Opmærksomhed og Deltagelse for
Fantefolkets Synd og Nød, og nu kan jeg berette om en offentlig
Foranstaltning og en hel Samling af private Bestræbelser for at
overvinde hint Onde, en Virksomhed, som allerede har naaet en saa stor
Del af Personerne, at det nok tør troes, at det er kommet til et
Vendepunkt i hele Fantefolkets Historie. — Og det er en lykkelig
Fortsættelse, naar tidligere Klage over upaaagtet menneskelig
Elendighed vendes til Glæde over Kjærligheds-Gjerninger, som have
beredt sig til at møde den.

Begyndelsen var, at Storthinget i 1854 bevilgede 6000 Spd. for de
nærmeste 3 Aar til det nye Foretagende, som af Storthinget selv
benævnedes: Forsøg paa at skaffe Fanter og andre deslige omvankende og
hjemstavnsløse Personer en lovlig Næringsvei samt give deres Børn en
ordentlig Opdragelse. Forslaget blev fremsat af en af Stortingsmændene,
og ved Stemmegivningen hørtes kun et Nei ved Siden af alle de andre Ja.
Og enstemmig gjentog 1857 Aars Storthing Bevilgingen for endnu andre 3
AarDog med et noget mindre Beløb, saasom den først bevilgede Sum ikke
var helt opbrugt..

Dette Fond til Fantevæsnets Indskrænkning blev fuldstændig indrettet og
Værket sat i Gang i Høsten 1855: da fattede hans Majestæt Kongen sin
Beslutning, og efter denne lod Kirke-Departementet udgaa fornøden
Forklaring om disse Penge, først ien Rundskrivelse til alle Rigets
Fattigkommissioner, dernæst i en Kundgjørelse til Fanterne selv. Denne
Kundgjørelse blev trykt som en Plakat og opslaaet paa Thingstuer,
Skydsskifter og lignende StederKongens Beslutning er af 31te August
1855. Den grunder sig paa en Indstilling af Kirke-Departementet, som
staar at læse i Departements-Tidenden No. 37 s. A.

Den nævnte Rundskrivelse og Bekjendtgjørelse fra Kirke-Departementet,
hin af 16de September, denne af 8de Oktober 1855, aftrykkes i et Anhang
til nærværende Skrift, dels til Brug for dem, som fremdeles faa med
disse Sager at gjøre og kunne ønske at have alt Hidhørende samlet paa
et Sted, dels til Forstaaelse af den følgende Fremstilling..

Men et Foretagende som dette kunde ikke ventes fremmet som et blot og
bart offentligt Anliggende med Bud og Befaling; her krævedes Hjertelag
og god Villie. Derfor siger Departementet i hin Rundskrivelse, at det
„forener sig med en talrig Almenhed i en tillidsfuld Anmodning til
Fattigkommissionerne om at skjænke denne paa en Gang statskloge og
retfærdige og menneskekjærlige Bestræbelse al den Opmærksomhed, den
fortjener.“ Og Kundgjørelsen til Fanterne slutter med de Ord: „Til alle
Andre, som denne Kundgjørelse maatte se eller høre, henvender
Departementet sig sluttelig med den Anmodning, at de, naar Leilighed
gives, ville gjøre Personer af Fantefolket bekjendte med denne
Indbydelse, opmuntre dem til at følge den og understøtte dem i det gode
Forsæt. Det er Departementets Forventning, at en paa en Gang saa
almennyttig og menneskekjærlig Foranstaltning som den her tilsigtede
ikke skal savne denne Medborgeres velvillige Bistand.“

Anmodningen blev ogsaa efterkommet, jeg mener: saa meget som det med
Rimelighed kunde ventes. Thi fra hin Høst 1855 indtil Marts 1859 eller
i omtrent 3 ½ Aar have Forsøg og Bestræbelser af det paatænkte Slags
været iværksatte med ialt 250 PersonerSaa efter ligefrem Tælling.
Nøiagtigere bestemt bliver Tallet dog kun 248. Det har nemlig viist
sig, at 2 Personer, som allerede en Gang havde været optagne til
Forsørgelse og saa havde fantegaaet, siden ere blevne optagne paa andre
Steder som nye Personer, saa de ved den ligefremme Tælling maatte
tælles to Gange. Jeg kommer til at berøre disse Tilfælde nærmere; men i
den nu følgende Oversigt holder jeg mig til Tallet 250.

Nu da jeg skriver dette, i de første Dage af Juli 1859, er Tallet
blevet endnu større; men for Beretningen i dens Helhed ligge kun de
Understøttelses-Sager til Grund, som vare behandlede af Departementet
indtil 14de Marts..At give en Oversigt over disse Forsøg skal være
Formaalet for de nærmeste Blade.

Først inddeler jeg Personerne i følgende Klasser:

1) Børn, som med Forældrenes Samtykke ere optagne til Opfostring og
Opdragelse,

under 12 Aar —

47

over 12 Aar —

30

77,

2) Børn, som ere forblevne hos og forsørgede sammen med Forældrene,

under 12 Aar —

70

over 12 Aar —

6

76,

3) voxne eenslige Personer,

Gutter

18

Piger

14

32,

4) Forældre, nemlig 24 Par og 11 enkelte Personer (1 Fader og 10 Mødre)

59,

5) alderssvage og andre voxne helseløse Folk

6

tilsammen

250

Denne Inddeling maatte tildels gjøres efter et Skjøn. Naar en 15—16
Aars Gut gik omkring paa egen Haand og selv fremkom med Begjæring om at
blive optagen til Konfirmations-Underviisning, henregnede jeg ham til
Kl. 3; omvendt er der enkelte Personer paa 18 Aar eller derover, som
jeg henregnede til Kl. 1 eller 2, fordi det lod til, at de mere vare at
betragte som Børn, afhængige af Forældrene. Nogle ældre og temmelig
udlevede Folk af Klasse 4 vilde maaske Andre efter et andet Skjøn have
opført under Kl. 5.

Det vil sees, at denne Inddeling efter Alder og Familieforholde o. s.
v. svarer nogenledes til den Maade, hvorpaa Departementets
Rundskrivelse i 2den Post opstiller de forskjelligeFormaal, som ved
Understøttelsen bør haves for Øie. For Børnene af Kl. 1 og 2 gjælder
det Opfostring, Opdragelse, Undervisning, for det Første til
Konfirmationen, enten hos fremmede Familier, hvor de ere anbragte for
Betaling (Kl. 1) eller hos Forældrene selv, som nyde Understøttelse til
Bosættelse (Kl. 2)Naar en Familie er bleven understøttet til
Bosættelse, er Tingen ofte bleven ordnet saa, at Forældrene beholde de
yngre Børn hos sig, medens de ældre, som mere trænge til Skolegang og
Øvelse i Arbeide, ere blevne udsatte. Deraf kommer det, at der i Kl. 2
er forholdsvis saa faa Børn over 12 Aars Alderen.. For Gutterne og
Pigerne af Kl. 3 gjælder det ogsaa for det Meste
Konfirmations-Undervisning, men derhos ogsaa Øvelse i almindeligt
Arbeide, Haandværkere, Sømands-Udstyr og anden Hjælp til at komme ind
paa en ordentlig Næringsvei. Folk af Kl. 4 maa ligeledes meget hyppig
hjælpes frem til Konfirmation samt desuden til Ægtevielse; ellers kan
Formaalet for dem mest betegnes med det Ord Bosættelse. Til Kl. 5 er
henregnet Personer, for hvem det nærmeste Formaal ikke kunde blive
andet end et almindeligt Fattiglems Forsørgelse.

For nogle af de fem Klassers Personer er Forsørgelsen bleven afbrudt,
idet de enten selv have fantegaaet eller ere blevne opgivne; for andre
er den sluttet, idet de enten ere afgaaede ved Døden eller hjulpne
saavidt frem, at de nu ventes at skulle baade kunne og ville forsørge
sig selv paa ordentlig Vis; for atter andre er Forsørgelsen fremdeles
fortsatOgsaa her har Fordelingen tildels maattet gjøres efter et Skjøn.
En Gut f. Ex., af Kl. 3, blev hjulpen frem til Konfirmation og derefter
mod Betaling af Fondet sat i Haandværkslære, men rømte saa efter nogle
faa Ugers Forløb; en anden Gut af samme Kl. 3 blev konfirmeret og
derefter anbragt i fast Tjeneste, hvor han skulde nyde Kost og Løn og
altsaa ikke behøvede Understøttelse længer; men efter nogle Ugers
Forløb fantegik han ogsaa. Trods Ligheden i det væsentlige har jeg
henregnet hin til dem, for hvem Understøttelsen er bleven afbrudt,
denne til dem, for hvem den er bleven sluttet. — Det kan ogsaa
forudsees, at adskillige af dem, som for Øieblikket have været anseede
for selvbjergede, saa Understøttelsen for dem kunde sluttes, senere
ville tiltrænge og faa fortsat Understøttelse, en Bemærkning, som
navnlig gjælder bosatte Familier af Kl. 4.

Her faar jeg ellers anmærke, at medens nærværende Oversigt med Hensyn
til Antallet af de optagne Personer kun gaar til Marts 1859, saa har
jeg dog i Forklaringen af Udfaldet med de begyndte Forsøg taget Hensyn
til senere erhværvede Oplysninger, navnlig private Breve, som tildels
først ere mig bragte i de allersidste Dage..Dette Forhold kan
fremstilles saa:

Forsørgelsen:

Kl. 1.

Kl. 2.

Kl. 3.

Kl. 4.

Kl. 5.

Sum.

afbrudt

12

1

8

-

-

21

sluttet

10

20

17

19

-

66

fortsat

55

55

7

40

6

163

Sum

77

76

32

59

6

250.

Denne Tabel maa vi dvæle ved og det særskilt ved hver af dens 3 Linier.

1. Understøttelsen afbrudt.

Kl. 1. Af de 12 Børn var der 8, som i et og samme Præstegjæld og til en
og samme Tid bleve udsatte hos Familier til Opfostring; men efter et
Aars Forløb bleve de opgivne, de fantegik altsaa ikke, og Forholdet med
disse 8 betragtes maaske rettest som kun 1 mislykket Forsøg Se under
Bogens Hoved-Afdeling, Sagen No. 53. Der havde i Bygden dannet sig den
Mening, at Forsøget med disse Børn ikke kunde nytte noget.. De 4 andre
af de 12 Børn rømte, 3 fra Opdragelses-Anstalter, 1 fra sit
Opfostringshjem hos en Bonde-Familie. Af disse 4 var en Pige over 12
Aar og 1 Gut over, men 2 Gutter lidt under 12 Aar Af de rømte Børn er
dog 1 senere efter egen Begjæring blevet optaget paa et andet Sted. Til
saadan Optagelse har 1 desuden meldt sig.. Kl. 2. 1 Person, en ældre
Gut, rømte under Konfirmations-Undervisningen. Kl. 3. 8 Personer,
nemlig 5 Gutter og 3 Piger, som alle vare ukonfirmerede, da de bleve
optagne. 3 af Gutterne og 1 af Pigerne rømte uden endnu at være blevne
konfirmerede; de andre derimod var i Stadighed, indtil de vare blevne
underviste og konfirmerede, men saa rømte de, istedetfor at de efter
Bestemmelsen skulde gjennemgaaet Haandværkslære En af de ukonfirmerede
Gutter er senere bleven optaget paa et andet Sted.. Kl. 4og 5. I disse
Klasser forekommer intet Tilfælde, hvor Understøttelsen er bleven
afbrudt.

2. Understøttelsen sluttet.

Kl. 1. Af de 10 Børn, er 1 død; de øvrige 9 bleve hjulpne frem til
Konfirmation og antoges nu at maatte kunne ernære sig selv. 5 af dem, 2
Gutter og 3 Piger, bleve ogsaa anbragte i fast Tjeneste og 1 Gut fik
Sømandshyre. Med de 3 andre af de 9 gik det derimod misligt, nemlig 1
Gut og 1 Pige, som strax efter Konfirmationen faldt tilbage til
Fantelivet, og 1 Gut, som rigtignok en kort Tid var til Søs, men siden
gik og slang. Kl. 2. Af de 20 Børn ere 3 døde; for 15 er
Understøttelsen at anse for sluttet af den Grund, at Forældrene, hos
hvem de vare, havde faaet saadan Hjælp, at de nu antoges at kunne
ernære baade sig og Børnene; 2 af hine 20 Børn ere blevne konfirmerede
og af dem kom den ene i fast Tjeneste, medens den anden faldt tilbage
til Fantelivet. Kl. 3. Af de 17 Personer vare 12 Gutter og 5 Piger. Med
Gutterne er det gaaet saa: 1 døde, 10 bleve konfirmerede, og derefter
kom 3 af dem i fast Tjeneste, 1 nærede sig som Arbeidskarl, 2 havde ved
sidste Beretnings Afgivelse netop udstaaet Haandværkslære og gave godt
Haab, 1 fik med Vedkommendes Samtykke fortsætte med sin tidligere
Bestilling som vandrende Kurvmager, da han som Krøbling ikke ansaaes
for skikket til andet Arbeide, de 3 andre af de 10 faldt derimod
tilbage til Omstreiferlivet, dels strax efter Konfirmationen, dels
efter i kort Tid at have været i Tjeneste; ligesaa var det med 1 Gut,
som, tilforn konfirmeret, kun blev understøttet engang for alle med
Sømands-Udstyr, men efter en enkelt Søreise tog ud paa Fantereiserne
igjen. Af de 12 Gutter have altsaa 4 skuffet Forventningerne. Med de 5
Piger havde det sig saa: de bleve alle konfirmerede, og siden ernærede
1 af dem sig med Dagarbeide, og 1 havde, da sidste Beretning blev
afgivet, netop udstaaet Lære i Skræddersøm og tegnede godt; 3 derimod
faldt strax efter Konfirmationen tilbage til Omstreiferlivet. Naar
Gutter og Piger tælles under Et, maa altsaa Forsøgene siges at være
mislykkede med 7 af de 17 Personer. Kl. 4. Af de 19Personer vare 7
Forældre-Par samt 1 Mand og 4 Kvinder med Børn. Disse 4 Kvinder bleve
alle konfirmerede, og derefter bleve 3 ægteviede (2 med deres Børns
Fædre, nemlig en fordums omvankende, men nu bosat Skorstensfeier samt
en Arbeidskarl af Almuestanden, 1 blev gift med en bosat Arbeidsmand,
som ikke var den, hun havde havt Barn med), 1 af de 4 Kvinder maatte
indtil videre fortsætte sin Omstreifen med sin Kjæreste, indtil der
efter deres Ønske kunde blive gjort Anstalt til deres Ægtevielse og
Bosættelse. Den nævnte Mand blev ogsaa konfirmeret og derefter ægteviet
med sin tidligere Ledsagerske; siden har han bosat sig som
ArbeidskarlDenne Mands Kvinde og Børn ligesom de nys nævnte Kvinders
Mænd og tildels deres Børn ere ikke talte med i denne Oversigt af den
Grund, at de af forskjellige Aarsager ikke have nydt offentlig
Understøttelse.. Med de 7 Forældre-Par havde det sig saa: 1 af Mændene
og 3 af Kvinderne maatte hjælpes frem til Konfirmation, og derefter
bleve 3 af Parrene ægteviede; og alle 7 Familier bleve bosatte, 1 i
leiet Hus, 6 derimod i Huse, som vare blevne særlig anskaffede for dem
(fire Huse byggede af Nyt, to gamle, som kjøbtes).

Af de 19 Personer i denne Klasse faar vi, naar der skal regnes strængt,
betragte 1 som falden tilbage til Omstreiferlivet, den Kvinde nemlig,
som indtil videre gik tilbage til Fantestien, hvor hendes Mand og Børn
havde vedblevet at streife om, medens hun var i Rolighed for
Religions-Undervisningens Skyld. Kl. 5. Understøttelsen har ikke kunnet
sluttes for nogen af denne Klasses Personer.

Hvorvidt de afsluttede Forsøg ere lykkede eller mislykkede, kan efter
disse Angivelser kortelig fremstilles saa: De, som ere afgaaede ved
Døden, medens de vare under Forsørgelse, ere i denne korte Oversigt
stillede sammen med dem, med hvem Bestræbelserne ansees for lykkede;
thi kun de siges her at have skuffet Forhaabningerne, som ere faldne
tilbage til Omstreiferlivet.

Kl. 1.

Kl. 2.

Kl. 3.

Kl. 4.

Kl. 5.

Sum.

lykket:

7

19

10

18

-

54

mislykket:

3

1

7

1

-

12

tilsammen

10

20

17

19

-

66

Det er dog muligt, at der nu, da jeg skriver dette, kan være endnu
flere, som ere faldne tilbage til Omstreiferlivet. Thi om nogle af dem,
som ere blevne færdige med deres Konfirmation og derefter anbragte i
Tjeneste o. s. v., har jeg kun havt ældre Beretninger at holde mig til;
og der kan jo være foregaaet adskillige Forandringer i Mellemtiden. Men
denne Bemærkning gjælder ikke mange af dem, saa jeg tør tro, at
Antallet af Tilbagefald ikke skulde vise sig meget forøget, om jeg i
dette Øieblik kunde faa Telegraph-Efterretning om dem allesammen.

3. Understøttelsen fortsat.

Kl. 1. De 55 Børn af denne Klasse, som Tabellen angav at være under
fortsat Forsørgelse, ere alle anbragte til Opfostring og Opdragelse, de
allerfleste paa Landet, hos Bondefamilier, nogle faa i Hans Mikkelsens
Opdragelses-Anstalt ved Skien eller i Toftes Rednings-Anstalt, som nu
er i Ullensaker paa Romerike. Efter deres Alder bleve de vænnede til
almindeligt forefaldende Arbeide og holdte til Skole, og de ere oftere
med Flid anbragte i Nærheden af Fastskolerne. Om adskillige af
Fosterforældrene er det sagt, at de med stor Omhu tage sig af disse
sine Pleiebørns Opdragelse, og om ret mange af Børnene er det
indberettes at de enten lige fra Begyndelsen af have viist sig
godartede, eller at de øiensynlig lidt efter lidt have aflagt noget af
deres tidligere Vanart, deres Løgnagtighed, Ulydighed, Ustadighed.
Mange ere dog saa smaa eller saa nylig optagne, at der endnu ikke har
kunnet dømmes noget om deres personlige Forhold; men efter den Maade,
hvorpaa de ere blevne afgivne af sine naturlige Forældre og optagne af
Pleieforældrene m. m., kan man dog tildels ogsaa om dem danne sig en
Formodning om, hvorvidt den vil lykkes at faa dem vel opdragne, og saa
usikkert det naturligvis i enkelte Tilfælde maatte være, har jeg for
hvert Barn antegnet, hvad Indtryk de samlede Beretninger i denne
Henseende have gjort paa mig: Summen deraf er, at om 39 nærer jeg
bedre, om 16 derimod mindre godt Haab. Kl. 2. Ogsaa i denneKlasse er
der 55 Børn under fortsat Forsørgelse, ikke hos Pleieforældrene, men
hos deres naturlige Forældre, som ville blive omtalte under Kl. 4. Af
rette Vedkommende bliver det paaseet, at de besøge Skolen, forsaavidt
de have Alderen dertil, og det katt forudsees, at Præsten eller
Fattigkommissionen senerehen, naar det gjælder om at fuldende
Opdragelsen, vil finde Grund til at bevirke, at idetmindste nogle af
dem blive tagne fra Forældrene for — ligesom Børn af Kl. 1 — at sættes
til Opfostring hos Pleie-Familier. Men Haabet om, hvorvidt de skulle
arte sig vel eller navnlig afholdes fra Fantestien, staar og falder dog
i det Hele taget med Forældrenes Forhold: holde disse sig i Rolighed,
saa er det at vente, at Børnene ville følge deres Exempel og Formaning.
Efter at jeg for hvert Barns Vedkommende har taget alle Omstændigheder
i Betragtning, er jeg kommen til den Slutning, at med 43 af de 55 Børn
tegner det ret godt, mindre godt derimod med de andre 12. Kl. 3. De 7
Personer i denne Klasse ere 1 Gut og 6 Piger. Gutten er bleven
konfirmeret og derefter anbragt i Smedelære, hvor han giver godt Haab;
de 6 Piger forberedes til Konfirmation, og 2 af dem tegner det godt
med, medens de 4 andre vække nogen Tvivl hos mig. Kl. 4. De 40 Personer
i denne Klasse ere 17 sammenlevende Forældre-Par og 6 Piger med Børn.
Med disse Piger har det sig saa: 2 forsørges som Husarme, idet der er
lovet dem en vis aarlig Hjælp til Husleie m. m., 1 forberedes til
Konfirmation for siden at giftes med sin tidligere Ledsager, der
antages at ville og kunne ernære sig paa ordentlig Vis uden at streife
om mere; 2 ere blevne konfirmerede og siden anbragte den ene i
Væverlære, den anden i et Hus, hvor hun skulde uddannes til
Tjenestepige eller almindeligt Arbeidsmenneske; 1 er hos sine Forældre,
der høre til de efternævnte Par. Om disse sidste 3 Piger er Haabet for
Fremtiden ialfald mindre godt. Angaaende de 17 Par maa jeg først
forklare, hvordan det har sig med deres Ægteskab. 6 Par vare gifte før
de kom under Forsørgelse; tidligere havde dog ogsaa disse eller de
fleste af dem levet i Konkubinat i kortere eller længere Tid. 11 af de
17 Par levede i ulovligt Samlevnet, da de bleve optagne til
Understøttelse; men nu ere 8 Par blevnehjulpne til at vorde ægteviede,
og det efterat 6 af Kvinderne og 3 af Mændene først ere blevne
konfirmerede; 3 Par ere altsaa endnu ikke ægteviede; men for 2 af disse
Pars Vedkommende arbeides der til dette Maal (det gjælder at faa
Konfirmationen fuldbyrdet eller at skaffe fornødne Bevisligheder
tilveie), om 1 Par derimod, som rigtignok bestaar af meget gamle Folk,
kan det ikke sees, om der tænkes derpaa (Sagen No. 46). Dernæst maa det
forklares, hvorvidt det er kommet med de samme 17 Familiers Bosættelse.
12 af dem ere allerede blevne fast bosatte, nemlig 4 i leiede
Bekvemmeligheder og 8 i særligt for dem anskaffede Huse (af hvilke i
det mindste et, som det synes, bygget af Nyt); de andre 5 Familier ere
altsaa ikke bosatte endnu; men for 1 af disse 5 er der fæstet en Plads,
som skal bebygges, og for de andre er der gjort eller vil der vistnok
blive gjort forberedende Skridt i samme Retning. Men selv de af disse
Familier, som allerede ere bosatte i eget Hus, og endnu mere de andre,
befinder sig dog endnu i saadanne Omstændigheder, at de maa have
fortsat Understøttelse til Underholding baade for Forældrene selv og
deres hjemmeværende Børn. — 2 af de Familier, som ere blevne fast
bosatte, have desværre viist et saa betænkeligt Forhold (i den ene af
disse Familier gjælder dette dog kun Manden), at det har været
nødvendigt udtrykkelig at betyde dem, at de ved at fremture deri
udsatte sig for, at man vilde opgive dem; omvendt er der af de endnu
ikke bosatte Familier idetmidste [[** sic = -ind-?]] 1, som høist
sandsynlig vil faa et fast Hjem og bindes til dette for ikke mere at
komme paa Omstreiferstien. — Efter de nu antydede Omstændigheder nærer
jeg godt Haab om, at 3 af hine 6 Piger og 12 af disse I7 Forældre-Par
ikke mere ville lægge ud paa Fantestien, forudsat, at de fremdeles nyde
den Understøttelse, de kunne tiltrænge for at holde sig i sine Hjem; om
de andre derimod, 3 Piger og 5 Forældre-Par eller 13 af Klassens 40
Personer er Haabet mindre. Kl. 5. Af de 6 Personer, som jeg har
henregnet til denne Klasse af Hjælpeløse, og som det maa kaldes en
Sælebod at have skaffet Opholdssted og Forsørgelse, vil forhaabentlig
ingen falde paa at lægge ud paa Vandrestien igjen.Summen af disse
FormeningerDisse Formeninger kunne sammenlignes med de Skjøn, som Læger
kunne afgive om, hvorvidt deres patienter staa til Forbedring eller ei.
om dem, som nyde fortsat Understøttelse, kan kortelig fremsættes saa:

Kl. 1.

Kl. 2.

Kl. 3.

Kl. 4.

Kl. 5.

Sum.

bedre Haab

39

43

3

27

6

118

mindre godt

16

12

4

13

-

45

tilsammen

55

55

7

40

6

163.

Sammenfatte vi nu disse Oversigter over de afbrudte, de sluttede og de
fortsatte Understøttelses-Forsøg, saa faa vi saadant Overblik over det
virkelige eller formodede heldige eller uheldige Udfald af dem alle:

Understøttelsen

⎧

Antallet af Personer i Klasserne:

⎨

Kl. 1.

Kl. 2.

Kl. 3.

Kl. 4.

Kl. 5.

Sum.

⎩

Forsøgene mislykkede eller lidet lovende:

afbrudt

⎧

12

1

8

-

-

21

sluttet

⎨

3

1

7

1

-

12

fortsat

⎩

16

12

4

13

-

45

tilsammen

{

31

14

19

14

-

78

{

Forsøgene lykkede eller tegnende godt:

sluttet

⎰

7

19

10

18

-

54

fortsat

⎱

39

43

3

27

6

118

tilsammen

{

46

62

13

45

6

172

{

begge Slags Forsøg:

{

77

76

32

59

6

250

Denne Tabel viser en kjendelig Forskjel mellem de forskjellige Klasser.
Hvad enten vi se hen til de afbrudte og altsaa strax mislykkede Forsøg
eller til de sluttede Forsøg med skuffede Forventninger eller til de
fortsatte Forsøg med mindre gode Udsigter, saa finde vi Forholdet
misligst i Kl. 3: af denne Klasses 32 voxne, men enslige Gutter og
Piger ere 8 fantegaaede, før detnærmest foresatte Maal for Forsørgelsen
var naaet, 7 faldne tilbage til Fantelivet, efterat rimelig Hjælp til
at komme i ordentlig Stilling var ydet dem, 4 endelig befundne saadanne
i deres nuværende Forsørgelses-Stand, at der ikke tør haabes større
Bestandighed af dem heller, eller der er i alt 19 af de 32, over
Halvdelen, for hvis Vedkommende Udfaldet af Forsøgene er mislykket
eller har tegnet sig misligt. Men disse Gutter og Piger ere da ogsaa
Mennesker i den farligste Alder (mest omkring 20 Aar) og i den mest
ubefæstede Tilstand (ikke bundne med Hensyn til Ægtefæller og Børn og
endnu ikke bøiede af Livets Modgang og Aarenes Vægt). Den samme
Forklaringsgrund kan ogsaa anføres for, at saa mange som 31 af 77 Børn
i Kl. 1 (ikke langt fra Halvdelen) enten have skuffet Forventningerne
eller kun give svagt Haab: disse 31 høre mest til de ældre af dem, som
Klassen indeholdt, og som i Alder og Selvraadighed have staaet Kl. 3
meget nær. Langt bedre stiller Forholdet sig med Forældrene eller
Personerne af Kl. 4: kun 14 af 59 eller ikke en Fjerde-Del staa her paa
den uheldige Side. Og Forklaringen hertil tør være denne dobbelte: dels
ere de mere komne til Skjels Aar og Alder, have saa at sige raset ud og
kunne vel ikke andet end skjønne deres Veis Fordærvelighed baade for
dem selv og for deres Børn, dels er der gjerne ydet dem en mere
klækkelig Understøttelse, saa de have faaet et eget Hjem og have lært
at kjende dettes bindende Magt. Navnlig synes det ogsaa at gaa godt med
Børn af de Forældre, der have ladet sig bevæge til at antage en rolig
og ordentlig Levevis; thi af de 76 Børn i Kl. 2 viser Tabellen kun 14
eller ikke en Femte-Del paa den uheldige Side; der er jo ogsaa selv
blandt Fantefolket saa megen Sammenhæng mellem Forældre og Børn, at
disse ikke ganske undlade at rette sig efter hine, saa naar Forældrene
holde sig i Rolighed, gjøre Børnene det sammeForuden Børnene af Kl. 2
er der ogsaa af Børnene i Kl. 1 omtrent 20, som tilhøre de forsørgede
Forældre af Kl. 1; men af disse 20 er der forholdsvis ganske faa, som
have skuffet Haabet. Vanskeligst har det altsaa været med Børn, som ere
tagne fra endnu omstreifende Forældre.. At der endelig blandt
deHjælpeløse af Kl. 5 viser sig mindst Tilbøielighed til at vende
tilbage til Omstreiferlivet, det tiltrænger ingen Forklaring.

Alle Klasser regnede under Et, viser Tabellen, at af de 250 Personer er
der 21 som fantegik midt under Bestræbelserne med dem, 12 som efter
sluttet Forsøg ere faldne tilbage, og 45, som nu for Tiden ere under
Forsørgelse, men med mindre gode Udsigter — altsaa ialt 78 (ikke fuldt
Tredie-Delen af de 250) have enten skuffet Haabet eller give mindre
godt Haab.

Til en alsidig Bedømmelse af dette Udfald af eller disse Udsigter for
Bestræbelserne bør endnu nogle Omstændigheder tages med i
Betragtningen.

Mange af de voxne Personer, som ere faldne tilbage til Fantelivet, staa
dog nu i en anden og heldigere Stilling til Samfundet end før, saa de
fra nu af lettere ville kunne nærme sig til samme igjen og søge sig en
ordentlig Levevei, naarsomhelst Ønsket derom maatte opstaa hos dem: jeg
tænker her paa dem, som under Forsørgelses-Forsøget ere blevne
konfirmerede. Som vore borgerlige Forholde nu ere indrettede, er Mangel
af Konfirmation for en voxen Person som en Skillevæg mellem ham og
Samfundet, idet han endog stadig maa frygte for, at hvor han kommer
frem, kan han blive arresteret og tiltalt og dømt til Indsættelse i
Straffe-Anstalt for den Sags Skyld. Aarsagen til, at saa mange
Fantefolk ikke ere ægteviede og derfor leve sammen i Konkubinat, der
atter foranlediger mange Afstraffelser, er ogsaa aabenbart den, at de
ikke ere konfirmerede, hvilket danner en Hindring for Ægtevielse. Man
kan i det Hele sige, at den udvortes Omstændighed, at en Person af
Fantefolket er blevet konfirmeret, letter ham hans senere Tilslutning
til Samfundet ved at indgaa lovligt Ægteskab og antage fast Bolig. En
konfirmeret Omstreifer er ikke længer saa fuldstændig Fant, som han var
det før.

Ved Siden af og ligesom til Modvægt mod de beklagelige Tilbagefald til
Fantelivet, som denne Bogs Beretninger desværre maa melde om, er det
glædeligt at se af de samme Beretninger, at foruden de Familier, som
med offentlig Understøttelse ere blevne bosatte og komne i en ordentlig
Stilling, er der ogsaa nogle,som have forladt Fantestien og bosat sig
uden offentlig Understøttelse. Man vil finde Exempler derpaa under
Sagerne No. 1, Anm. (2 Familier) og No. 73. Sagen No. 64, b, Anm. viser
ligeledes Exempler paa, hvorledes Personer af Fantefolket have søgt
Udvei til at vorde konfirmerede og ægteviede uden offentlig Hjælp. De
her nævnte Exempler ere kun leilighedsvis blevne indberettede, og der
tør i Virkeligheden være flere Tilfælde af samme Slags, som ikke ere
komne til min Kundskab. Men nu er det vist ikke urimeligt at antage, at
dette Sind og denne Stræben er bleven vakt for en Del netop ved det
storartede Bevis paa offentlig Velvillie, som ligger i de mange
Understøttelses-Forsøg. Disse have ikke blot umiddelbart været enkelte
og saare mange Personer til Gode, men have gjort et gavnligt Indtryk
paa adskillige af deres Slægtninger og Kjendinger. Før faldt det vel
sjeldnere en Fantefamilie ind, at den kunde leve anderledes end paa
Fantevis; nu kan snarere den Tanke opstaa, at det dog monne være bedre
at leve paa ordentlig Vis, og at det kunde gaa an for dem ogsaa at
komme i saadan Stilling.

Alt vel overveiet, forekommer det mig derfor, at den Slutning, som de
anførte Oversigter over Forsøgene førte os til, maa kaldes glædelig og
opmuntrende. De Tilbagefald, som have fundet Sted, maa jo bedrøve os;
men i en Sag som denne have vel Alle været forberedte paa Skuffelser,
og for Mange tør det endog være uventet, at Skuffelserne ikke have
været flere.

Jeg tilføier nogle yderligere Bemærkninger om de Forsørgedes Tilstand
og om de forskjellige Arter af ydede Understøttelser.

I Kl. 5 har jeg anført nogle alderssvage og helseløse Folk og man vil
maaske undre sig over, at det var saa faa. Men i hver af de øvrige
Klasser forekommer der Tilfælde af stor legemlig Skrøbelighed. I Sagen
No. 75 vil man finde et stærkt Exempel paa, hvorledes Børnene i
Fantefamilier ofte dø bort i spæd Alder formedelst Vanrøgt hos
drikfældige og uordentlige Forældre. Sagen No. 14 eller No. 74
frembyder Exempel paa, hvorledes de endnu levende Børn kunne se
forhungrede og ynkværdige ud. I Beretningerne forekommer der mange
Tilfælde af disse Slags,og den Forestilling paatrænger sig, at om vi
havde nøiagtig Kundskab om Tilstanden hos alle Fantefamilier, skulde vi
finde et ganske forfærdeligt Maal af Dødelighed og Elendighed blandt
Børnene. Rimeligvis i langt større Grad end hos den bosatte Befolkning
viser denne Elendighed sig ogsaa deri, at Børnene blive døvstumme
(Sagerne No. 51, 67, 37), vanvittige (No. 76, den der under No. 18—23
nævnte Familie), eller yderlig sløve paa baade Sjel og Legeme (No.
45);Man hører ofte den Tale, at Fantebørn skulle være saa usædvanlig
kvikke og opvakte. Men jeg gad vide, om dette virkelig er saa. Det
synes ikke at stemme med den Erfaring, jeg tror at have gjort, at netop
blandt Fantebørn er der uforholdsmæssig mange, som ere fjantede fra
Fødselen af eller formedelst Vanrøgt ere blevne lidende endogsaa i
sjelelig Retning. Mon ikke hin Opvakthed for en stor Del er kun
tilsyneladende, en tidlig udviklet Øvelse i at snakke for sig og klare
sig blandt Fremmede? De som nu have Fantebørn i Skole eller til
Konfirmations-Forberedelse, ville have god Anledning til at prøve den
Sag. Exempler paa Piger med den faldende Syge forekommer under Sagerne
No. 61 og 44. Og nu bevirker vel Børnenes Død i de fleste TilfældeSe
dog Exempel paa det Modsatte i Sagen No. 60 eller 70. at saadanne store
Skrøbeligheder og Lidelser ikke faa hænge ved til voxen Alder; men
meget ofte berettes det tillige om de Voxne, at de ere i høi Grad
lidende og knækkede og det formedelst vildt og uordentligt Liv i deres
raske Ungdoms-Aar. Kort, Tilstanden er mangengang saadan, at man fast
kunde kalde Understøttelses-Pengene vel anvendte, om Personerne kun
holdt sig i Ro, til de vare komne lidt til Førlighed igjen, og i mere
alvorlige Tilfælde, f. Ex. naar det gjælder at faa døvstumme Børn
anbragte ved de for saadanne indrettede Undervisnings-Anstalter, maa
det jo kaldes en sand Velgjerning, at der nu haves Penge dertil.

I Oversigten ovenfor ere allerede de Personer omtalte, der ere blevne
hjulpne frem til Konfirmation. Det var ialt 50. Og de fleste af dem
vare langt udover den sædvanlige Konfirmations-Alder, ja mange af dem
vare allerede Forældre. Men her maa det anmærkes, at for Kortheds Skyld
har jeg i Oversigten kun brugt det Udtryk „konfirmeret;“ med 4 af de 50
havdedet sig dog egentlig saaledes, at de maatte døbes; de vare dog
voxne Mennesker, ja Forældre; 2 af dem vare Mænd, 2 Kvinder. Under
Sagen No. 64, a, vil man vel finde det stærkeste Exempel paa, hvor stor
den religiøse Vankundighed kan være hos disse Folk, som saaledes
fremstille sig til Undervisning; ellers er det meget almindeligt
berettet, at de ikke have kunnet læse. Og det vil begribes, at det har
kostet Pleieforældre, Skolelærere og Præster ret meget Arbeide at
bringe hine 50 saa vidt, at de kunde antages til Konfirmation. Lignende
Møie maatte det vel ogsaa være at bringe voxne Mennesker, som — dette
siges om nogle af disse Folk — ikke vare vante til at bruge det
simpleste Arbeids-Redskab — at bringe dem til at lære nyttigt Arbeide
og Haandværk. Men dette har der i det Hele taget ikke været drevet saa
meget paa. I den Anledning kan jeg bemærke, at af de 18 voxne Gutter af
Kl. 3 have kun 5 været anbragte i Haandværkslære og det kun 1 for noget
længere Tid, saa der kunde være Tanke om at lære Haandværket tilgavns.
Muligt, at dersom der havde været gjort nogets Mere i denne Retning,
saa skulde det ikke gaaet saa ilde med mange af de unge Mennesker i
samme Kl. 3.

Fuldstændigere Understøttelse har der, som allerede antydet, været ydet
Familier eller Forældre. Efter hvad der paa de forskjellige Steder i
Oversigten er oplyst, have Præsterne ægteviet 11 Par samt desuden 1
Mand og 3 Kvinder, hvis Ægtefæller ikke have været blandt de
Understøttede. Endelig ere 19 Familier hjulpne til Bosættelse, nemlig 5
i leiede Bekvemmeligheder, 9 i kjøbte og 5 i nybyggede Huse, tildels
med lidt Jordvei til. Forholdet med de anskaffede Huse er i Regelen, at
de skulle ansees for det Offentliges eller vedkommende Fattigvæsens
Eiendom; men tildels er der, som i Sagen No. 62, givet Beboerne Udsigt
til at erhverve dem ved et aarligt Afdrag.

Jeg har gjort opmærksom paa den Møie, Præster og andre maa have havt
med de voxne Konfirmanders Undervisning. Naar hertil lægges Omsorgen
med at faa de mange Børn og Voxne og hele Familier indlogerede, med at
faa de mange Huse istand, med at faa de bosatte Familier forsynede med
Husgeraad, med at faa de Voxne hjulpne tilrette i Henseende til at
komme ind ien selvstændig Næringsvei (skaffe dem Tjeneste, Sømandshyre,
Dagarbeide, Afsætning paa deres Fabrikater o. s. v.), saa bliver det en
meget stor Sum af Arbeide, som de Mænd (mest Præster) have havt, der
have paataget sig at forestaa disse Understøttelses-ForsøgHvad Møie der
kan være forbundet med at tilveiebringe de fornødne Oplysninger om Daab
og andre tidligere Livs-Omstændigheder, give Sagerne No. 28 og 48
mærkelige Exempler paa.. Men dette Arbeide overgaaes rimeligvis af den
Bekymring og Anstrængelse, som det har kostet at lede disse Mennesker i
moralsk Henseende. Man maa studse over, hvor vankundige og hvor lidet
arbeidsvante mange af dem have været; men det forekommer mig, at den
store Vanart, som hos adskillige af dem er kommen tilsyne, er end mere
sælsom. Jeg tænker paa saadan Djærvhed som hos det unge Pigebarn i
Sagen No. 13, saadan dyrisk Raahed som hos de 3 ældste Gutter i den
Familie, der er omtalt under 8, saadan Uskjønsomhed og Hjerteløshed som
hos Manden i Sagen No. 54, saadan Hidsighed som hos Kvinden i Sagen No.
49 og mange flere, saadan Fulhed og Stivsindethed som hos de to Gamle
under No. 46, for ikke at tale om saadan Charaktersvaghed og
Drikfældighed som den, der er antydet hos Manden i Sagen No. 74. Ved
Siden heraf mangler det dog ikke ganske paa venligere Træk, hvoriblandt
jeg skal paapege Ydmygheden og Taknemmeligheden hos Kvinden i Sagen No.
14, Arbeidsomheden hos Manden under No. 62, den gamle Bedstemoders
rastløse Moderkjærlighed i Sagen No. 2, det vakte Alvor hos den første
Kvinde, som omtales i Sagen No. 76, den villige Lydighed og Lærelyst
hos Gutten i No. 14 og Pigen i No. 18 og flere. Mærkelige ere ellers
mange Exempler paa yderst ulige Sindsbeskaffenhed hos Børn af en og
samme Familie, som flere af Beretningerne hentyde paa.

Men i dette Arbeide: at hjælpe de Forsørgede tilrette og lede dem i
moralsk Henseende, have Præsterne og Andre, der fra først af have
antaget sig dem, ofte været trolig understøttede af samvittighedsfulde
Pleie-Forældre og andre Medhjælpere. I dette Øieblik tænker jeg især
paa Hans Mikkelsen i Solum (Sagen No. 1) og Sivert Ellefsen Bore i Klep
(No. 76).Dersom de Fanter, som ere rømte fra sine Forsørgelses-Hjem,
havde kunnet sætte sig ind i, hvad Møie og Bekymring deres Forsørgelse
har kostet, og hvor megen Sorg deres ubesindige Skridt har voldt deres
Venner, saa skulde de neppe gjort det. Men ogsaa i denne Henseende kan
det siges, at de vidste ikke, hvad de gjordeNaar et Menneske indtil
voxen Alder ikke har viist anden Stadighed end stadig at vanke omkring,
kanske ikke med 8 Dages Ophold paa noget Sted, og naar han saa
pludselig sættes i Stilstand for at leve efter bosatte Folks Skik, saa
er dette en mægtig Forandring, stærkt indgribende i baade det indre og
det ydre Menneskes hele Væsen. Vi have vanskeligt for at sætte os ind i
dette. En opmærksom Iagttagelse maatte vist opdage mange paafaldende
Træk hos dem, som befinde sig i en saadan Overgangs-Tilstand. Etsteds
siges om en voxen Fantekvinde, som var bleven anbragt til Underholdning
at hendes Pleiefader i visse Maader maatte behandle hende som et stort
Barn (Sagen No. 69). — Naar En flytter til et fremmed Land, saa, trods
det sunde Klima her, faar han ofte Klimat-Feber; naar En pludselig
kommer bort fra sine vante Omgivelser og skal færdes blandt Fremmede,
kan den naturlige Hjem-Ve udvikle sig til en hel sygelig Tilstand. Om
der hos Fanterne i deres første Stilstands-Dage foregaar Noget, som kan
sammenlignes hermed? Isaafald kunde der blive Tale om en egen Krisis,
som Lægerne kalde det, et vist Punkt af den sygelige Strid mellem det
Nye og det Gamle, hvor det maa briste eller bære, saa vi maa være
varsomme i vore Domme, om det gode Forsæt skulde svigte, og saa
Vedkommende selv ikke maa rose sig, naar han efter Striden er mere
tilfreds end før med sin nye Stilling, og mindre føler sig fristet til
at forlade den.

En af de følgende Beretninger indeholder et ganske interessant Exempel:
en ung Fante-Pige var paa nogle Uger optaget til Prøve paa en
Præstegaard og tegnede godt; en Dag kom der dog en altfor stærk
Fristelse over hende, og hun fantegik; men Præsten sendte en Karl til
Hest efter Sporet, og hun blev bragt tilbage; nu forelagdes hende det
Valg, om hun vilde — eller vilde ikke — forblive i Rolighed, og hun
valgte det første og har siden i over et halvt Aar været stadig øg
givet godt Haab. — Jeg kan nok tænke mig, at netop fordi det engang var
kommet til en Krisis eller et farligt Afgjørelses-Punkt, har Fristelsen
ikke siden kunnet blive saa stærk. Dersom jeg var i det Tilfælde, at
jeg havde Anledning til at tage en Gut paa 20 Aar fra Fantestien og
anbringe ham i et Hjem, saa vilde jeg sige til ham, at han ikke maatte
stole for meget paa sit Stadigheds-Forsæt, saasom det kunde være, at
han imødegik en stærk Strid, stærkere, end han havde Anelse om, og jeg
vilde anbefale ham som en Medicin, at han strax skulde aabenbare sig
for sine Omgivelser naar han mærkede den mindste Begyndelse til en
Dragelse tilbage mod den gamle Levevis.

Hos Folk, som indsættes i Bodsfængslets Celler, skal der temmelig
tydelig kunne mærkes saadanne kritiske Dage med en særegen sygelig
Utaalmodigheds-Tilstand, som endog, naar ikke visse Lettelser og
Forebyggelses-Midler anvendes, kan gaa over til fuldstændig
Sinds-Sygdom; men disse Prøvelser for Fangerne ere stridest i
Førstningen, og om de siden komme igjen med visse Mellemrum, pleie de
vise sig svagere og svagere. — Det forekommer mig rimeligt, at der maa
være adskillig Lighed i Fanternes Tilstand efter deres Optagelse i et
roligt Hjem og i Celle-Fangernes. Det har ogsaa Bodsfængslets Direktør
sagt mig, at netop Fanterne i Regelen have viist sig mindst skikkede
til at udholde Cellelivets Ensomhed og ensformighed; for dem maatte jo
ogsaa Overgangen fra Tøileløshed til Tvang være brattest..Naar jeg
ellers nylig nævnte Præsterne som dem, der især havde forestaaet
Fanternes Forsørgelse, saa er dette rigtigt nok i Virkeligheden; men
efter Ordene er det i Regelen Fattigkommissionerne (der paa Landet have
Præsterne til Ordførere), som have været Mellem-Leddet mellem Fanterne,
der ere blevne forsørgede, og Departementet, der har bevilget Penge.
Den almindelige Fremgangsmaade er den, at Fattigkommissionens Ordfører
skriver Andragende om den paatænkte Understøttelse, Andragendet
indsendes til Amtmanden, gaar med dennes Betænkning til
Stifts-Direktionen og befordres endelig fra denne til Departementet,
som igjen sender sit Svar tilbage den samme Vei. Særskilt for hvert Amt
eller Overøvrigheds-Distrikt skal jeg nu anføre de Lands-Præstegjelde
eller Byer, til hvilke samtlige disse Understøttelses-Sager og
understøttede Personer henhøre. Ogsaa denne Oversigt skal, haaber jeg,
bidrage noget til Forstaaelse af det hele Værks Gang.

Sagernes Nummer.

Personernes Antal.

Smaalenenes Amt:

Fredrikshald

26

1

Rødenæs

53

8

Moss

69

1

10

(Drøbak 13I Parenthes anfører jeg Steder, hvor der, som i Øier, er
gjort forberedende Skridt til Fantefolks Optagelse, eller hvor der, som
her i Drøbak, har været gjort Begyndelse med deres Forsørgelse, medens
denne siden er bleven fortsat paa andre Steder.)

Christiania By

37, 38, 39.

3

Akershus Amt:

Asker

58.

4

Aker

68.

1

Enebak

23, 24.

11

Skedsmo

27.

1

Ullensaker

36.

13

Høland

41.

5

35

Hedemarkens Amt:

(Vinger 61)

Elverum

46.

6

Tønsæt

43, 44.

5

Tolgen

28, 29.

8

19

Christians Amt:

Lillehammer

72.

1

(Øier 75)

Vaage

61.

3

Vardal

52.

1

Land

20.

5

Nordre Aurdal

21, 22.

4

Søndre Aurdal

34.

4

18

85

[[** Tabell forts. fra forrige side **]]

Sagernes Nummer.

Personernes Antal.

(85)

Buskeruds Amt:

Drammen

7.

1

Eker

54.

7

(Flesberg 38).

(Nore 37)

8

Jarlsberg og Laurviks Amt:

Hof

55.

1

Sem

67.

4

Hedrum (Laurvik)

25.

7

Brunlanæs

8, 9, 10, 11, 12, 13.

13

25

Bratsbergs Amt:

Gjerpen

62.

5

Skien

74.

2

Holden

35.

1

Solum

1, 2, 3, 4, 5, 6.

13

Bamble

48.

6

27

Nedenæs Amt:

Øster-Risøer

57.

2

Arendal

69.

1

Homedal

63 64 a og b.

7

10

Lister og Mandals Amt:

Tvet

65.

3

Christiansand

49, 50, (51).

6

Mandal

70, (71).

3

Lyngdal

31.

1

13

Stavanger Amt:

Helleland

47.

1

Ly

17, 18, 19.

3

Klep

76.

33

Haaland

45.

3

168

[[** Tabell forts. neste side **]][[** Tabell forts. fra forrige side
**]]

Sagernes Nummer.

Personernes Antal.

(168)

Høiland

32, 33.

3

Hetland

14.

3

Stavanger (Strand)

30.

1

Tysvær

66.

4

51

Søndre Bergenhus Amt, ingen

Bergens By

59.

1

1

Nordre Bergenhus Amt:

Hafslo

15, 16.

12

12

Romsdals Amt, ingen

Søndre Throndhjems Amt:

Melhus

73.

1

1

Nordre Throndhjems Amt:

Nedre Stjørdalen

40.

6

6

Nordlandenes Amt, ingen.

Finmarkens Amt:

Tromsø

56.

2

Alten-Talvik

42.

9

11

tilsammen

250
Regnet efter Bispedømmerne eller Stiftsdirektionernes Omraade viser
Forholdet sig saa:

Christiania

Stift,

145

Personer

Christiansands

—

74

—

Bergens

—

13

—

Throndhjems

—

7

—

Tromsø

—

11

—

Riget

250

Personer.

Denne store Ulighed i Fordelingen lader sig vistnok ikke tilfulde
forklare alene deraf, at der skulde have været saa mange flere
Fantefolk i den sydlige end i den nordlige Del af Landet. Vi maa se os
om efter andre Grunde.En Grund til Uligheden tør nu ligge i selve
Fanteflokkens ulige Art og Væsen. Jeg kommer her til at tænke paa, hvad
jeg allerede før har troet at finde, at den Del af det blandede
Fantefolk, som færdes i det Throndhjemske og længere nordover, mest
hører til „Stor-Vandringernes“ Klasse og har mere af de gamle Tateres
eller Sigeneres Blod i sine Aarer, mere af deres nedarvede Sind og
Skik: utæmmet Vildskab og djærv Færd, som fører dem paa rastløse Reiser
over store Vidder af baade Norge og Sverige, saa de ere mere fremmede
for Almuerne og mere uskikkede til at finde Smag i og vænne sig til det
rolige Liv blandt bosatte Folk. I Modsætning til dem synes
Fanteflokkene i Christiania og Christiansands Stifter mere at have hørt
til „Smaa-Vandringernes“ Klasse med indskrænkede Reisestrøg,
„Vest-Vandringer“ og „Øst-Vandringer“ paa denne eller hin Side af
Skiens-Fjorden, en mindre fremmedartet Race af europæisk og indenlandsk
Herkomst, „Skøier-Folket,“ som disse Vævskebindere og Kammagere og
Betlere maatte kaldes til Forskjel fra de asiatiske „Tatere,“ der mere
give sig af med Heste-Handel og SigneriHermed kan sammenlignes min
„Beretning om Fantefolket,“ Side 18, 227 o. fl. St.. At ogsaa i
Virkeligheden mange af Fantefamilierne i det sydlige Norge have staaet
den lavere Del af den bosatte Befolkning meget nær, det skjønnes deraf,
at der i Beretningerne forekommer temmelig mange Personer, som have
sluttet sig til dem, uagtet de ere fødte og opdragne af bosatte
FolkOgsaa herom kan sammenlignes nævnte Skrift Kap. 15 o. fl. St. Som
Exempler kan i nærværende Skrift nævnes Kvinden i Sagen No. 14 og
Mændene i Sagerne No. 15 og 67.

Ved denne Leilighed faar det ellers anmærkes, at der blandt de
Understøttede dog forekommer adskillige, som formedelst Fødsel og
Vandre-Liv synes at tilhøre Sverige vel saa meget som Norge, se f. Ex.
Sagerne No. 26, 28 og 29, i hvilken sidste Sag der af den Grund endog
var Tvivl, om Vedkommende skulde optages til Forsørgelse af den norske
Statskasse. Svenskfødte Fanter forekomme ogsaa under Sagerne No. 2 og
48..

Det her Udviklede bør betragtes i Forbindelse med den første Del af
nærværende Oversigt, som angav det samlede Antal af

de Personer, der hidtil ere blevne optagne til Forsørgelse. At allerede
saa mange som 250 have ladet sig bevæge til at slaa sig til Ro, ialfald
forsøgsvis eller for en Stund, det ville maaske de Fleste kalde et
uventet godt Tegn; men nu maa vi vel føie denne Bemærkning til: hidtil
have vi havt med den spagfærdigere og medgjørligere Del at bestille, og
de staa endnu udenfor, som have det vildere Sind. Maaske har
Begyndelsen af Værket været let i Sammenligning med, hvad Fortsættelsen
vil bliveDet kan desværre saa sjelden sees af Beretningerne, hvorvidt
de optagne Personer ere at henregne til Tater- eller til Skøier-Følger.
Afgjorte Tatere have vi imidlertid i Sagen No. 46 og Børnene i Sagen 34
synes ogsaa at høre til samme Æt; men begge disse Tilfælde kunne tjene
som Exempler paa, hvor vanskelige dette Slags Folk ere at behandle..

En anden Grund til, at saa faa Fanter ere blevne optagne i det nordlige
Norge, tør være den, at der sammesteds har været mindre Tilbøielighed
hos Befolkningen til at antage sig dem. Maaske — jeg ved det ikke — men
maaske er paa en eller anden Maade den Forestilling bleven herskende
blandt Præster og andre Embedsmænd der, at saadanne Forsøg ikke vilde
føre til noget, en Forestilling, som ialfald snarere kunde opkomme der,
hvor Fantefolket — som nys berørt — synes at være af en vildere Natur.
Og Almuerne i det Nordenfjeldske ere maaske paa lignende Maade blevne
lidet villig stemte til at lade Fanter bosætte sig i deres Midte.

At der virkelig kan være saadan Ulighed i Stemningen hos Almuerne i de
forskjellige Egne, det synes jeg endogsaa at spore ved Sammenligning
mellem Christiania og Christiansands Stifter, der dog begge udmærkede
sig ved det store Antal af Fanter, som der ere tagne under Forsørgelse.
I to af de christiansandske Bygder, nemlig Klep og Homedal, er der
optaget til Forsørgelse ikke mindre end 40 Personer; men dette er skeet
derved, at Præsterne have drevet Sagen paa egen Haand, uden
Fattigkommissionernes Medvirken, ja imod disses og Almuernes ØnskeSe
Sagerne No. 76, i Slutningen, samt No. 63 og 64, a og b.. Drages nu
disse 40 fra de 74, som komme paa hele Stiftet,

saa bliver der kun tilbage 34, som kunne siges at være optagne med
Fattigkommissionernes (og da vel ogsaa med Almuernes) Bifald. For
Christiania Stift derimod kan der ikke gjøres lignende Fradrag fra de
145 Personer, som her ere tagne til Forsørgelse. Fremdeles: af de under
Kl. 4 omhandlede fuldstændige Familier (Mænd med Kvinder og Børn) ere
ialt 16 blevne bosatte i disse to Stifter; men af disse 16 komme 14 paa
Christiania Stift og kun 2 paa Christiansands, og den ene af disse 2
Familier var endda et Par gamle børnløse Folk, saa den Bygd, hvor de
bleve bosatte, ikke behøvede at frygte for Byrde og Plage af deres
Afkom (Sagen No. 57), og den anden Familie blev bosat uden
Fattigkommissionens Medvirkning og tydelig imod Almuens Ønske (No. 63).
Af de 14 Familier i Christiania Stift vare vistnok de 7 erkjendte
hjemstavnsberettigede i de Bygder, hvor de bleve bosatte; men af denne
Grund maatte ogsaa Hjemstavns-Kommunerne yde anselige Tilskud til
UdgifterneBlandt disse er Høland, hvis Fattigkommission har viist et
udmærket Exempel paa Villighed til at hjælpe en Fante-Familie tilrette
(Sagen No. 41).; de 7 andre Familier vare ganske fremmede for de
Kommuner, hvor de bleve optagne, og kun paa enkelt Sted, hvor man
rigtignok fik den aller vanskeligste Familie at gjøre med, har nogen
Modstræben været bemærketI Elverum, se Sagen No. 46..

Denne Ulighed har jeg tænkt mig kunde forklares saa: I de
christiansandske Bygdelag ere Jordbrugene mere udstykkede og Formuerne
fordelte paa mange Hænder, saa der er mange, men smaa Skatteydere, og
saadanne pleie være mere nøieseende, naar det gjælder forøgede
Udgifter; men Fantefamilier med opvoxende Børneflokke kan der jo
befrygtes Fattigbyrder af i Fremtiden. Jeg tror ikke det mangler saa
meget paa personlig Medfølelse for Fanternes Synd og Nød, men under de
smaalige Kaar har denne Følelse ikke kunnet hæve sig op til den
virksomme og mere vidtskuende Almen-Aand, som det her gjælder om.
Ialfald har en Almues-Familie netop i Christiansands Stift, Bonden
Jesper Ravnedal og Kone i Ly Præstegjeld paa Jæderen, givet

et Exempel paa Medfølelse for Fanterne, der maaske er det vakkreste af
de mange, som denne Bog har at melde om (Sagen No. 17).

Ja, istedetfor at klage over, at der i enkelte Egne er gjort mindre for
denne Sag end i andre, vil jeg glæde mig over, at der dog allerede er
udrettet saa store Ting, som denne Oversigt har vist. Den velmente
offentlige Foranstaltning har ikke savnet privat Medvirkning; ret mange
af de begyndte Forsøg tegne saare godt, og der er øiensynlig gjort et
stort Skridt fremad til det Maal at faa indskrænket dette Fantevæsen,
søm indeslutter saa megen Synd og Elendighed. Jeg forstaar det saa, som
at Gud har lagt sin Velsignelse til dette VærkTil foranstaaende
Oversigt skal jeg føie et Uddrag af de i Kirke-Departementet førte
Regnskaber over Udgifterne. Departementet har anviist til Udbetaling:

i 1855

25

Spd.

‒ 

ß

i 1856

449

—

119 

‒

i 1857

1859

—

83 ½

‒

i 1858

2740

—

100 ½

‒

i 1859, Januar og Februar,

682

—

165 

‒

tilsammen

5758

—

48 

‒

Storthinget i 1854 og 1857 havde bevilget for de to Budget-Terminer
6000 og 4500 Spd. Der er altsaa en Del Penge tilovers, som
forhaabentlig ville strække til indtil indeværende Budget-Termins Udløb
30te Juni 1866..

*

Ovenstaaende Oversigt er skreven efter de Beretninger, som danne
Hoved-Delen af nærværende Skrift. Men til Grund for disse Beretninger
ligger den Samling af Brevskaber, som har ophobet sig i
Kirke-Departementet for disse Understøttelses-Sagers Skyld, en Pakke og
det ofte en temmelig stor Pakke for hver af de 76 Sager. Det er en
broget Samling: Indberetninger og Andragender fra Præster eller Andre
med Oplysninger om de omhandlede Personers Herkomst og tidligere
Skjæbner og nuværende Tilstand, med Forslag om deres Forsørgelse,
Overslag over Bekostningerne, ofte ledsagede med de mest forskjellige
Arter

af Bilage, Forhørs-Akter, Præste-Attester o. s. v., fremdeles:
Amtmændenes og Stifts-Direktionernes Betænkninger over de indsendte
Andragender, Departementets Svarskrivelser, Forsørgernes senere
Aarsberetninger om Personernes Forhold, Regninger over forudseede og
uforudseede Udgifter o. s. v. Alt maatte gjennemlæses; thi stundom
kunde et eller andet af Bilagene — et Reise-Pas, en Regnings-Kvittering
eller lignende — indeholde et oplysende Træk, som ikke var omtalt i
Hoved-Skrivelsen.

Saadanne Departements-Pakker pleie ikke ansees for behagelig Læsning,
helst naar de danne en lang Række af ensartede Sager. Men disse Sager
læste jeg med spændende Interesse allesammen, den sidste som den
første. Thi netop i den sidste og i den første og i mange af de
mellemliggende fandt jeg herlige Exempler paa Kjærligheds-Gjerninger
med den Slægt, for hvis Sag jeg har offret nogle af mine Aar, hvis
Redning jeg ofte har mishaabet om, hvis Synd og Nød jeg — mangen en
Gang igjen har glemt. Medens jeg har sovet, har Andres Flid virket for
mit Yndlings-Anliggende, og nu vaagnede min gamle Kjærlighed, og Haabet
tændtes paa ny, og jeg havde saadan Lyst til at byde hver den min Haand
til Tak, som havde været med at fremme dette Værk. Naar jeg aabnede en
ny Pakke, saa stundede jeg efter at se, hvem af Fanterne jeg skulde
træffe her, om nogen af dem, jeg kjendte før, og naar jeg havde seet,
hvad det var for en Person eller Familie, og hvorledes det var gaaet
til, at samme havde forladt Fantestien og var bleven optagen til
Forsørgelse, saa var det med ængstelig Begjerlighed, at jeg fremdeles
greb efter de følgende Aars-Beretninger om de samme Folk for at erfare,
hvorvidt de havde holdt sine gode Forsætter i det første Aar, i det
andet Aar o. s. v. Efterhaanden syntes jeg at faa mere Øvelse i at
opfatte de tildels korte og usikkre Beretninger herom, saa at sige
Øvelse i at læse mellem Linierne, saa jeg kunde se helt ind til de
omhandlede Personer, der de sad i sine nye Hjem, Marja Meldal i hendes
Hytte nær den venlige Præstegaard, Anne Krog med de to Smaabørn hos
Lods-Familien ude i Flekkerø, Andreas Halvorsen i Lære hos den
omhyggelige Smede-Mester, det lille Pigebarn hos Lensmanden iGjesdal.
Og hvilken vid Mark for Indbildningskraften, naar Tanken maatte følge
den 20-aarige Gut, som nys var konfirmeret og kommen i Tjeneste i et
godt Hus og saa fantegik, eller den 16-aarige Pige, som med Taarer bad
Præsten om at blive antagen til Konfirmations-Undervisning og saa nogle
Uger efter forlod det Hjem, hvor hun var bleven optagen, for atter at
sværme om paa de vildsomme Veie!

Da jeg satte mig til at skrive denne Bog, opmuntredes jeg ved den
Tanke, at det kanske skulde lykkes mig at meddele en større Almenhed
det selvsamme Indtryk, som Læsningen af hine Departements-Pakker gjorde
paa mig. Jeg tænkte netop paa Almenheden; thi i en Sag som denne lægger
jeg megen Vægt paa den offentlige Mening og Deltagelse, og jeg vilde
gjerne tro, at en nogenlunde let Fremstilling af det eiendommelige
Menneskeliv, som aabenbarer sig i disse Forhandlinger, ret skulde vinde
adskillige Læseres Opmærksomhed. Men mit Arbeide havde ikke skredet
langt frem, før jeg begyndte at forstaa, at det nok ikke skulde lykkes
mig at faa det fuldført saaledes. En Ting var nemlig den, at nu i Løbet
af sidste Foraars-Tid skulde og maatte Arbeidet baade begyndes og
endes,Lige ved Oprettelsen af Fondet til Fantevæsnets Indskrænkning
tænkte jeg mig, at naar en Tid var gaaet, burde der offentliggjøres en
Beretning om, hvordan det gik med Forsøgene. Hvad der nærmest bestemte
mig til at udføre dette arbeide, har jeg fortalt i de sidste Linier af
selve Beretningerne (Slutningen af Sagen No. 76). Men andre Arbeider
hindrede mig i at lægge Haand paa Værket før i indeværende Aar. saa der
blev ikke Tid til en saadan inderlig Tilegnelse og Bearbeidelse af
Stoffet, som burde gaa forud for Forsøget paa at gjengive det i en
afrundet Fremstilling; en anden Ting var den, at det hovedsageligste
Formaal for Skriftet maatte være at give en saa at sige embedsmæssig
Beretning om den offentlige Foranstaltning, det handler om, hvisaarsag
jeg maatte vælge en Form, som — det forstaar jeg altfor vel — nok ikke
vil behage ret mange Læsere.

Jeg valgte saadan Form, at jeg, holdende mig strængt til de
foreliggende Brevskaber og Dokumenter, søgte at gjengive detVæsentlige
og Charakteristiske ved hver enkelt Understøttelses-Sag: de
understøttede Personers Herkomst, tidligere Skjæbner, Familieforholde,
Vandel, Charakter, Anledningen til deres Optagelse, Planen for
Forsørgelsen, Forsøgets Udfald.

Det er min Mening, at der, og det helst hvert Aar, bør fortsættes med
deslige Beretninger. Men herefter bør samme Beretninger visselig ikke
gjøres saa vidtløftige. De kunne ogsaa forkortes paa forskjellige
Maader; de kunne skrives som Navne-Register med ganske korte Angivelser
af Udfaldet med hvert Forsøg, hvortil kunde komme en mere
sammenhængende Oversigt som i nærværende Indledning og i det Høieste
nogle exempelvis valgte Sager udførlig behandlede. Men denne første
Gang troede jeg at burde give en hel Fremstilling af hver enkelt Sag,
for at de, som ville, kunne studere sig ind i dette Anliggende.

Enkelte Sager har jeg med Forsæt behandlet udførligere end andre, naar
de nemlig frembød Exempler paa usædvanlige Vanskeligheden som havde
stillet sig mod Bestræbelserne, eller naar en ganske kort Forklaring om
Forsøgets Gang ikke syntes mig at svare til den mere end almindelige
personlige Opoffrelse, som var viist fra Forsørgerens Side. Men selv i
disse Tilfælde er jeg mig dog bevidst at have beflittet mig paa
KorthedDer er endogsaa en Forkortelse, som i mangfoldige Tilfælde er
vel skikket til at fremkalde Mistydning, saa jeg her bør forklare mig
derover. Meget ofte have de indkomne Andragender om Understøttelse
været saadanne, at Kirke-Departementet har maattet sende dem tilbage
med Forlangende om yderligere Oplysninger eller med Opfordring om at
indrette den paatænkte Forsørgelse paa en anden Maade, og først, naar
Alt var bragt i forsvarlig Orden, har Penge-Bevilging fra
Departementets Side fundet Sted. Men disse forberedende Forhandlinger
har jeg for Kortheds Skyld gjerne sprunget over og kun berettet
Slutningen: Forslag indkommet — Penge bevilgede. Det kan da ofte se ud,
som at Departementet hensynsløst skulde have sagt Ja til det første det
bedste Andragende, som meldte sig om disse Fantefondets Penge. Men i
Virkeligheden har Departementets Behandling af disse Sager stadig viist
stor Opmærksomhed selv for de mindste Enkeltheder og virksom Omhu for
Tingenes gode Gang i det Hele og Store. Enkelte Exempler herpaa ville
ogsaa findes fremhævede i Fremstillingen, og det er min Overbevisning,
at det Held, som hidtil har ledsaget disse Forsøg, for en meget stor
Del skyldes Departementets skjønsomme Ledelse.

Jeg griber her Anledningen til udtrykkelig at forklare, at jeg ikke har
havt nogen Del i disse Sagers Behandling i Departementet, Noget, som
maaske En og Anden kan have troet paa Grund af min Stilling til
Departementet for Resten. Som ovenfor antydet, vare disse
Understøttelses-Sager mig endogsaa næsten ganske fremmede, indtil jeg
for nogle Maaneder siden fik laane Dokumenterne hjem til mit Hus for at
læse dem. Jeg vidste jo, at en saadan Sag var i Gang; men hvilke
Personer det var, som vare antagne til Understøttelse, hvor stort
Antallet var i det Hele, hvordan det gik med disse Forsøg, det var mig
ubekjendt, indtil jeg, som sagt, nu iaar fik Anledning til at
gjennemgaa de mange Sager..Thi det varede ikke længe, inden jeg
skjønnede, at nærværende Bog voxede op til et saa stort Arketal at de
Fleste maaske ville kalde det meget for stort.

Bestyrere af saadanne offentlige Indretninger som Bodsfængsel,
Sindssyge-Asyl, Hospital for Spedalske o. s. v. føre Protokoller, hvor
de med stor Omstændelighed om hvert enkelt af Lemmerne anføre
allehaande Oplysninger om deres Forhold og Befindende. Det er paa denne
Maade, at den Erfaring samles og den Videnskab opbygges, som, saa
haabes der, skal hjælpe til med større og større Held at løse de
vanskelige Opgaver. Og aarlig eller nu og da pleier der at forfattes og
offentliggjøres Uddrag af disse Protokoller, ikke just synderlig
underholdende at læse, men nødvendige til Almenhedens Betryggelse for,
at Tingene drives forsvarlig, og nyttige for Mænd med lignende Studier
og Sysler baade i Landet selv og i andre Lande. Men nu er her en af det
Offentlige foranstaltet Virksomhed for Fantesagen, storartet, saa den
kan sammenlignes med den Gjerning, som drives i nogle af hine kostbare
Indretninger, og ny, som da Bodsfængsels-Systemet første Gang blev
prøvet, men derhos ikke samlet inden en Bygnings Mure og under en
Direktørs Øie og Haand, men spredt omkring i mange Byer og Bygder,
betroet til mange Lederes Sind og Skjøn, udsat for allehaande
Tilfældigheders Indskydelse, ja hist og her for Ensidighedens skjæve
Domme og

Snæverhjertethedens Ugunst. Det maa tilgives mig, om jeg har troet, at
det her skulde være ret at give — ikke enkelte udplukkede Exempler paa,
hvor vel eller hvor ilde det kan gaa med dette Slags Forsøg, men en
omstændelig Forklaring om, hvordan det er gaaet fra Først til Sidst.

Der er nu Mænd i vort Land, som med anstrængt Hu læse de særegne
Tidsskrifter og store Værker, som i andre Lande udgives om
Fængsels-Pleien, om Sindssyge-Væsenet o. s. v. Dersom det var saa vel,
at der foruden de mange Mænd, som leilighedsvis tage sig af Fanter og
hjælpe dem tilrette, var saa mange som 10 Præster omkring i Landet, der
følte Kald og fandt Leilighed til en noget videre gaaende Virksomhed i
denne Retning (der er allerede nogle), og dersom disse 10 fandt noget
Gavn i den Udførlighed, hvormed jeg her har fremstillet de hidtil
gjorte Forsøg, saa vilde jeg allerede sige, at mit Arbeide ikke var
forfeiletHvad det store Arke-Tal angaar, maa jeg endvidere tillade mig
at yttre, at vistnok havde det været gjørligt at faa omtrent det samme
sagt paa et mindre Rum, med Parentheser og andre knebne Udtryksmaader;
men hvis jeg tør dømme efter min egen Læse-Erfaring, læser man lettere
2 Ark med en noget rummeligere (thi jeg tør ikke her sige: fyldigere)
Stil end 1 Ark af Halmstraa-Tørhed..

Ved mange Leiligheder har der viist sig stort Gavn i en kort
Navne-Fortegnelse, som Justits-Departementet i 1846 lod trykke over de
ved Folketællingen 1845 forefundne Fanter. Idet navnlig denne
Fortegnelse blev omdelt til alle Politimestere og Lensmænd, vare
Fanterne derved paa en Maade stillede under Politiets specielle Opsigt.
Med dette for Øie har jeg i mine Beretninger lagt an paa at samle Navne
ikke alene paa de fordums Fanter, som nu ere komne i Stilstand, men
ogsaa paa endnu omstreifende Fanter, Navne med tilføiede Forklaringer
om Herkomst, Familie-Forbindelser m. m., alt i den Tanke, at jeg dermed
skulde faa stillet disse Personer under Præsters og Fattigkommissioners
velgjørende Tilsyn. I denne Retning kan jeg kun ønske, at mit Arbeide
havde været ligesaa fuldstændigt, som det endnu maatte blive
mangelfuldt. Jeg siger: dersom vi idag

havde en aldeles fuldstændig trykt Navnefortegnelse over hele det endnu
tilværende Fantefolk, saa skulde det samme Folks urolige Væsen allerede
imorgen begynde at stilne af. Thi forhen have Fanterne kunnet trives
netop under den Dunkelhed og Hemmelighedsfuldhed, hvormed de vidste at
omgive sig, og det bliver strax anderledes, naar Lyset, det overalt
velgjørende Lys, trænger helt ind til dem: den Fant, som tror sig
ukjendt, optræder gjerne som en fræk „Reisende,“ men føler han sig
kjendt og gjennemskuet, saa forvandles han kanske med Et til en
beklagelsesværdig Mand, som selv erkjender sin usle Stilling og gjerne
modtager, ja beder om Hjælp til at komme udaf FantelivetI
Kirkedepartementets Rundskrivelse til Fattigkommissionerne om
Fantefondets Oprettelse bleve Kommissionerne opfordrede til efter
Leilighed at indsende Navne-Fortegnelser med videre Oplysninger om de i
Distriktet hjemmehørende eller kjendte Fanter. Denne Opfordring blev
efterkommet af Enkelte, og de indsendte Opgaver have gjort sin Nytte.
De ere dog nu saa gamle (fra 1855), at det neppe vilde være
hensigtsmæssigt at optage dem her.

Men jeg vil tillade mig at udtale et Ønske til Præster, Fogder og
Andre, som have nogen Interesse tilovers for dette Anliggende.

Jeg tænker mig, at denne Bog kan blive trykt og altsaa nærværende min
Anmodning blive bemærket inden Udgangen af dette Aar, og jeg siger: det
skulde være vel, om man i Løbet af 1866 kunde faa benyttet de
forefaldende Leiligheder til at samle den fuldstændigst mulige Opgave
over de endnu omstreifende Fantefølger. I Løbet af et Aar ville vel paa
det Nærmeste alle disse Følger komme i Berørelse med Embedsmænd, idet
de dels have Døde til Begravelse eller Børn til Daaben hos Præsterne,
dels fremstille sig for Politimestere for at faa sine Passe paategnede,
dels blive anholdte og tiltalte o. s. v. Nu skulde jeg ønske, at ret
mange af disse Emhedsmænd ved Udgangen af 1866 vilde indsende til
Kirke-Departementet en Opgave (saaledes som forklaret i nævnte
Rundskrivelses Slutning), over de saaledes antrufne Fantefolk. Jeg har
ikke anseet det fornødent udtrykkelig at konferere med Departementet
herom, saasom jeg ikke tvivler paa, at det meget gjerne medtager
saadanne Meddelelser, og selv lover jeg, at forsaavidt det ikke kommer
til at gjøres af nogen Anden, og forsaavidt jeg er i den Stilling, at
jeg kan gjøre det, saa vil jeg snarest muligt sammendrage de indkomne
Opgaver til en saadan Fortegnelse som den Justitsdepartementet lod
trykke i 1846.

I 1856 hørte jeg i Lyngdals Dalføre mangen Klage blandt Almuen over, at
Fanterne huserede saa slemt, værre end nogensinde før. For at faa
rigtig Rede herpaa anmodede jeg Bondesønnen Anders Stiansen i Kvaas
Sogn om at holde Fortegnelse over alle de Fanter, som fra den Dag af
monne komme til hans Forældres Hus (Datum, Navn, hvor de kom fra og
hvor de reiste hen, med Anmærkninger om, hvad Usædvanligt der maatte
forekomme) hvilken Fortegnelse han da efter et halvt Aars Forløb eller
saa skulde sende mig. Dette lovede han, og han holdt Løftet. Fra 13de
Septbr. 1856 til 25de Marts 1857 er anført 66 Besøgende (af hvilke dog
nogle Personer havde viist sig 2 Gange, paa Frem- og Tilbage-Reise).
Jeg tilstaar, at jeg ikke havde tænkt mig, at Antallet skulde blevet
saa stort; imidlertid kan jeg nu fortælle Folket paa den samme Gaard,
at dog nogle af hine Fanter ere blevne optagne til Forsørgelse og
bragte i Stilstand, saa de forhaabentlig ikke mere skulle uleilige med
sit Besøg. Men dette har jeg omtalt her, fordi jeg nu og da ser i
Aviserne temmelig stærke Klagemaal fra enkelte Bygder over, at Fanterne
gaa som før. Jeg siger: det skulde være overmaade vel, om en og anden
Mand i disse Bygder vilde holde saadanne Fortegnelser over dette Slags
Besøg og sende dem enten til Kirke-Departementet eller til mig.
Saadanne Fortegnelser i Forbindelse med Opgaver som før nævnt fra
Embedsmænd skulde forhaabentlig sætte mig istand til at udarbeide en
samlet Fremstilling, som kunde bidrage til at skjærpe Politiets
Aarvaagenhed og anspore Fattigkommissionernes Bestræbelser for
Fantevæsenets Indskrænkning.

Jeg tilføier dette, at det er min Agt (forsaavidt som jeg kan faa mit
Ønske fremmet) om ikke lang Tid at foretage en Reise hen over
Vestlandet med det specielle Formaal at undersøge, hvorledes det nu
staar til med Fantesagen. Men det er indlysende, at der kun vil være
halvt Forslag i saadanne Reise-Undersøgelser, naar de ikke understøttes
af Meddelelser fra fastboende Mænd. .Fremfor Alt ere offentliggjorte
Beretninger om de af det offentlige Fond understøttede Personer
nødvendige for at forebygge en Forargelse, som desværre allerede er
indtruffet, men som sandelig maa blive saa sjelden som mulig. Jeg
tænker her paa dette, at en Fant efter egen Begjæring har været optagen
til Forsørgelse og anbragt i et godt Hus f. Ex. for at vorde undervist
til Konfirmation, at han saa efter nogen Tid er fantegaaet, og at han
endelig melder sig med samme Begjæring

paa et andet Sted og finder Optagelse her — uden at bekjende sit
Feiltrin.Et Exempel: En Gut paa 18—19 Aar bliver efter egen Begjæring
anbragt i et i Følge alle Vidnesbyrd særdeles godt Hus, for at vorde
underviist til Konfirmation; der gjøres den meget forstandige Aftale,
at han skal være i Huset et Aar som Tjenestekarl, rigtignok uden Løn,
meget mere med noget Tilskud til Husbonden, men saaledes, at Gutten
næst Øvelse i almindeligt Arbeide skal faa fornøden Fritid til sin
Læsning. Alt tegner saa godt i 2—3 Maaneder. Men saa fantegaar han.
Snart træffer han, som det siden viser sig, en Fantepige paa
Landeveien, ligeledes 18—19 Aar gammel og ukonfirmeret, og hende
indlader han sig med i Elskov, og de stryge om sammen. Halvandet Aar
efter optræder han i en anden Bygd, medhavende sin Ledsagerske og deres
halvt Aar gamle Barn, og efter hans Bøn om Hjælp til Konfirmation for
ham og hende bliver hele Følget indlogeret for 2 ½ Spd. ugentlig; dette
gjøres i Forventning om Departementets Samtykke, og dette Samtykke
bliver givet — thi der er Intet oplyst om Guttens tidligere Forhold,
hvilket kun er blevet opdaget af mig ved den samlede Gjennemgaaelse af
alle disse Sager.

Jag mener nok, at disse Folks Ønske om Hjælp til Konfirmation burde
imødekommes, men sandelig paa en anden Maade, saa det bedre kunde
prøves, hvad Alvor der monne være i Ønsket. „Underviisning i Guds Ord
skulle I nok faa, gode Folk, men den Sag maa ikke drives med for meget
Hastværk. I maa tillige vænne Eder til Stadighed og øve Eder i nyttigt
Arbeide, derfor skal Du, Gut, atter være i Tjeneste som forrige Gang,
og Du, Pige, ligesaa, og derhos skal en af Eder være her, den anden
derimod vil jeg sende til en af mine Venner, som er Præst i en Bygd 10
Mile borte; thi Letfærdighed ville vi ikke vide af mellem Konfirmander,
og Giftermaal kan det være tidsnok at tale om, naar I om nogle Aar ere
blevne rigtig voxne, om I da fremdeles ere tilsinds at holde sammen.“
Fremdeles har jeg det for Øie, at alt i Et foregaar der Omskiftning af
Præster paa de Steder, hvor Fantefolk, paa faa Undtagelser nær netop
ved Præsternes Medvirkning, ere optagne til Bosættelse eller anden
Forsørgelse. Ja, om 20 Aar fra nu af vil det være som et Hænd, at nogen
af de nuværende Præster er igjen paa samme Sted; men om de fordums
Fantefolk haabe vi, at de skulle forblive. For at nu de nye Præster
skulle blive ret opmærksomme paa dem og kjendte med alle deres
Omstændigheder, vil det være vel, at der er nogenlundetilstrækkelige
Optegnelser om dem, trykte og let tilgjængelige. Thi det gjælder om, at
den engang lagte Plan for Forsørgelsen ikke glemmes eller forkvakles,
men forfølges med Udholdenhed og uden Afbrydelse indtil Enden.

Ved at berøre Præsternes store Andel i denne Sag kommer jeg her til at
tænke paa, hvad jeg ellers under hele Udarbeidelsen af denne Bog har
været mig bevidst, at naar den monne være bleven trykt, saa ville vel
netop de Præster, som have paataget sig at gjøre disse Forsøg, med en
vis Strænghed se efter, om jeg ogsaa har fremstillet Tingene rigtig for
deres Vedkommende. Jeg maatte saa meget mere blive opmærksom paa mit
Ansvar i denne Henseende, som jeg jo saa, at flere Præster i sine
Skrivelser til Departementet havde ytret sig med stor Frihed og
Inderlighed, læggende Personligheden til, men vist ikke tænkende paa,
at deres Ord skulle blive saaledes gjengivne, deres Virksomhed saaledes
offentlig omtalt. Jeg maatte jo være varsom her, men Varsomheden maatte
ikke gaa for vidt heller; thi det er netop et væsentligt Træk ved den
hele Fantesag, at den har kunnet tildrage sig saa mange Mænds
personlige Deltagelse: derpaa har Sagens gode Gang hidtil beroet, og
derpaa beror dens Fremtid. Dette kan jeg dog fortælle, at nogle af de
Beretninger, hvori Personligheden træder mest frem, har jeg været saa
forsigtig at sende vedkommende Præster med det Spørgsmaal: „Maa jeg
lade det trykke saa?“ og Svaret har været et venligt Ja. Hvad ellers
Fremstillingen af de faktiske Omstændigheder angaar, saa vil man tro
mig, naar jeg siger, at jeg ialfald har gjort mig Flid for at opfatte
og gjengive dem rigtigt.

Ved denne Leilighed skal jeg tillade mig at fremsætte nogle
Bemærkninger, som have paatrængt sig mig netop under Gjennemgaaelsen af
Præsternes Indberetninger. Det har forundret mig en Smule, at de
indeholde saa faa Bidrag til Kundskab om Fantevæsenet i dets Helhed.
Man faar nok hver enkelt Fants Historie (født af omstreifende Forældre,
konfirmeret paa Tugthuset, straffet for Conkubinat o. s. v.); men om
Fantevæsenets hele Sammenhæng yttres saa lidet. Jeg skal i den
Henseendepaapege det Træk, at kun en af de mange Præster har berørt
Fanternes hemmelige Sprog, idet han om et Par Fanter siger, at de kunde
forstaa og tale det. Det forekommer mig dog, at den Præst, der ret nøie
vilde sætte sig ind i en Fants hele Forhold, hans moralske og
intellektuelle Tilstand, maatte have Interesse af at lægge Mærke til,
hvorvidt han var indviet i og havde benyttet sig af Fantemaalets
Hemmelighed, fremdeles: hvad han nærmest betragtede som sit Fantemaal,
Ord af Taternes rommanì eller af Skøiernes Rotvelsk. Det skulde ogsaa
være artigt at vide, hvorledes Fantemaalet monne have artet sig i de
senere Aar, efter at dets Hemmelighed er blevet røbet, om det er blevet
mere aflagt, eller om det er blevet udviklet og gjort ukjendeligt igjen
ved nye Paafund. Undertiden heder det i Beretningerne om en Fant, at
han hører til de „ægte Tatere,“ og for dem, som skulde behandle ham,
vilde dette ikke være uvigtigt at vide; men for at bedømme Forholdet
tilnærmelsesvis rigtigt maa man agte ikke alene paa Personens Haarfarve
og øvrige Udseende, men endnu mere paa Familiens Traditioner, og hertil
hører netop Sproget. Høist interessant i videnskabelig og praktisk
Henseende er ogsaa den psykologiske Iagttagelse af den Udvikling, som
monne foregaa hos de Personer af Fantefolket, som pludselig vorde
plantede ind imellem den bosatte Befolkning: halvvoxne Børn, som skulle
bibringes en ny og ukjendt Opdragelse, helvoxne Folk, som skulle lære
at stave og undervises i Religion, ældre Folk, som skulle vænne sig til
nye Vaner og have at kjæmpe med indgroede Usæder: Ustadighed, Hidsighed
o. s. v. Striden mellem det Gamle og Nye i saadanne Menneskers SindSml.
Anm. til Side 18. maa dog sikkert aabenbare sig i en Mængde Smaatræk i
Daglig-Livets Løb, og en opmærksom Betragtning heraf skulde uden Tvivl
lede til lærerige Slutninger. Men i Beretningerne tales der undertiden
vel kort om „de almindelige Tater-Udyder.“ — Nu kan jeg naturligvis nok
vide, at Præster i Almindelighed ikke have megen Tid tilovers for
saadanne Forskninger, og navnlig maa det ikke forarge mig, om ikke ret
mange Mænd finde Smag netop i Fantehistoriens Studium. Fremdeles kan
jeg ogsaa sige mig selv, at enPræst i Regelen vil tjene Fantesagen
bedst, idet han ved sin personlige Forhandling med den enkelte Fant
søger at lede ham paa den gode Vei. Men endda maa jeg ønske, at der dog
blandt de mange Præster maatte være nogle, som havde Tid og Interesse
tilovers for den videnskabelige Side af Sagen, og jeg omtaler det her,
fordi jeg mener, at de Meddelelser, som herefter monne indkomme i denne
Retning, sikkerlig paa en eller anden Maade ville komme til Nytte, naar
der et andet Aar bliver udarbeidet en almindelig Beretning som
nærværende.Ved denne Leilighed bør jeg yttre et Ønske endnu. Naar en
Præst eller anden Mand faar Departementes [[** sic **]] Tilsagn om
Penge til Personer af Fantefolket, som han har taget sig af, saa gjøres
det ham til Pligt at indsende aarlige Beretninger om, hvorledes det
gaar (sml. Departementets Rundskrivelse til Fattigkommissionerne af
16de Septbr. l855, Post 4); men denne Pligt ophører, naar de Forsørgede
ere bragte i saadan Stilling, at de ere selvhjulpne og altsaa
Understøttelsen er endt. Men det skulde dog være saare ønskeligt
fremdeles at faa erfare, hvorledes disse Mennesker arte sig og
hvorledes det gaar dem. Uagtet jeg ikke netop har adspurgt
Departementet derom, tør jeg nok sige, at det med Erkjendtlighed vilde
modtage fortsatte Aarsberetninger, og disse vilde navnlig blive af
Vigtighed, naar der atter skal udarbeides til Offentliggjørelse en
Oversigt over Udfaldet af disse Forsøg.

Dog, jeg vender tilbage til Talen om Hensigten med denne Bog. Der er en
særskilt Klasse af Læsere, som jeg under dens hele Udarbeidelse har
haft for Øie: hverken mere eller mindre end Fanterne selv, fordums
Fanter, som nu ere komne i Stilstand, de endnu omvankende Fanter, som
her ville finde fordums Kjendinger og Kammerater igjen. Hine ville vel
hist og her kunne faa laant Bogen hjem med sig i sine Huse, disse ville
nu og da kunne faa læse den i Arrester og Fængsler. Jeg ønsker, at de
skulle være vidende om, hvor opmærksomt og alvorligt deres Færd og
Tilstand betragtes. Nationen vilde ikke synes vel om, at der blev
bevilget Penge Aar efter Aar til Fantefolkets Ophjælp, uden at der blev
gjort Rede for, hvad Nytte der blev udrettet med de samme Penge; derfor
har jeg med Flid og med Glæde fortalt alt det Gode, som har været
berettet om dem, dervare tagne til Forsørgelse, hvert Exempel paa
Arbejdsomhed og Skjønsomhed, hvert lille Tegn til, at de lægge Vind paa
et stille Væsen og gode Sæder. Men at fortælle det Gode og fortie det
Onde — det vilde ikke være sanddru Tale, og med ubønhørlig Bestemthed
har jeg derfor tvunget mig selv til at fortælle ogsaa alt, hvad der var
berettet om Ustadighed og Løgnagtighed o. s. v. — Fante-Navnet lyder
ikke smukt; det maa dog endnu bruges, saa længe der gaar Folk omkring i
Landet paa den gamle Vis; men det har ikke nogen god Klang i vore Øren;
der ligger Foragt deri, og dem, som bar Navnet, pleiede man ikke vente
store og gode Ting af. Men sandelig, det er gaaet underligt: Gud har
gjort det saa nu, at den, som for Samvittighedens Skyld forlader
Fantestien og aflægger sine gamle Vaner og beflitter sig paa Stadighed
og Orden og Dyd, han kan udrette store Ting — jeg mener: med sit
Exempel kan han bringe fordums Kammerater til at standse paa Veien og
tænke sig om og vende sig didhen, hvor Hjælp er at finde for ham ogsaa,
Hvile for hans flygtige Fod, Fred for hans haabløse Sind. „Skeer dette
— saa staar der i Departementets Kundgjørelse — saa skal det foragtede
Fante-Navn uddø, og den, som før kaldtes Fant, skal af alle Skjønsomme
agtes og æres lige med Landets øvrige Borgere.“ Altsaa, baade for din
egen og for din Slægts Skyld tilønsker jeg Dig, Alexander Bodin, og
Dig, Peter Olaus Andersen, Naade af Gud til at staa i det gode Forsæt!
Og du Gamle, som var den første Tater, mit Øie saa, og som formedelst
vort første Møde hin Aften i Aaret 1847 har havt en saa besynderlig
indgribende Indskydelse paa mit Livs Skjæbne, saa jeg har været bunden
til disse Undersøgelser og Bestræbelser indtil denne Dag, du Christian
Fredriksen — maatte Du faa en stille Aften paa din urolige Livs-Dag!

*

Nogen Tid efter at dette Værk med offentlig Understøttelse for
Fantefolket var begyndt, blev det mig berettet, at en Del Mænd i en vis
Egn holdt paa at samraades om at faa dannet en særegen Forening for
Fanterne, med det Formaal at tage sig af dem ikke ved Hjælp af
Statskassens Penge, men med sammenskudte Kjærligheds-Gaver, paa det at
det kunde blive et sandt christeligt Værk ligesom Missions-Værket.

Der er ogsaa meget i nærværende Anliggende, som bestandig maa minde om
Missions-Sagen: at Børn voxe op uden at høre noget om sin Daabspagt, at
voxne Folk, selv Forældre, ikke kjende saa meget til Guds Ord, at de
have kunnet stedes til Konfirmation og Altergang, ja at saadanne endog
befindes at være udøbte. Sandt er ogsaa det, at skal der nogensinde
raades Bod paa den Synde-Nød, som mere end ellers kommer tilsyne i den
Kreds, som vi her have for Øie, saa maa det ske derved, at de ledes til
Christum; thi der er ikke Forladelse og ikke Befrielse i nogen Anden.
Hvilket være sagt med tilbørlig Ærbødighed for det Hellige!

Men Fantefolket er dog ikke helt og holdent et Hedningefolk, og heller
ikke bør Bestræbelsen for sammes Vel drives ene og alene som Mission.

Spæde Børn slæbes af Forældrene om paa en ynkværdig Maade; formedelst
den Maade, hvorpaa de ere opvoxede, og altsaa tildels uden
Selvbestemmelse, ere voxne Folk komne til at befinde sig i en lovløs
Stilling (ukonfirmerede, [[** hvor slutter denne parentesen? **]]
derfor ogsaa uden den anordnede Stadfæstelse af deres ægteskabelige
Samliv, fremdeles ernærende sig paa utilladte Maader; gamle og vanføre
Folk gaa hen saaledes, at de ere udsatte for at vansmægte paa Veien.
Dette holder den almindelige Medfølelse og Retsfølelse ikke ud at se
paa: Medfølelsen vil, at der skal ydes dem Hjælp, som aabenbart trænge,
og Retsfølelsen, som gjerne drager et Slør over uvitterlige
Overtrædelser, vil dog have en Ende paa denne Uvitterligheds-Tilstand,
for at derefter Enhver kan vorde behandlet efter Fortjeneste. Men
saadanne Følelser ere jo netop Døttre af den christelige Aand, som har
gjort sig gjældende i Tiden og i vort offentlige Liv. Og vel er der med
deBestræbelser, som nys antydedes, nærmest sigtet til noget Udvortes og
Timeligt, nemlig dette, at den nævnte Klasse af Mennesker skal komme i
samme Stilling som andre Folk i Landet; men dette er jo netop
Forberedelsen og Begyndelsen for, at der skal kunne stræbes hen til et
høiere Maal: ved Omgang med Naboer, med Skolegang og Kirkegang kan det
christelige Liv vækkes og næres hos den Enkelte, men herom kan der jo
næsten ikke være Tale, saa længe Familierne streife hjemløst og lovløst
omkring. Ved at yde Penge til disse Folks Bosættelse o. s. v. giver
Staten Præster og Andre, som dertil monne have Sind og Kald, den
ønskelige Anledning til at virke for deres religiøse Velfærd. Det er
ikke for Intet, at Staten har sat Præsterne til at være Medlemmer og
Formænd i Fattigkommissionerne, og at nærværende Fantesag i
Synderlighed er anbefalet til samme Kommissioners Omsorg; Staten ønsker
og venter, at den givne Anledning skal blive benyttet til det religiøse
Øiemeds Befordring; er Nogen villig til at antage sig disse Mennesker,
saa tilbyder den at bistaa med de Penge, som kunne behøves, og dette
Tilbud kan og bør udlægges efter hans Mening, som sagde til sine
Tjenere: „Gak ud til Veie og Gjærder og nød dem at gaa ind.“

Ellers er der en Ting ved mange af disse paa engang offentlige og
private, borgerlige og religiøse Bestræbelser, som er vel skikket til
at vække Anstød for den christelige Bevidsthed. Jeg tænker her paa de
mange med Fantefolk udførte Konfirmations-Handlinger: De kunne tildels
se ud som blotte Udvortesheds-Gjerninger, for ikke at sige
Hastværks-Arbeider. Men dette er dog ikke nogen særegen Mislighed med
Fantesagen; den klæber ved selve det borgerlige Bud om Konfirmation og
kan mærkes i Tusindvis blandt den almindelige Befolkning. Tingen er
kun, at formedelst de særegne Omstændigheder med Fantefolket bliver man
her mere end ellers opmærksom paa, hvor betænkeligt det er at gjøre en
saadan religiøs Handling til Gjenstand for bydende Lov. Som Sagen nu
staar, er det at konfirmere en voxen Fant i udvortes Henseende det
samme som at nedbryde en Skillevæg mellem ham og Statens øvrige
Borgere, og den særegne Betænkelighed, som disse Tilfælde frembyde,
indeholder kun enforstærket Opfordring til den christelige Medfølelse
om at understøtte netop disse Konfirmander med sine Forbønner,Sml. Anm.
til Side 34. Ved denne Leilighed kan jeg ogsaa minde om det Mærkelige,
at saavidt jeg veed, nægtes der hertillands aldrig omstreifende
Fantefolk at faa sine Børn døbte. at de maa vaagne op, saa Christus maa
lyse for dem.

Lige modsat den Anskuelse, der i Fantesagen ser et Anliggende, som
Staten formedelst dets religiøse Betydning ikke skulde være ret skikket
til at virke for, have Andre og det temmelig Mange yttret den Mening,
at Staten skulde gribe langt mere afgjørende ind for med et Ryk at faa
det fordømmelige Omstreifervæsen udryddet, nemlig saaledes, at alle
Omstreifere, efter at Sagen først var ordnet med egne Love, paa engang
skulde anholdes og saa fordeles omkring paa Rigets
Fattigvæsens-Distrikter, hvor de da skulde være for aldrig mere at
strife [[** sic **]] om. Denne Tanke er ogsaa, som det vil sees, kommen
til Orde i nærværende Skrift, i Beretningen fra Homedal og Klep
(Sagerne No. 64, b, Anm. og No. 76, henimod Slutningen). Hvad jeg selv
mener herom, har jeg kortelig sagt paa sidstnævnte Sted; udførligen har
jeg udtalt mig derom i min oprindelige Beretning om Fantefolket, Kap.
16. Jeg tilføier en kort Betragtning her:

Grunden til saadan Foranstaltning skulde være den, at nu er det saa
vanskeligt at faa Fantefolk bosatte, saasom Almuerne frygte for at faa
nye Fattigfolk ind paa Bygderne og derfor vise Uvillie og gjøre
Modstand. Men hertil bemærkes først, at dette ikke kan have synderligt
at betyde, uden naar det gjælder hele Familier med Gamle og Unge;
dernæst erindres, at der dog allerede er adskillige Kommuner, som selv
i saadanne Tilfælde ikke have lagt Hindringer i Veien, men ganske
villig have indrømmet Plads for en enkelt Familie. Flere Familier bør
heller ikke nedsættes i en og samme Bygd, og det af Hensyn til
Familierne selv, for hvem Erindringen om det tidligere Liv lettest vil
udslettes, naar de enkeltvis plantes ind imellem den bosatte
Befolkning. Og nu er det netop Haabet med nærværende Skrift, at det ved
de ret lovende Udsigter, ja opmuntrende Exempler, somdet har at
fremstille, skal bevæge flere og flere Fattigkommissioner og Præster og
andre nærstaaende Embedsmænd til at tage sig af baade enslige Personer
og hele Familier og hjælpe dem til Bosættelse: sker det, saa ville
Flokkene blive mere fordelte og de befrygtede Byrder for Kommunerne
falde mere ligeligt, og da vil der vel igjen mærkes mindre til hin
Modstand.

Fanternes lovbestemte og tvnngne Fordeling paa Bygderne efter hint
Forslag vilde jeg kalde et „Lov-Forsøg“ i Modsætning til det
„Penge-Forsøg,“ som nu gjøres. Jeg synes at øine mange Vanskeligheder
og Skuffelser, om hint Forsøg blev sat i Værk; derimod glæder jeg mig
ved at se, hvor godt det tegner med dette andet Forsøg, som i Grunden
bestaar deri: med Penge, som Billigheds-Følelse og Humanitets-Hensyn
uddeler, at udjevne de forekommende Vanskeligheder. Derfor mener jeg
iallefald, at man ikke for Tiden bør tænke paa at bevæge Statsmagterne
til at slaa ind paa en anden Vei her.En enkelt Lov-Paragraph kan jeg
nok ellers tænke mig i Overensstemmelse med den nu iværksatte
Foranstaltning: dersom der bliver givet en ny Fattiglov, kunde det i
den siges udtrykkelig, at Personer, som formedelst Hjemstavnsløshed
nyde varig Understøttelse af Statskassen, skulle betragtes paa samme
Maade som andre Fattigfolk, saaledes nemlig, at de ikke kunne erhværve
Hjemstavnsret paa Bostedet, saalænge Understøttelsen varer. Se mere
herom paa det nævnte Sted under No. 76.

Men netop dette Penge-Forsøg, som jeg kaldte det, kan der fra andre
Hold gjøres en meget skarp Indvending imod: „Staten skulde mindst af
alle befatte sig med Philanthropi, og dette Foretagende bryder paa den
gyldne Grundsætning, at Fattigforsørgelse skal være en Kommune- eller
Menigheds-Sag; thi i den mindre Kreds veed man bedre at passe Maaden og
vise Sparsomhed; se Følgen: her kan jo en arg Fant faa en
Understøttelse for Aaret, der er fuldt saa stor som en ærlig og flittig
Arbeiderfamilies hele Fortjeneste — det er jo et Levebrød at være
Fant.“

Det skulde være vanskeligt at svare paa saadan Tale, dersom Sagen havde
faaet et afgjort slet Udfald. Men om en Indvending end monne være
rigtig i og for sig, saa har den ialfald

mindre Vægt imod et Foretagende, som tegner til at lykkes og gaa fremad
mod et Maal, der dog af Alle kaldes godt. — Og Planen til dette
Foretagende er vel heller ikke saa daarlig i sig selv; det vil jeg
bevise, ikke med en Vitløftighed af Grunde, men ved at gjøre opmærksom
paa en ganske tydelig Ting: blandt de Mænd, der have været nidkjære
Befordrere af samme Foretagende, findes flere af vore høit og alment
agtede Navne, dygtige og fædrelandssindede Mænd, som vel ogsaa have
kunnet tænke sig hin nærliggende Indvending, men dog have handlet
anderledes.

Jeg mener desuden, at mange af disse Understøttelses-Forsøg skulle
anbefale sig endog af rent Sparsomheds-Hensyn. Thi de Fanter, som nu
have ladet sig bevæge til at slaa sig til Ro, saa de ere blevne
konfirmerede eller ægteviede, skulde sikkerlig have kostet det
Offentlige ulige mere, om man havde været nødt til at inddømme dem til
Tugthusene for deres ukonfirmerede Tilstand eller Konkubinat — ikke at
tale om de grovere Forbrydelser, hvorved nok adskillige af dem vilde
have forvoldt Omstændigheder og Udgifter, om ikke disse forebyggende
Bestræbelser havde været i Gang.

Og med en anden Del af Udgifterne med disse Understøttelses-Forsøg har
det sig saa, at de kun ere overførte fra en Udgifts-Post til en anden
og med det samme have faaet en mere hensigtsmæssig Anvendelse. Man maa
nemlig vide, at længe før Storthinget bevilgede disse Penge, og trods
Grundsætningen om Fattigudgifternes Udredelse af
Fattigvæsens-Distrikterne, har der af Statskassen været udredet
Udgifter til Forsørgelsen af hjemstavnsløse Trængende og deriblandt da
ofte til Personer af Fantefolket. Naar nemlig Fattigkommissioner ifølge
Fattiglovens Medfør have maattet tage sig af fremmede Fattige, og naar
ingen Hjemstavn for disse har kunnet opspørges, saa Udlægget altsaa
ikke kunde fordres erstattet af nogen anden Kommune (F. L. § 16), saa
er det blevet Praxis, at der indgives Andragende om at faa Udlægget
extraordinært udredet af Statskassen, og Regjeringen har i mangfoldige
Tilfælde fundet Føie til at gaa ind herpaa. Efterat nu dette særskilte
Fond til Fantevæsenets Indskrænkning er blevet oprettet, er adskillige
Personer,som allerede vare under Forsørgelse saaledes, at Udlægget blev
erstattet af Statskassen, blevne overførte paa dette Fond (se f. Ex.
Sagerne No. 37 og 38), og naar der nu indkommer nyt Andragende for en
Person eller Familie, saa maa det ofte afgjøres af Departementet efter
Skjøn, om Udgifterne for samme skulle anvises paa Fondet eller søges
udredede paa hin extraordinære Maade (se f. Ex. Sagen No. 27, hvor i et
og samme Fantefølge en Person forsørges af Fantefondet medens
Udgifterne for en anden udredes extraordinært af Statskassen).
Forskjellen mellem Før og Nu i denne Henseende er væsentlig den, at
tidligere kunde Fattigkommissionerne ikke være saa ganske visse paa at
faa sine Udlæg for hjemstavnsløse Folk erstattede af Statskassen,
hvorfor de gjerne unddroge sig for at hjælpe eller ialfald indskrænkede
sig til at tage sig af de Nødlidende i øieblikkelige Trangs-Tilfælde,
hvorimod der nu kan tilstaaes varig Understøttelse af Statskassen for
Fantefolk, som blive antagne til hensigtsmæssig Forsørgelse for at
reddes ud af FantelivetMed de extraordinær Fattig-Understøttelser af
Statskassen, udenfor det særskilte Fond for Fantefolket, gaar det
almindeligvis saa til, at Kirke-Departementet, til hvilket Andragende
derom indsendes, med visse Mellemrum afgiver Indstilling om de
imidlertid opsamlede Andragender, og Indstillingen gaar da ud paa fuld
eller delvis eller ingen Erstatning. Til efternævnte Tider bevilgedes
til dette Øiemed ved Interims-Regjeringens, ved kgl. eller ved høieste

Blandt disse Indlændinger har der vistnok været nogle Personer af
Fantefolket, saadanne nemlig, som kun vare blevne understøttede
formedelst øieblikkelig Nød, men uden Tanke eller Haab om, at de skulde
lade sig bevæge til Bosættelse o. s. v.; thi for dem, som bleve antagne
til Forsørgelse med denne sidste Hensigt, ere Udgifterne opførte paa
det særskilte Fantefond.

Mere om denne Sag kan læses i min oprindelige „Beretn. om Fantefolket,“
Side 343—345, hvor jeg netop bragte i Forslag, at en vis Sum skulde
afsees af Statskassen og særskilt opføres paa Budgettet med saadan
bestemt Anvendelse som det nuværende Fond til Fantevæsnets
Indskrænkning..Hvad ellers angaar det Stykke af hin Indvending, at det
er gjort til et fristende Levebrød at give sig ud for at høre til
Fantefolket, saa bør denne Fare haves vel i Erindring af dem, som føle
sig skyndede til at antage sig dette Slags Folk til Forsørgelse. Kanske
der allerede nu er Exempler paa, at Forsigtigheden ikke har været stor
nok. Naar undtages Tilfælde af saadan Trang og Nød, som uden alt andet
Hensyn kræver øieblikkelig Hjælp, skulde man ikke optage til
Forsørgelse ved Fantefondet andre end dem, som gav nogenlunde gode Tegn
til alvorligt Ønske om at komme ud af Fantelivet. I denne Henseende
skal jeg minde om, hvor misligt det er gaaet med mange Personer af
Klasse 3 i forestaaende Oversigt; disse Folks Forsæt turde det i
Regelen være rigtigt at prøve ved at overlade dem Valget, om de vilde
eller vilde ikke gaa ind paa saadanne Kaar, som Anm. til Side 34 viser
Exempel paa: Anbringelse i et Hus ikke som Logerende, men som Tjener.

Og jeg ryster af mig den Beskyldning, som jeg nu og da har hørt antyde,
at jeg ved min Tale om Mildhed mod Fanterne saa gjerne vil sy
Dovenskaben Puder Under Armene o. s. v. Lige derimod gjør jeg til mine
et Par Ord, som staa at læse i Kirke-Departementets Kundgjørelser om
den Fanterne tiltænkte Understøttelse: „Er der nogen af Fanterne, som
fremdeles vil trodse Lovens Bud (nemlig med fortsat Omstreifen), saa er
Lovens Arm over ham.“ Ieg tilføier, at netop siden det Offentlige har
gjort Fanterne et saa mærkeligt Tilbud om Hjælp til at komme sig i
ordentlig Stilling, saa maatte Øvrigheden ret med god Samvittighed
kunne bruge Lovens Arm med Styrke. Ja jeg kan ikke tilbageholde den
Mening, skjønt jeg ikke har noget Bestemt at støtte den til, at der
kanske mest sees igjennem Fingre med Fanterne i de Egne, hvor faa eller
ingen af dem sees at have begjæret at blive optagne til Forsørgelse.Her
faar jeg Anledning til at minde om, at et af en kgl. Kommission
udarbeidet Udkast til ny Lov om Fattigvæsnet indeholder Bestemmelser,
som sigte til, at netop Fanter paa letvindt Maade skulle kunne
indsættes i Tvangsarbeids-Huse og holdes der i længere Tid.

Gjentage vil jeg ogsaa, hvad jeg før har sagt (oftnævnte [[** sic **]]
Skrift Side 296 følgg.), at det var ønskeligt, om de gammeldags [[**
sic, ikke -e]] Bestemmelser om Pasvæsen for Reiser inden Landet kunde
vorde ophævede, thi som Tingen nu er, synes de mig kun at beskytte og
ikke at hindre Fanternes omflakkende Færd.Philanthropien, denne særegne
Retning af Menneskekjærligheden, som sætter sig til Formaal at lette de
lidende Klassers tunge Kaar, er vistnok ofte bleven vildledet, og dens
skjønne Navn er derved ofte blevet Gjenstand for Haan. Men det maa ikke
græmme os. Meget mere skulle vi glæde os ved at se, hvorledes den dog
lidt efter lidt har vundet frem til almindelig Anerkjendelse. Det er jo
lige saa mange Tegn og Mærker paa vort Lands jevne Fremgang i Velvære
og sand Dannelse, naar vi betragte den lange Række af philanthropiske
Indretninger og Foretagender, som Aar for Aar ere komne frem ogsaa hos
os, baade i det private og offentlige Liv: forbedret Fængselspleie,
Sindssyge-Asyl, Døvstumme-Skoler, Børne-Asyler, Afholds-Reformens
Udbredelse ved lønnede Agenter, Missions-Sagen osv.

Jeg kunde ogsaa nævne Almueskolen og den offentlige Sygepleie og flere
Anliggender; thi der er ikke længer nogen bestemt Grændse mellem de
saakaldte veldædige og de almennyttige Foranstaltninger; den
forstandige Omhu for de Lidende hører med til Omsorgen for det hele
Samfunds Vel, og offentlige og private Bestræbelser mødes her og
arbeide Haand i Haand. I fattigere Egne, hvor i de Flestes Øren den Sum
af 100,000 Daler lyder saa overvættes stor, der kan det vel være, at
mange endnu have ondt for at finde sig i et Anlæg som Gaustad, dette
„Palads for de Gale;“ men efterhvert som Velstanden tiltager og dermed
en mere alsidig Dannelse og friere Betragtning af Tingene faar Indgang,
saa vil man finde, at det dog var for galt med den gamle Maade at
spærre de Sindssyge ind i Daarekister, og istedetfor at klage vil man
endog glæde sig ved at vide, at der nu er gjort ialfald en Begyndelse
til at stelle saa vel med dem, som Nutidens Videnskab og Kunst formaar.

Omtrent saa tør det gaa med Bedømmelsen af Fantesagen. Minder det ikke
om den gamle haarde Betragtning af de Sindssyges Tilstand, naar man
læser de rigtignok sparsomme Yttringer om Fanterne for et Par
Menneske-Aldere siden? I 1786 siger Præsten Wille i sin Sillejords
Beskrivelse,Side 233. at nu hørte man ikke til Tyverier, saasom Sognene
deromkring vare saa vel rensede for Omløbere, „siden Øvrigheden, ved at
befale en saakaldet Fantejagt, engang om Aaret, hemmede dette Onde.“
Hvad Medfølelse er her, hvad Tanke mærkes her om Mennesket i de
Forjagede? Og i 1811 skriver Sognepræsten i Valle i Sætersdalen til
Selskabet for Norges VelSe „Budstikken“ for 27de Septbr. 1811. om
Aarsagerne til, at Havevæsenet ikke kunde trives der, saaledes: „Det er
ved St. Hans-Dags Tider, at Haverne her skulde tilsaaes, græsses og
vandes, men alle Mennesker, store og smaa, reise da 2—3 Mil bort fra
deres Hjem til Sæters med Kreaturerne, hvor de den hele Sommer føre et
nomadisk Liv. Det kan saaledes ikke svare Regning at holde et Menneske
hjemme ved Gaarden for at passe Haven, ligesom det og vilde være
voveligt for et enligt Menneske at opholde sig paa en Gaard i denne øde
Tid, da Overlast let kunde befrygtes af omreisende Fanter.“ Se, naar
man ikke engang troede sig istand til at holde Fanten i Ave, saa har
man visselig ikke været meget oplagt til at anse hans beklagelige Færd
med MedlidenhedI ældre Dage var det vistnok ogsaa saa, at Fanternes og
alskens Betleres Skare var overhaands stor, og navnlig i Forhold til
den Evne, som Øvrighed og Almuer da havde til at holde dem i Ave. I den
Anledning skal jeg anføre, hvad jeg engang fandt ved at gjennemgaa en
gammel Ministerialbog i Ullensaker paa Romerike. I de 4 Aar 1696—1699
tilsammen er der anført som Døde 372 Mennesker; men desunden er der for
hvert af de samme Aar anført en Del „Fremmede, som ere hidkomne og
underveis døde og begravede,“ eller: „Fremmede og Fattige, som her i
Sognet ere døde og begravede,“ tilsammen i de 4 Aar ikke mindre end 58.
Som Fødte og Døbte er der for Aaret 1699 anført 63, men med dette
Tillæg: „Desforuden fattige fremmede Folks Børn, som ere underveis
fødte og døbte, Drengebørn 5, Pigebørn 2.“ Dette sidste Træk, at
fattige, omvandrende Folk faa Børn underveis, viser temmelig tydelig
hen til Fantelivets Skikke. Det er kun tilfældigvis, at disse
Oplysninger ere antegnede i Ministerialbogen for de nævnte Aar; i
Aarene før og senere har rimeligvis det samme Slags Tilfælde
indtruffet, men Præsten har ikke bryd sig om at anføre det. — Men nu
for Tiden, da der dog af Bygdens egen Befolkning fødes og dør
rimeligvis meget mere end det dobbelte Antal mod da, er det dog vistnok
som en sjælden Hændelse, naar der i Ullensaker indtræffer Fødsler eller
Dødsfald blandt Saadanne, som kunne henregnes til „fattige fremmede
Folk.“.Ja, Folk, som gjøre sig selv ulykkelige ved et daarligt Levnet,
Forbrydere, Fanter o. s. v., blive vel langt vanskeligere Gjenstand for
Mængdens Medlidenhed end de Sindssyge, Spedalske o. s. v. thi det er
saa let at forkaste dem, at de jo have fri Villie og at de burde have
brugt den bedre, en Sætning, som naturligvis ogsaa til en vis Grad er
aldeles rigtig; men der skal en dybere Selv-Erkjendelse og større
Betænksomhed til for at lægge tilstrækkelig Vægt paa denne anden
Sætning, at Menneskenes Færd og Handlemaade for en stor Del paavirkes
af deres samlede Livs-Omstændigheder. Den Tanke falder En saa sjelden
ind: „Var jeg voxet op paa Fantestien, saa havde jeg vel skikket mig
lige med den Fant der.“

Men derfor kalder jeg det et overmaade betydningsfuldt Tegn, at denne
Foranstaltning med dens reddende Tanke for Fantefolket har kunnet vinde
saa megen Indgang omkring i Landet, som nærværende Beretning glæder sig
ved at bære Vidne om. For 50 Aar siden vilde Opraab og Forslag for
denne Sag ikke være blevne optagne saaledes, med den ringere Velmagt og
Almen-Sands, som var i Landet da.

Maatte det nu fremdeles gaa jævnt fremad, maatte ingen Hindringer og
Forstyrrelser indtræde!Skulde denne Sommer-Tørke blive saa ødelæggende
for de vestlandske Bygder, som den hidtil har været truende, saa kunde
det vel befrygtes, at Nærings-Sorgerne vilde lade lidet Rum tilovers
for den Velvillie og milde Stemning, som dette Anliggende kræver. Endnu
tydeligere kan det forstaaes, at et Fredens Værk som dette vilde være
udsat for at forstyrres, om Landet skulde ødelægges af en langvarig
Krig: da kunde endogsaa Fanteflokkene forøges ved Betlere og Misdædere,
som sluttede sig til dem. Da kan jeg nok tænkemig, at vi om ikke saa
ret mange Aar skulde faa se Enden paa det egentlige Fantevæsen eller
den store Forargelse, at Folk føre et omflakkende Familie-Liv, saa
Slægtens bedrøvelige Levevis forplantes af de Børn, som fødes og voxe
op.

Men vorder Bestræbelsen for Fantevæsenets Afskaffelse lykkelig bragt
til Ende, saa kan jeg igjen tænke mig, at der netop, under samme
Bestræbelse skal være vaagnet Lyst og samlet Erfaring og vundet Evne
til en mere udviklet, indtrængende og omfattende Kjærligheds-Gjerning
end hidtil med en beslægtet Klasse af ulykkelige Medmennesker: man
finder dem paa Landeveiene (de betlende Geseller og andre omstreifende
Folk, som man ikke pleier henregne til Fanterne, fordi de ikke have
sluttet sig til disses Familie-FølgerHidtil have nogle af disse enlige
Omstreifere og Omstreifersker ladet sig optage i virkelige Fantefølger
og ere da blevne betragtede som „ægte“ Fantefolk hvilket nærværende
Skrift viser flere Exempler paa; men dersom det egentlige Fantevæsen
vorder afskaffet, og dersom det da fremdeles vaages over, at ikke noget
Familieliv paany faar danne sig mellem Landeveienes Børn, saa vil ikke
det kunne ske længer; men endda vil det enlige Omstreifer-Væsen kunne
fortsætte sig, og det maaske i nye Former., og man finder dem paa de
større Byers Gader (Folk, som gaa ud og ind af Straffe-Anstalter og
Tvangsarbeids-Huse samt Skjøger). Jeg sammenfatter dem under
Sluske-Navnet eller under Begrebet af forulykkede Mennesker, som ved
Dovenskab, Ustadighed, Drikfældighed, Utugt, Tyveri saa længe have
syndet imod sin egen Menneske-Natur, at de omsider ere blevne straffede
med den Dom: ikke at kunne styre sig selv.

For 12 Aar siden blev mit Sind optaget af dette mere enkelte og lette
Arbeide: at undersøge det egentlige Fantefolks Historie og Tilstand.
Men mit Skrift om denne Gjenstand sluttede med den Betragtning, at
Undersøgelsen burde fortsættes og lægge an paa at trænge ned til det
almindelige Folkelivs Bund for at drage for Lyset det Overmaal af Synd
og Nød, som der skjuler sig under Sluskevæsenets Pjalter og skumle
Aasyn. Jeghar ogsaa forsøgt mig i dette Arbeide og holdt ved dermed
indtil nu. Men naar jeg i denne Stund kaster et Blik tilbage paa disse
Aar, saa er det mig, som om jeg kun har bevæget mig omkring Randen af
Afgrunden og gjort enkelte Tiltag for at nærme mig til det dybt
liggende Maal, men endnu ikke har dristet mig til at trænge helt nedPaa
samme Tid som jeg udarbejdede min iaar udkomne „Beretning om
Ædrueligheds-Tilstanden i Norge,“ foresatte jeg mig, at jeg skulde
aflægge daglige Besøg i Christiania Tvangsarbeids-Anstalt og samtale
med Lemmerne og studere deres drikfældige Liv, omtrent saa som Lægerne
studere Sygdommene ved at gjennemgaa en stor Mængde Syge-Historier paa
Hospitalerne. Men Kræfterne strak ikke til. Saa blev dette ogsaa et af
de flere paatænkte Arbeider, som jeg maatte udsætte til andre Tider..
Men Summen af mine Betragtninger over disse Forholde, er den: Ogsaa i
denne lave, ulykkelige Kreds er der sikkerlig lovbestemt Sammenhæng
mellem Aarsag og Virkning, mellem de ydre Livs-Omstændigheder og de
indre Tilstande, og der vil komme en Tid, da man vil forundre sig over
den ufuldkomne og utilstrækkelige Maade, hvorpaa Nutiden behandler
dette Anliggende, omtrent som vi nu beklage den Mangel paa Skjønsomhed
og Hjælpsomhed, som i Fortiden vistes de Sindssyge.

Dersom der da fremdeles med Kjærlighedens Flid og Taalmodighed arbeides
for dette nærmere Maal: Fantevæsenets Afskaffelse, saa tør det være, at
Arbeidet kommer til at fortsætte sig paa en Mark, som frembyder endnu
videre Anledning til Kjærligheds-Gjerninger mod nogle af vore
ulykkeligste Brødre. Det ske!

*

                                Sider ...

Beretninger

Om Materialierne for disse „Beretninger“ se Indledningen Side 26. Jeg
har fulgt saadan Orden, at i Regelen de Sager ere anførte først, som
først ere blevne afgjorte i Departementet, dog saa, at jeg har
sammenstillet de Sager, som høre til et og samme Fattigvæsens-Distrikt.
Ved Siden af mit L.No. har jeg i Parenthes sat det No., som hver Sag
oprindelig har i en inden Departementet ført Oversigts-Liste.

Jeg gjør opmærksom paa den Forkortelse F. F., d. e., Fante-Fortegnelse,
den Navne-Fortegnelse over Fanter, som Justits-Departementet lod trykke
i 1846..

*

1. (1—2). Solum. Peter Edvard Gundersen og Petrea Magnusdatter, i
Begyndelsen af 1855 omtrent 8 og 2 Aar gamle.

En Mand, som kaldte sig Magnus Svendsen, og KvindenBerthe Marie
Eriksdatter, der fulgte ham som hans Kone, samt hendes ovennævnte to
Børn — disse kom den 2den eller kanske den 1ste Marts (altsaa
Vinter-Tid) 1855 til Husmands-Pladsen Kaasa under Gaarden Bjerva i
Lunde Sogn, Bø Præstegjeld, Nedre Thelemarken. Det er ikke berettet, at
de vare kjendte med Beboerne af Pladsen; det lader snarere til, at de
ikke vare det, eller at de ialfald ikke vare velkomne; det siges nemlig
udtrykkelig, at man paa Pladsen var utilfreds med, at Opholdet
uformodet kom til at vare saa længe, ialt 8 Dage. Rimeligvis have de
Fremmede, som dog visselig strax maatte skjønnes at være et Fantefølge,
paa sædvanlig Fantevis faaet tiltryglet sig Husly for en enkelt Nat, og
Aarsagen til at Opholdet blev saa langvarigt, var den Omstændighed, at
Kvinden faldt i Barselseng (2den Marts) og altsaa ikke saa ganske snart
kunde fortsætte Vandringen.

Fremdeles traf det, at det nyfødte Barn havde en Naturfeil (atresia
ani, ingen Aabning for Stolgangen eller Aabningen tilvoxet med en
Hinde). Det vilde ikke længe kunne leve saaledes. Men Distrikslæge Hoff
blev vidende herom, da han om Aftenen 5te Marts kom hjem fra en Reise,
og strax reiste han hen og opererede Barnet.

Doktoren maa have fundet Tilstanden i det Hele ganskemislig; thi han
siger i en af sine Indberetninger, at han paalagde Faderen øieblikkelig
at begive sig til Sognepræsten og melde ham det Passerede, for at der
fra Fattigvæsnets Side kunde foranstaltes det Fornødne. Doktoren
tilføier, at han ikke havde Skrivematerialier hos sig og derfor kun
kunde medgive Manden mundtlig Hilsen til Præsten.

Og dette var uheldigt. Thi vel kom Manden ganske rigtig til Præsten
(6te Marts); men han talte kun om at faa begravet Barnet, som han mente
maatte dø, og hertil blev Svaret, at om saa skede, skulde han faa
fornøden Bistand af den nærmest boende Fattig-Tilsynsmand, der havde
Ordre til at yde saadan Fattighjælp, som øieblikkelig gjordes Behov.
Forresten bekjendte Manden for Præsten adskilligt om sine
Omstændigheder og navnlig, at han og Kvinden levede i ulovligt Samliv,
uden Ægtevielse, og det lod til, at han blev fornøiet, da Præsten
tilbød at hjælpe dem til at blive ægteviede; det gjaldt om at skaffe
tilveie de fornødne Bevisligheder, og herom skulde der tales nærmere
ved Præstens nær forestaaende Besøg i Annexet, hvor han ogsaa kunde faa
Kvinden i Tale.

Den 7de Marts saa Doktoren atter til Barnet, og nu udvirkede han ved en
Skrivelse til Fattig-Tilsynsmanden, at der strax ydedes noget
Fattig-Bidrag (2 Spd.), da Familien manglede det Nødvendigste til
Livets Ophold. Atter den 9de var Doktoren paa Kaasa for at se til
Barnet; ved denne Leilighed beklagede Husmands-Familien sig over
Følgets Ophold og vægrede sig ved at beholde det længere, og for i den
Anledning at faa ordnet det Fornødne anmodede Doktoren Magnus Svendsen
om at komme hen til ham i hans Bolig samme Dag.

Han kom dog ikke; han vilde nok heller reist fra baade Præst og Doktor.
Den følgende Dag (10de Marts) var Doktoren tilfældigvis ude paa Reise
paa en anden Kant, og nu traf han til sin store Forundring paa den hele
Familie, paa SkydsskiftetUlefos i Holden Præstegjæld, paa Reise til
Skien.

Før Afreisen fra Kaasa var dog det nyfødte Barn blevet hjemmedøbt
(Andreas), af Konen paa Pladsen Kari Gulliksdatter, og Forældrene havde
med sig en skriftlig Bevidnelse herom, underskreven af den samme Kari
og et Par Vitterligheds-Vidner m. p. P.

Men Barnet tiltrængte dagligt Læge-Tilsyn, og da man der, hvor Doktoren
nu traf Familien, ikke kunde eller vilde give dem Tilhold, medgav han
Manden ikke alene en Skrivelse til Amts-Physikus i Skien angaaende
Barnets Optagelse paa Amtets Sygehus der, men ogsaa et Skydspas for de
Skyds-Stationer, som endnu skulde passeres før at paaskynde Reisen.I
den nævnte Skrivelse til Amts-Physikus havde Distriktslægen gjort
opmærksom paa, at Familien nok var hjemstavnsløs — en Bemærkning, som
gjalt Udsigten til at faa Sygehusets Udgifter erstattede. Dette sees at
have foranlediget en Forespørgsel fra den konstituerede Amtsphysikus
til Amtmand Aall om, hvorledes der skulde forholdes. Den 16de Marts
skrev Amtmanden sit Svar: først og fremst maatte der sørges for Barnets
Helbredelse; Moderen samt med hende det næstmindste Barn maatte ogsaa
optages paa Sygehuset, hvis Lægen ansaa hendes Nærværelse fornøden for
Spædbarnets Pleie; hvad ellers Kur-Omkostningerne angik, kunde de under
ingen Omstændigheder overtages af Amts-Kommunen; man fik se til at faa
dem udredede, ialfald foreløbig, af den Fattig-Kommune, hvor Trangen
var opstaaet; forresten antyder Amtmanden, at der paa nærmere
Oplysninger turde vise sig Grund til at lade Forældrene arrestere og
tiltale for Konkubinat, og at Barnets Kur isaafald maaske kunde
fortsættes hos Moderen i Arresten; ja, muligt var det ogsaa, at man for
i alt Fald at redde Børnene kunde finde Grund til at ansøge
Kirke-Departementet om Hjælp af de Midler, som i saadant Øiemed af
Storthinget i 1854 vare bevilgede.

Saa gik det ogsaa. Dette Tilfælde blev det første, hvor Hjælp af disse
Midler blev paakaldt. Anledningen var den omtalte Naturfeil hos det
nyfødte Barn: Barnet og den hele Familie faldt i Lægens og andre
Embedsmænds Hænder, og fra alle Sider vistes Deltagelse og Hjælpe-Lyst,
og Hjælpens Middel var netop nu beredet i det til Fanternes Redning
bevilgede Fond.

For det Første var nu Moderen med de to mindste Børn anbragt i
Sygehuset, og Manden holdt sig med det ældste Barn i Solum, som er
Nabo-Præstegjeld til Skien. Nogen Tid var Sygehus-Inspektør Lie
beskjæftiget med at udfinde, hvorvidt disse Mennesker virkelig ikke
havde Hjemstavn nogetsteds, eller hvilken Kommune man i andet Fald
skulde faa Forpleinings-Udgifterne erstattede af. Og under dette
henvendte han sig til Sognepræsten i Solum, Provst Wettergreen, for om
muligt at faa Forældrene ægteviede, at det kunde undgaaes at straffe
dem for Konkubinat, en Straf, der, som han yttrer i en Skrivelse,
sjelden saaes at frugte noget blandt saadanne Mennesker. Men dette
Forsøg strandede og det paa Grund af, at det lod til at have lange
Udsigter med at faa de fornødne Bevisligheder samlede om Personernes
Konfirmation m. m.Dersom det allerede nu var kommet i Gang med at yde
Understøttelse af det til Fantevæsnets Indskrænkning bestemte Fond, saa
kunde der vel været Raad til at skaffe Familien Ophold og
Underholdning, medens de fornødne Undersøgelser bleve anstillede;
Forældrene kunde da være blevne baade ægteviede og bosatte hvis ellers
deres Charakter havde været saadan, at der kunde haabes nogen Stadighed
af dem, men da det endnu var uvist, hvad Hjælp der kunde ventes fra
hint Fond, maatte man indskrænke sig til at tage sig af Børnene, et
Forsøg, som der jo i alle Fald var mere at haabe af.. Der var da
omsider intetandet for, end at Amtmanden maatte reise Sag mod dem for
Konkubinat (7de April).

Hele Familien samledes nu i Solums Lensmands-Arrest (12te April),
Forhør blev holdt (13de), Tiltale beordret (17de), Dom fældet (20de),
Straffen sat i Udøvelse (25de April).

Her kan være Stedet til at fortælle noget om disse Menneskers tidligere
Færd og Skjæbner, efter hvad de selv forklarede derom ved Forhøret.

Magnus Svendsen, 34 Aar gl., født, døbt og confirmeret i Venersborg i
Sverige, af en der bosiddende Arbeids-Familie, altsaa ikke af
Fante-Slægt, kom for 15 Aar siden tilNorge for at søge Arbeide og har
siden været her i Landet, dels i fast Tjeneste, dels som Dagarbeider,
snart i By, snart paa Land (længe paa Grønland ved Christiania, en Tid
paa Kaholmen osv.), paa intet Sted doa længe nok til at vinde
Hjemstavnsret; men i de sidste 4 Aar har han flakket om fra Bygd til
Bygd mellem Holmestrand og Arendal og det i Følge og Samliv med sin
nuhavende Kvinde, med hvem han ogsaa har avlet de to mindste af de tre
Børn, som følge dem; han har prøvet at nære sig og Hoben med at gjøre
Kurve og Hægter, har dog engang været tiltalt og straffet for Betleri.

Berthe Marie Eriksdatter. (F. F. No. 310), 27 Aar gl., født af
omstreifende Forældre (Erik Christiansen ogPetronelle Larsdatter) under
disses Gjennomreise i Øier i Gudbrandsdalen, opvoxet med dem paa
Vandring til 14 Aars Alder, siden flakket om paa egen Haand, for et
halvt Snes Aar siden for Løsgjængeri inddømt til Christiania Tugthus og
ved den Leilighed konfirmeret der, endnu engang været paa samme Tugthus
for Tyveri, for omtrent 8 Aar siden med en Omstreifer Gunder
Christiansen avlet Barnet Peter Edvard, som indtil nu har været hos
hende, endelig i de sidste 4 Aar fulgt Magnus Svendsen som før
forklaret.

Paa det nævnte Tilfælde nær, hvor Magnus var bleven straffet, sagde
begge sig fri for at have betlet, og de fremhævede, at selv den
Fattigunderstøttelse, de havde nydt i Anledning af det sidste Barns
Fødsel, havde de ikke bedt om, men den var ydet uden deres Anmodning.
Og hvad angik deres Samliv udenfor Ægteskab, sagde de, at de selv nok
havde ønsket at blive ordentlig gifte, men at det idelig var blevet
opsat, navnlig formedelst deres Fattigdom.

For dette Konkubinat bleve nu baade han og hun, som før sagt, dømte, og
Straffen blev sat til 25 Dages Vand og Brød, for hendes Vedkommende
blev den dog, da hun gav Die, forandret til 100 Dages Fængsel paa
sædvanlig Fangekost. Denne Straf udholdt hun i Lensmands-Arresten, og
her havde hun i Førstningen fremdeles alle sine 3 Børn hos sig; det
mindste, som endnu ikke var ganske helbredet, nød ogsaa, efter særlig
Foranstaltning fra Øvrighedens Side, fortsat Lægepleie.

Men det er allerede før omtalt, at Amtmanden lige fra Begyndelsen af
havde Tanke om i alle Fald at søge at redde Børnene. Til den Ende havde
han ogsaa samtidig med Sagens Anlæg mod Forældrene anmodet
Sygehus-Inspektøren om at overlægge med Provst Wettergren i Solum om,
hvorvidt der var Anledning til der at faa de to ældste af Børnene
anbragte hos paalidelige Folk. Udfaldet blev, at Hans Mikkelsen
erklærede sig villig til at modtage dem i sin Opdragelses-Anstalt „Hans
Cappelens Minde,“ ved Klostergrinden i Solum, ⅛ Mil fra Skien.
Betalingen skulde være 50 Spd. aarlig for begge Børn tilsammen. Og
under 7de Mai skrev Amtmanden sin Fremstilling om Sagen til
Kirke-Departementet og androg paa, at denne Sum maatte udredes af det
til Fantevæsenets Indskrænkning bestemte Fond. Moderen havde givet sit
Samtykke, Provst Wettergren og Foged Borchsenius havde anbefalet
Mikkelsens Anstalt, og Amtmanden selv holdt sig forvisset om, at Hans
Mikkelsen og Hustrues Personlighed gav tilstrækkelig Borgen for, at
Børnene vilde blive vel behandlede. Efter de om Moderen fremkomne
Oplysninger var det, yttrer Amtmanden videre, neppe tvivlsomt, hvad
Skjæbne der ventede Børnene, om de fremdeles skulde forblive hos hende,
og skjønt det vistnok var at befrygte, at de selv i Hans Mikkelsens Hus
ikke ganske kunde unddrages for Moderens Indflydelse, saa holdt
Amtmanden dog for, at der maatte gjøres et Forsøg. Men Sagen vilde dog
neppe kunne ordnes uden Bidrag af hint Fond; thi der var ingen Udsigt
til, at nogen Fattigkasse skulde ville overtage Udgiften. Amtmanden
tilføier udtrykkelig, at han ikke havde fordristet sig til at fremkomme
med noget lignende Forslag for selve Moderens Vedkommende, saasom
Forsøg paa at bringe hende til en stadigere og bedre Levemaade syntes
for haabløst; heller ikke ansaa han det for raadeligt at skille det
yngste Barn i dets spæde Alder fra Moderen.

Tre Dage efter, 10de Mai, maatte Amtmanden paa ny skrive til
Kirke-Departementet om den samme Sag. Vedkommende Foged havde nemlig i
Mellemtiden indberettet, at der var opstaaet Tvivst om, hvilken
Fattigkommune der midlertidig skulde udrede de hidtil paaløbne Udgifter
(navnlig for Kuren paa Sygehusetog for Børnenes Forpleining under
Forældrenes Arrest) om det skulde være Bø Præstegjeld, hvor det med hin
Naturfeil fødte Barn havde givet Anledning til det Hele, eller Holden,
hvorfra Familien var bleven sendt til Sygehuset, eller endeligSolum,
hvor Forældrene sad arresterede. Denne midlertidige Forsørgelses-Pligt
nægtede alle Fattigkommissioner at overtage, navnlig ogsaa den i Solum,
hvor det dog var Tanken, at de to ældste Børn skulde forblive. Ligedan
Nægtelse var ogsaa indløben fra Øier i Gudbrandsdalen, hvorhen der var
skrevet om Sagen paa Grund af, at Moderen Berthe Marie var født der.
Amtmanden saa sig nu nødt til at lade de Omkostninger, som Børnenes
Pleie hidtil havde foraarsaget, udrede af Fogedkassen, men med Adgang
til Erstatning senerehen af en eller anden Fattigkasse; dog anbefalede
han i nævnte Skrivelse, at samme Omkostninger burde overtages af
Statskassen.

Paa alt dette svarede Kirke-Departementet 19de Mai. De 50 Spd. til de
to ældste Børns Opfostring kunde Departementet ikke egentlig tilstaa nu
strax, saasom der ikke endnu var gjort endelig Bestemmelse om
Anvendelsen af det Beløb, som af Storthinget var bevilget til
Fantevæsenets Indskrænkning. Men Departementet fandt den paatænkte
Foranstaltning med Børnene særdeles ønskelig og tvivlede ikke om, at
den forlangte Erstatning vilde vorde tilstaaet, og det haabede derfor,
at Solums Fattigkommission, naar den blev bekjendt hermed, ikke længer
skulde finde nogen Betænkelighed ved midlertidig at overtage Børnenes
Forsørgelse hos Hans Mikkelsen. — Hvad angik Udgifterne for Børnene
under Arresten o. s. v. meddelte Departementet, at deslige Udgifter for
hjemstavnsløse Fattige ogsaa uden Hensyn til det for Fantevæsenets
Indskrænkning bestemte Fond pleie vorde erstattede af Statskassen, og
at der var Rimelighed for, at det ogsaa i nærværende Tilfælde kunde
ske; det var altsaa at haabe, at hin Tvist mellem Fattigkommissionerne
vilde jevne sig i Mindelighed.

Saa skeede ogsaa. Departementets Svar blev af Amtmanden meddelt til
Solum Fattigkommission, og allerede 5te Juni svarer Provst Wettergreen,
at han har den Fornøielse at kunne berette, at Fattigkommissionen Dagen
forud havde vedtaget den foreløbige Udredsel for de to Børn. Mikkelsen
var selv tilstede i Fattigkommissionen og lovede at afhente Børnene i
Arresten den følgende Dag. Saaledes kom de i Overskriften nævnte Børn
Peter Edvard og Petrea under ordentlig Forsørgelse, den 6te Juni.

Nogle Uger efter, i en Indberetning til Kirke-Departementet af 25de
Juni, yttrer Provsten, at Børnene trives vel i deresnye Hjem, og han
tilføier: „Ved denne Leilighed tillader jeg mig at udtale det Ønske, at
flere af dette Slags ulykkelige Børn paa denne Maade maatte reddes,
hvortil der muligens kunde blive Anledning i Mikkelsens Anstalt, som
jeg anser vel skikket til dette øiemed.“ Det blev ogsaa Tilfældet, at
flere af dette Slags Børn samledes i Mikkelsens Hus (se No. 3 og 5).

Senere hen, da Kirke-Departementets Cirkulære af 16de September 1855
med Regler for Fantefondets Anvendelse var blevet meddelt, vedtog
Solums Fattigkommission at iagttage samme Regler for disse to Børns
Vedkommende, afgive aarlige Indberetninger om dem m. m., og nu blev der
fra Departementets Side (21de November) givet Fattigkommissionen
udtrykkeligt Tilsagn om, at Udgifterne ved disse Børns Opfostring
skulde overtages af bemeldte Fond.

Siden har Provsten stadig kunnet indberette, at Børnene have det
særdeles godt og arte sig vel, saa der er Haab om, at hvad der er ofret
paa deres Opdragelse, ikke skal vorde spildt. Dette gjentages i den
sidste Indberetning, (8de Januar 1859). Det har ikke været omtalt ved
disse Børn, saaledes som ved nogle andre i samme Hus, at Moderen
nogensinde har forsøgt paa at faa dem med sig igjen paa Fantestien.

Under Gjennemgaaelsen af nærværende Sag kom det Spørgsmaal idelig for
mig: hvorledes er det vel siden gaaet med disse Børns Forældre og med
deres mindste Barn? Og efter en Antydning af ProvstWettergreen i hans
sidste Beretning skrev jeg til ham derom og fik saadant Svar (Juni
1859): „Efterat de vare udkomne af Arresten, hvor jeg oftere besøgte
dem, og hvor det syntes, som om Pigen Berthe især begyndte at fatte et
andet Sind, tænkte de alvorlig paa at blive viede, i hvilken Hensigt de
reiste for at skaffe sig de fornødne Attester, som de ogsaa bragte, saa
de bleve viede i August 1856. Fra den Tid ophørte de at strejfe, da de
— især ved Foranstaltning af Hans Mikkelsen, som stedse har vist megen
Iver for at bringe Fanterne paa ret Vei — fik leiet et Hus i Nærheden
af Solum Præstegaard og ernærede sig uden at behøve Hjælp af
Fattigvæsnet, indtil Konen Berthe ud paa Høsten blev syg og
sengeliggende. Under denne hendes Sygdom, der endte med hendes Død 27de
Februar 1857, syntes det aandelige Liv at udvikle sig hos hende end
mere. Magnus, der i denne Tid maatte erholde nogen Understøttelse af
Fattigvæsnet, vedblev at arbeide og viste sig særdeles omhyggelig om
den syge Kone. Efter hendes Død tog Mikkelsen Magnus og det lille Barn
til sig, og Magnus forblev i Arbeide hos ham, til han i Vinter blev
forlovet med et Fruentimmer, som med et uægte Barn, hun havde havt, var
indsat i Mikkelsens Anstalt af Fritsø Fattigkommission paa Jernværkets
Bekostning. I afvigte Vaar ere disse viede i Skien, hvor Magnus nu bor
til Leieog ernærer sig ved Dagarbeide, medens Mikkelsen har beholdt det
ommeldte lille Barn, som nu nødig vilde forlade Pleieforældrene,
hvortil kom, at Magnus har nok med at ernære sig selv og Kone. I det
Hele maa Magnus have det Skudsmaal, at han efter sit første Giftermaal
har opført sig upaaklageligt, ialfald været ædruelig, — —; hvorledes
han i den senere Tid har opført sig, har jeg ikke havt Anledning til at
erfare, men det tør med Guds Hjælp haabes, at han har forladt
Streiferveien.“

I samme Brev omtaler Provsten en anden forhen omstreifende Familie, som
ligeledes uden Tilskud af det Offentlige nylig er bleven bosat i
Præstegjeldet, nemlig Martin Nilsen Lohmann med KoneBerthe Marie
Pedersdatter (F. F. No. 259 og 260). Han bor paa et Jordstykke, han har
kjøbt i Mælum Annex, og ernærer sig som Blikkenslager uden videre at
strejfe om. „Den 2den Mai d. A. udmeldte han sig med sin Kone af
Statskirken, da han troede, at han nu ikke længer kunde vedblive at
være i et Kirkesamfund som vort.“

2. (28 og 29). Solum. Marja Lena Kaisa Aaman eller Meldal og Datteren
Inger Andrea Vilhelmine Jansdatter (F. F. No. 265 og 266).

Af en Fremstilling til Departementet (Marts 1856) ved Sognepræsten til
Solum, Provst Wettergreen hidsættes Følgende:

Marja Meldahl, noget over 60 Aar, har nok aldrig været gift, og det
betvivles, at hun er konfirmeret. Hun opgiver selv at være født i
svensk Finland, men der har forgjæves været skrevet efter Attest derom.
Ligesaa har man aldrig kunnet faa nogen Oplysning om hendes tidligere
Liv i Ungdommen; hun vil nødig indlade sig derom, og der synes at hvile
et Slags Dække derover. Denne i flere Henseender mærkelige Kvinde,
listig og forslagen, har desværre ført et uchristeligt Levnet, hengiven
til Vellyst og Drukkenskab. Hun har Børn med forskjellige Personer, med
Andreas Ros, Meldal og Johan Barlin. Hun saaes førstegang i Solum 1825,
da hun blev paagreben i et stort Fantefølge og sad arresteret 1 til 2
Aar. Siden har hun fremdeles vandret om i større og mindre Følger; i de
senere Aar har hun dog mest holdt sig i Solum og Gjerpen, og det med
sin ovennævnte Datter, „for hvem hun som for sin øvrige talrige Slægt
viser megen Omhu baade i timelig Henseende og med Hensyn til deres
Oplæren i Christendom, saa hun i dette Stykke kan være et Exempel for
mange Andre“. Hun kan læse og er ikke blottet for Religionskundskab;
men selv henregner hun sig — at dømme efter hvad hun nylig har sagt —
til Kvæker-Sekten.Derhos har hun altid vist sig flittig og duelig i
flere Kvinde-Arbeider, især Strikning.

Den nævnte Datter Inger, født i Solum 1830, konfirmeret Aar 1846, blev
endelig i 1850 ægteviet til Nils Anton Hansen, en paa Tugthuset
komfirmeret Omstreifer. Han sees at være uægte Søn af den under No. 8
omtalte KoneOline Nilsdatter, som før Giftermaalet med Elias Andreassen
streifede om med en Hans Amundsen, Nils Antons Fader. Strax efter
Giftermaalet forlod han hende og skal nu fare om med et andet
Kvindemenneske, uvist hvor. Inger, et enfoldigt og skikkeligt Menneske,
har fra Barndom af været plaget af den faldende Syge, og i et Anfald
deraf faldt hun mod en Kakkelovn og forbrændte sit Ansigt, saa hun
siden har gaaet med et ulægeligt og væmmeligt Saar.

Begge disse Kvinder have været til stort Besvær forSolum Præstegjeld,
især siden Datteren fik sin Brandskade, da hun maatte indlægges paa
Sygehuset. Nu har den gamle Moder lovet at slaa sig til Ro, hvis hun
kunde faa en egen Bolig og dertil nogen Understøttelse til Brænde og
Mad for sig og den elendige Datter, og især for denne sidstes Skyld
troede Fattigkommissionen at burde gjøre et Forsøg: i Decbr. 1855 fik
den ogsaa leiet en liden Stue for dem nær Præstegaarden og forstrakte
dem med nogen Fattighjælp. Hidtil har det tegnet sig godt med Forsøget,
og der androges om 16 Spd. aarlig fra Departementet.

Dette Bidrag blev bevilget og har siden været ydet.

Ved Udgangen af 1856 kan Præsten anføre, at da Marja Meldals Hytte laa
saa nær Præstegaarden, havde han god Anledning til at iagttage hende.
„Hun er, som forhen omskrevet, et høist forslagent Kvindemenneske og
der skal god Taalmodighed til at drages med hende.“ Hendes Omflakken
var vel ikke ganske ophørt, men meget indskrænket. Hun pleiede sjelden
at have Omgang med andre Fantefølger, og hun virkede, hvad hun kunde,
for at ernære sig og sin hjælpeløse Datter — paa en ærlig Maade,
saavidt man kunde forstaa.

Lignende Yttringer ved Udgangen af 1857. I Præstens sidste Indberetning
(Januar 1859) siges, at hun fremdeles bor i den samme Stue og i det
Hele opfører sig upaaklageligt; hun er omhyggelig om den elendige
Datter og viser bestandig stor Omhu for enkelte mindre Børn af hendes
talrige Slægt, der af og til opholder sig hos hende en Tid. Hun vil
gjerne imellem ud at streife omkring, dog mest inden Præstegjeldet,
medens hun derimod nu har forladt Selskab med andre Streiferfølger, som
dog undertiden aflægge Besøg hos hende.

3. (30 og 31). Solum. Peder Pedersens Børn Severine Jeanette og Johan
Anton, i Beg. af 1856 i en Alder af 4 og 2 ½ Aar.

Peder Pedersen og Hustru Anne Olea Jansdatter, der formentlig stedse
have streifet om, uden bekjendt Hjemstavn, kom ved midtvinters Tid til
Solum, og Børnene led jammermerlig [[** sic trykkfeil]] ondt. Men med
Forældrenes Samtykke og efter Overlæg mellem Provst Wettergreen og Hans
Mikkelsen, Huusfaderen i den før nævnte Opdragelses-Antalt, [[** sic
trykkfeil Anst]] bleve de i Januar 1856 optagne her, hvor allerede de
under No. 1 omtalte to Børn befandt sig. Og paa Provstens Forestilling
til Departementet blev Betalingen, 25 Spd. aarlig for hvert Barn,
bevilget af Fantefondet.

I samme Forestilling yttrer Provsten det Ønske at faa Tilsagn om
ligedan Bevilling til videre at lade optage iMikkelsens Hus 6—8 smaa
Børn af samme Slags, saa han kunde benytte Leiligheden, naar de
tilfældigvis maatte komme i Nærheden. „Jeg skal bemærke, tilføier han,
at i Almindelighed ville Forældrene nødig være af med Børnene, især de
mindre, som formentlig dog helst bør søges, og det har kun ved kjærlige
Overtalelser lykkes med de 4 optagne Børn.“ — Amtmanden anbefalede
dette; han troede at kjende Hans Mikkelsens Stiftelse som særdeles vel
skikket for disse Børn; „det er altid vanskeligt, tilføier han, at faa
deslige Børn godt udsatte, og det maa derhos erkjendes, at de bedste
Bestræbelser af mangehaande Grunde kunne mislykkes; men jeg er af den
Mening, at der i dette Amts-Distrikt neppe vil findes en bedre
Anledning end hos Hans Mikkelsen.“ „Jeg kan ikke Andet — saa slutter
Amtmanden — end anse det særdeles ønskeligt, at det Offentlige paa
denne Maade vil imødekomme Provst Wettergreens menneskekjærlige
Bestræbelser.“

Et bestemt Tilsagn som det attraaede gav vel ikke Departementet, men
yttrede dog, at det ansaa Børnenes Optagelse i den nævnte Anstalt som
særdeles ønskelig, saa Andragender om Bidrag dertil kunde vente at
blive fortrinsvis imødekommede.

Af en Indberetning fra Provsten af Juni 1857 sees, at Moderen til de to
Børn, som her handles om, flere Gange havde forsøgt paa at faa dem fra
Anstalten igjen og det tildels paa en meget nærgaaende og paatrængende
Maade. Hidtil havde det dog lykkes med det Gode at stagge hende. Sidste
Gang havde hun virkelig faaet Børnene med sig; men efter en Dags Forløb
bevægedes hun til godvillig at levere dem tilbage.Ellers kan Provsten
jevnlig indberette (sidste Gang i Januar 1859), at Børnene behandles
med samvittighedsfuld Omhu og synes at arte sig ret vel.

4. (32—35). Solum. Ole Eriksen med Kone og 2 Børn.

I den Fremstilling af 1ste Marts 1856, hvori Sognepræsten, Provst
Wettergreen havde andraget om Bistand for de under No. 2 og 3
omhandlede Personer, paakaldte han ogsaa Departementets Bistand for
nærværende Familie.

Ole Eriksen, da 35 Aar, født og opvoxet i Solum, begyndte fra stt
femtende Aar at streife om, blev komfirmeret [[** sic kom-]] paa
Tugthuset, flere Gange straffet og endelig i Slutningen af 1855 i
Øiestad ægteviet til en Omstreiferske Marthe Gurine Bjørnsdatter, som
havde fulgt ham i flere Aar. Foruden Barnet Bolette Nilia Fredrikke,
som hun havde havt før i en anden Forbindelse (f. 1848), og som endnu
følger Familien, havde de tilsammen før Ægteskabet Sønnen Anton Edvard
(f. 1851.)

Nu var Familien kommen til Solum, Mandens Hjemstavn, og yttrede Ønske
om at forblive der. De havde ikke det Nødvendige til Livsophold; men
baade Mand og Kone vare raske og arbeidsføre, saa, naar de kun fik
Husly og selv vare skikkelige og arbeidsomme, maatte de snart kunne
ernære sig selv, og derved komme ud af Omstreiferlivet.
Fattigkommissionen, som troede, at der burde gjøres et Forsøg, havde
ogsaa allerede leiet et Værelse for dem hos skikkelige Folk og
forstrakt dem med nogen anden Hjælp samt sat dem under nærmeste
Fattig-Tilsynsmands Opsyn. Man fik nu se, om de mente det ærligt med
Løftet om at holde sig i Ro og være stræbsomme. — Men til Forsøgets
Gjennemførelse begjæredes et Bidrag fra Departementets Side, 12 Spd.
for 1856.

Dette bevilgedes, men med Tilføiende, at Bidraget ikke just maatte
ventes fornyes da Familien jo havde Hjemstavnsret og ikke burde behøve
stor Hjælp.

Ved Udgangen af 1856 indberettes, at der foruden hine 12 Spd. endnu af
Fattigkommissionen var anvendt 7 Spd. (et Par Daler til en Rok for
Konen o. s. v.). Familien gav godt Haab. Der slaaes paa, at det var
ønskeligt at faa anskaffet et eget Hus til dem, Noget, som dog
vanskelig kunde ydes af Stedets Fattigvæsen, der ikke kunde foretrække
hin Familie fremfor andre Fattige. — Departementet svarede ikke ganske
afslaaende paa dette; det maatte komme an paa senere Oplysninger om
Familiens Forhold samt om, hvad Tilskud Fattigkommissionen vilde yde.
Men for det Første forblev det fra Departementets Side med de engang
bevilgede 12 Spd.Provstens Skrivelse af 17de Juli 1857 viser, hvorledes
Sagen med Hus blev fremmet. Flere af Bygdens Folk havde foræret Manden
henved 16 Spd. til Opførelsen af et Hus, og derfor fremstillede han sig
i Fattigkommissionen og bad om Tilskud til samme. Kommissionen lovede 6
Spd., hvis Departementet ogsaa vilde yde Bidrag, og under Betingelsen
af at Manden skulde sætte hine 16 Spd. i en Sparebank, indtil det Hele
var ordnet. Men levere Pengene fra sig, det vilde han ikke, og da han
derhos paa Grund af sit heftige Gemyt var temmelig grov mod
Fattigkommissionen, saa denne sig nødt til at vise ham ud og kunde for
Tiden ikke have mere med ham at gjøre. Han forlangte derhos sin Attest
for at begive sig til Vestlandet, hvor han troede, det var lettere for
ham at slaa sig igjennem. Det saa altsaa Ud til, at Familien skulde
komme paa Fantestien igjen. Efter nogle Dages Forløb kom han dog
tilbage til Provsten med Anger over sin ubesindige Fremfærd og med
Ønske om at maatte forblive i Præstegjeldet. Han havde Haab om af en
vis Bonde at faa Tomt overladt, hvis Provsten vilde indlægge et godt
Ord for ham, og for hine 16 Spd. vilde han nu kjøbe Materialier til sit
Hus. Dette Sidste gjorde han ogsaa virkelig, og Sagen med Tomten blev
ordnet, og da Familien nu i over et Aar havde været i Præstegjeldet og
i det Hele opført sig upaaklageligt (den heftige og før drikfældige
Mand havde paa enkelte Undtagelser nær ganske afholdt sig fra
Brændevin), saa androg Provsten om 20 Spd. af det offentlige Fond til
Huset; Fattigkassen vilde da vist ogsaa bidrage Sit, og bosat i eget
Hus vilde Familien forhaabentlig være bevaret mod Tilbagefald til
Fantelivet.

Det gik som Provsten ønskede og haabede. Med 20 Spd. af Departementet
og et lignende Beløb af Solum fik Manden sit Hus istand, Familien
flyttede ind strax før Jul 1857, og der har den boet siden.

I Provstens sidste Indberetning (Januar 1859) siges, at Familien har
ophørt at streife og har i forrige Aar ernæret sig uden Hjælp af
Fattigvæsnet, „saa det er sandsynligt, at denne Familie er draget bort
fra Fantestien.“

5. (93—94.) Solum. Andrine Vilhelmine Rasmusdtr. og Karl Marentius Ros,
i Slutn. af 1856 omtrent 13 og 9 Aar gamle.

Af Provsten Wettergreens Andragende for disse Børn (Decbr. 1856)
hidsættes Følgende: De ere Halv-Sødskende. Moderen Ingeborg Marie
Eriksdtr. (F. F. No. 307, Søster til den Birthe Marie, som omtaltes
under No. 1) skal efter eget Sigende have født Datteren i Sverige, i en
andenForbindelse og udenfor Ægteskab, Sønnen derimod med sin Mand Karl
Guldbrand Andreassen Ros (som igjen er Søn af den under No. 2 omtalte
Marja Meldal ogAndreas Ros). Medens denne hendes Mand var paa
Slaveriet, blev hun med flere Børn i Følge om Høsten 1856 antruffen
iSolum. Sønnen Karl blev optagen i Hans Mikkelsens Stiftelse (30te
Oktober); Datteren Andrine derimod blev — efter Samraad mellem Provsten
og Amtmanden — først indlagt paa Sygehuset for smitsomt Hud-Udslet og
saa (5te Decbr.) optaget hos Mikkelsen — „som et Forsøg paa at bringe
dette ældre Barn til Ro.“ — Lykkes dette Forsøg, yttrer Provsten
videre, har man reddet to Børn fra at flakke om med en Moder, der,
efter hvad der er erfaret om hende, er en af de mere Forvorpne af
Fanteslægten; der er jo mest Haab om at kunne redde Børnene, og skulde
de fordærvede Forældre ogsaa vorde reddede, saa kunde det muligens ske
netop ved deres Børn, naar de kom i saadan Stilling, at de kunde virke
paa og hjælpe sine Forældre.

Den af Provsten ansøgte Betaling til Hans Mikkelsen, 25 Spd. for hvert
af Børnene, blev bevilget.

Men Haabet skuffedes. En Nat i Juli 1857 rømte begge Børnene. Nogle
Uger forud havde Moderen besøgt dem i Anstalten, og efter den Tid havde
man hørt enkelte Yttringer af den ældste af dem, der tydede hen paa et
saadant Forsæt; i den Anledning havde Provsten talt til hende, og ved
den Maade, hvorpaa hun for ham benægtede Alt, havde hun kun vist sit
forstilte og forslagne Væsen. Hidtil havde hun dog opført sig
upaaklageligt, vist Flid, jevnlig været med paa Kirkegulvet om
Søndagene o. s. v., og til sin Formaning føiede Provsten nu Løftet om,
at naar hun opførte sig vel og gik frem i Læsning, saa skulde hun til
Vinteren faa gaa til Komfirmation. [[** sic kom-]] Men faa Dage efter
var det, at hun og Broderen rømte. Strax meldte Provsten det til
Amtmanden og tilføiede, at der nok kunde være Raad til at faa dem
paagrebne, saasom Moderen pleiede holde til i visse Nabosogne; Børnene
havde desuden gjort sig skyldige i Uredelighed ved at medtage sine gode
Søndagsklæder foruden Hverdagsdragten. Amtmanden svarede dog, at han
ikke ansaa Tvang for tilraadelig eller nyttig og overlod det til
Provsten, om han ved at skrive til Fattigkommissionerne i Nabobygderne
vilde forsøge at faa Børnene tilbage med det Gode.

Endnu i Januar 1859 yttrer Provsten i en Indberetning, at man intet
Paalideligt havde hørt om de Rømte; det var kun at formode, at de
streifede om med sine Slægtninger.Andrine Rasmusdtr. optræder senere i
Homedal, se under No. 64, b, Anm.

6. Solum. Christian Guldbrandsen ellerRasmussen, i 1857 omtr. 16 Aar
gammel.

Denne Gut, som i de forskjellige Indberetninger benævnes med de anførte
forskjellige Navne, men som kaldes beslægtet med 2 af de hos Hans
Mikkelsen i Solum optagne Børn og ligeledes beslægtet med Marja Meldal
(No. 2), er rimeligvis Hel-Broder til Andrine Rasmusdatter (No. 5).
Kort efter at Søsteren var bleven optagen hos Mikkelsen, tog denne sig
ogsaa af Gutten, for efter hans Ønske at faa ham tilsøs, og efter
Mikkelsens Andragende (Januar 1857), der anbefaledes af Sognepræsten og
Amtmanden, bevilgede Departementet 12 Spd., hvormed Mikkelsen skulde
besørge hans Udstyr som Sømand (Klæder, Skibs-Kiste m. m.). Disse Sager
bleve ogsaa anskaffede, og Gutten var virkelig en kort Tid tilsøs. Men
Sølivet behagede ham ikke længe. Ved Aarets Udløb indberettes, at han
atter havde sluttet sig til et Fantefølge og streifede viden omkring.

7. (3). Drammen. Karl Magnus Olaussen, født 1848.

I Foraaret 1855 arresteredes i Drammen et Fantefølge, som bestod af
følgende Personer: Johan Fredrik Jonassen Darell, hans Ledsagerske Anne
Grethe Gustavdtr. og denne sidstes to Børn: Julia Gustava Maria og
ovennævnteKarl Magnus (denne sidste 7 Aar gammel.)

Ifølge de ved Forhør og paa anden Maade erhvervede Oplysninger har
Moderen avlet disse Børn i en tidligere Forbindelse med en Svenske
Olaus Paulsen, med hvem hun har streifet om mest i Smaalenene og
tilgrændsende Egne afSverige. Men efter hans Død eller i de sidste Par
Aar har hun slaaet sig i Lag med nævnte Johan Darell (en Omstreifer,
som i 29 Aars Alder er komfirmeret [[** sic kom-]] paa Throndhjems
Tugthus), og de have udgivet sig for Ægtefolk og han for Børnenes
Fader. Ja, det er oplyst, at de i 1854, da de i Id Præstegjeld fæstede
sig et Stykke Rydningsmark, hvor de tænkte at bo, kunde fremlægge en
svensk Præste-Attest om, at de vare uberygtede Ægtefolk, havde gaaet
til Alters o. s. v. Ved Forhøret iDrammen tilstode de dog tilsidst
Sandheden i dette Stykke.

Hin Arrestation skede, fordi de to Voxne og det ældste af Børnene vare
efterlyste for Forbrydelse. Disse sendtes ogsaa strax did, hvor
Gjerningen skulde være begaaet. Men det nu forladte mindste Barn, Karl
Magnus, maatte Fattigvæsnet i Drammen tage sig af.

Siden bleve Udgifterne ved hans Opfostring overtagne af Fantefondet.Af
en Indberetning fra Fattigforstanderen i Drammen for 1856 hidsættes:
Efterat Gutten før havde været hos en anden Familie, er han nu anbragt
hos Anders Madsen Gunnerøds Enke paa Tangen. „Denne er en
christeligsindet, fornuftig og derhos velhavende Kone, som intersserer
sig for at opdrage frmmede, [[** sic = frem-]] forældreløse Børn, og
hos hvem han i enhver Henseende har det godt.“ — Vistnok er der endnu
Hang til Løgn, Lediggang og Egenraadighed hos Gutten, men allerede nu
mindre af Sværgen og uanstændig Tale. Fostermoderen har stor Møie med
at holde ham til Bogen; men formedelst hendes Omhu gjør han dog
Fremgamg [[** sic = -gang]] paa Skolen; han kan dog endnu ikke (8 ¾ Aar
gammel) læse rent. Han paaskjønner, at han har det godt, i Modsætning
til det Onde, han døiede paa Vandringen med Moderen.

Ifølge næste Aarsberetning, for 1857, er han godmodig af Charakter, har
let for at fatte og lære, søger Skolen flittig og opfører sig i det
Hele ret vel.

Fra Begyndelsen af skulde Fosterlønnen være 14 Spd. om Aaret; men den
nuværende Fostermoder har ikke engang begjært saa meget. For Aaret 1857
var saaledes den hele Udgift kun 12 Spd. 26 ß.

8. (4—11) Brunlanæs. Elias Andreassen med Kone Oline Nilsdatter (begge
i 1855 omtrent 50 Aar gamle) og 5 Børn, nemlig (foruden ældste Søn
Anders Jørgen, født 1834) Ole Christian, f. 1840, Søren Fredrik, f.
1842, Anne Mathea, f. 1844, Karl Søvrin, f. 1846, Else Marie, f. 1849.

Kjose, Annex til Brunlanæs, er — som SognepræstAall skriver —
formodentilg [[** sic = tlig]] paa mange Miles Distance det Sted, hvor
Omstreifer-Folk mest have havt Tilhold, gjort idelige Besøg, forvoldt
Beboerne mange Ubehageligheder, Kommunen Udgifter, Fattigkommissionen
Bryderi, samt bidraget betydelig til Demoralisation. Da
Kirke-Departementets Cirkulære om Fantefondets Anvendelse var blevet
meddelt, overveiede SognepræstAall med Fattigkommissionen, hvilke af de
her kjendte Omstreifere der rimeligst burde gjøres Forsøg med; nogle
Personer bleve udpegede, og det blev overdraget til Sognepræsten at
samle de fornødne nærmere Oplysninger om dem, forfatte Forslag om deres
hensigtsmæssigste Forsørgelse og i den Anlening [[** sic = Anledn-]]
sammenkalde Fattigkommissionen til nyt Møde. Dette var i Decbr. 1855.
Det nævnte Møde blev holdt i Januar 1856, og efter Beslutning her
indgik Præsten med Forestilling til Departementet om ovennævnte Familie
foruden om nogle andre Omstreifere.Manden og Konen vare for over 20 Aar
siden blevne ægteviedeFør den Tid havde Konen levet i en løs
Forbindelse med Omstreifer Hans Amundsen og med ham avlet Sønnen Nils
Anton Hansen (se under Sagen No. 2). i Brunlanæs, havde sin Altergang
og havde ladet sine Børn døbe her, havde ogsaa i sin store Trang af og
til nydt nogen Understøttelse af Bygdens Fattigvæsen. Men ellers havde
de flakket om fra Bygd til Bygd, just ikke i nogen stor Omkreds, men
uafladelig, og det maatte ansees som vist, at de ikke havde
Hjemstavnsret noget Sted (F. F. No. 248—254). Familien kjender
Fantesproget og bruger det stundom sig imellem. Manden er Vævskebinder.
Baade Manden og Konen ere drikfælfældige, [[** sic!]] og selve Børnene
ere ikke fri for denne Last. Anders Jørgen, den ældste af Børnene,
havde Præsten i sin Tid overtalt til at lade sig forberede til
Konfirmation; men under Forberedelsen stjal han og kom paa
Strafanstalt; efter hans Tilbagekomst begyndte Præsten atter med ham,
havde ham endogsaa nogen Tid i sit eget Hus; saaledes holdt Præsten ved
med ham i 3 Aar; Gutten blev da ogsaa konfirmeret, men saa stjal han
igjen og kom atter i Strafanstalten, og her var han ved den Tid, da
disse Foranstaltninger for Familien bleve paabegyndte. Det antoges dog,
at han efter Løsladelsen vilde komme tilbage til Forældrene, og at den
Foranstaltning, som blev truffen for disses Vel, derfor ogsaa skulde
komme ham til Gode. Ole Christian, den næst ældste, havde for nogen Tid
siden forladt Forældrene for at streife om paa egen Haand, og han var
endnu fraværende, da denne Fremstilling om Familiens Forholde blev
forfattet. Men det antoges, at han nok kom tilbage. Han omtales som en
tyvagtig, løgnagtig og uforskammet Dreng. Kort sagt, den hele Familie
maatte ansees for meget fordærvet; den havde ogsaa paa sine
Omflakninger viist saadan Djervhed, at dens Betleri let gik over til
Trudsler o. s. v.; og det var at forudse, at eftersom Børnene voxte
til, vilde Lasterne tiltage. — Medens Præsten var beskjæftiget med at
samle Oplysninger om disse Mennesker Forholde, lykkedes det ham ogsaa
personlig at træffe Forældrene, og det lod da til, at de ved hans
alvorlige Tiltale erkjendte det Utilbørlige i deres Færd og vare
villige til at lade sig føre ind i en bedre Stilling.

Præstens Forslag gik ud paa, at der skulde skaffes Familien fast Bopæl,
og det i Tanum Hovedsogn, fordi der er mindre Besøg af Omstreifere,
samt nær Præstegaarden, saa Præsten selv kunde have ideligt Tilsyn med
dem. Her, ^1⁄[16] Mil fra Præstegaarden, var ogsaa Anledning til at faa
leiet en Bolig med

Adgang til Brænde og med Jord til at sætte et Par Tdr. Potetes, alt for
1 Spd. maanedlig. Præsten mente, at de Gamle, ialfald for det Første,
skulde faa beholde Børnene hos sig. Vistnok kunde det jo synes
tvivlsomt, at det paa den Maade kunde gaa godt med Børnenes Opdragelse;
men han fandt det dog ikke tilraadeligt med Magtsprog at skille dem ad,
dels fordi Forældrene elske sine Børn og helst ville beholde dem, dels
fordi Børnene sikkerlig vilde ty tilbage til Forældrene. „Jeg har,
siger Præsten, Erfaringer i dennne [[** sic]] Henseende: De to ældste
Børn have ved mine Bønner og Foranstaltninger været hos paalidelige og
retsindige Bønder; men Friheden og Dagdriver-Livet har smagt dem
bedre.“ Men for at ernære den store Hob foreslaaes det at yde
Forældrene foruden hin Betaling for Husleien endnu Brød for 1 Spd. 60 ß
maanedlig, under Forpligtelse til at holde Børnene til Skole, — altsaa
ialt 30 Spd. for Aaret. „Det Slemmeste ved Sagen er Forældrenes
Drikfældighed og den nære Anledning til at faa det ødelæggende
Brændevin. Noget bør dog gjøres, det er paa høi Tid; men faaes ikke
ideligt Tilsyn, blive de ikke idelig formanede og opmuntrede, saa ville
alle andre Opofrelser være forgjæves. Denne Familie har hvilet tungt
paa mit Hjerte. De hidtil af mig anstillede Forsøg have frugtet lidet.
Der har og været Mangel paa Midler. Fattigkommissionen har ikke engang
anseet sig berettiget til at tage Familien under fast Forsørgelse. Den
har faaet Adgang til Præstegjeldet paa en Tid, da det ikke toges saa
nøie. Forskydes den, er det at befrygte, at den tager længere
Vandringer, kommer sammen med de mere fordærvede omstreifende
Fantefølger, udelukker sig baade fra Kirke og Stat og bliver selv af de
værste Fantefølger.“

Disse Forslag bleve billigede af Departementet. Vistnok kom den
paatænkte Bosættelse først til at finde Sted i April 1856; men de
bevilgede 30 Spd. bleve dog paa nærmere Forestilling af Præsten
udbetalte for det hele Aar, da nogen Hjælp behøvedes til Klæder m. m.
For Aarene 1857 og 1858 blev Bidraget paa Præstens Andragende forhøiet
til 40 Spd. aarlig; men for 1859 igjen har Præsten troet at kunne
foreslaa det nedsat til 35 Spd.

Følgende er et Uddrag af Sognepræstens Aarsberetninger og flere andre
Skrivelser om Familiens og dens enkelte Medlemmers Forhold.

Familien har siden Vaaren 1856 stadig boet i sit nye Hjem, som sagt:
ganske nær Præstegaarden. Manden og Konen have ikke været paa
Vandringer; i Begyndelse var der adskilligt Indryk af andre Omstreifer,
med dette er nu standset. Manden har ikke viist sig saa meget
løgnagtig, som saadanne

Folk pleie; Konen har mindre godt Lov i denne Henseende. Begge have
viist nogen Forbedring med Hensyn til Drik. Manden arbeider Vævskeer,
og Konen har tildels gaaet i Markarbeide paa Præstegaarden. Den Frygt,
som Naboerne nærede for denne Familie, er forbi, som Præsten siger i
sin sidste Aarsberetning (29de Decbr. 1858). Det Værste er, at
Forældrene saa ilde forstaa at opdrage sine Børn.

Om Ole Christian, den næstældste Søn, maa Præsten allerede ved Udløbet
af det første Aar klage, at han havde udviist et slet Forhold. Engang
skulde han saaledes hante [[** sic]] et Bord for Forældrene; men han
solgte Bordet paa Veien og brugte op Pengene og søgte at dølge det Hele
med Løgn: Præsten kom dog efter Sagen, og nu maatte Gutten selv hente
Bordet hos den, han havde solgt det til. Oftere vovede han at rømme
hjemmefra, men kom dog altid tilbage efter nogle Dages Forløb. „Jeg
har, siger Præsten, anvendt paa ham korporlig Straf uden at det har
frugtet; derimod har jeg ved alvorlige Formaninger formaaet ham til at
indse sine Feiltrin og love Forbedring; blot ikke Indtrykket altfor
snart forsvinder. Han har særdeles gade [[** sic = gode]] Evner og et
vakkert Ansigt, men har været langt inde paa Lastens Bane; hvorvidt han
endnu er der, kan ene Tiden vise. I Læsning er han kommet sig noget,
men aldeles ikke i Forhold til hans Evner. Da jeg nylige har seet ham i
en sønderknust Tilstand, er der atter vakt Haab hos mig.

Det var, som sagt, ved Udgangen af 1856, at dette blev skrevet, og da
var Gutten 17 Aar gammel. Og bedre var det ikke med den yngre Brode
[[** sic = -er]] Søren Fredrik, et fordærvet Barn, med skummelt
Udseende og stivt Gemyt. Ofte, naar Forældrene troede han var paa
Skolen, havde han gjemt sig bort, og naar Gutten forstod, at Præsten
derom var vidende, flygtede han bort paa flere Dage.

Men end sørgeligere Vending tog det i 1857. Præsten havde haabet at
kunne konfirmere Ole Christian sammen med Bygdens Ungdom om Vaaren, i
April; med da hans Forhold forværredes istedetfor at forbedres, maatte
det siges Gutten, at han ikke kunde blive konfirmeret denne Gang. I
Nabolaget var en Pige ved Navn Anne Helene Svendsdatter, et høist
fordærvet Kvindemenneske, for menneskelige Øine meget værre end han;
hun havde havt 3 Børn og været dømt til Straf derfor. Med hende havde
han holdt inde i Løbet af Vinteren og vedblevet dermed trods Præstens
Advarsler, og dette var den nærmeste Aarsag til at Præsten maatte nægte
at konfirmere ham. Men ikke nok hermed. Kort før den Dag, da
Konfirmationen skulde holdes for den øvrige Ungdom, kom bemeldte Kvinde
ogGuttens Moder til Præsten og bad om, at han maatte faa slippe frem
til Konfirmation, saasom Pigen, som hun sagde, var besvangret af ham,
og de vilde ægte hinanden. Men hvordan Følgerne end maatte blive,
forekom det Præsten aldeles uforsvarligt at konfirmere Gutten under
saadanne Omstændigheder, og det forblev derfor med den engang givne
Bestemmelse. — Og endda holdt Gutten fremdeles sammen med Pigen.

Kort efter Konfirmationen mødte hos Præsten paa bestemt Dag, den 18de
Mai, den Ungdom, som skulde forberedes til næste Konfirmation, og her
fremstillede sig ogsaa begge BrødreneOle Christian og den fremdeles
vanartige Søren Fredrik. Da Præsten havde læst med Børnene, tog han
disse to Brødre for sig særskilt og foreholdt dem, at som de opførte
sig, kunde han ikke engang antage dem til Konfirmations-Beredelse; de
maatte bort fra Egnen, og han vilde andrage om Penge til at bekoste dem
indsatte paa Rednings-Anstalten Toftes Gave. Vilde de ikke gaa ind paa
dette, var der ikke Andet for end at anmelde dem for Øvrigheden,
hvorved sandsynligvis Ole Christian vilde blive straffet for sit Samliv
med Pigen. De rystedes ved dette, og lovede under Taarer at reise ind
til Anstalten. Nogle faa Dage efter rømte de rigtignok fra Bygden; men
Præsten fandt dog dette bedre, end at Forholdet mellem Ole og Anne
Helene skulde vedblevet, og han begjærede (30te Mai) og fik bevilget
Midler af Fantefondet til ved Leilighed at lade Brødrene sende ind til
Rednings-Anstalten.

Et Par Uger efter Rømningen fik Præsten Meldelse fra Sognepræsten i
Nabobygden Hedrum om, at nu var OleChristian [[** sic, begge navn burde
vært sperret]] der og havde utilladeligt Samkvem med en Pige i Bygden.

Ved Udgangen af samme Aar 1857 giver Præsten følgende Oplysninger om
disse Mennesker: Noget efter Ole Christians Rømning kom den ældste
Broder Anders Jørgen hjem fra Strafanstalten og tog strax ind til hin
Anne Helene og levede sammen med hendes som Ole Christian før. Navnlig
paa Grund af Pigens tidligere Udsagn om Svangerskab forbød Præsten dem
dette Samliv; men de svarede med Forlangende om, at Præsten skulde lyse
til Ægteskab for dem; dette blev dog nægtet, og da Præsten ikke med det
Gode kunde faae dem til at flytte fra hinanden, meldte han deres Samliv
for Øvrigheden. Ved Forhør i den Anledning vilde Pigen nu fragaa, hvad
hnn før havde sagt til Præsten om Følgerne af sit Samliv med den yngre
Broder. Ole Christian selv havde siden sin Rømning fra Bygden kun været
hjemme et Par Timer, og uden at Præsten var bleven vidende derom; men
af Rygte var det bekjendt,at han sværmede om paa Fantevis og ifølge med
et letsindigt Fruentimmer. „Vi ville haabe, at hans Øine engang aabnes
til at se den Vildfarelsens Vei, paa hvilken han vandrer.„ [[** sic =
“]] — Ogsaa Søren Fredrik var fremdeles fraværende og førte et
ørkesløst og letsindigt Liv. Der kunde ikke tænkes paa at faa dem ind
paa Toftes Stiftelse, med mindre man vilde tage dem med Magt. Præsten
slutter sin Beretning saa: „Jeg har sagt Forældrene, at jeg atter skal
forsøge med Søren Fredrik og tegne ham til den forberedende
Konfirmations-Prøve. Det er vistnok sørgeligt med disse tvende Brødre.
Jeg har arbeidet med dem efter bedste Evne uden at udrette Noget. Det
er dog ikke at antage, at de ere blevne saa meget slettere, end de
vare, eller at de ere værre end Andre af denne Klasse. Naar Forholdene
undersøges, faar man først vide, hvad blandt dem passerer.„ [[** sic =
“]]

Et Aar senere, ved Udgangen af 1858, skriver Præsten saa: „Ole
Christian blev den 10 Oktbr. d. A. konfirmeret. Jeg har desværre om ham
intet Glædeligt at indberette. Med en omvandrende Pige Johanne
Salomonsdatter har han havt et den 24de Septbr. d. A. født og derpaa
følgende 14de Oktbr. ved Tanum Kirke døbt Barn. Nævnte Pige, der skal
være født i Sverige af Norske [[** sic N]] Forældre, og som ikke er
konfirmeret, maaske ei engang døbt, vilde jeg taget mig af; men efterat
jeg i denne Anledning havde truffet nogle foreløbige Foranstaltninger
under hendes korte Ophold her, fik hun Ole Christian med sig og drog
atter ud paa sine Vandringer ikke alene med det nydøbte, men og med et
ældre Barn, for hvilket hun foreviste Daabs-Attest. Senere skulle de
have skilt sig ad; men inden Præstegjældet har Ole Christian, saavidt
mig er bekjendt, fra den Tid ikke været. — Jeg fandt det vistnok
betænkeligt under saadanne før Konfirmationen bekjendte Omstændigheder
at konfirmere ham; men da han dog for en Tid havde forladt Pigen, samt
da han for mine Øine røbede Anger og 3 Gange havde modtaget den
forberedende Undervisning, besluttede jeg mig til at konfirmere ham.
Jeg har endog forsøgt at anvende paa ham korporlig Straf, men uden
Nytte. Hans Gemyt er blødt, men meget svagt. Det er min Agt, om jeg
atter træffer ham, at se at faa ham tilsøs.“

„Søren Fredrik — hedder det i samme Skrivelse — vandrer og paa
fordærvelig Vei. Jeg har atter, men forgjæves, bestræbt mig for at faa
ham overtalt til at reise til Toftes Rednings-Anstalt. Han deltog i
indeværende Aar (1858) i den konfirmerende Ungdoms Undervisning; men
baade hans Forhold og hans Kundskaber vare af den Beskaffenhed, at jeg
ikkevovede at komfirmere [[** sic = kon-]] ham. Jeg veed ikke, hvor han
for Nærværende er.“

Om de to næstyngste Børn Anne Mathea, og Karl Søvrin blev det i det
første Aar, 1856, berettet, at de, formodentlig paavirkede af de ældre
Brødre, havde forholdt sig omtrent paa samme Maade som disse, tildels
foretaget Udvandringer o. s. v. Ved Udgangen af Aaret 1857 siges om
Anne Mathea, at hun en Del af Sommeren havde været hos en agtet Bonde,
som tog sig meget af hende, og at hun siden var hos en anden Bonde. Hun
har, siges der fremdeles, et stridigt Gemyt og vil nødig læse; dog har
hun forbedret sig noget. OmKarl Søvrin anføres ved samme Leilighed, at
han nu aldeles havde ophørt at vandre omkring med de andre Brødre, og
at han i det Hele havde forbedret sig noget. — Else Marie, det yngste
af Børnene, var for liden til at Noget om hende lod sig sige.

Ved Udgangen af 1858 anfører Præsten om alle disse 3 yngste Børn, at de
i det sidste Aar af og til have besøgt Skolen, næsten ikke betlet og
artet sig taaleligt. „Jeg har saaledes — siger Præsten — Haab om, at
det med dem vil faa et bedre Udfald.“

I Aarsberetning af 31de Decbr. 1857 yttrer Præsten med Hensyn til denne
Familie og nogle flere fordums Fanter, som han havde under Forsørgelse:

„Flere af dem have forbedret sig og paaskjønne de Opoffrelser, som
gjøres for dem. De ere ikke berøvede al Følelse. Lignelsen om den
forlorne Søn har oftere staaet for mig under min Syslen med disse
Ulykkelige, dem Ingen maa se ned paa. Man havde vist ikke været bedre,
dersom man havde været i samme Stilling.“

9. (12.) Brunlanæs. Hans Hansen, i 1856 23 Aar gammel.

Ved samme Leilighed som den under No. 8 omtalte Familie blev denne Gut
formedelst Sognepræst Aalls Omsorg antagen til Understøttelse af
Fantefondet. Han er født af ugifte Forældre. I mange Aar har han
vandret om, men for det Meste holdt sig adskilt fra andre Omstreifere.
Han kan dog Fantesproget. I Høsten 1855, endnu før Cirkulæret om
Fantefondet var blevet bekjendt, var han kommen til Præsten Aall med
Bøn om hans Hjælp til at blive konfirmeret, og Præsten havde lovet at
bestræbe sig derfor. Efter hvad Gutten selv sagde, havde hidtil ikke
Nogen taget sig af ham eller ført ham til nogen Præst. Han har et
livligt, men raat Væsen, og er meget uvidende, skjønt han har gode
Anlæg. En stor Del af detforløbne Aar har han opholdt sig i Kjose, og
hans Opførsel roses af dem, han har været hos. Da Præsten indgav sit
Andragende for ham, i Januar 1856, var Gutten med Præstens Samtykke i
Dagarbeide ved Fritsø Værk, for at han ikke tidligere end fornødent
skulde falde det Offentlige til Byrde.. [[** sic ..]] Vistnok kunde der
være Tanke om at lade Gutten gaa til Tønsberg og søge Hjælp der, saasom
Moderen skulde havt Hjemstavn sammesteds; men Præsten fandt det
betænkeligt at vise ham fra sig, saasom han nu engang havde givet ham
et bestemt Løfte. „Jeg har havt med flere af den Art at bestille, og
mine Bestræbelser have ikke bragt noget heldigt Resultat; men man skal
haabe paa Herren og holde Modet vedlige. Hans Hansen er den, om hvem
jeg har det bedste Haab. At han mangler Stadighed, er saa
undskyldeligt. Hans Udseende har ikke det Skumle og Frække, som er
Fanternes almindelige Kjendetegn.“

Andragendet, som gik ud paa 10 Spd. aarlig til Konfirmationen, blev
bevilget, at regne fra 1856 Aars Begyndelse.

Ved Aarets Udgang indberetter Sognepræsten Følgende:

„Han har udviist et taaleligt Forhold. Han er vistnok stivsindet, grov
i sin Tale og ustadig. Han har været udsat hos Flere, der ikke have
villet beholde ham. Jeg tog ham derfor til mig i 2 Maaneder, i hvilken
Tid hans Forhold var aldeles upaaklageligt; han var flittig og
beskeden. Men saadanne Personer vise sig ikke for Præsten som for
Andre. Min Stilling tillod mig ei at beholde ham, hvorfor han atter er
udsat til en Mand i Kjose.“

Understøttelsen varede kun til Midten af 1857, inden hvilken Tid Hans
blev konfirmeret. Siden var han en Tour tilsøs, og ved Udgangen af
Aaret, da den sidste Indberetning om ham blev afgiven, arbeidede han
ved Veianlægget mellem Laurvik og Porsgrund. Præsten finder hans
Forhold godt.

10. (53.) Brunlanæs. Ole Christensen, i 1856 34 Aar gammel.

Kort efter at den under No. 9 omtalte Hans Hansen havde faaet
Sognepræst Aalls Løfte om Bistand til Konfirmation, kom ogsaa nævnte
Ole Christensen til Præsten med Bøn om det samme, at der kunde „blive
Folk af ham.“ Ogsaa han havde i mange Aar vandret om fra Sted til Sted,
dog ikke i nogen stor Omkreds, med Moderen Anne Tonette Larsdatter; men
i Høsten 1855 døde hun i Kjose, og derefter var det, at Sønnen
henvendte sig til Præsten med sin Anmodning. Engang skal Sognepræsten i
Hedrum have villet taget sig af Gutten; men Moderen forhindrede det ved
skyndsomt at tage ham med sig over Heien. Han er godmodig og har
udviist etgodt Forhold mod Moderen; men han skulde ikke være fri for at
rapse, og var meget uvidende. Præsten ansaa det for utvivlsomt, at han
kjendte og til sine Tider brugte Fantesproget. „Thi der er virkelig
mellem de Omstreifende et nøie Samkvem. De have og paa denne Kant sine
Skikke og Talemaader; de leve stundom høit, traktere hinanden med Steg
og Brændevin &c; men den øvrige Tid leve de i den yderste Elendighed.“
Moderen havde anerkjendt Hjemstavnsret i Stokke, og dermed Gutten
ogsaa. Alligevel vilde Præsten gjerne tage sig af ham. „Det er
visselig, siger Præsten, ikke Tillid til egne Kræfter, der bringer mig
til at paatage mig dette, men den Omstændighed, at de begge (nærværende
Ole og den før nævnte Hans) først ere komne til mig, og Frygt for, at
dersom jeg unddrager mig for dem, saa ville de undse sig for at gaa til
en Anden og igjen komme paa Fantestien, paa hvilken saa mange gik
Fordærvelsen imøde.“ Fremstillingen slutter med Begjæring om 10 Spd.
aarlig for derved at faa Gutten udsat hos en paalidelig Mand indtil
Konfirmationen.

Forhandlingen herom endte med, at Departementet lovede at udrede den
ene og Stokke Præstegjeld, Hjemstavnskommunen, den anden Halvdel.Stokke
Fattigkommission anfører dog, at Gutten i saa mange Aar havde ranglet
om i Fantefølger udenfor Hjembygden, at han her var næsten ganske
ukjendt.

Men endnu før denne Sagens Afgjørelse havde Præsten anbragt ham i Logis
og begyndt at læse med ham. Til Aarets Udgang 1856 var han stadig hos
en og samme Mand. Det viste sig, at han havde daarlige Evner og var af
en dorsk og stivsindet Natur, derhos løgnagtig og fuld af Sladder.
Dersom han forbedrede sig, skulde han dog blive konfirmeret til Vaaren
1857.

Af næste Aarsberetning sees ogsaa, at han blev konfirmeret da. Dermed
ophørte Understøttelsen for ham, da han nu fik fast Tjeneste hos en
paalidelig Mand. Denne var tilfreds med ham, og for Præsten har det
været en Fornøielse at se og tale med ham i hans nye Stilling.

11. (62—63). Brunlanæs. Andrea Nikolaisdatter, (født 1842) og Petrea
Pedersdatter, (født 1846).

Af Sognepræst Aalls Andragende af Juni 1856 hidsættes Følgende:

De nævnte Børns Moder er Anne Andersdatter, 47 Aar gammel. Hun ansees
som hjemstavnsberettiget i Brunlanæs, men hører ellers til
Omstreiferne. I 1831 blev hun gift medJan Amundsen Barlien, af det
saakaldte

Barlien-Følge. Siden blev hun skilt fra ham ved Bord og Seng, men førte
et omvankende utugtigt Liv og fødte de nævnte Børn, til hvilke hun
udlagde som Barnefader to forskjellige Personer (en af dem sees at have
været Feier, ellers oplyses det ikke, om de just have været Fanter). I
de sidste Aar har hun vanket om med en Enkemand Ole Johannes Andersen
(der som voxent Menneske blev ikke konfirmeret, men døbt, og kort
derefter ægteviet), og i denne uterlige Forbindelse har hun født
BørneneAnders (1851) og Oluf (1853). Efter Anders’s Fødsel blev hun af
Sognepræst Aall anmeldt og derefter straffet for sit usædelige Forhold
(uægte Børn med 3 forskjellige Personer); hun blev ogsaa af samme Præst
anmeldt efter Olufs Fødsel, men unddrog sig dennegang Straffen ved at
holde sig borte fra Brunlanæs. — Til samme Tid har hendes Mand Jan
Barlien ført et ligesaa usædeligt Liv og har i de to sidste Aar aarligt
havt to uægte Børn til Daaben i Brunlanæs.

I Høsten 1855 og i Foraaret 1856 havde hin Moder efterladt Børnene
Andrea og Petrea hos to Familier i Hedrums Præstegjeld; dette fik
Præsten Aall vide, og nu fik han gjort den foreløbige Aftale med disse
Familier, at de — mod Godtgjørelse af Fattigvæsnet — skulde beholde
Børnene og for Alting ikke lade Moderen faa dem tilbage; hvorledes
denne Moder stellede med sine Børn, viste sig navnlig paa Petrea, som
havde et yderst daarligt Udseende og var i den Grad vanrøgtet, at hun
var som fjantet.

Paa Præstens Forestilling blev der af Departementet tilstaaet 10 Spd.
aarlig for begge disse Børn tilsammen, (fra 1ste Juni 1856), mod at
Brunlanæs Kommune, paa Grund af Moderens Hjemstavnsret her, for Resten
bekostede deres Opfostring.

Om Udfaldet af denne Foranstaltning anføres Følgende af den sidste
Indberetning (af 29de December 1858):

1. Andrea blev konfirmeret i Høsten 1858, efter 3die Gang at have
deltaget i Konfirmations-Beredelsen. Hendes Kundskab var vistnok liden,
men hendes Forhold nogenledes godt (den værste Undtagelse var, at hun
engang paa nogle Dage forlod sin Pleiefamilie for at opsøge sin Moder
og i den Anledning fremkom med en usandfærdig Undskyldning). Hun har
faaet et frimodigt og venligt Væsen, men er dog noget stiv af
Charakter. Efter Konfirmationen har hun faaet Tjeneste inden
Præstegjeldet, og dermed ophører Understøttelsen for hendes
Vedkommende.

2. Petrea var længe hos den Familie, som hun først var udsat hos, i
Hedrum; i 1858 blev hun — for det bedreTilsyns Skyld — udsat hos en
Mand i Brunlanæs. Hun har fremdeles et meget stivt Gemyt, men har faaet
et bedre Udseende. (Efter Præstens Forestilling er der for 1859
bevilget 7 Spd, [[** sic , = .?]] for hende, det Halve af, hvad hendes
Forsørgelse paaregnes at koste).

12. (148). Brunlanæs. Johanne Olsdatter.

I Juli 1858 kom denne 16aarige Pige til Sognepræst Aall og bad, at han
vilde tage sig af hende, da hun var omvandrende og høist ulykkelig. Hun
var født og døbt i Sundals Præstegjeld i Throndhjems Stift; men
formedelst det omvandrende Liv havde hun ikke lært at læse en Bogstav
og var ikke konfirmeret. Ved anstillede Undersøgelser fandt Præsten
hendes Forklaringer stadfæstede, og han gjorde saadan Aftale med den
Bonde, i hvis Hus hun først var kommen ind, at han skulde beholde hende
og sørge for hendes Skolegang og alt Øvrigt (Betalingen 9 Spd. for
Resten af 1858 og 18 Spd. for 1859). Det haabedes, at hun kunde blive
konfirmeret til Høsten 1859 og i det Hele ved christelig Paavirkning
vorde reddet fra sin Vildfarelses Vei. Foranstaltningen blev ogsaa
billiget af Departementet.

Men i Indberetning ved Aarets Udgang havde Præsten den Sorg at maatte
melde, at Pigen allerede i September var rømt, og det efterat have
stjaalet fra den Mand, hun var bortsat hos. Præsten sendte ikke engang
Regning for det Udlæg, som dog var gjort.

13. (64). Brunlanæs. Grete Olava Olsdatter.

Allerede i Foraaret 1855 blev Grete, som forældreløst, hjemstavnløst,
omflakkende og betlende Barn paa omtrent 13 Aar, ved Sognepræst
Magelsens Omsorg i østre Moland udsat til Pleie hos en
Gaardmands-Familie. Vinteren iforveien havde Fattigkommissionen i
Laurvik taget sig af hende, lagt hende ind paa Sygehuset for Skabb,
klædt hende op og gjentagne Gange sat hende ud til Opfostring; men hun
havde rømt hver Gang. Men naar Pleiefaderen anmodede hende om at udføre
en eller anden nok saa liden Tjeneste, saa viste hun sig uvillig og
stivsindig, pukkende paa, at han havde Betaling for hende og derfor
ikke havde Ret til at paalægge hende noget Arbeide. I Sommeren s. A.
blev hun ved Foranstaltning og Penge-Udlæg af Sognepræsten optaget i
„Toftes Gave“ i Christiania. Det heder i Anstaltens Protokoller, at hun
saa næsten vild ud og ikke havde noget Begreb om den Ting at adlyde.
Dette viste hun ogsaa tilsidst ved at rømme fra Anstalten, i September
s. A.

Sidst i 1855 eller først i 1856 var hun paa sin Betlervandring i
Drøbak, og Sognepræst Gude blev opmærksom paa hende og tog sig af
hende. Ingen kjendte hende; selv fortiede hun sine Rømningshistorier,
og ved Brevvexling med Præsterne i et Par Bygder, hvor hun opgav at
have vanket (Drangedal og Brunlanæs), fik Gude ingen anden Oplysning
end den, at hun længe havde flakket om paa egen Haand, saaledes som nu.
Hun yttrede ogsaa, at efter hvad Moderen havde sagt hende, skulde hun
ikke være døbt. Paa Sognepræstens Foranstaltning blev hun strax opklædt
og anbragt i Logis for at begynde sin Skolegang, og ved Drøbaks
Fattigkommissions Mellemkomst blev det første Udlæg (henved 7 Spd.)
udredet af Fantefondet samt endvidere 24 Spd. aarlig lovet af samme
Fond til hendes Pleie og Opdragelse. Men Præsten havde kun Sorg af
hende: hun var ikke ulærvillig og manglede ikke Evner, men var yderst
ustadig og derhos trodsig og ulydig mod Pleieforældrene; i Løbet af et
kort Halvaar maatte Præsten 3 Gange tinge nyt Logis til hende, uden at
det lykkedes at vinde hende for Orden og Stadighed. Hun fantegik. Hun
blev vel opsøgt og gjenfunden, men hun unddrog sig paa Veien fra sin
Ledsager og blev borte.

Noget efter, i Sommeren 1856, kom hun ind paa Hurum Præstegaard,
betlende og klagende over at være udøbt, og Præsten besørgede hende
indbragt til Christiania, hvor hun ved Politiets foreløbige
Foranstaltning for 2den Gang kom ind paa Toftes Gave, og her skulde hun
nu fremdeles være, da Christiania Fattigkommission udvirkede
Departementets Løfte om at udrede Udgifterne af Fantefondet. Hun
fantegik rigtignok om Høsten, men blev bragt tilbage efter en Uges
Fravær; paa denne Afbrydelse nær forblev hun i Anstalten til ud paa
Høsten i 1858, da hun atter fantegik og ikke kom igjen.

Men i November s. A. kom hun til Sognepræst Aall iBrunlanæs og bad om
at faa være der og nyde Bistand til Konfirmations-Forberedelse.
Præsten, som allerede kjendte Pigen af Rygtet, og desuden ved
Brevvexling med Præsten Gude i Drøbak fik vide omtrent, hvad nu er
anført, nænnede dog ikke og ansaa sik [[** sic]] ikke berettiget ti
[[** sic]] at støde hende fra sig, og da hun — næsten nøgen og i en
ynkelig Forfatning — trængte til øieblikkelig Hjælp, saa lod han strax
skaffe de nødvendigste Klæder til hende, og fik hende indlogeret hos en
paalidelig og hæderlig Gaardmand paa et Aar for 24 Spd. — i Haab om, at
denne Foranstaltning skulde blive billiget af Departementet, og trods
de gjentagne mislykkede Forsøg med denne Pige troede Departementet
efter Omstændighederne at maatte gaa ind herpaa. Men om Udfaldet af
dette saa nylig begyndte sidste Forsøger endnu Intet indberettet.
Hidtil sees intet Andet oplyst om Pigens Herkomst, end at Forældrene —
en Ole og Karen („Fille-Karen“) — skulle have været omvandrende; det er
endnu ubekjendt, om eller hvor hun er døbt.

14. (13—15). Hetland. Aase Halvorsdatter Svalestuen, i 1855 omtrent 57
Aar, og hendes to Børn Aase Sondresdatter og Ole Sondresen, fødte 1836
og 1844.

Af Sognepræst Birkelands Fremstilling til Kirke-Departementet 31te
December 1855 hidsættes: Efter Opfordringen i Departementets Cirkulære
om Fanterne af 16de September 1855 lod Fattigkommissionen i Hetland
nøie undersøge, om der skulde være noget Flakkerfølge, som nu for
Tiden, hvad stundom hændte, havde lagt sig for i Præstegjeldet at
overvintre. Og saa blev det ovennævnte Følge truffet paa en liden Ø ved
Præstegjeldets Ydergrændse mod Ryfylke.

Moderen selv er født i Tind i Thelemarken og konfirmeret i Hjembygden,
var derefter et Par Aar i Tjeneste i en Nabobygd; saa, da hun var som
17 Aar gammel, drev Vandrelyst hende ud, og efter kort Stands hist og
her kom hun frem alt til Ryfylke; hun flakkede her omkring med
Forskjellige, endelig i mere varig Forbindelse med en Peder Aslaksen,
der rigtignok var gift i Stavanger. Hun fødte ham en Datter,Denne
Datter, Olina, kom som Gjæterpige til Hetland, blev konfirmeret der og
er nu gift og opholder sig for Tiden i Stavanger. og derefter forlod
han hende. Snart forenede Aase sig dog med en anden Omstreifer, Sondre
Olsen, der skulde være fra Mo iThelemarken. De holdt sammen i 15 Aar,
til hans Død 1853, og efter ham har hun de to nævnte Børn. — Hun har,
siger hun, paa sine Flakkereiser holdt sig inden Stavanger Amt; hun har
altid eiet og reist med Baad, uden Ophold eller Tilhold noget Sted uden
ugentlig eller høist ½ Aar; i de sidste Aar har hun paa flere Steder
været behandlet med saa stor Haardhed, at man har nægtet hende at gaa i
Land og truet hende til Afreise. Begge Børn, tilføies der i
Beretningen, se høist ynkværdige, ja udhungrede ud; deres Uvidenhed er
rædsom, og det er netop, at de kjende Bogstaverne. Moderen vil selv
gjerne komme i Rolighed, om hun kunde erholde Hjælp til Husleie og Mad
i de arbeidsløse Tider, og hun giver villig sit Samtykke til at Børnene
hensættes til paalidelige Folk i Nærheden af Fastskolen for at
undervises og opdrages. Og efter Fattigkommissionens Beslutning
andrager Sognepræsten til disse Øiemed om 26 Spd. aarlig for hvert af
Børnene og 12 Spd. aarlig for Moderen.Dette blev af Departementet
bevilget, ligesom det ogsaa senerehen samtykkede i nogle smaa Tillæg,
som Fattigkommissionen fandt fornødne.

Efter Sognepræstens Aarsberetninger for 1856, I857 og 1858 anføres
Følgende om Udfaldet af dette Forsøg:

Aase, Moderen, kom fra Mai 1856 i Huset hos en liden og stille Familie;
for Husleien har hun hjulpet til i Huset med Kreaturrøgt; derhos har
hun „med megen Flid“ søgt at erhverve Noget ved at spinde
Fiskegarnstraad o. s. v.; men hun har været sygelig, og
Fattigkommissionen har derfor stundom maattet tilstaa hende nogle faa
Dalere foruden det først paaregnede Beløb. Men allerede i den første
Aarsberetning omtales hendes Forhold med Ros. „Hun maa betragtes som en
af dem, der — engang faldne — senere mere af Forholdenes Magt end af
Tilbøielighed drives om i et elendigt Omflakkerliv.“ Og i den sidste
Indberetning siges: „Hendes Forhold er agtværdigt; hun er flittig,
nøisom og tillidsfuld i Herren, og det er en sand Glæde at høre paa
hendes Tilfredsheds- og Taknemmeligheds-Yttringer, naar hun omtaler sit
Held ved den tildelte Understøttelse at være kommen til Ro og saaledes
udfriet fra Flakkerlivets Bekymringer og Synder.“

Datteren Aase, omtrent 20 Aar gammel, maatte, før Nogen vilde modtage
hende i sit Hus, fuldstændig forsynes med nye Klæder istedetfor de
smudsige Laser, hun før gik i; hun var og er fremdeles sygelig, og det,
som der siges, sandsynligvis formedelst Mangel og Elendighed. Hun blev
indlogeret hos en Familie; men snart yttrede sig hendes Egenraadighed,
Ulydighed og Løgnagtighed, saa hun maatte flyttes til en anden og
tredie Familie, og efter 8 ½ Uges frugtesløse Bestræbelser rømte hun
ganske og drev om i Stavanger og Omegn, hengivende sig til Usædelighed.
Moderen, som allerede forud havde omtalt hendes haarde uvillige Sind,
bad nu selv om Fattigkommissionens Medvirkning til, at hun kunde blive
inddømt til Tugthuset, for saaledes muligens at reddes. For sin
Uvillighed til at modtage Undervisning kom hun ogsaa paa Christiansands
Tugthus. I Høsten 1858 udgik hun herfra som konfirmeret, og blev nu
igjen optagen afHetlands Fattigkommission, til nyt Forsøg. For
Vintertiden, da ingen Fortjeneste var at erholde for hende, blev hun
for 6 Spd. indlogeret i Nærheden af Moderen; her skal hun have viist
Stadighed, og Moderen siger, at hun finder stor Forandring til det
Bedre i hendes hele Sindsforfatning. Til Vaaren 1859 var det Meningen
at søge hende anbragt i Tjeneste; men hendes svagelige Helbred gjør det
vanskeligt, og det antages, at man maaske bliver nødt til at anvende
nogle Daler til Klæder for hende.Sønnen Ole blev, omtrent 12 Aar
gammel, optagen hos Kirkesanger Eskeland og har været hos ham hele
Tiden. Ogsaa han maatte strax klædes op. Liden og spæd Gut; men frisk
og munter; et villigt, bøieligt Gemyt; slutter sig gjerne og taksom til
sin Velgjører; gjør Fremgang i Skolen; Fosterfaderen er tilfreds med
hans hele Forhold: saaledes omtales han allerede i det første Aar. Og
samme gunstige Dom lige til den sidste Aarsberetning. „Mærkværdig nok,
heder det her, har han altid viist sig tro og redelig, og den
Egenraadighed, som han i Begyndelsen i mindre vigtige Ting Husfolket
imellem lagde for Dagen, er stedse mere aftaget eller rettere nu
forsvundet under den klarnede Pligtfølelse og Erkjendelse af det
ordnede Huslivs Nødvendighed.“ Han har gode Evner, læser nu ordentlig i
Bog og skriver en læselig Haandskrift. Han deltager nu (Januar 1859) i
Konfirmations-Beredelsen og udviser Flittighed, stor Opmærksomhed og et
stilfærdigt Forhold. Som konfirmeret vil han til Sommeren 1859 enten
blive Sømand eller kanske hellere sætte sig i Haandværkslære, og han
vil da tiltrænge noget Udstyr, hvorfor der begjæres som sidste Bidrag
til ham 20 Spd. for Aarets første Halvdel, navnlig 13 Spd. til
Fosterløn og 7 Spd. til hint Udstyr. „Og der er Haab om, at han ved
nyttig Virksomhed og et sømmeligt Forhold vil fremtidigen yttre sin Tak
for den modtagne Hjælp.“

15. (15—23). Hafslo. Johannes Tøgersen Solvorn med Ledsagerske, senere
Hustru Marie Pedersdatter og 6 Børn.

Ved Udgangen af 1855 havde det sig saaledes med denne Familie:

Marie, 35 Aar gammel, er født i Hafslo af omstreifende Forældre
(Gryte-Per), som dog synes at have havt sin Hjemstavn her. Fra
Barndommen af streifede hun idelig om med Forældre og Sødskende, mest
langs Kysten af Sønd- ogNordfjord, og hun blev ikke konfirmeret. Som
voxen Pige kom hun i Lag med Omstreifer Jakob Pedersen Liset
afBremanger, Kinns Præstegjeld, og fik med ham 3 Børn. Det næstældste
af disse, Sarina, følger nu den omstreifende Morbroder Mons Pedersen
(F. F. No. 504,) men det ældste og yngste, Petter, (14 Aar) og Maren (9
Aar) ere hos Moderen. Efter nogle Aars Omstreifen med bemeldte Jakob
Liset skiltes Marie fra ham for 8 Aar siden og blev nu kjendt med
førstnævnte Johannes Tøgersen. Denne, 34 Aar gammel, er Søn af en
Strandsidder-Familie i Solvorn i Hafslo Præstegjeld og er opvoxet der
samt konfirmeret i Præstegjeldet; alligevel slog han sig i Følge med
hin Omstreiferske og drev paa Hesteskjæreri og anden Smaa-Syssel. I den
haardesteVintertid havde de gjerne Tilhold paa et eller andet
Strandsted, men streifede ellers om, og de fik følgende Børn sammen:
Tøger, (nu 7 Aar gammel), Ole (5), Peder (3) og Ingerid (ikke fuldt 1
Aar gammel). De vare naturligvis ikke gifte og kunde ikke blive det,
saa længe hun ikke var konfirmeret.

Nu i det sidste Aar havde de dog holdt sig i Stadighed i Solvorn, og
Manden vidste ved sit Arbeide som Skydskarl og tildels som Hesteskjærer
at ernære sin Hob, vistnok kummerligt, men dog saa, at de slap at betle
eller søge Fattigvæsenets Hjælp. Men de havde ikke Raad til at holde
Børnene i Skole, og deres hele Stilling var saa utryg, ikke blot
formedelst den store Fattigdom, men formedelst det Lovløse i deres
Samliv, da de ikke vare rette Ægtefolk. Det var altsaa at befrygte, at
de med samt deres Børn atter kunde forledes til lægge ud paa
Omstreiferbanen. Og uagtet de maatte ansees for Hjemstavnsberettigede i
Præstegjeldet, saa var det dog ikke at vente, at Fattigvæsnet skulde
yde dem nogen klækkelig Hjælp, saasom de hidtil havde vidst at berge
sig uden egentlig Fattighjælp. Men Fattigkommissionen androg om et
aarligt Bidrag for dem af det offentlige Fond, 20 Spd.; man vilde da
ved Tilskud af Skolekassen drage Omsorg for, at Børnene bleve holdte
til Skole, og at Moderen blev forberedet til Konfirmation, saa hun og
han siden kunde vorde ægteviede, og dermed haabedes det, at Familien
skulde være vunden for det stadige, ordentlige Liv. Dette Andragende
blev navnlig anbefalet af Sorenskriver Krebs, som tillige lovede at
føøre det fornødne Tilsyn med Pengenes Anvendelse og Familiens hele
Forhold, saasom den boede i hans Nærhed.

Andragendet blev ogsaa bevilget og det fra Begyndelsen af 1856 at
regne.

Siden, 1858, bevilgedes desuden engang for alle 50 Spd. til
Anskaffelsen af et eget Hus, som kunde overlades Familien til Brug.
Dette skede paa Andragende af Sorenskriveren: formedelst forskjellige
heldige Omstændigheder og navnlig den, at Sorenskriveren selv kunde
give Manden adskillig Arbeidsfortjeneste, var det muligt for Familien
at berge sig uden større aarligt Tilskud af det Offentlige end anført,
— hvis den blot kunde faa Husvær for en rimelig Pris. „Men dette er
ikke Tilfældet, hvilket vil kunne skjønnes deraf, at det har skaffet
mig, hvem det specielle Tilsyn med denne Familie er overdaget, [[** sic
= -draget?]] meget Bryderi endelig at have erholdt leiet for dem en
meget tarvelig Leilighed hos og iblandt en anden Strandsidder-Familie
for Vinterhalvaaret mod en Betaling af 5 Spd.“Det er endnu ikke
indberettet, at Huset er blevet anskaffet, men af de forskjellige
Indberetninger sees det ellers, at Forældrene nu — efter Konens
Konfirmation — ere indtraadte i ordentligt Ægteskab og vist et
almindeligt godt Forhold og holde sine Børn til Skole.

16. (24—27). Hafslo. Pigen Øllegaard Solvorn med 3 Børn.

Den under No. 15 anførte Familie samt nærværende vare de eneste
Fantefølger, som havde Tilhold i Hafslo Præstegjeld, og ved at antage
sig dem haabede Fattigkommissionen at „opnaa det store Gode, at
Præstegjeldet ingen Omstrippere skulde have blandt sin Befolkning.“

Øllegaard, som i 1855 var 42 Aar gammel, er født og konfirmeret og har
sin Hjemstavns-Ret i Hafslo, men er Datter af en omstreifende Moder og
har selv levet et omstreifende og derhos utugtigt Liv. Med 3
forskjellige Personer har hun 3 uægte Børn, navnlig Andreas Jensen,
født 1846, Lars Evensen, født 1847, og Martinus Sjursen, født 1853.
Efter Moderens Død har dog Øllegaard nu paa et Par Aar sluttet med at
streife om og holdt sig i Rolighed i Hafslo, men i saa stor Fattigdom,
at det var at befrygte, at hun kunde falde paa atter at slaa sig i
Følge med en eller anden Landstryger, hvis hun ikke ved imødekommende
Hjælp blev bunden fastere til Stedet. Denne Hjælp kunde ikke ventes
ydet af Fattigvæsnet, til hvem hun ikke engang havde henvendt sig
derom, men Fattigkommissionen androg for hende om 10 Spd. aarlig af det
Offentlige; naar hun hermed bevægedes til at forblive i Stadighed, saa
kunde Bygdens Skolekasse hjælpe Børnene med Klæder til Skolegang o. s.
v. Sorenskriver Krebs, i hvis Nærhed Familien havde sit Tilhold, havde
lovet at bistaa Fattigkommissionen med at forestaa Pengenes Anvendelse
for denne ligesom for den under No. 15 omhandlede Familie.

Det Ansøgte blev bevilget fra 1ste Januar 1856, og af de senere
Aarsberetninger erfares, at Familien har holdt sig i Rolighed og vist
et almindeligt Forhold.

17. (37). Ly. Karen Johanne Olsdatter, 9 Aar gammel, i 1856.

I Kirkedepartementets Cirkulære 16de Septbr. 1855 heder det under 2, a:
„Det hænder ikke saa sjeldent, at private Folk af Medlidenhed med
saadanne Børn have antaget sig dem til Forsørgelse, og saadanne gode
Bestræbelser bør understøttes ved at tilbyde Plejeforældrene en
passende Erstatning for de dermedforbundne Udgifter.“ Og i Henhold
hertil indgik Fattigkommissionen i Gjæsdals Sogn, Ly Præstegjeld, med
en Forestilling 3die Marts 1856, hvoraf Følgende hidsættes:

Gaardmand Jesper Jespersen Ravnedal har i Septbr. 1849, altsaa for 6 ½
Aar siden, antaget sig nævnte Pigebarn, der da var 2 ½ Aar gammel.
Barnets Forældre vare ugifte Fantefolk og det pleiedes dengang af
Faderen, Ole Jansen (maaske F. F. No. 408), som foregav, at Moderen,
Oline Halvorsdatter, var løbet fra ham. Om denne Moder forekomme
yderligere Oplysninger under No. 45. „Under denne Pleie af en
forvorpen, uordentlig Mandsperson kan enhver tænke sig til, hvad
Behandling Barnet fik. Det maatte med Grund heller kaldes Mishandling.
Dette ulykkelige Barns Skjebne bevægede den christeligsindede Mand med
hans Kone til at fatte den medlidende Beslutning i Tillid til Forsynets
Hjælp at redde Barnet ud af den tilsyneladende Elendighed. De erholdt
Barnet godvillig af dets Fader og have siden opdraget det i Fællesskab
med sine egne Børn.“ Lensmand Mossige, som bor i samme Præstegjeld, har
fortalt mig det saa: Omstreiferen var med Barnet inde paa Gaarden, og
Bonden og hans Kone bleve bekjendte med Tilstanden. Da de vare gaaede,
sagde Konen: „Vi ere jo nok fattige før, men endda vilde jeg, vi skulde
beholde Barnet — for dette var ondt at se paa.“ Manden svarede: „Jeg
tænkte paa det samme, men jeg turde ikke sige det, for jeg kunde ikke
vide, hvad du vilde synes om det.“ Og nu blev Følget raabt tilbage og
Barnet begjæret og modtaget. Dette vidste Fattigkommissionen, og den
kjendte tillige Familiens Kaar, at de ingenlunde vare saadanne, at de
burde bære denne Byrde alene; de havde nemlig selv (i 1856) 5 Børn, det
ældste 16 Aar gammelt. Fattigkommissionen androg derfor om, at der af
det offentlige Fond maatte tilstaaes Pleiefaderen 25 eller mindst 20
Spd. for hvert af de Aar, hvori Barnet allerede havde været hos ham, og
dertil en lignende Erstatning for de kommende Aar.

Det Første fandt Departementet ikke Anledning til at bevilge, hvorimod
det tilstod 25 Spd. for 1856 eller indtil videre.

Af en Aarsberetning af Pleiefaderen (Januar 1857) hidsættes: „Karen
Johanne er nu 10 Aar gammel. Hun har lært at læse saavidt ordentligt
indenad i almindelige Bøger, og udenad har hun lært til 4de Part i
Luthers Katechismus. Efter mit Skjøn vil jeg kalde hendes Nemme til at
lære almindeligt. Den Smule Færdighed hun har i at læse, har hun
tilegnet sig i sidstafvigte Aar; før den Tid gik det især ud paa Øvelse
i at stave. Læsningen har hun lært dels og fornemmelig i vort eget Hus
under mit og min Kones Tilsyn, dels i Omgangsskolen i Roden, hvilken
hun paa faa Dages Undtagelse nær bestandig har søgt.I Dagligheden
sysselsættes hun dels med smaat Haandarbeide f. Ex. Strikning og
Stopning, dels med andet smaat Stel i Huset. Saadant Arbeide, som
udfordrer Begreb og Tænksomhed, ser det ud til at være vanskeligt for
hende at lære; men det, som er ligefrem, gaar saa godt, som man kan
vente sig af et Barn paa hendes Alder. Hun har nu i Vinter nogle Dage
gjort Forsøg med at gjæte; dette er ogsaa faldet tilfredsstillende ud.
Imod mig og Kone viser hun Lydighed; især er dette Tilfældet med mig.
Af en anden Indberetning sees, at hun tiltaler sine Plejeforældre med
Navnene Fader og Moder. Jeg maa tilstaa, at et Slags Ufordragelighed
kommer altid tilsyne i Omgangen med de andre Børn samt Tjenerne. Enten
dette kommer sig af et virkeligt ufordrageligt Gemyt, eller det kommer
sig af hendes mindre gode Forstandsevner, der ser ud til at være altfor
tillokkende baade for Børnene og Andre til at tilbageholde Drillerier,
kan jeg ikke med Bestemhed [[** sic = Bestemt-?]] sige, maaske begge
Dele ere Tilfælde.“ Efter nogle Ord om, at der egentlig ikke er stort
Gavn i hendes Smule Arbeide i et Hus, hvor der — som her — er flere
Børn paa omtrent samme Alder, fortsætter Fosterfaderen saa: „At jeg
fremdeles, saasandt jeg lever, og mine Omstændigheder ikke nøde mig fra
Gaarden, vil beholde Barnet er vel overflødigt at sige.“

En lignende udførlig Indberetning fra Fosterfaderen ved Udgangen af
1858 giver samme Billede af Barnets Anlæg og Charakter, kun at hun nu
er bleven mere udviklet.

Forresten gjør Fosterfaderen nu et Afslag i den aarlige Erstatning, saa
den for 1859 kun bliver 23 Spd. istedetfor 25.

18. (36). Ly. Anne Laurentse Pedersdatter, 7 Aar i Begyndelsen af 1856.

Bevæget ved Kirkedepartementets Bekjendtgjøres Fanterne angaaende af
16de Septbr. og 8de Okbtr. 1855 og ved den deri indeholdte Opfordring
til almindelig Hjælpsomhed for at faa Sagen fremmet, bestemte Lensmand
Edland i Gjesdals Annex-Sogn til Ly paa Jæderen sig til at bidrage Sit
paa paa [[** sic, 2x]] den Maade, at han (i Januar 1856) antog sig
nævnte Barn til Opfostring og Opdragelse. Barnet havde hidtil fulgt
sine Forældre, de ugifte Omstreifere af Vardals Følget:Peder Emanuel
Jansen (F. F. No. 410) og Anna JakobsdatterSandsynligvis de samme Folk,
som senere bleve optagne til Forsørgelse i Klep, se under Sagen No. 76,
Personerne No. 18 og 19., og disse vare begge villige til at overlade
det. Lensmanden antog sig Barnet med det Forsæt: Med Guds Hjælp

at beholde det, indtil det havde naaet frem til voxen Alder; men derhos
nærede han tillige den Forventning, at det Offentlige ifølge Tilsagn i
de samme Bekjendtgjørelser vilde erstatte de egentlige Udgifter;
Erstatningens Størrelse overlod han til Fattigkommissionen at yttre sig
om, og paa dennes Forslag (i Begyndelsen af 1856, samtidig med dens
Forestilling om det under forrige No. omtalte Barn) bevilgede
Departementet 20 Spd. for Aaret indtil videre.

Af Pleiefaderens Aarsberetning for det første Aar hidsættes: Tilforn
ganske ukyndig har Pigen nu gjennemgaaet Abc-Bogen og Halvdelen af
Katechismen, samt faaet nogen Øvelse i smaat kvindeligt Arbeide, og det
lader til at falde hende temmelig let at lære. „Men bedst af Alt er, at
hun viser sig at være godartet, lydig og ordentlig, saa at hun ikke har
noget Særdeles, der gjør hende ulig bosatte Mænds Børn her i Omegnen.“

I Aarsberetning af Januar 1859 omtaler Sognepræsten Barnets yderlige
Fremgang og gode Forhold; men — heder det — hun er meget spæd af
Legemsbygning og røber ikke videre Kraft eller Anlæg til at blive
Arbeidsmenneske.

For Aaret 1859 bliver Erstatningen med Fosterfaderens Bifald sat til
kun 18 Spd., saasom det ældre Barn ikke er til saa meget Besvær i
Huset.

19. (152). Ly. Karl Andreas Edvard Gudbrand Ros, spædt Barn.

Den Johanne Cecilie Knudsdatter, som i 1856 fik to uægte fødte Børn
optagne i Høilands Præstegjeld (se under No. 32), og som endda i en
senere Forbindelse havde et yngre Barn, som i 1858 blev optaget til
Forsørgelse i Nabopræstegjeldet Klep (se under Sagen No. 76, den der
under No. 33 anførte Person), levede siden i Konkubinat med en tredie
OmstreiferEdvard Gudbrandsen RosMon det skulde være den unge Gut, som
nævnes i Sagen No. 76, den der under No. 56 forekommende Person?, og en
Frugt af denne Forbindelse var det i Overskriften nævnte Barn, som hun
i Vinteren 1857—58 fødte i Gjesdals Sogn i Ly, der ogsaa er
Nabopræstegjeldet baade til Høiland og Klep, paa Jæderen.

Siden, i Sommeren 1858, sad hun længe arresteret i Gjesdal, tiltalt for
hint Konknbinat-Forhold. Imens blev Barnet forsørget af Sognets
Fattigvæsen, og da hun ved Sommerens Slutning transporteredes til
Stavanger for at lide Straf, blev Barnet tilbage, af Fattigvæsnet udsat
til Opfostring hos en paalidelig Familie (30 Spd. for det første Aar).
Tanken var,at Barnet skulde voxe op her og saaledes forhaabentlig
reddes fra Fantelivet.

Denne Foranstaltning blev billiget af Departementet, som overtog baade
de hidtil foranledigede og herefter paaregnede Omkostninger.

20. (38—42). Land. Mathis Olsen med Familie, ialt 5 Personer.

I Høsten 1855 blev følgende Fantefamilie arresteret i Lands
Præstegjeld: Mathis (forhen kaldet Hans Jakob) Olsen og Ledsagerske
Christine Christophersdatter, begge noget over 40 Aar og begge
ukonfirmerede, altsaa heller ikke gifte; med dem fulgte 2 Døttre,
nemlig den yngste Marthe Marie, 12 Aar, og den ældste Jakobea Oline,
lidt over 16 Aar (født 1839). Trods sin unge Alder (hun var heller ikke
konfirmeret) havde denne sidste et Diebarn med sig (født, da Moderen
var 15 Aar og 5 Maaneder gammel), og i Følget var fremdeles dette Barns
Fader, Feier Jakob Ellingsen, der var hjemmehørende i Gran og der
konfirmeret. Denne Jakob er ellers ikke regnet med iblandt de
ovennævnte 5 understøttede Personer. — Selve Hovedpersonerne i Følget,
Mathis og Christine, fødte: han i Smaalenene, hun i nedre Romerike,
havde saa længe streifet om (i det sydlige Norge), at de maatte ansees
for ingen Hjemstavn at have, om de nogensinde havde havt nogen.

Da de voxne Personer i Følget bleve satte under Tiltale for deres
Omstreiferi og Konkubinat, blev Pigebarnet Marthe Marie for det Første
ved en almindelig Fattigvæsens-Foranstaltning anbragt til Pleie hos en
Familie i Præstegjeldet. Men det blev ikke hermed; hun saavel som hele
Familien blev siden antagen til Forsørgelse af Fantefondet.
Sognepræsten, Provst Aabel, besøgte nemlig Følget i Arresten og troede
at finde, at de af dem, som ikke vare konfirmerede (de to Gamle og
deres Datter Jakobea), ønskede at forberedes til Konfirmation for
derefter at blive ægteviede og bosatte, og han imødekom deres Ønske,
idet han ikke alene udvirkede Departementets Samtykke med Hensyn til de
ikke store beregnede Udgifter, men ogsaa begyndte at læse med dem
allerede i Arresten.

Nu indtraf vistnok en ubehagelig Omstændighed. Under Justits-Sagens
Drift kom det op, at Mathis Ohlsens Ledsagerske Christine engang i sin
Ungdom, for et Snes Aar tilbage, som Løsgjængerske havde været
transporteret til sin Fødebygd for der at undervises i sin Christendom,
men at hun saa atter havde sluttet sig til et forbireisende Fantefølge
og rømt; dette hendes mislige Forhold bevirkede nu for hendes
Vedkommendeden Skjærpelse i Straffen, at medens de øvrige idømtes nogle
Dages Straf med Fængsel paa Vand og Brød i Arresten, hvor de vare
maatte hun lige til Christiania Tugthus for der i en Tid af 6 Maaneder
at tvinges til Undervisntng i Christendommen. Familiens Lemmer bleve nu
skilte ad, saa det kunde synes uvist, hvordan det siden kunde blive med
deres paatænkte Forening.

Alligevel blev den lagte Plan fortsat, trods de forandrede Forholde. Da
Mathis i Januar 1856 var kommen paa fri Fod, tog han Ophold i Nærheden
af Præstegaarden, og ernærende sig ved sit Arbeide som Skorstensfeier,
mødte han en eller to Gange ugentlig hos Præsten til Undervisning. „Da
han — skriver Provsten i Marts — viser megen Flid og Opmærksomhed og
allerede har erhvervet stg temmelig megen Færdighed i Indenadslæsning,
ligesom han i Christendomskundskab efter Katechismen er over al
Forventning fremskreden, saa vil Konfirmationen formentlig kunne
foregaa inden Juli Maaneds Udgang førstkommende.“

Han blev ogsaa — fremdeles Udvisende Flid og godt Forhold — konfirmeret
den 13de Juli. Dagen var valgt med Hensyn til, at ved den Tid Udløb
Tugthusstraffen for hans MageChristine. Og da det troedes, at hun
skulde være bleven konfirmeret under sit Ophold paa Tugthuset, saa
reiste han uopholdelig ind til Christiania for at hente hende og føre
hende tilbage til Land, hvor Provsten havde lovet at ægtevie dem, og
hvor de nu skulde faa sig et Hjem; thi allerede i Foraaret var Mathis
af Kommune-Bestyrelsen bleven ansat som Skorstensfeier med en vis
aarlig Løn og derhos en liden vis Betaling for hver Pibe, han feiede.
—Men saa var det en Skuffelse, at Kvinden, der paa den fastsatte Dag
løslodes af Tugthuset, ikke var bleven konfirmeret — med sin Mangel paa
Forkundskaber og med sin ringe Fatte-Evne, hvortil endnu kom Sygelighed
i Fængslet, havde hun ikke gjort Fremskridt nok. — Nu maatte Provst
Aabel paa Parrets indstændige Bøn atter begynde Arbeidet med hendes
Konfirmations-Forberedelse, et Arbeide, hvori dog en ældre brav
Skolelærer var ham behjælpelig, og det lykkedes saavidt, at han efter
Omstændighederne troede at burde antage hende til Konfirmation og
Altergang i September Maaned, sammen med Bygdens Konfirmand-Ungdom. Og
i Oktober Maaned s. A. bleve de endelig ægteviede — omtrent et Aar
efter at de som hjemstavnsløse Fanter vare blevne arresterede.
Udgifterne for dette Par havde været 2 ½ Spd. til Mathis Olsen, til
Udgifter ved hans Konfirmatton og Reise til Christiania, samt 2 ½ Spd.
til den Skolelærer, som læste med Christine; forresten havde de
underholdt sig selv. — Men for at deres ordentlige Bosættelsekunde
blive fuldstændig, blev der senere, i 1857, anskaffet et eget Hus for
dem. Det blev kjøbt for 15 Spd. og istandsat for 10 Spd. 12 ß og
derefter overleveret dem — ikke til Eiendom, men til Brug. „Der bo de
nu og have indrettet sig nok saa pænt, med en liden Have udenfor,“
siger Provsten i sin sidste Indberetning om den nu forsørgede Familie
(Novbr. 1857).

Til samme Tid vare nemlig ogsaa de øvrige Lemmer af Familien blevne
forsørgede saaledes, at de nu vare selvhjulpne.

Datteren Jakobea, der som sagt havde et Diebarn hos sig, blev ogsaa
dømt for Konkubinat paa samme Tid som Faderen; men for Diebarnets Skyld
blev Vand- og Brød-Straffen forandret til en længere Tids Fængsel paa
sædvanlig Fangekost. Efter udstaaet Straf blev hun for den Tid, hun
skulde fortsætte med Konfirmations-Undervisningen, med samt sit Barn
indlogeret hos en af Præstegaardens Husmands-Familier, og nu deltog hun
i Undervisningen hos Provsten sammen med sin Fader og blev konfirmeret
samme Dag som denne. Udgiften var for Logis 12 ß Døgnet, fremdeles til
en Konfirmations-Kjole og en Psalmebog samt 1 Daler som Kjendelse til
Husmandskonen, fordi hun havde hjulpet hende med Læsningen — ialt 13
Spd. 49 ß. Kort efter blev hun ægteviet til den Person, hun havde levet
i Konkubinat med, og derefter flyttede de til dennes HjemstedGrans
Præstegjeld, hvor han havde faaet fast Ansættelse som Skorstensfeier.

Den yngste Datter Marthe Maria var, som anført, bleven anbragt til
Pleie og Opdragelse, og det hos KirkesangerBrager. Her viste hun en
heldig Forening af gode Evner og Flid og god Opførsel, saa
Pleie-Forældrene fattede Godhed for hende og lovede at beholde hende
indtil Konfirmationen. Betalingen var først sat til Spd. maanedlig; men
Pleiefaderen nedsatte den siden til 1 ½ og derefter til ½ Spd.
maanedlig, og i Høsten 1857, da han havde havt hende i sit Hus 2 Aar,
lovede han at beholde hende uden Betaling endnu et Aar, til Høsten
1858, da hun skulde blive konfirmeret.

Den nævnte sidste Indberetning (Novbr. 1857) slutter ProvstAabel
saaledes: „Det Offentliges Omsorg og Omkostning for disse Mennesker,
hvilken under Guds Bistand synes at have baaret og ville bære gode
Frugter, kan saaledes ansees at være endt; thi den yngste Datter,
skjønt endnu ikke konfirmeret, er nu i alle Maader som et andet
veldannet Pigebarn i hendes Alder af den simplere Folke-Klasse.“

Disse Foranstaltninger havde foranlediget en Række Forhandlinger mellem
Provsten og Departementet, og samtlige Udgifter — deri iberegnet for
Huset — beløb sig til 80 Spd.107 ß, eller efter Fradrag af Lensmandens
Regning i Anledning af Diebarnets Forpleining hos Moderen Jakobea i
Arresten kun 64 Spd. 7 ß. Det forstaar sig, at de Voxnes Underholdning
i Arresten udrededes af andre Fond og altsaa ikke ere medregnede her.

21. (43 og 44). Nordre Aurdal. Juliane Marie og Marie Sophie
Johansdøttre Palm, i 1856, 22 og 16 Aar gamle.

Enken Marie Karlsdatter, som i Forening med 2 voxne Sønner førte et
omstreifende Liv (sml. F. F. No. 212—217). [[** sic.? = ,]] henvendte
sig sidst i 1855 eller først i 1856 til SognepræstMelby i nordre
Aaurdal [[** sic = Au-]] i Valders med Ønske om at faa hendes to nævnte
Døttre konfirmerde. Paa Tilspørgsel nægtede Fattigkommssionen at tage
sig af Sagen; men Præsten, som fandt, at Pigerne ikke vare uden boglig
Undervisning, tingede dem ind hos to Familier saaledes, at de baade
skulde faa øve sig i forefaldende Arbeide og faa Tid til Læsning.
Pigerne opførte sig vel, viste Flid, gjorde god Fremgang og bleve
konfirmerede i Juni 1856. Men ved nu at indberette, at det nærmest
foresatte Maal saaledes var naaet, yttrede Præsten dog Tvivl, om de
ogsaa ganske vilde afstaa fra det omflakkende Liv; thi i den korte Tid
havde de neppe faaet rigtig Smag paa eller vænnet sig til et roligt
Liv. — Betalingen for Pigernes Underholdning var 2 Spd. maanedlig for
hver, og den hele Udgift 22 Spd. 16 ß.

Enken Marie Karlsdatter, de to Pigers Moder, reiste i Følge med
Sønnerne Elias og Vilhelm Johanssønner Palm. Elias, Hesteskjærer og
Messingarbeider, omtrent 30 Aar gammel, levede sammen med Agnete
Fredriksdatter og havde med hende 3 Børn.Vilhelm (Alderen ikke opgivet)
drev paa samme Haandteringer som Broderen. Endnu et Barn af Marie
Karlsdatter var Johanne, som fulgte en Fredrik Fredriksen (F. F. No.
609) og havde med ham to Børn. Følget havde ofte paa sine Reiser
opholdt sig i Aurdal uden der at gjøre sig skyldig i Betleri eller
anden Forseelse. Af privat Brev til mig fra Sognepræst Melby, Marts
1859, hidsættes: „Samtidig med Søstrene Juliane og Marie antog jeg
ogsaa Brødrene Elias og Vilhelm til Undervisning; men da jeg ikke for
disse troede at kunne erholde noget Bidrag til Ophold her af
Statskassen, kom de kun til mig under deres meget hyppige Ophold i
Distriktet. Elias havde liden eller ingen Forkundskab, men gjorde god
Fremgang ikke blot i Kundskab, men især i Forstand paa det Læste og
blev konfirmeret 8de November 1857. Vilhelm opgav at være døbt i
Stadsbygden ved Throndhjem; men da derom ingen paalidelig Oplysning
kunde tilveiebringes, blev han efter fortsat Undervisning døbti Aurdals
Kirke 11te April s. A. Hans Kundskab og christelige Oplysning er meget
god, ligesom hans Forhold ogsaa har været meget godt. I de sidste
Maaneder har jeg ikke hørt noget til denne Familie, der desværre nok
fortsætter sin sædvanlige Omflakken.“

22. (45—46). Nordre Aurdal. Laurits Hartman Fredriksen og Magdalena
Fredriksdatter, i 1856, 21 og 15 Aar.

Forældrene Fredrik Fredriksen, Heskeskjærer, og Marthe Pedersdatter (F.
F. No. 607 og 608, hvor han kaldes Næseløs-Fredrik og urigtig er anført
som Søn af en Per, der skal være hans Stedfader; et andet Barn af disse
Folk er denFredrik, der under forrige No., Anm., nævntes som Svigersøn
af Marie Karlsdatter Palm).

Paa samme Tid som denne Marie Karlsdatter for sine to Døttre, begjærede
ogsaa denne Familie for de i Overskriften nævnte Børn, at Sognepræst
Melby skulde antage dem til Undervisning og Konfirmation. Tingen var
her vanskeligere, saasom disse to unge Mennesker næsten ingen
Forkundskaber havde, saa det kunde forudsees, at der vilde længere Tid
og flere Udgifter til. Alligevel blev dog efter nogle Forhandlinger med
Departementet det Fornødne tilstaaet af Fantefondet, og de to Sødskende
bleve indlogerede hos to Familier i Begyndelsen af 1856.

Magdalena gjorde saa god Fremgang, at hun for Kundskabens Skyld gjerne
kunde blive konfirmeret i samme Aar; men Præsten foretrak at lade hende
bie endnu et Aar, helst da en Gaardbruger lovede at have hende i sit
Hus Vinteren over uden Betaling, kun at der ydedes hende Hjælp til
Klæder. Hun viste sig nemlig baade villig og ret dygtig til at deltage
i forefaldende Arbeider. Hun blev konfirmeret i Sommeren 1857.

Vanskeligere gik det med Laurits. Han var aldeles uvant selv med det
simpleste Arbeide, og da Almuen var imod, at han besøgte Almueskolen,
og Ingen vilde have ham i Logis med Forpligtelse til at tage sig af
hans Undervisning, maatte Præsten fra April 1856 tage ham i sit eget
Hus. Her gik det vel nogenlunde med hans Læsning („han lærte at læse
indenad med Sikkerhed og kunde nogenlunde forklare, hvad han læste,
ikke alene i Bibelhistorien, men ogsaa i det nye Testamente“); derimod
var hans Forhold mindre godt, navnlig naar Omstreifende var i Nærheden
og lokkede ham til Frafald. Han blev dog konfirmeret sammen med
Søsteren, Juli 1857, og hermed sluttede den offentlige Understøttelse
for dem, som ialt kostede Fantefondet 67 Spd. 10 ß.

Laurits sees senere at optræde i Homedal, sammen med Pigen Andrine
Rasmusdatter, sml. No. 64, b. Anm.I privat Brev til mig af Marts 1859
siger Præsten Melby om ham: „Med hans udmærkede baade legemlige og
aandelige Evner kunde man vel under andre Omstændigheder have ventet
god Fremgang, hvortil han ogsaa i flere Henseende gav mig Haab; men som
han selv med Taarer bekjendte, søgte hans Moder, som da var bleven
Enke, bogstavelig at nedbryde, hvad jeg forsøgte at fremme, og dels
selv, dels ved sine Venner at lokke ham til sig og overvælde ham med
Brændevin. Der er endog grundet Mistanke om, at han blev forledet til
Deltagelse i Tyveri af en Del Klæder hos mig. Søsterens Forhold var
derimod bedre indtil nær under hendes Konfirmation, da ogsaa hun droges
aldeles ind i Moderens Samfund. Begge bleve konfirmerede i Sommeren
1857 og forlod strax Valders uden senere at have været her.“

23. (47—51). Enebak. Skebinder Lars Nilsen med Kvinde og 6 Børn.

Da Fattigkommissionen i Enebak var bleven bekjendt med
Kirke-Departementets Cirkulære 16de Septbr. 1855 om Fantefondet,
ønskede den at bidrage Sit til Fantevæsnets Indskrænkning ved at antage
sig ovennævnte Familie, som ikke alene var den af Omstreiferfolket, som
var mest kjendt her i Bygden, men som ogsaa havde godt Vidnesbyrd for
Skikkelighed, Edruelighed og Redelighed. Det traf sig ogsaa saa, at
Manden selv, foranlediget ved Kirke-Departementets Kundgjørelse 8de
Okbtr. 1855, henvendte sig til Lensmanden i Enebak og for ham aflagde
Forklaring om sine Omstændigheder med Ønske om at komme i Stadighed og
dertil faa Bistand af det for Omstreifere bestemte Fond. Her mødtes
altsaa Fattigkommissionens Tanker og Familiens Ønsker, og Departementet
gik villig ind paa de Forslag, som af Sognepræst Münster baade paa
Fattigkommissionens og Familiens Vegne bleve fremsatte.

Lars Nilsen, som ved Begyndelsen af 1856 var 39 Aar gammel, er født i
Eker og i 16 Aars Alder konfirmeret iUrskaug; en kort Tid var han
gevorben Soldat, men har nu i mange Aar levet som omstreifende
Skebinder i Romerike og tilgrændsende Bygder. Hans Ledsagerske Marie
Christine Olsdatter, 35 Aar gammel, født og døbt i Sverige, dog af
norske Forældre, tidlig forældreløs, traf for flere Aar siden sammen
med Lars i Urskoug og har fulgt ham siden. Ingen af dem har nogen
bekjendt Hjemstavn (F. F. No. 16 og 17). De havde havt 8 Børn sammen,
af hvilke 5 i 1856 vare ilive, nemlig: 1) Olaus, født 1843, 2) Maren
Kirstine, født 1849, 3) Edvard Vilhelm, født 1850, 4) Josephine
Augusta, født 1852, og 5) Caroline Amalia, født i Januar1856. Men
Moderen var ikke konfirmeret og Forældrene havde altsaa ikke kunnet
blive ægteviede.

I Marts 1856 tog denne Families Forsørgelse i Enebak sin Begyndelse: de
tre ældste Børn bleve udsatte for Betaling (den meget forsømte Olaus
for 16, Maren Kirstine for 8 og Edvard Vilhelm for 9 Spd. for Aaret),
og til Underholdning for den øvrige Familie (Moderen med de to mindste
Børn) blev der skaffet Manden Husvær (til 4 Spd.) og tilstaaet ham
nogle Penge (9 Spd.) for Sommerhalvaaret eller den Tid, som antoges at
medgaa til Kvindens Konfirmations-Beredelse.

Hun blev ogsaa strax antegnet sammen med Bygdens Konfirmand-Ungdom,
deltog i Undervisningen uden at forsømme nogen Gang, viste baade Flid
og Alvor og blev om Høsten konfirmeret. Og kort efter blev Parret
ægteviet.

Fremdeles viste det sig dog fornødent at yde Familien nogen
Understøttelse, navnlig med Betaling for Husleie. Men derfor androg
Fattigkommissionen om, at der af Fantefondet maatte tilstaaes det
Fornødne til at lade bygge et Hus for Familien. „Dersom — saaledes
slutter Sognepræsten sin Forestilling herom — dersom dette kunde
bevilges af det Offentlige, og dersom det maatte tillades at sætte
Huset paa Enebaks Præstegaard Grund og lægge et lidet Jordstykke til en
Potetes-Ager dertil, saa tror jeg, at Sagen lettest lod sig ordne. Man
kunde jo tilpligte Manden at arbeide nogle Dage om Aaret hos Præsten
som en anden Husmand, og jeg for mit Vedkommende skal ingen
Betænkelighed have ved dertil at give mit Samtykke. Jeg tænker, at paa
denne Maade vilde de kunne opholde sig selv med de hjemmeværende Børn,
om ei Familien blev for stor.“

I Sommeren 1858 flyttede Familien ind i det færdige Hus, paa
Præstegaardens Grund, af hvilken 2 Maal Jord blev afstaaet. En Bonde
havde opført Huset efter Akkord, for 48 Spd., og ved en
Besigtelses-Forretning blev det befundet forsvarligt bygget samt i det
Hele tækkeligt og passende for sin Bestemmelse. Efter Forslag af de
samme Besigtelses-Mænd blev ogsaa Husmands-Kontrakten oprettet. Foruden
hine 48 Spd. blev der dog fremdeles udlagt 4 Spd. til Kogovn, da det
røg af Skorstenen i Stuen.

I Foraaret 1858 nedkom Konen med et Barn, saa der nu var 6 Børn i
Familien, deraf 3 hjemme.

Forresten fremgaar det af Sognepræstens forskjellige Indberetninger
(den sidste af Januar 1859), at Forældrene under Forsørgelsen i Enebak
have ført et ordentligt Liv; navnlig synes Manden at være flittig. —
Det ældste udsatte Barn, Olaus, blev konfirmeret i Høsten 1858, men med
daarlige Kundskaber.„Saa dorskt et Barn har jeg dog aldrig havt at
gjøre med; thi jeg maatte for hans Søvnigheds Skyld stedse under
Konfirmations-Undervisningen have ham ved min Side for at kunne holde
ham vaagen.“ De to andre udsatte Børn have det godt og give godt Haab.

Den hele Udgift for denne Familie, Huset iberegnet, var til Udgangen af
1858: 173 Spd. 103 ⅓ ß.

Af privat Brev fra Sognepræsten (Mai 1859) erfares, at Olaus har faaet
fast Aars-Tjeneste (fulde Klæder og 2 Spd. i Løn) hos den Mand, han
sidst var udsat hos. Præsten nærer ogsaa det Haab om ham, at han,
skjønt tungnem ellers, ikke skal være saa daarlig endda som
Arbeidskarl. Om selve Familien tror Præsten forvist, at den ikke oftere
kommer til at betræde Fantestien; derimod synes det tvivlsomt, om
Manden vil kunne forsørge sin Hob uden Understøttelse; „det er saa
underligt med slige Folk: naar de engang have faaet Understøttelse,
ville de saa gjerne anse for en Ret, hvad der i Begyndelsen ydedes af
Velvillie eller Medlidenhed.“ Konen er desuden sygelig.

24. (153). Enebak. Marie Amundsdatter med 2 Børn.

Paa Ulvetangen under Gjevelsrud i Enebak bor en Mand ved Navn Christen
Christensen, som for længere Tid tilbage har ført et omstreifende Liv.
En Søn af ham, Hans Christian Edvard Christensen, har i flere Aar
streifet om med en Pige fra Ullensaker, ovennævnte Marie Amundsdatter,
der ogsaa er født af omstreifende Forældre. Trods deres Ungdom — de
bleve begge i 1858 opgivne at være 23 Aar gamle — have de allerede havt
3 Børn sammen, af hvilke det ældste, født i Sverige, er dødt, de to
andre 3 og 1 Aar gamle (i 1858).

I Vaaren 1857 kom Hans til Enebak, hans Hjemstavn, og meldte sig til
Konfirmations-Beredelse; Præsten modtog ham paa det Vilkaar, at han
efter Konfirmationen skulde lade sig ægtevie til Kjæresten; Gutten var
som Konfirmand baade flink og skikkelig, og han blev da konfirmeret,
uden nogen Udgift for det Offentlige. Men Løftet om Ægtevielsen holdt
han ikke: de streifede atter om som før. Men Aarsagen var nok, at hun,
som det senere viste sig, heller ikke var konfirmeret.

I Foraaret 1858 kom dog Pigen til Præsten og bad med Taarer om, at han
vilde tage sig af hende, at hun ogsaa kunde blive konfirmeret. Dette
gjorde ogsaa Præsten; thi Hans var i andre Maader en ordentlig Karl, og
der var Haab om, at de, naar de vare blevne ordentlig gifte, vilde
blive fast bosatte og istand til at ernære sig med hans Arbeide som
Skorstensfeier m. m. Fattigkommissionen — og siden Departementet — gik
ogsaa indpaa Præstens Plan: mod Erstatning af Fantefondet bleve Pigen
og de to Børn indlogerede hos Guttens Fader, nævnte Christen
Christensen, som, for 1 Spd. ugentlig, skulde underholde dem og derhos
lære Pigen at læse og undervise hende videre, saa hun til næste Foraar
kunde indskrives blandt Konfirmanderne — et Arbeide, som han syntes vel
skikket til, da alle hans Børn, som han for det meste selv har
underviist, have været vel oplyste. Dette tog sin Begyndelse i
Slutningen af Juli 1858, og i Begyndelsen af Oktober siger
Sognepræsten, Münster, at han nylig havde undersøgt Pigens Fremskridt
og ret maatte forundre sig over, at hun, som før ikke kunde en Bogstav,
nu kunde renlæse. — Gutten har forpligtet sig til ikke at være sammen
med hende i den Tid, hun er hos hans Fader, indtil de blive ægteviede,
og Faderen har lovet ikke at give ham Husly, om han skulde ville søge
did.

25. (52). Hedrum. Otto Nilsen med Kone og 5 Børn.

Under Forhør har Manden forklaret, at han er født 1812 og er ægtefødt
Søn af en Guldsmed Nils Christensen Hofmand, som først boede i Stokke,
siden i en Række af Aar iHedrum, fra hvilken Tid ogsaa Sønnen har
Hjemstavnsret her. Sidst boede dog Faderen i Bamle, og fra tidlig
Ungdom af har Sønnen Otto streifet om. Som saa mange Omstreifere er han
ogsaa bleven konfirmeret paa Tugthus. Som ungt Menneske kom han i Lag
med Anne Marie Rasmusdatter (født af omstreifende Forældre og i 1856 43
Aar gammel). Hun var ikke kirkedøbt, kun hjemmedøbt, heller ikke
konfirmeret; de vare altsaa ikke ægteviede. Alligevel levede de sammen
som Ægtefolk, over 20 Aar, altid paa Reiser, og de fik 11 Børn, af
hvilke dog i 1856 kun 5 vare ilive og i Følge med Forældrene, fra 15
til 1 Aar gamle. I yngre Dage havde de ernæret sig ved Mandens
Fortjeneste som Skorstensfeier, Blikkenslager, Vævskebinder, Støber,
tildels ogsaa ved Fiskeri i Elve og Indsøer; i de senere Aar havde de
dog maattet betle sig frem. I al den Tid ville de dog ikke vide af at
have været tiltalte og straffede uden en Gang, da de ikke havde
Reise-Passet i Orden.

I Vaaren 1856 og foranlediget ved det da bekjendtgjorte Tilsagn om
offentlig Hjælp for deslige Folk kom de til Hedrum og søgte
Fattigkommissionens Bistand til at blive bosatte her.

Fattigkommissionen lod Forhør optage for at komme efter
Hjemstavns-Forholdet, og ved denne Leilighed kom hele deres Historie
for en Dag. Forældrene bleve tiltalte og dømte for Omstreifen og
Konkubinat, hun tillige for sin ukonfirmerede Tilstand. Straffen blev
for hende 80 Dages Fængsel, og hunudholdt den i Laurviks Arresthus. Men
medens hun sad her, blev paa Sagfører Th. Olsens Forestilling til
Sognepræsten i Laurvik, Provst Münster og paa dennes Henvendelse til
Departementet — en Skolelærer antagen til at læse med hende (hans Løn
for Arbeidet udrededes af Fantefondet med 25 Spd.), saa hun kort efter
Løsladelsen blev af Præsten konfirmeret, sidst i August samme Aar, og
derefter ægteviet til sin mangeaarige Ledsager Otto Nilsen.

Medens Sagen stod paa, havde Hedrums Fattigkommission midlertidig
maattet forsørge Børnene (ved at leie dem ud til Pleie), skjønt de som
uægtefødte af en Moder, der ikke var hjemmehørende i Hedrum, egentlig
heller ikke havde Hjemstavnsret her, nu efter Ægtevielsen havde hele
Familien Faderens Hjemstavn, og der var da dobbelt Opfordring for
Fattigkommissionen i Hedrum til at sørge saaledes for Familien, at
baade Forældre og Børn kunde komme i en ordentlig Stilling. Det blev
blandt Andet nødvendigt at kjøbe Hus til dem, og i det første Aar løb
Udgiften op til 201 Spd. 90 ß. Heraf bleve ⅔ Dele overtagne af
Fantefondet, hvorimod Hjemstavns-Kommunen maatte bære Resten.

Fra Begyndelsen af 1857 ordnedes Familiens Forholde saa, at Forældrene
skulde prøve at ernære sig med de mindste Børn i den nye Bolig, men
Fattigkommissionen overtog 3 Børns Forsørgelse ved fremdeles at leie
dem ud hos Familier, og af Udgiften for disse 3 Børn, anslaaet til 45
Spd. aarlig, bleve ogsaa ⅔ Dele overtagne af Fantefondet.

Efter sidste Aarsberetning, Januar 1859, have Forældrene siden holdt
sig i Rolighed, levet ordentligt og ernæret sig med
Blikkenslager-Professionen. De to ældste Børn, Nils Magnus og Caroline
Marie, ere i Løbet af disse Aar blevne konfirmerede; de to næstældste,
Martin og Christiane, ere fremdeles udsatte, og det yngste Barn, endnu
i spæd Alder, er hos Forældrene, som for dets Opfostring nyde en Del af
den for de 3 Børn lovede Understøttelse af det Offentlige.

Af privat Brev fra Sognepræst Kjerulf af (Juni 1849) [[** sic = vel
1859]] hidsættes: Den konfirmerede Datter er nu i Tjeneste hos en
ordentlig og alvorlig Almuesmand, og saa vidt vides, opfører hun sig
godt. Nils Magnus derimod slog sig saaledes paa Dovenskaben efter
Konfirmationen, at Fattigkommissionen maatte lade ham indsætte paa
Tvangs-Arbeids-Anstalten i Arresthuset ved Tønsberg. Derefter fik man
ham anbragt paa et af Grønlandsfarer-Skibene fra Tønsberg; men efter
endt Tog blev han afskediget, „vist ei for sine Dyders Skyld.“ Siden
har han været hjemme hos Forældrene; men Fattigkommissionen har bestemt
sig til at holde vaagent Øie med ham.26. (54). Fredrikshald. Johan
Alfred Andreassen Hagelind.

Ved Slutningen af 1855 blev en fremmed og hjælpeløs Gut opfanget af
Politiet i Frederikshald og overgivet til Fattigvæsnets Forsørgelse.
Han saa ud til at være 11—12 Aar gammel, kaldte sig Johan Alfred og
vilde længe ikke vide mere om sine Forældre, end at de hed Andreas og
Stina og vandrede om i Sverige; for 4 Aar siden skulde Moderen have
forladt ham, saa han siden maatte vanke om paa egen Haand. En Tid,
sagde han, havde han været paa Nydalens Spinderi ved Christiania, men
saa gaaet derfra, og dette blev oplyst at være rigtigt: Brugseier
Hiorth til Nydalen beretter derom i en Svar-Skrivelse til Fredrikshalds
Politi, at Gutten for et Aars Tid siden var kommen til ham, betlende;
Hr. Hiorth tog sig af ham, gav ham Arbeide ved Spinderiet, indlogerede
ham hos brave Folk, klædte ham op, meldte Sagen for Præsten og fik det
ordnet saa, at Gutten 4 Dage i Ugen gik paa Spinderiet og 2 Dage paa
Skolen; nogle Maaneder gik dette vel; men saa forsvandt Gutten
sporløst. — Et andet Træk: for Politiet opgav Gutten, at han nogen Tid
havde opholdt sig paa en navngiven Gaard i Tune Præstegjeld, og ved
Efterspørgsel gjennem Lensmanden erfaredes, at dette var sandt nok, men
at man „formedelst hans Vanartighed og Uskikkelighed i Ord og Tale
havde maattet jage ham væk.“

Efter Overlæg med Departementet tog Fattigkommissionen i Fredrikshald
sig af Johan Alfred ved at faa ham indlogeret hos en Blikkenslager,
hvis Profession han havde Lyst til at lære; Betalingen skulde være 30
Spd. aarlig. Dette var Begyndelsen af 1856. Men kort efter rømte han.
Indhentet af Politiet blev han til nyt Forsøg anbragt hos en Skomager
for at lære dennes Haandværk. Men han var og blev ustadig, og da
Mesteren i over et Aar forgjæves havde haabet at se Forbedring hos ham,
blev han — i Foraaret 1858 — indsat paa Redningsanstalten [[** delt sic
-ingsan-, burde vært -s-A?]] Toftes Gave i Christiania. Men herfra
rømte han ud paa Sommeren.

Den hele Udgift indtil Indsættelsen paa Rednings-Anstalten var 97 Spd.
26 ß.

Fattigkommissionen i Fredrikshald havde forgjæves, endog ved
Efterlysning i Aviserne, søgt at faa Oplysning om Guttens Herkomst.
Endelig, i Foraaret 1858, gik han til Bekjendelse om, at han dog
kjendte sine Forældre: de skulde være svensk SmedAndreas Hagelind og
Hustru; da de for flere Aar siden paa kort Tid opholdt sig i Rokke Sogn
nær Fredrikshald, var han gaaet fra dem, og siden havde han ikke seet
dem. Ved Efterspørgsel blev det ogsaa oplyst, at der virkelig havde
været enFamilie af det Navn i Rokke, og at et Barn da var gaaet fra
Forældrene. Til Guttens Signalement kan anføres, at han har blaa Øine
og lyst Haar.

27. (55). Skedsmo. Johannes Fredrik Norgren.

Sidst i 1855 eller først i 1856, altsaa ved Midvinters Tid, kom til
Skedsmo paa Romerike et Par rimeligvis mere svenske end norske
Vandringsfolk, Heskeskjærer Karl Fredrik Norgren, 78 Aar, og Marie
Magdalene Wahlgren, 75 Aar. De kom fra Sverige, over Tønsæt, og agtede
sig til Christiania. Og de førte med sig en Sønnesøn, den nævnte
Johannes Fredrik, 6—7 Aar gammel, Uægte Søn af Johannes Laurits
Norgren, som da sad i Slaveriet paa Akershus Fæstning, og en i Jelse
Præstegjeld i Ryfylke hjemmehørende Omstreiferske ved Navn Magla
Nilsdatter.

Ved Ankomsten til Skedsmo var den gamle Bedstemoder syg, vel ikke
anderledes, end at hun nok kunde slæbt sig videre, som hun var kommen,
men dog saa, at Fattigvæsnet — foranlediget ved de nys udkomne
Bestemmelser om Fantefondet — fandt at burde tage sig af hende og det
navnlig for Barnets Skyld, som hun førte med sig. Siden blev den Gamle
virkelig syg; i Beretningen herom forklares dette saa, at den Spire til
Sygdom, som hos slige omvankende Folk bliver lagt under Reiselivets
Besværlighed, men tilbageholdt, saa længe det rastløse Liv vedvarer, at
denne Spire just kommer til Udbrud, naar Sindet og Legemet kommer i
Stilstand. Nu var det altsaa uundgaaeligt, at hun maatte forblive under
Fattigvæsnets Forpleining. Manden, som havde fortsat Reisen til
Christiania og der gjort sig skyldig i Betleri samt derfor udstaaet
Straf, kom tilbage til Skedsmo; men da han gav lidet eller intet Haab
om, at han vilde afstaa fra sin Omstreifen, og da det lod til at han
trods sin høie Alder virkelig, som han paastod, kunde forsørge sig
selv, saa var der intet andet Raad end at lade ham reise, som han var
kommen, idet man medgav ham nogle Reisepenge og Pas til Sverige. Men
han „tog ugjerne Afsked fra sin sengeliggende Hustru.“

Denne derimod maatte, som sagt, forblive i Skedsmo, hvad enten hun
havde Sind til at afstaa fra Fantestien eller ikke. Hun blev af
Fattigvæsnet antaget til Forpleining som et andet sygt Fattiglem, dog
saa, at Udgifterne formedelst hendes Hjemstavnsløshed forventedes
extraordinært udredede af Statskassen, ikke just af Fantefondet. Hun
vedkommer da ikke videre denne Berretning; imidlertid tilføies efter
Sognepræsten, Provst Ingjers sidste Beretning (Februar 1859), at denne
fremdeles syge ogsengeliggende Kvinde lader til mere og mere at vende
sit Hjerte til Gud og paaskjønne, at Samfundet dog har gjort vel mod
hende.

Den nævnte Gut derimod, Johannes Fredrik, blev i Skedsmo antagen til
Opfostring paa Fantefondets Regning. I Begyndelsen, da Bedstemoderen
tænkte, at hun snart skulde faa fortsætte sin Reise fra Bygden,
protesterede hun ivrigt herimod; man vilde vel, yttrede hun, sætte
Banet [[** sic = Barnet]] i en Anstalt i Byen eller hos en Familie paa
Landet og til saadan Indskrænkning og Tvang for Barnet vilde hun ikke
give sit Samtykke. Paa Grund heraf var der ogsaa en Tid Tanke om at faa
Barnet hen til Moderen i Jelse og lade Fattigkommissionen der sørge for
dets Tarv. Men denne Fattig-Kommission [[** sic "-K"]] oplyste, at
Moderen, den ovennævnteMagla, et yderst letsindigt og frækt
Fruentimmer, fremdeles sværmede om paa Fantestien, nu i Forbindelse med
en Blikkenslager Samuel Samuelsen fra Bygland i Sætersdalen, som hun
tænkte at blive gift med (han 19, hun 38 Aar gammel), hende kunde man
altsaa ikke betro Barnets Opdragelse. Og dersom det kom dertil, at
Barnets Forsørgelse paa Grund af Moderens Hjemstavnsret i Jelse maatte
overtages af Fattig-Kommissionen her, saa vilde denne heller betale for
Barnet i Skedsmo, saasom det i Jelse skulde være overmaade vanskeligt
at faa saadanne Børn godt anbragte. Enden paa Overveielserne og
Forhandlingerne blev den, at Gutten forblev i Skedsmo og, som sagt, paa
Fantefondets Bekostning.

Først var Gutten indlogeret hos en Familie (18 Spd. for Aaret). Men det
viste sig, at han var vanskelig at behandle, hvad enten nu dette
hidrørte fra hans egen Sinds-Beskaffenhed eller fra hans tidligere
slette Opdragelse paa Fantestien; desuden led han af en legemlig Uvane
eller Svaghed, som voldte megen Uleilighed i Huset. Derfor, da Aaret
var omme, i Begyndelsen af 1857, kunde man ikke bevæge de første
Pleieforældre til at beholde ham længere og maatte flytte ham til en
anden Familie som fandtes villig til at modtage ham (dog Betalingen
forhøiet til 20 Spd.). Her har han været siden og taget sig godt op. I
nævnte Aarsberetning (Februar 1859) siger saaledes Provsten, at Gutten,
som nu er 9 Aar, har forvundet hin legemlige Ulempe, og er særdeles
livlig, saa han er „let at kjende blandt Snese Kammerater,“ og Præsten
har intet hørt, som kunde betage ham det Haab, at der skulde blive en
brav Karl af ham.

Et Træk endnu: Moderen, der nu er gift, og hendes Mand, der kaldte sig
Baadfører fra Stavanger, (rimeligvis hin Samuel) kom i Sommeren 1858
til Skedsmo og forlangte Gutten udleveret; men denne sagde selv, „at
han ikke havde Lyst til at gaa og rangle“ og da desuden de Reisende
ikke kunde tilfuldebevist, at de vare dem, de gave sig ud for, bleve de
henviste tilJelse Fattigkommission, som nu engang til Skedsmo havde
overdraget sin ved Fattigloven hjemlede Myndighed over Barnet. Dermed
maatte de forføie sig bort.

28. (56—61). Tolgen. Oluf Larsen Holm med Kvinde Sara Marie
Israelsdatter og deres 5 Børn.

I Sommeren 1854 blev dette Følge arresteret i Tolgen, øverst i
Østerdalen. Medens Forældrene sad fast, maatte Børnene forsørges af
Præstegjeldets Fattigvæsen. Dette varede til Høsten 1855: da blev
Manden — for Benyttelse af vitterlig falske Præste-Attester, for pasløs
Omstreifen og for Konkubinat — sendt til Christiania for at udholde fem
Fjerdingaars Strafarbeide, og Kvinden løslodes af Lensmands-Arresten
(3die Oktober) hvor hun sidst havde udholdt nogle Dages Vand- og
Brøds-Straf for Konkubinat.

Under Sagens Drift var det blevet tydeligt nok, at disse Folk vare
hjemstavnsløse Omstreifere, og da Kvinden som sagt blev løsladt, var
netop Departementets Cirkulære om Fantefondets Anvendelse blevet
omsendt. Derfor fandt Fattigkommissionen, at ligesom den hidtil havde
forsørget Børnene i Henhold til Fattigloven, saa burde den fremdeles i
Henhold til samme Cirkulære bestræbe sig for at redde hele Familien ud
af Fantelivet, faa Børnene forsvarlig underviste og opdragne, hjælpe
Moderen til at blive konfirmeret — thi det var hun ikke — og dermed
gjøre det muligt for hende og Manden, naar han kom tilbage, at blive
ægteviede og mulig bosatte eller satte i saadan Stilling, at de kunde
ernære sig paa ordentlig Vis.

Almuen var dengang meget uvillig over detteAarsagen hertil var
naturligvis især Frygt for, at Bygden skulde faa altfor store Tyngsler
af Familien. Børnenes midlertidige Forsørgelse, under Forældrenes
Arrest, havde allerede krævet et Udlæg af 162 Spd. 81 ß; dette Udlæg
kunde ikke fordres erstattet af Fantefondet, saasom det var
foranlediget ved selve Fattiglovens Bud; det kunde heller ikke haabes
erstattet af nogen Hjemstavns-Kommune, saasom det lod til, at
Forældrene eller navnlig disse uægte Børns Moder ingen Hjemstavn havde;
vel var der Udsigt til, at Erstatning kunde blive ydet extraordinært af
Statskassen, men nogen Vished derfor var ikke givet. Dette med Hensyn
til de allerede paaløbne Udgifter; nu derimod, da Forsørgelses-Planen
blev bygget paa Bestemmelserne om Fantefondet, var der jo Anledning til
at sikkre [[** sic]] sig fuld Erstatning for Fattigkommissionens Udlæg;
men dette blev vel ikke strax saa ganske klart for Almuen, og
Fattigkassen i et saa lidet Præstegjeld taaler ikke at staa i langt og
stort Forskud., og der kunde derfor ikke tænkes paa at faa Moder og
Børn indlogerede hos

Familier for rimelig Pris; hertil kom, at Moderen for
Konfirmations-Beredelsen og Børnene for stadig Skolegang maatte være i
Nærheden af Præstegaarden og den derværende Fast-Skole. Istedetfor at
indlogere dem hist og her valgte derfor Fattigkommissionen at lade dem
være samlede i en for dem leiet Husbekvemmelighed, hvor Moderen fik
holde egen Husholdning, af Fattigkommissionen forsynet med Madvarer og
andre Fornødenheder. Denne Maade at ordne Sagen paa var vistnok den
billigste, men blev tillige meget brydsom og ansvarsfuld navnlig for
Fattigkommissionens Ordfører, Sognepræst Holst, som maatte føre det
umiddelbare Tilsyn med det hele Stel. Men Haabet var, at denne
ubekvemme Forsørgelsesmaade skulde være endt inden Udløbet af næste Aar
eller 1856, nemlig ved Mandens Tilbagekomst, og Præstens Sjælesørger-
og Undervisnings-Arbeide med Moderen syntes lønnende.

Men trods Bestræbelserne for at indrette Alt paa billigste Maade løb
dog Udgifterne fra 3die Oktober 1855 til 1ste Mai 1856 op til 108 Spd.
og fra 1ste Mai til 24de November 1856 maatte der fremdeles udbetales
112 Spd. — formedelst de dyre Tider meget mere, end de, fra først af
var formodet. Og denne kostbare Forsørgelse maatte fortsættes meget
længere end paatænkt. Da nemlig Manden senhøstes 1856 var kommen
tilbage fra Strafanstalten, saa befandtes han at være ikke alene
ukonfirmeret, men saa lidet forberedt dertil, saa der maatte begyndes
med hans Undervisning ogsaa. Men Forsinkelsen skrev sig dog
hovedsagelig derfra, at det ikke var lykkedes Sognepræsten af
tilveiebringe Attester om de to Konfirmanders Daab.

Endnu i Oktober 1858 maa Sognepræst Holst forklare, hvorledes det ikke
havde været muligt at overvinde denne Vanskelighed. Nogle Træk af denne
hans Indberetning skulle anføres.

Efter de Oplysninger, som under Justits-Sagen erhvervedes om
angjældende Personers foregaaende Levnet, lod det snarest til, at de
hørte hjemme i Sverige, hvor de ialfald mest havde streifet omkring, og
strax Præsten fik med dem at gjøre, havde han gjennem Christiania
Biskop korresponderet med de geistlige Autoriteter i Sverige angaaende
deres Daab, men forgjæves: Ingen vidste at sige, om de vare døbte eller
udøbte. Men under sit Ophold i Strafanstalten i Christiania havde
Manden paastaaet, at naar han slap løs og kunde komme ind til Sverige,
skulde han vide at skaffe Daabs-Attest for sig og kanske for Kvinden,
og i Januar 1857 lod man ham fra Tolgen af gjøre en Tour ind til
Sverige, og her fik han virkelig Attest for sin Daab, idet han, som han
siger, tvang vedkommende Præst til at søge bedre efter i Kirkebogen.
Samme Attest er ogsaa befunden at væreægte. Men da Reisepengene slap op
for ham, kunde han ikke fortsætte med sine Ransagelser for at faa
Attest om Kvindens Daab; med Hensyn til hende maatte Sognepræsten
derfor fortsætte Efterforskningerne, idet han efter forskjellige
Antydninger skrev til flere Præster i Sverige, men forgjæves som før.
Endelig maatte det sidste Forsøg gjøres: at sende Manden anden Gang ind
til Sverige, da han endnu troede at skulle naa Maalet; men han kom
efter nogle Ugers Fravær tilbage med uforrettet Sag. Selv tror
imidlertid Kvinden, at hun er døbt, hvilket hun altid har hørt af sine
Forældre, og dette modbevises ikke derved, at skriftlige Bevidnelser
mangle; thi flere af de svenske Kirke-Autoriteter have i sine
Svarskrivelser oplyst, at i de Aar, da hendes Fødsel maa være
indtruffet, pleiede de svenske Præster ikke at anføre saadanne
Omstreiferbørns Daab i sine Kirkebøger, naar nemlig Forældrene vare fra
et andet Præstegjeld, eller især naar de vare fra Norge. Men Sognepræst
Holst, som ifølge Kvindens hele Charakter fæstede Lid til Oprigtigheden
af, hvad hun sagde at have hørt af sine ForældreModeren Anne Sophie
Blomberg skulde være ilive, men det var ikke muligt for Præsten at faa
hende opspurgt. om hendes Daab, havde allerede tidlig erklæret sig
uvillig til at døbe hende, forinden alt Muligt var forsøgt for at
tilveiebringe Vished i den Henseende. Af Sognepræstens sidste
Indberetning herom, 5te Januar 1859, sees, at han nu ansaa disse Forsøg
for udtømte og derfor endelig havde henstillet det til Biskoppens
Afgjørelse, hvorledes der i dette Tilfælde skulde forholdes, om hun
nemlig skulde døbes eller, som formentlig døbt før, konfirmeres. — Paa
Grund af Udsættelsen med Kvinden er ogsaa Mandens Konfirmation udsat;
men nu var Meningen, at saasnart Biskoppens Afgjørelse var indløben og
de nævnte hellige Handlinger fuldbyrdede, skulde Parret vorde ægteviet,
og dermed vilde det nærmeste foresatte Maal med Forsørgelsen være
naaet.

Thi den Forsørgelse, som begyndte Oktbr. 1855 og da mentes at skulle
være endt inden Udgangen af 1856, har maattet fortsættes indtil nu, og
det væsentlig paa samme Maade som i Begyndelsen. Familiens naturlige
Forsørger, den fra Strafanstalten hjemkomne Mand, har nemlig kun lidet
kunnet erhverve. I den Anledning beklages det bittert, at han under
Opholdet i Bodsfængslet og Tugthuset i Christiania ikke fik lære nogen
Handtering, [[** sic = Haa-?]] som bedre egnede sig for en
Familieforsørger end hans tidligere Bedrift som Hesteskjærer og
Kjedelflikker, en Bedrift, der hører det omflakkende Liv til, som han
nu skulde forlade. Og det siges derfor i den nævnte sidste
Indberetning, at

der endnu vil udkræves nogen Hjæp [[** sic = Hjælp]] af det Offentlige,
om man, naar Forældrene ere komne i ordentligt Ægteskab, faa se
Familien bosat i en fast Stilling.

„Hvad ellers Familiens Liv og Forhold her paa Stedet i al denne Tid
angaar, har man Intet med Rette at bebreide dem. Menigheden har fra
først af seet skjævt til dem, paa Grund af de Udgifter, man befrygtede
for dem. Kvinden er oplyst i sin Christendom, ligesom jeg haaber det
Bedste ogsaa om Manden, som har havt vanskeligere for det baade fra
Hjertets og Forstandens Side. De erklære begge, at det er deres
alvorlige Forsæt og Ønske ikke at vende tilbage til Omstreiferlivet, og
jeg finder mig forsikkret om dette for Kvindens Vedkommende. De have
trolig holdt sammen, og dette vil forhaabentlig gjøre, at hun vil holde
sin Mand til et roligt Liv. Børnene have i al denne Tid været holdt
stadig til Skole, forsaavidt de have havt Alderen dertil, og de ældre
af dem have tildels været bortsatte i Tjeneste for derved at vænnes til
stadig Beskjæftigelse,“ saa siger Holst i Oktbr. 1858, og i Januar 1859
tilføier han om det ældste Barn, en Dreng paa noget over 14 Aar, at han
med gode Evner og stadig Flid har gjort god Fremgang paa Skolen og
vundet godt Vidnesbyrd af Læreren, saa han vil blive taget med til
Konfirmation i Løbet af Aaret; naar han er konfirmeret, ansees det
rigtigst, at han bliver sat i en eller anden Haandværkslære.

Udgifterne for det første Aar, til Høsten 1850, ere ovenfor anførte.
Siden den Tid er ikke Opgave derom indkommet. I privat Brev til mig
(Marts I859) siger Hr. Holst derom, at han havde tænkt at skulle give
den fornødne omstændelige Forklaring ogsaa om Udgifterne, naar han
kunde indberette, at det nærmeste Maal for Forsørgelsen (Konfirmation,
Ægtevielse) var naaet, men at denne Ende paa Sagen, som han hver Stund
havde imødeseet, saa uformodet var bleven skudt ud fra Gang til Gang.
For Resten øjnede han nu Enden; Dagen for Konfirmationen var allerede
bestemt, strax derefter skulde Lysning til Ægteskab o. s. v. finde
Sted.

Efterat dette var skrevet, har jeg faaet yderligere Brev fra Hr. Holst,
af 29de Juni. Den 10de April blev Olaf og Sara konfirmerede (der
forudsattes altsaa, at hun var døbt), og den 17de Juni bleve de
ægteviede. Den hele Udgift siden Høsten 1855 har været 596 Spd. 14 ß,
af hvilke, som før berettet, kun noget over 200 Spd. er blevet anvist
til Udbetaling af Fondet. Og endnu er Familiens Fremtids-Stilling ikke
sikkret. Under Opholdet i Tolgen har Manden havt nogen Syssel med sin
gamle Bedrift som Kursmed eller Dyrlæge og tildels med Kjørsel med en
Hest, som han har eiet. Han er maaske for gammel nu til at lære nogen
anden Haandtering; men Præstenomtaler det Ønskelige i, at der ialfald
kunde skaffes Familien et Hus, maaske med nogen Jordvei til, og han
bygger sit Haab paa, at Konen, hvem han fremdeles omtaler som en
agtværdig Kvinde, skal kunne bidrage til at lede sin Mand og holde
Familien fra Fantestien. Hun ønskede endogsaa at gaa ind til
Christiania for at forsøge, hvad det kunde nytte, om hun selv talede
sin og Familiens Sag for Departementet, hvis Hjælp naturligvis vilde
udkræves til den paatænkte Bosættelse.

29. (151). Tolgen. Lena Kaisa.

I Forsommeren 1858 kom til Tolgen en Pige ved NavnJohannne [[** sic]]
Lovise Israelsdattter, [[** sic]] Søster af den under No. 28 omtalte
Kvinde; hun sagde sig henved 30 Aar gammel og født af Forældrene Israel
Olsen (død) og Anne Sophie Blomberg (ilive, men uvist hvor),
omstreifende Folk, under hvis Omflakken hun var voxet op, mest i
Sverige. I Følge med og under Anførsel af denne ældre Pige kom ogsaa
ovennævnteLena Kaisa eller Cathrina: hun sagde sig 15—16 Aar gammel og
født i Hanebo Sogn i Helsingland af en Moder, om hvem hun kun vidste,
at hun hed Nikoline Svensdatter, sin Faders Navn kjendte hun derimod
ikke, og selv havde hun stedse streifet om En senere erhvervet
Daabsattest indeholder ogsaa dette, at hun er født (og døbt) 1812 [[**
hun antas 15—16 år i 1858, = står det her egtl. 1842?]] i Hanebo,
Gefleborgs Len, af omstreifende Kvinde Nikoline Svensdatter, Faderens
Navn ikke anført..

Begge disse Piger fremkom for Sognepræst Holst med Ønske om at blive
underviste og konfirmerede.

I September samme Aar androg ogsaa Præsten om Understøttelse for dem i
dette Øiemed. Den ældre Kvinde forekom ham rigtignok af en tvivlsom
Charakter; den yngre derimod, som Præsten indtil da, medens
Bevillingsspørgsmaalet var uafgjort, havde taget til sig i sit eget
Hus, havde han bedre Haab om. Men der vilde vel medgaa et Aar, og paa
dette dyre Levested med liden Adgang for saadanne Folk til
Arbeidsfortjenste [[** sic]] vilde der rimeligvis kræves 5 Spd.
maanedlig for hver, for at faa dem indlogerede og holde dem med Klæder.

Amtmanden fraraadede en saa betydelig Bevilling for disse Personer, da
da de maatte agtes for at høre Sverige til. — Stifts-Direktionen
derimod forekom det haardt, ja uchristeligt, at bortvise to vankundige
ukonfirmerede Mennesker i voxen Alder, som selv henvende sig til en
Geistlig her i Riget for at erholde Religionsundervisning og derefter
stedes til Konfirmation og Altergang, — alene af den Grund, at de ere
fødte og under

deres omstreifende Liv mest have opholdt sig i Sverige. Afvistes de nu,
vilde de sandsynligvis fortsætte sit Omstreiferliv; antog man sig dem,
vilde man muligt faa dem underviste i deres Christendom og dannede til
nyttige Medlemmer af Samfundet. De paapegede store Udgifter kunde
forhaabentlig blive nedsatte, naar de om en Tid lærte at gjøre nogen
Nytte for sig i Pleie-Hjemmet. — Departementets Svar var, at det
ansøgte Bidrag var for høit til at kunne bevilges; men saafremt en
Nedsættelse kunde finde Sted, antoges det, at Udgifterne kunde vorde
udredede af det til Fantevæsnets Indskrænkning bestemte Beløb.

Af Sognepræstens Indberetning af Januar 1859 sees, at den ældre af de
to Piger allerede er gaaet sin Vei, i Følge med en saakaldet Forlovet,
men at den yngre, som fremdeles giver adskilligt Haab, er bortsat hos
en agtet Familie (Skolelærer Esten Ingulfsen Os) for at holdes i Skole
og blive oplært i nyttig Beskjæftigelse. Men da havde Præsten endnu
ikke modtaget Departementets nys før afgivne Svar med dets betingede
Tilsagn.

Af privat Brev fra Præsten Holst af 29de Juni 1859 seer jeg, at
Betalingen for Pigen kun er bleven 2 ½ Spd. maanedlig. Foster-Familien
er ret vel tilfreds med hende. Men med Hensyn paa Læsning gaar det
tungt, skjønt hun har ganske godt for at fatte Indholdet. — Præsten
meddeler fremdeles følgende Træk: Da hun endnu var foreløbig i Præstens
eget Hus, og da hun havde hørt, at hendes ældre Kammerat var gaaet sin
Vei, kunde hun ikke modstaa Fristelsen: hun fantegik ogsaa; men Præsten
lod en Karl med Hest reise afsted efter hende og han indhentede hende
nær Røros. Nu forelagde Præsten hende Valget: enten at vandre sin egen
Vei eller blive i Ro. Hun valgte det Sidste, og fra den Tid har hun
været rolig.

30. (65). Strand, siden Stavanger. Andreas Halvorsen.

Andreas, født og døbt 1828 i Hølle Sogn, Strands Præstegjæld, havde al
sin Tid fulgt de hjemstavnsløst omflakkende Forældre Halvor Olsen og
Karen Margrethe Jensdatter (F. F. 469 og 470, se om dem under Sagen No.
70), mest i Omegnen om Stavanger, sjeldnere saa langt som til Søndre
Bergenhus Amt og Christiansand. Strands Præstegjeld var dog det Sted,
hvortil Familien helst vendte tilbage; men den erhvervede ikke
Hjemstavn der. I Høsten 1855 eller strax efter Kundgjørelsen om
Bestemmelserne for Fantefondet henvendte han sig til Sognepræsten,
Provst Jæger, i Strand med Bøn om Fattigvæsnets Mellemkomst, at han
kunde nyde godt af samme Fond og blive underviist og konfirmeret og
dermed komne [[** sic = komme?]] ud af Fantelivet. Han var nu 27 Aar,
men aldeles blottet forboglig Kundskab og ligesaa uvant med almindeligt
Arbeide; det eneste han forstod, var at gjøre Træsko. For 1 Spd.
ugentlig og desuden særskilt Betaling for Klæder (billigere Vilkaar
vare ikke at opnaa) blev han (December 1855) udsat hos BondenThore
Ellefsen Stenskog. I Indberetning af 22de April 1856 siger Provsten
blandt Andet: Den Nytte, hans Husbonde i de første Maaneder har havt af
ham, er nok saa godt som ingen, medens han derimod har forsømt stt eget
Arbeide for at undervise ham, og havde ikke christelig Kjærlighed
drevet ham, havde han aldrig taget ham i sit Hus. — Med Læsningen gik
det, som man kunde vente, længe overmaade tungt. Han har nu lært
nogenlunde at stave, kan udenad Fadervor, Budene og de to første
Troes-Artikler. Han befinder sig meget tilfreds i sin nuværende
Stilling, saa at jeg, efter Yttringer af ham, tror at kunne slutte, at
han ikke mere vil vende tilbage til sit forrige Omflakker-Liv, naar han
endnu en Tid bliver ledet af en kjærlig Haand og ret vant til Arbeide.“
Og i November samme Aar kunde Præsten indberette, at Gutten allerede
var konfirmeret. Han havde fremdeles viist rosværdig Opførsel og med
Flid bragt det dertil, at han, trods smaa og uudviklede Evner, kunde
sin Catechismus, Præsten, som derfor nærede godt Haab om ham for
Fremtiden, havde ham nu i sit eget Hus og agtede at beholde ham uden
Godtgjørelse, indtil der kunde skaffes ham en passende Tjeneste.
Udgiften indtil Konfirmationen havde været 57 Spd. 92 ß, deraf for
Klæder 11 Spd. 58 ß; ved Optagelsen var Gutten nemlig yderst usselt
klædt.

Dette var som sagt i November 1856. I Begyndelsen af 1858 finde vi ham
igjen i en hjælpeløs Stilling i Stavanger By. Her havde han nemlig et
Aars Tid været i Smede-Lære; men Mesteren havde saa ladet ham gaa, med
det Skudsmaal, at han var tro og redelig, men af ringe Evner. Men
Andreas, som fremdeles ønskede at blive Smed og lære sit Haandværk
tilgavns, henvendte sig til Foged Schjøtz i Stavanger og fandt hos ham
forekommende Bistand. Af Fogdens foreløbige Skrivelse i Mai og endelige
Andragende i November 1858 hidsættes Følgende: Fogden fik Gutten
antagen paa Prøve hos Smedemester Bernt Hansen ved Stavanger, som ikke
alene paatog sig at underholde ham og lære ham op i Professionen, men
som ogsaa viste Sands og Evne til ved Exempel og Venlighed at veilede
ham til alt Godt. Betalingen skulde beregnes efter 40 Spd. for Aaret,
dog skulde der særskilt sørges for Guttens Beklædning. Prøven faldt
gunstigt ud. I den sidste af de nævnte Skrivelser omtaler Fogden,
hvorledes Mesteren med stor Taalmodighed bærer over med Lærlingens
tunge Nemme og ikke alenegjør sig Flid for at lære ham Haandværket til
Gavns, men ogsaa bemøier sig med at lære ham at læse, „hvilket han paa
det Nærmeste har glemt.“ Om Gutten selv siges, at han i de forløbne
Prøve-Maaneder har viist sig tro, flittig og sædelig og røber en
ualmindelig Lyst til Smedehaandværket. Selv siger han, at han bliver
kjed af Jordarbeide og deslige paa en halv Dag; men i Smidien er han
utrættelig og holder ud den hele Dag. — Efter disse Erfaringer og med
Mesterens Samtykke samt Lærlingens Ønske foreslaar endelig Fogden, at
der oprettes en formelig Kontrakt om en Læretid paa 4 Aar, regnet fra
Nytaar 1859, mod en Betaling til Husbonden og Mesteren af 40 Spd. for
det første Aar og 30, 25 og 20 Spd. for de følgende Aar. Dette Fogdens
Forslag blev varmt anbefalet af Amtmanden, og Departementet, som af
Fantefondet først udredede Fogdens Udlæg for 1858, ialt 34 Spd. 96 ß,
gik ogsaa ind paa denne Plan, dog af Hensyn til de ikke ubetydelige
Udgifter for det Første kun for de to Aar 1859 og 1860.

31. (66). Lyngdal. Carl Johan Lindbom.

Denne Carl Johan, af omvandrende Forældre Jørgen Fredrik Larsen Lindbom
(F. F. No. 407) og Sara Jonsdatter, er født og døbt Aaret 1843 i
Lyngdal, under Forældrenes Gjennemreise. 2 Aar gammel kom Gutten atter
med Moderen til Lyngdal, og da, i 1845, bevægedes Snedker Ole Hansen
Stenberg (paa en Plads under Præstegaarden Hansen var, saavidt vides,
flyttet hid med den forrige SognepræstKjelland, og saa længe denne
levede, bidrog han til Bestridelse af Udgifterne med Barnet, efter et
lige fra Begyndelsen givet Løfte.) til at tage Barnet til sig for at
opdrage det som sit eget. I Begyndelsen af 1856 androg han dog (sml. et
lignende Tilfælde under Sagen No. 17) om noget Bidrag til Udgifternes
Bestridelse, saasom han kun havde lidet Raad til saadan Opoffrelse, og
dette bevilgedes (15 Spd. aarlig; som var det Beløb, der begjæredes).

Denne Understøttelse (der meddeltes gjennem Fattigkommissionen som
Mellemmand) vedblev dog kun i 2 Aar; thi i Høsten 1857 blev Gutten
konfirmeret og efter eget Ønske anbragt tilsøs hos en brav og dygtig
Skibsfører. Pleiefaderen fulgte selv Gutten ud til Farsund og saa ham
vel ombord paa Dampskibet, som skulde bringe ham til Stavanger, hvor
Fartøiet hørte hjemme.

Af privat Brev fra Sognepræst Irgens (Januar 1859) seer jeg, at den
brave Skibsfører, hos hvem Gutten den hele Tid har været, i Sommeren
1858 har skrevet til Lyngdal om ham, at han opfører sig skikkeligt.32.
(67—68). Høiland. Caroline Eugenia og Johanne Elisabeth Gustava
Karlsdøttre Frimann.

Deres Forældre, Carl Johannesen (Friman, F. F. No. 650, af svensk
Herkomst), og Johanna Cecilia Knudsdatter, opholdt sig ved
Folketællingen 1845 i Alstahaug i Nordlandene, senerehen ved Datteren
Carolines Fødsel i Odalen (nær Kongsvinger), ved den anden Datter
Johannes Fødsel i Hetland (ved Stavanger). Allerede heraf skjønnes,
hvad der ogsaa ellers antages som vist, at de hørte til de hjemløst
omflakkende Folk. Faderen skal efter Moderens Sigende være død, Nei, i
1858 optræder han i Klep, se Sagen No. 76, den der under No. 11 anførte
Person. og i 1856 henvendte Moderen, da 30 Aar gammel, sig til Præst og
Fattigkommission i Høiland med Bøn om, at hendes nævnte to Døttre
maatte vorde optagne til christelig Opdragelse. Børnene vare da 6 og
3 ½ Aar gamle Ved samme Leilighed yttrede Moderen, at hun senerehen
kunde ønske samme Bistand for hendes yngste, aarsgamle Barn, Carl
Severin Olaus, født i Høiland (Faderen til dette Barn var
BlikkenslagerGustav Anton Andreassen; Barnet sees senere optaget til
Forsørgelse i Klep, Sagen No. 76, den der under No. 33 anførte Person)
[[** sic, et punktum mgl.]] Endnu et Barn, som samme Moder har avlet
med en tredie Omstreifer, er optaget i Ly og omhandlet under No. 19..
Moderens Bøn blev imødekommet, og man var saa heldig at faa Børnene
udsatte, i Juni 1856, hos to hæderlige, børnløse Familier, Caroline hos
Gaardmand Thore Olsen Møgedal (20 Spd. aarlig) og Johanne hos en
Skomager Aadne Ingemundsen Hana (24 Spd. aarlig).

Foranstaltningen blev billiget af Departementet, og hos de nævnte
Pleieforældre have Børnene været siden. Af SognepræstIversens flere
Indberetninger sees, at Børnene have været særdeles vel behandlede og
artet sig meget godt. Efter Udløbet af det første Aar kan Præsten
indberette, at det ældste Barn, som da var 7 Aar, og som ved Optagelsen
ikke kunde Bogstaverne, allerede læste udmærket godt indenad. Og i
Aarsberetning af Januar 1859 siges, at Børnenes Sind synes bøiet i
Lydighed mod deres omhyggelige Pleieforældre, og at Forældre og Børn
paa begge Steder have hinanden kjær; om Caroline tilføies, at hun har
god Forstand, læser godt i Bog og har i Forhold til sin Alder temmelig
god Christendomskundskab. Om SøsterenJohanna anføres, at hun, tilforn
kun hjemmedøbt, blev kirkedøbt i Høiland i 1858.

33. (161). Høiland. Marthe Helene Kolbjørnsdatter.

I Slutningen af 1858 kom Fattigkommissionen i Høiland til at antage sig
denne 14aarige Pige til christelig Undervisning

og Opdragelse. Hun er født i Molde af Forældrene Kolbjørn Vikingsen og
Marthe Jonsdatter (maaske No. 526 og 527 i F. F.), der ere vel kjendte
her i Bygden som Omstreifere. Pigen blev den 16de Oktober 1858 anbragt
hos Snedker Lars Thoresen paa Strandstedet Sandnæs (for 82 ß ugentlig
samt særskilt Godtgjørelse for Klæder), og det haabedes, at hun, skjønt
hun kun læste slet indenad og syntes at have saare liden
Christendoms-Kundskab, kunde blive forberedet til Konfirmation om
Høsten 1859. Denne Foranstaltning blev billiget af Kirkedepartementet,
som tilsagde Erstatning for Udgifterne.

34. (69—71 samt 92). Søndre Aurdal. Kari Fredriksdatters 4 uægte Børn
Johannes, Fredrik, Alexander Magnus og Vilhelm (Faderen Fredrik).

Gulbrand Karlsen, Hesteskjærer, 33 Aar gammel, vandrede om med Kvinden
Kari Fredriksdatter, 34 Aar gammel, samt hendes 5 Børn fra et tidligere
Samlevnet udenfor Ægteskab (med en nu afdød Fredrik), nemlig de 4
nævnte Johanne, omtrent 15 Aar, Fredrik, 12 Aar, Alexander Magnus, 10
Aar, og Vilhelm, 7 Aar, samt endelig Laurits, 2 Aar.

Af en Udskrift af Fattigkommissionens Forhandlingsprotokol for 6te
Marts 1856 sees det, at denne Familie henvendte sig til
Fattig-Kommissionen i Søndre Aurdal med Bøn om dens Bistand til
Bosættelse og Forsørgelse. Familien var hjemstavnsløs; de to voxne
Personer vare konfirmerede, men ikke gifte, og selv de ældre af Børnene
kunde ikke læse en Bogstav. Men disse Folk saa „ganske føielige og
snille ud i deres Vandel.“ Fattigkommissionen tilstod dem derfor for
det Første en Almisse af 3 Spd. og indgik med Andragende om Bidrag af
Fantefondet til at faa de ældre Børn udsatte til skikkelige Folk og
skaffe Forældrene, hvis Agt var at indgaa Ægteskab sammen, eget Hus og
Hjem. Af en senere Skrivelse fra Sognepræst Østvold sees, at
Fattigkommissionen havde tænkt sig et Beløb af 3—400 Spd. for at kjøbe
en Eiendom til Forældrene, som da selv skulde forsørge de to mindste
Børn. Dette sidste blev ikke bevilget af Fantefondet; det var en for
stor Sum for et saa usikkert Forsøg; og desuden viste det sig, at inden
Sagen var moden til Afgjørelse, vare Gulbrand og Kari, som imidlertid
havde maattet fortsætte sine Vandringer, i Indre Sogn satte under
Tiltale for Konkubinat. Men de fire ældste Børn vare dog blevne tilbage
i Aurdal, idet fire Mænd her bavde foreløbig antaget sig hver et af
dem, og for disse Børn blev Understøttelse lovet af Fantefondet.

I Sognepræstens Indberetninger omtales, at for nu atopnaa de billigste
Vilkaar foranstaltede Fattigkommissionen en egen
Bortakkorderingsforretning for disse Børns Forpleining, og Betalingen
blev det første Aar fra 20 til 24 Spd., saadan Forretning gjentoges
ogsaa i 1857 og 1858, og mulig som Følge heraf sees det, at nogle af
Børnene flyttedes fra de tidligere Fosterforældre til andre. Ved sidste
Bortakkordering blev imidlertid Betalingen en god Del mindre end først;
saasom Børnene nu begyndte at gjøre Nytte i Husene.

I Indberetningen af Marts 1857 yttrer Sognepræsten i det Hele
Tilfredshed med Børnenes Forhold samt især med de tre Drenges Fremgang
paa Skolen; i April 1858 yttrer han, at for de to ældste Drenges
Vedkommende nærede Fosterforældrene Frygt for, at de efter overstaaet
Konfirmation maaske vilde vende tilbage til den forrige Levemaade, og
en af Gutterne havde ogsaa tilstaaet for Præsten, at der var nogle
Fantepiger, som sidste Vinter havde overtalt ham til at følge dem, men
at han efter nærmere Betænkning havde modstaaet Tillokkelsen. — Af
Indberetning i November 1858 fra Sognepræst Østvolds Eftermand i
Kaldet, Heyerdahl, hidsættes Følgende: Johanne, nu 20 Aar, konfirmeret
i Sommeren 1858, har af sin Husbonde faaet taaleligt godt Skudsmaal;
Akkorden for hende er Udløben 11te November 1858, og hun agter at tage
Tjeneste. Fredrik, 15 Aar, ligesaa konfirmeret samme Sommer, skal
udvise et mindre godt Forhold og Hang til det forrige Omstreiferliv;
Akkorden med Pleiefaderen lyder dog paa, at Gutten skulde være hos ham
til Vaaren 1860. Alexander, nu 13 ½ Aar, viser meget gode Anlæg og i
den senere Tid et bedre Forhold end tidligere.Vilhelm, omtrent 9 Aar,
opfører sig taalelig vel. — Indtil 14de September 1858 er der anviist
ialt for disse Børn 132 Spd. 98 ß.

Endnu hidsættes dette Træk: da disse Børn endelig vare blevne optagne i
Aurdal, og Sognepræsten skulde søge Oplysninger om deres Daab, maatte
han efter Moderens usikre Anvisninger skrive til Præster i Finmarken,
Nordlandene,Throndhjems og Christiania Stifter — et Tegn paa, at
Moderen nok havde vanket vidt.

Paa senere Forespørgsel om, hvordan det gik med de to ælste [[** sic =
vel æld-]] Børn, har jeg fra Præsten Heyerdahl (Mai 1859) faaet
følgende Underretning: „med Johanne og Fredrik har det desværre taget
en sørgelig Vending. Istedetfor at Johanne, da hun havde forladt
Pleieforældrene, skulde begive sig i Tjeneste, strøg hun strax afsted
paa Fantestien og fandt snart sit gamle Følge. Flere Omstændigheder
vise, at dette Skridt længe forud var paatænkt og aftalt med hendes
Beslægtede. Saaledes havde hun — der er al Rimelighed for, at det er
hende, der havde gjort det — en Tid forud bemægtiget sig Reiseklæder
tilhørende hendesPleiemoder, og holdt dem i Beredskab, ligesom bendes
Broder Fredrik samme Dag, som hun forlod sit forrige Hjem, rømte fra
den Mand, til hvem han var bortsat, og mødte Søsteren paa et aftalt
Sted, hvorfra de i Forening droge videre. Dette skede kort efter min
Indberetning til Departementet af 4de November 1858, altsaa kort efter
min Ankomst hertil. Nogen Feil er vistnok begaaet, navnlig forsaavidt
man ikke havde sørget for at skaffe Johanne Tjeneste hos brave Folk,
men overladt Omsorgen derfor til hende selv; men om Udfaldet isaafald
var blevet anderledes, er vel saare tvivlsomt.“ Om de to yngre Brødre,
som endnu ere i sine Pleiehjem, siges, at de begge have særdeles gode
Anlæg, men ogsaa, at deres Charakters Vildhed og Ubændighed, om end
tilbagetrængt, dog ingenlunde er udslettet. I sidste Vinter har Bygden
været besøgt af mange Fanter; disse have altid vidst at sætte sig i
Forbindelse med hine Børn, som de nok anse for høist ulykkelige i deres
nuværende Stilling, og som nok selv endnu hænge ved Sine. Om alle disse
Børn siger Præsten videre, at de synes at være ægte Rommani, med
mørkebrun Hud, skjærende lidt i det Gulgrønne, sorte, ildfulde Øine,
sort Haar, regelmæssige, noget rundladne Ansigter, heller liden end
stor, men kraftig Bygning.

35. (72). Holden. Christopher Pedersen, ved Begyndelsen af 1856 omtrent
7 Aar gammel.

I Andragende 31te December 1855 om Understøttelse af Fantefondet for
denne Christopher skriver Sognepræst Buch saa: „Hans Moder, en
omstreifende Kvinde, navnlig Marthe Marie Olsdatter, døde i Holden,
kort efter at hun som dødssyg var bleven transporteret did fra Mælum i
Solums Præstegjeld og tilligemed Barnet uden videre i Stilhed sat af
paa GaardenFen, medens Gaardeieren var fraværende. Bemeldte Christopher
er født paa Meheien 5te Marts 1849 og blev strax efter Fødselen bragt i
Hus paa Heien, hvor han den 9de s. M. blev hjemmedøbt.“ Det var, som
det af en anden Skrivelse sees, i December 1849, at Moderen paa hin
uhyggelige Maade kom til Holden, og Barnet var altsaa da kun ¾ Aar
gammelHvad man efter den døende Moders usikkre og tildels usandfærdige
Forklaringer og de derefter anstillede Efterspørgsler fik vide om
hendes tidligere Forholde, var omtrent Følgende: Hun havde nok altid
streifet om, i de sidste Aar med en Stedfader eller en Person, som
hendes Moder levede i Konkubinat med, nemlig Ole Christophersen
Landsværk (en Mand, som nok oprindelig var fra Kongsberg og længe havde
boet med Kone og Børn i Drammen, men saa havde forladt Familien og
slaaet sig i Følge med et omstreifende Fruentimmer). Faderen til hendes
uægte Barn var en Peder Pedersen paa eller fra Kongsberg. Barnet fødte
hun paa aaben Mark nær ved Pladsen Nybod paa Meheien, under Gaarden
Heibø i Hitterdal; her i Nybod fik hun dog strax efter Fødselen Hus for
sig og Barnet, og Konen Tone Nybod hjemmedøbte Barnet, da det var svagt
og saa ud til at skulle dø.. Da der— saaledes forklares der videre i
hint Andragende — efter Moderens Død forgjæves blev søgt efter nogen
Hjembygd, hvor hendes efterladte Barn kunde sendes hen, maatte Holdens
Fattigvæsen beholde det, og til Udgangen af 1855 havde dets Opfostring
kostet 147 Spd. 11 ß.

Men fra Begyndelsen af 1856 overtog Fantefondet Udgifterne, paa
Betingelse af at Fattigkommissionen bestræbte sig for at skaffe Barnet
en god Opdragelse, med omhyggeligt Hensyn til dets særegne Stilling i
Verden. Og denne Opgave mente Fattigkommissionen bedst at ramme ved at
sætte Barnet ind i Hans Mikkelsens Opdragelses-Anstalt ved Skien, hvor
der allerede før var flere Børn af Vandrefolket. Det var i Foraaret
1857, at Gutten, da 8 Aar gammel, blev optagen her. „Det faldt, siges
der et halvt Aar efter i en Skrivelse fra Sognepræst Buch, overmaade
brydsomt at faa ham skilt fra hans Opfostringshjem i Holden; men
efterat han er bleven optagen i Stiftelsen har den ham der beviste
Omsorg ladet ham glemme Savnet.“ Ogsaa siden er det stadig indberettet,
at Gutten pleies vel og arter sig brav. — Betalingen i Stiftelsen er 25
Spd. for Aaret; det sidste Aar i Holden, hvor Barnet var hos en
paalidelig Gaardbruger-Familie, havde Udgiften været 18 Spd. 38 ß.

36. (73—84). Ullensaker. 1) Feier Ole Amundsen med Kone og 4 Børn. 2)
Rasmus Olsen med Kone og 5 Børn.

I Ullensaker Præstegjeld paa Øvre Romerike har fra gammel Tid en stor
Mængde Fanter havt Tilhold, og det tildels saavidt, at de have vundet
Hjemstavns-Ret derDen trykte Fantefortegnelse for 1845 omfatter 766
Nummere; men af disse ere ikke mindre end 107 (No. 73—179) opgivne fra
Ullensaker.. Fattigvæsnet har da ofte været nødsaget til at understøtte
hjemmeværende Fanter i Trangs-Tilfælde eller, vel endnu mere, at betale
Regningskrav fra fremmede Kommuner, som have gjort Udlæg til
midlertidig Fattigunderstøttelse for dem paa deres Vandringer eller til
Underholdning for Børnene, naar Forældrene sad fængslede. Det har
derfor længe været betragtet som en Sag af Vigtighed for Ullensaker at
faa dette Fantevæsen indskrænket, og dertil har Bygdens Fattigvæsen
virket i flere Aar ved at antage sig Børn af Fantefamilier til
Opfostring og Opdragelse, at de ikke ogsaa skulde blive Fanter, naar de
bleve store. I Aaret 1856 vare saaledes ikke mindre end 15 Børn af
Omstreifere tagne under Forsørgelse, de fleste paa almindelig Maade ved
at lægges paa

Lægd. Men Lægdsyderne have gjerne fundet det meget ubehageligt og
byrdefuldt at have saadanne Lægdebørn, og det formedelst det idelige
Indryk i Huset af Mødrene og Slægtninger, og derfor har det oftere
hændt, at naar et saadant Barn har været en Stund hos en Mand, har
Fattigkommissionen maattet flytte det til en anden, paa det at Byrden
kunde blive ligeligt fordelt paa Bygdens Skatteydere. Hertil kommer, at
Mødrene ofte have dels lokket, dels uden videre taget Børnene med sig
paa sine Streiftog og saa efter nogen Tid igjen sendt dem tilbage til
Lægds-Hjemmet. Men formedelst hine hyppige Flytninger og denne tourvise
Omstreifen har det da gaaet misligt med Opdragelsen, og Enden paa det
Hele er altfor ofte blevet, at Børnene i voxen Alder ere faldne tilbage
til Slægtens Fante-Liv. Da nu Kundgjørelsen kom om den til Fantevæsnets
Indskrænkning bevilgede Sum, androg Fattigkommissionen om, at et Beløb
af f. Ex. 50 Spd. aarlig maatte stilles til dens Raadighed for at
skaffe i det mindste nogle af disse Lægdebørn af Fante-Æt, de mere
haabefulde af dem, en omhyggeligere Opdragelse ved at yde noget
Penge-Tilskud til saadanne Lægdsydere, som vilde love at beholde
Børnene i længere Tid, og som kunde ansees skikkede til at holde
Forældrenes slette Indflydelse ude og idethele til at røgte dette
vanskelige Opdragelseshverv tilfredsstillende. — Departementet kunde
dog ikke gaa ind paa at tilstaa en Kommune Bidrag saaledes i
Almindelighed; det maatte se en begrundet Plan for den paatænkte
Understøttelse for hver enkelt Person.

Men til samme Tid — det var i Foraaret 1856 — indgik Fattigkommissionen
ogsaa med særskilt Andragende for to Familier, som syntes værdige til
en videre gaaende Understøttelse end den, som de i øieblikkelige
Trangstilfælde kunde vente af Bygdens almindelige Fattigvæsen: for dem
begge androges der om offentlig Bistand til at skaffe dem Hus og dermed
vinde dem for et stadigere Liv end det, de hidtil havde ført.

1. Ole Amundsen, i 1856 omtrent 35 Aar gammel. Han er født i Elverum og
hørte oprindelig ikke til Fantefolket; men i et halvt Snes Aar har han
havt Tilhold i Ullensaker som Skorstensfeier og derved vundet Hjemstavn
der, og Anledningen hertil synes at have været, at han ved Samliv og
senere ved Giftermaal med Anne Marie Olsdatter af det ullensakerske
„Tobak-Ola-Følge“ var bleven som et Lem af Omstreifer-Folket her (F. F.
No. 146 og 147). Uden fast Bolig flyttede han nu idelig med sin Familie
og faa Eiendele fra Sted til Sted, ofte flere Gange i en Uge, søgende
Arbeide i sin Profession. Familien har 5 Børn; men Fattigvæsenet [[**
OBS sic -væse!n-]] har antaget det ene til Forsørgelse. Da det var at
befrygte, at de fire hos Forældreneværende Børn vilde blive forsømte
under dette Flakkeliv, og da Forældrene havde godt Lov for Stræbsomhed
og Skikkelighed, men naturligvis led ondt og altid stod Fare [[** sic,
mgl "i"?]] for at komme videre og videre ud paa Omstreiferbanen, gjaldt
det om at faa Familien fast bosat. I Vaaren 1856 kjøbte derfor
Fattigkommissionen et Hus til dem. Huset kostede 20 Spd.; men det
maatte flyttes, og dette vilde kræve yderligere Udgifter. Men disse
Udlæg ventede Fattigkommissionen at faa erstattede af Fantefondet; i
modsat Fald vilde den af Hensyn til Kommunens store Fattigbyrder maaske
se sig nødt til atter at sælge Huset og lade Familien skjøtte sig selv
som tilforn. Efter nogle Underhandlinger med Departementet endte Sagen
dermed, at der af Fantefondet blev ydet et Tilskud af 15 Spd., og
Familien blev boende i Huset. Fattigkommissionen har indtil videre
sluppet for at flytte dette imod at gaa i Borgen for en vis Grundleie
for Tomt og et tilliggende lidet Jordstykke. Lige til i den sidste
Indberetning af Fattigkommissionens Ordfører (Januar 1859) gjentages
det gode Vidnesbyrd om Familiens Forhold; men Manden er svagelig,
Arbeidsfortjenesten derfor liden og den ydre Stilling ikke saa god.

2. Rasmus Olsen, af det ullensakerske „Lang-Ola-Følge“ (Moderen
Kirstine Marie Jonsdatter, (F. F. No. 139), født i Aaret 1825, i Tune
Præstegjæld) og opvoxet under Forældrenes Omflakken, kom tidlig i Lag
med sin nuværende KoneMathea Fredriksdatter af „Guri-Følget“ (F. F. No.
96), fik med hende flere Børn, streifede om med dem, dannede saaledes
et fuldstændigt Fantefølge og skulde ernære Familien med at gjøre
Vævskeer o. s. v. Da dette havde varet en Stund, blev han i 1849
tilfældigvis arresteret i Christiania og sat først i nogle Maaneder paa
Mangelsgaarden (Tvangsarbeidsanstalten) og derefter i Redningsanstalten
Toftes Gave for der at lære at læse og forberedes til Konfirmation. Paa
nogle Uger nær, hvor han for gammel venerisk Syge maatte indlægges paa
Rigshospitalet, var han her et halvt Aars Tid, men det gik smaat med
Læsningen, fordi, som han selv siden udtrykte sig ved et Forhør,
Anstaltens Smaagutter idelig drev Gjæk og Spektakkel med ham. Han blev
da kjed af det, rømte i Januar 1850, fandt sin Konkubine igjen og
streifede atter om som før. Men i December samme Aar blev der efter
Fogdens Foranstaltning holdt „Fantejagt“ i Ullensaker, og under den
blev Rasmus paagreben. Nu blev han for pasløs Omstreifen og Konkubinat
samt for at have hengaaet uden Konfirmation over den bestemte Alder
dømt til 1 ½ Aars Strafarbeide, det han udholdt dels i Christiania
Tugthus, dels i Bodsfængslet. Heropførte han sig meget vel; hans
svagelige Helbred og indskrænkede Evner (eller maaske Mangel paa
fornøden Attest om hans Daab) gjorde, at han gik ud af Fængslet uden
endnu at være konfirmeret; men han vendte flere Gange tilbage og tog
Bolig i Bodsfængslets Nærhed for at fortsætte
Konfirmations-Forberedelsen under Bodsfængsels-Præsten Dietrichson,
saaledes blev han tilsidst, Aaret efter sin Løsladelse af Fængslet, i
1853, konfirmeret af den nævnte Præst samt kort derefter i Ullensaker
ægteviet med sin mangeaarige Konkubine. Men sit Flakkeliv maatte de
fortsætte; thi de manglede Hus og Hjem. Med sin svagelige Helbred
maatte Manden ikke alene prøve at ernære sin Hob, men ogsaa sammen med
Konen bære og trække de mindste Børn omkring med sig. I 1856 havde de 4
Børn (foruden nogle døde), øg Manden henvendte sig til
Fattigkommissionens Ordfører, da residerende Kapellan Schjelderup, med
Bøn om hans Medvirkning til, at han af det offentlige Fond kunde faa
Bistand til ordentlig Bosættelse. Fattigkommissionen androg ogsaa for
ham om 20 Spd. til at skaffe ham Hus samt om et aarligt Bidrag af 10
Spd. til Underholdning, saasom det var at forudse, at denne sygelige
og, derhos med almindeligt Arbeide uvante Mand ikke kunde slaa sig
igjennem med egen Arbeids-Fortjeneste.

En Tid saa det ud, som at denne Plan skulde gaa istaa; thi
Departementet troede ikke at burde bevilge noget, med mindre
Hjemstavnskommunen ogsaa vilde skyde til, og denne, som havde mere end
nok at varetage paa andre Kanter, fandt sig ikke beføiet dertil,
aldenstund Familien ikke just trængte til eller begjærede almindelig
Fattighjelp. Men ud paa Høsten samme Aar tog det dog denne Vending med
Familien: de fire Børn syge af Mæslinger, Konen høist frugtsommelig og
Manden, som før sagt, lidet arbeidsfør. Nu maatte Fattigkommissionen
skaffe disse Folk Tag over Hovedet og det ved at kjøbe et Hus til dem
(30 Spd.), et Hus, som dertil ikke alene maatte udbedres og forsynes
med Kakkelovn og andet Bohave, men ogsaa næste Aar maatte flyttes fra
den gamle Tomt, hvor Grundeieren ikke vilde tillade, at det blev
staaende, hen til et Jordstykke, som i den Anledning maatte kjøbes (et
Maal Jord for 12 Spd.). Ialt løb Udgifterne med Familiens Bosættelse,
saavidt det kan sees, op til 74 Spd. Og hertil bevilgede Departementet
50 Spd. samt som Bidrag til Familiens Underholdning 10 Spd. aarlig fra
Begyndelsen af 1857.

Dette Forhold bestaar endnu. I 1857 blev Familien forøget med et 5te
Barn, og den lever i Fattigdom, men udviser fremdeles et godt Forhold,
et Vidnesbyrd som gjentages i den sidste Aarsberetning af Januar 1859.

37. (85). Nore, senere Christiania. En stum Betler.

Angjældende blev i August 1850 i Nore Sogn, i Numedalen, anholdt som
fremmed omvankende Betler i en meget mislig Forfatning. Han saa ud til
at være 18—20 Aar gammel. Da han imidlertid under et optaget Forhør
skjønnedes at være stum og fjantet, blev han som ude af Stand til at
ernære sig selv overgivet til Forsørgelse af Nore Fattigvæsen, og da
ikke nogen Hjemstavns-Kommune kunde opspørges, bleve Udgifterne paa
Ansøgning extraordinært udredede af Statskassen.

I Indberetning fra Nore i Begyndelsen af 1855 meldes, at den Betaling,
hvorfor han blev udsat, var bleven mindre og mindre, og det fordi han
efterhaanden var bleven vænnet til Arbeide, saa han kunde gjøre nogen
Nytte for sig. Denne Oplysning gav Haab om, at der kunde gjøres noget
mere end hidtil for den Stummes Vel; ved denne Tid var ogsaa det Fond
bevilget, hvis Øiemed var at bringe hjemløse og omstreifende Personer i
en ordentlig Stilling. Derfor bevirkede Departementet Udgifterne med
hans Forsørgelse fra 1ste Januar overførte paa samme Fond, og det
foranledigede fremdeles, at han, i 1856, flyttedes til Christiania for
at anbringes til Forpleining og Lære hos en Haandværker samt for at
nyde Godt af Undervisningen i Balchens Døvstumme-Institut — alt efter
Overlæg med Christiania Fattigkommission og Hr. Balchen.

De paatænkte Forføininger med ham i Christiania bleve ogsaa iværksatte.
Men i April 1857 blev han indlagt paa Sygehus, og her afgik han ved
Døden i Juli s. A. Om hans Forhold og Fremgang under Opholdet i
Christiania sees Intet indberettet; men i de indsendte Regninger er der
givet ham Navnet Peder.

Den hele Udgift for det til Fantevæsnets Indskrænkning bevilgede Fond
blev 145 Spd. 21 ß.

38. (86). Flesberg, siden Christiania. Halvor Halvorsen.

I Begyndelsen af 1849 blev i Flesberg i Numedalen et Fantefølge
arresteret, som bestod af følgende tre Personer:Anne Halvorsdatter,
omtrent 55 Aar, Berthe Marie Martinsdatter, 16 Aar, og den nævnte
Halvor, 2 Aar. Ved Forhør og paa anden Maade fremkom følgende
Oplysninger om dem: Den ældre Kvinde var opfostret af Drammens
Fattigvæsen, blev en Stund Tjenestepige og kom derefter paa
Vandrestien; hun havde en uægte Søn, som voxte op under hendes
Omflakken, nemlig Halvor (H. Drammen, F. F. No. 363), og da han blev
voxen, forøgedes Følget, idet han tog til sig som Ledsagerske Pigen
Anne Marie Jonsdatter. Fra en tidligereForbindelse havde denne med sig
den nævnte Berthe Marie (Faderen en omvandrende Skorstensfeier Martin
Eriksen), og med Halvor Drammen fik hun flere Børn, blandt hvilke den
nævnte 2aarige Halvor. Det var for at faa Barnet Halvor vænnet fra
Moderens Bryst, at Bedstemoderen Anne nu streifede om med ham, havende
det ældre Pigebarn til Hjælp.

Bedstemoderen blev tiltalt og straffet for Betleri, og
Fattigkommissionen i Svenne Sogn fik begge Børnene til Forsørgelse,
beholdt dem ogsaa, efterat Bedstemoderen var løsladt og reist. De bleve
udsatte, og navnlig kom Berthe Marie til en Gaardmands-Familie, som
havde paataget sig hendes Opfostring og Undervisning i Christendom, og
som — saa skriver den daværende Sognepræst Wille — med rosværdig Flid
bragte det dertil, at hun i 1851 blev konfirmeret med ret god
Christens-Kundskab. Derefter forblev hun i samme Hus som
TjenestepigePaa Forespørgsel har jeg af Sognepræst Lassen faaet saadan
Underretning om hendes senere Forhold: Aaret efter Konfirmationen
opsagde hun sin Tjeneste og foregav at ville tjene paa Kongsberg; men
her var hun kun kort Tid, og det formodedes, at hun forsvandt paa
Fantestien. Det bemærkes ogsaa, at selv under Opholdet hos Familien i
Flesberg havde hun ikke opført sig saa, at der egentlig kunde næres
synderligt Haab om hendes Bestandighed.. For Barnet Halvor maatte
derimod den offentlige Forsørgelse fortsættes længere, og da ingen
Hjemstavns-Kommune kunde findes, blev Svenne Sogns Udlæg erstattet af
Statskassen.

Efterat Fantefondet i 1855 var blevet ordnet, overførtes Udgiften med
den da 8 aarige Halvors’s Opfostring paa dette, og i Begyndelsen af
1857 blev han efter Overlæg mellem Fattigkommissionen og Departementet
sendt til Christiania, hvis Fattigkommission havde lovet at ville
overtage Omsorgen for ham. Tanken var, at her skulde være bedre
Anledning til at hjælpe Gutten ind paa en god Vei ved at sætte ham i
Haandværkslære eller lignende, eftersom hans Anlæg og Tilbøielighed
maatte tilsige. Men for det Første blev han indsat hos en Familie i
Byen, til Opfostring og Skolegang (for 14 Spd. aarlig samt det Fornødne
til Klæder), og ifølge Fattigforstanderens Oplysning ved Udgangen af
Aaret havde han godt Vidnesbyrd af Pleieforældrene og Skolemesteren.

As Fattigforstander Anker har jeg senere erfaret, at Gutten i April
1859 blev udsat paa Landet; Pleieforældrene her i Christiania vilde
ikke have ham længer. Det antages imidlertid, at Grunden til Opsigelsen
ikke laa i nogen uordentlig Opførsel fra Guttens Side, og siden han kom
paa Landet, er der ikke hørt andet end Godt om ham.

39. (121). Christiania. Benjamin JakobsenSkal være samme Person som den
Forsell, der under No. 46 er omtalt som Kjæreste til Caroline
Christensdatter. Dennes Søn er ogsaa sammesteds nævnt Benjaminsen..

Benjamin, Søn af en gammel, vidtvankende “ægte Tater,“Jakob Eliassen,
var, 24 Aar gammel, for Omstreifen og Konkubinat bleven inddømt paa
nogle Maaneder i Christiania Tugthus. Her viste han sig ganske godslig,
høflig og lydig; men derhos var der en saadan indgroet Dovenskab i ham,
at alle Bestræbelser for at lære ham at læse vare forgjæves. Han var
derfor, da han om Høsten 1856 blev løsladt, fremdeles ukonfirmeret,
ligesom da han kom. Ved Omhu af Selskabet for løsladte Fanger blev han
nu anbragt først paa Akers mekaniske Værksted, saa paa Gasværket; men
paa begge Steder maatte han snart afskediges, og det fremdeles paa
Grund af hans Dovenskab. Endelig, i Begyndelsen af 1857, besluttede
Fattigvæsenet efter Tugthuspræst Lunds Anmodning at tage sig af ham
saaledes, at han paa Prøve blev indsat paa Redningsanstalten Toftes
Gave for der at undervises og forberedes til Konfirmationen; men efter
3—4 Ugers Forløb rømte han. Udgifterne ved dette Forsøg, henved 8 Spd.,
bleve dog udredede af Fantefondet.

40. (87—90). Nedre Stjørdalen. Andreas Andersen med Kone og 4 Børn.

Denne Mand er født 1807 af Forældre, som streifede om i det
Throndhjemske. Faderen var Skebinder, men drev ogsaa paa at skyde
Odder, i hvilken Hensigt han i længere eller kortere Mellemrum beboede
Jagthytter paa afsidesliggende Steder ved Elvemundinger i flere
Præstegjeld omkring Throndhjemsfjorden. I 1829 blev Andreas gift med
sin nuværende Kone Elen Mikkelsdatter, Datter af et Par Fantefolk, som
da boede i en Hytte i nedre Stjørdalen. Siden streifede Andreas
hjemløst omkring med en voxende Børnehob, indtil han i 1848 iHelgeland
blev tiltalt og straffet for Betleri. Saa tyede han, i 1849, til
Stjørdalen, hvor han siden har holdt sig, uden at flakke om, og uden at
udvise noget lastværdigt Forhold. Navnlig har Manden godt Lov for
Redelighed og Stræbsomhed. Men han har havt det kummerligt. Først boede
han i en Gamme nede mod Søen, i de sidste Aar i en Hytte oppe i
Almindingen, temmelig langt til Fjelds, en Bolig, som der dog var Tale
om at fordrive ham fra, saasom han havde nedsat sig her uden Nogens
Tilladelse. Skjønt ikke hjemstavnsberettiget, har han nu og da af
Fattigvæsnet faaet lidt Understøttelse i den haardeste Aarstid;

derhos har han (der har Skade i den ene Haand) drevet lidt Fiskeri;
ellers har Betleri været Familiens Næring. Børnenes Stilling var
tilsidst (1856) saadan: 1) Mikal, 24 Aar gammel, født i Stjørdalen,
opgivet at tjene i Aasens Annex; 2)Jertine Marie, 21 Aar, født i
Lødingen, opgivet at tjene paa Inderøen; 3) Susanna, 19 Aar, født i
Rødø, opgivet at tjene i Øvre Stjørdalen; 4) Matthias Hagerup, 13—14
Aar født iLenvik, omvankende; 5) Marselia, 9 Aar, født i Ofoten,
omvankende; 6) Elen Anna, 7 ½. Aar, født i Beitstaden, omvankende; 7)
Anton Møller, 4 Aar gammel, født i nedre Stjørdalen, hos Forældrene.
(Af Børnenes Fødesteder kan man omtrentlig slutte sig til til, [[** sic
2x]] hvad Strøg af Landet Forældrene have streifet i — nordre
Throndhjems og Nordlandenes Amter).

I Vaaren 1856 skrev Ordfører i Fattigkommissionen, Sognepræst Bernhoft,
en Forestilling til Departementet om Foranstaltninger til Bedste for de
yngre Børn og for Forældrene, og med Departementets Samtykke bleve
samme Foranstaltninger udførte saaledes, at de omvankende Børn No. 4, 5
og 6 fra Begyndelsen af 1856 bleve udsatte til Opfostring for en
Betaling af respective 10 og 10 og 8 Spd. aarlig, og for Forældrene,
der fremdeles indtil Videre skulde beholde Barnet No. 7 hos sig, blev
der for 18 Spd bekostet opført, paa Gaarden Rokken, [[** er det o el.
ø?]] en Stuebygning, der i 1858 var færdig og blev taget i Brug.

Det ældste af Opfostringsbørnene, Mathias, blev allerede i Slutningen
af første Aar konfirmeret, med Vidnesbyrd om god Kundskab og godt
Forhold, og dermed ophørte Understøttelsen for hans Vedkommende, da der
var Haab om at han skulde faa fast Tjeneste. De to andre
Opfostringsbørn ere (ifølge Aarsberetning af Januar 1859) fremdeles i
samme Stilling og opførte sig vel baade paa Skolen og hjemme.

Paa Forespørgsel om den konfirmerede Gut, Mathias, fik jeg af
Sognepræsten det Svar (Mai 1859), at han har været og er i Tjeneste og
opfører sig godt. Ved samme Leilighed oplyses, at den ældste Søn,
Mikal, nok til enkelte Tider har været i Tjeneste, men viist sig
ustadig og nok mest vandrer om paa Betlestien. Om Faderen Andreas siger
Præsten, at han er tilbageholden, ordknap, flittig og arbeidsom og gjør
i det Hele ikke det Indtryk at være af ægte Taterblod. Dette synes
derimød at være Tilfælde med Konen, hnn har mørke, ildfulde Øine, er i
utrolig Grad veltalende, meget indsmigrende, let rørt, arbeider intet,
men er stedse paa Vandring omkring i Bygden. Hendes Forældre kom for
mange Aar siden til Bygden, efter eget Opgivende fra Finmarken, og af
de mange Børn, de her have efterladt sig, have de fleste ført et
omvankende Liv, medens dog to af dem have været arbeidsomme og opført
sig vel.41. (91). Høland. Alexander Hansen Bodin med Kone Anne Marie
Engebretsdatter og 3 Børn.

Engebret Hansen Hakebro var omstreifende Vævskebinder og Kjedelflikker
af det vidtløftige Hakebro-Følge; men alligevel blev han gift med en
Husmandsdatter og Tjenestepige i Høland, og fra nu af, indskrænkende
sine Vandringer til de nærmeste Nabobygder, tog han Bolig i samme Bygd
og fik sig endogsaa opsat en Stue her, som han kaldte Paradis. I samme
Stue blev hans ovennævnte Datter Anne Marie født. Denne Pige voxede op
paa Lægd i Høland og var siden i fast Tjeneste her. Men en Dag fik
Hakebro-Familien Besøg af et svensk Fantefølge, nemlig ovennævnte
Alexander Bodin med Moder og Søster; Alexander og Anne Marie bleve
snart Kjærestefolk, og hun fantegik fra sin Tjeneste og strøg afsted
med ham til Sverige for det Første.

Efter 5 Aars Fravær kom de tilbage til Høland, havende et Barn med. De
havde faret vide om og sagtens mødt Modgang hist og her; saaledes havde
de i Molde været tiltalte og dømte for Mangler ved deres Passe. De
viste ogsaa Sind til at holde sig i Stadighed nu og bleve ægteviede.
Først søgte de Tilhold hos hendes Moder, der nu boede som Inderst paa
en fremmed Plads og levede som Enke, idet hendes Mand for lang Tid
siden havde forladt hende for at stryge om paa Fantevis. Siden holdt
Alexander Bodin til hist og her, hvor han kunde faa leiet Logis, og
ernærede sig med sin Profession som Kurvebinder. Dette varede ved i 4
Aar, saa han vandt Hjemstavn i Høland.

Nu kom, om Høsten 1855, Kundgjørelsen om Fantefondet. Manden og Konen
vare da 36 og 30 Aar gamle, og de havde 3 Børn. Som gifte havde de
levet skikkeligt, og ved sit stadige Ophold i Præstegjeldet havde de
viist sit alvorlige Ønske om ikke at streife mere. Men Manden havde
forgjæves søgt at faa fæstet sig et Pladsbrug eller eget Hus med nogen
Jordvei til, (Fattigdommen og tildeels hans uheldige Herkomst var ham
imod), og saalænge Familien levede saaledes paa det Løse, uden fast
Bopæl, kunde det befrygtes, at den atter kom til at glide ud paa
Fantestien. Derfor androg Fattigkommissionen om en aarlig
Understøttelse af 10 Spd.; dermed mente den at faa leiet et passende
Hjem for Familien.

Dette ordnedes omsider saaledes, at Departementet lovede 5 Spd. aarlig
indtil videre, mod at Høland eller Hjemstavns-Kommunen overtog at
udrede, hvad der for Resten maatte til for at se Familien i en
betryggende Stilling. Allerede i Høsten 1856 skaffede F. K. Familien
Husly, og i Høsten 1857 kanSognepræst Faye melde, at
„Fattigkommissionen har ladet indkjøbe en liden Plads til ham, som han
med Familie bebor alene.“ „Da han — heder det videre — saagodtsom var
blottet for Alt ved sin Ankomst til Pladsen, har man hjulpet ham til at
erholde en Ko, og man haaber, hvis han vedbliver, som han har begyndt,
at han maaskee om ikke saa lang Tid skal kunne hjælpe sig selv.“

I Aarsberetningerne for 1857 og 1858 siges, at baade han og hun have
viist Flid og Stræbsomhed baade med Pladsbruget og med Kurvbindingen.
Konen var før ikke fri for at fare om paa Bygden for at betle; men det
er blevet bedre hermed. Det er ogsaa et glædeligt Tegn, at trods den
almindelige Fordom mod Fanterne have Naboerne viist velvillig
Hjælpsomhed mod Familien, efterat den er flyttet til sit nye Hjem.
Manden viser sig ogsaa taknemmelig for den ham ydede Bistand og
bestræber sig for at vise sig værdig til samme; som Bevis derpaa
anfører Sognepræsten dette Træk: et skolepligtigt Barn i Familien, en
Gut paa 9 Aar, har saa flittig besøgt Skolen i den Rodestue, der
tilhører hans Distrikt, at han fra Nytaar til 11te Juni 1858 ikke har
forsømt Skolen mere end 2 af de 33 Dage, hvori Skole er holdt, og det
uagtet han har over ½ Mil til Skolestedet, over en uveibar Aas.

Det er jo usædvanligt, at en Fattigkommission lader indkjøbe Hus og
Jord til en forhenværende Fantefamilie, og jeg udbad mig af Præsten
Faye nærmere Underretning derom, den jeg da ogsaa har faaet (Juni
1859):

Da Departementets Kundgjørelser om Fantefondet bleve oplæste i et Møde
i Fattigkommissionen, gjorde en Almuesmand, som var Kommissionens
Medlem, opmærksom paa denne Familie, og alle gik da ind paa at hjælpe
ham ind i en bedre Stilling. Først søgte man at faa leiet en passende
Bolig, men dette lykkedes ikke, og det formedelst Fordom mod Familien,
da dog flere Huse stode øde og F. K. lovede at betale Leien. Da var det
at F. K., som ikke vilde standse paa Halvveien, kjøbte en Plads (ved
Skullerud-Søen) for 75 Spd. foruden Udgifterne ved Skjøde og
Skyldsætning, og denne Plads overlodes Familien til Brug for en aarlig
Afgift af 5 Spd. „Det var imidlertid ikke nok med at sætte Manden paa
et Brug, uden at han havde noget at bruge med; en Ko maatte han i det
mindste have; men da man ikke altfor meget vilde sy ham Puder under
Armene, hvorimod man troede det rettest, han med Selvanstrængelse hjalp
sig saavidt muligt, fandt man ikke at burde skjænke ham denne Ko, men
man skaffede ham dertil et Laan i Hølands Sparebank, for hvilket man
garanterede.“ — „Han har nu boet i denne Stue i 2 ½ Aar, og det var mig
en Fornøielse, da jeg for en Maaneds Tid siden var iSognebud paa de
Kanter, at see hvor pent han har stelt det i sit lille, men hyggelige
Hjem. Selv er han meget taknemmelig for, hvad der er gjort for ham, og
hans Kone, som ikke var fri for, endog efterat de vare komne til
Pladsen, at streife om og betle, har aldeles ophørt dermed, efterat det
var hende betydet, at hvis hun fortsatte dermed, vilde Pladsen blive
dem frataget. Børneflokken voxer imidlertid til; men Alexander er ved
godt Mod og sørger godt for sine Børn.“ — „Jeg maa, saaledes slutter
Præsten, fremhæve Fattigkommissionens noble Forhold i denne Sag.
Forslaget dertil kom, som sagt, fra en Almuesmand i Kommissionen, der
yttrede sig ikke en Stemme derimod, og det er glædeligt at se,
hvorledes Fattigkommissionens Medlemmer, der nu ere andre end de, som
vare med i Begyndelsen, fremdeles ere omhyggelige for Alexander Bodin
og Familie.“

42. (96—97). Alten-Talvik. Peter Eliassen Bugten. [[** sic punktum, vel
feil]] med Kone Anne Sophie Hansdatter, den voxne Søn Lars og 6 yngre
Børn.

„At den hele Familie bærer Præg af de saakaldte Taterfolk, er vist, da
de alle have ret sort Haar, sortbrune Øine og sortgul Hudfarve. Af
Haandtering er Manden Hesteskjærer, Kobberflikker, Grydeflikker og
Skebinder, og tildels har han drevet lidt paa Søen“ — saaledes heder
det i en Skrivelse Februar 1856, hvori et af Fattigkommissionens
Medlemmer udførlig fremstiller Familiens Omstændigheder, og af samme
Skrivelse samt af Sognepræsten, Provst Wetlesens Andragende hidsættes
endvidere følgende Uddrag: Manden, kjendt under Navnet Svart-Peter, i
1856 52 Aar gammel, født af omstreifende Forældre,Faderen er maaske en
Elias Eliassen, hvem jeg i mange Pas-Protokoller har seet nævne som en
omstreifende Hesteskjærer i over 80 Aars Alder. Efter Pas-Signalementet
var denne Gamle ogsaa sorthaaret og sortøiet. har selv streifet om sin
meste Tid og det ikke alene hele Norge over, inde i Landet og langs
Kysten, fra Varanger-Bunden tilLister, men ogsaa i Sverige; ja, han
siger selv, at han et Par Gange er kommet over Skaane lige til Danmark.
Nu har han dog holdt sig i Rolighed i Alten-Talvik saa længe, at han
har vundet Hjemstavn her. Aarsagen til denne Stilstand skal mest have
været den, at det faldt saa besværligt at reise, medens han havde saa
mange smaa Børn; af de 7 Børn var nemlig det mindste i 1856 kun 5
Maaneder. Manden er konfirmeret paa Tugthuset, levede i Konkubinat
endnu ved Ankomsten til Alten, blev tiltalt og straffet derfor og lod
sig saa ægtevie til sin mangeaarige Ledsagerske Anne Sophie (nu 48 Aar,
af omstreifende Forældre Hans Petter og Lorentze Fredriksdatter, sml.
F. F. No. 680, 681 og 686).

I 1856 var Familiens Tilstand saadan, at den f. Ex. boede i en Stue,
som af Barmhjertighed var dem overladt, og „som neppe er 8 Fod i
Firkant.“ Familien har dog boet paa flere forskjellige Steder i
Præstegjældet; et af disse Steder har vel været ved en Bugt af Søen og
heddetBugten, saa Familien deraf kan have faaet sit for Omstreifere
usædvanlige Navn. Den ældste Søn Lars, 23 Aar gammel og med ret gode
Evner, var. endnu ukonfirmeret ja efter Præstens Beretning saa
uvidende, at han ikke kunde stave og ikke havde lært Udenad mere af
Katechismen end Fadervor og det første Bud; men han foer tilsøs og
skulde hjælpe med til Familiens Ernæring, og derfor vilde han ikke høre
tale om at gaa i Skole. De øvrige Børn voxte op ligedan, uden Skolegang
og Undervisning. Forblev Familien boende her paa denne Vis, saa det ud
til, at der kunde blive flere Fantefamilier af den ene; men det kunde
ogsaa tænkes, at Familien vilde begynde paa sit Reiseliv igjen, naar de
mindste Børn vare blevne lidt større.

Efter flere Forhandlinger blev Fattigkommissionen omsider saaledes enig
med Familien selv og med Departementet: Familien skulde forblive i Ro
og holde Børnene til Skole, og den 23aarige Lars skulde lade sig
undervise i Børnelærdommen; af Fantefondet skulde der udredes 50 Spd.
aarlig i 3 til 4 Aar for at skaffe Familien fast Bolig (om mulig med
nogen Jordvei, til en Ko eller saa), fremdeles 40 Spd. aarlig i 2 Aar
for at forsørge Lars, indtil han var bleven tilstrækkelig underviist,
og derhos yde Forældrene nogen Erstatning for den Hjælp, de ellers
havde ventet af den samme Søn; endelig skulde Fattigvæsnet i
Alten-Talvik bekoste de to næstældste Børn (15 og 13 Aar) udsatte til
Opfostring og Opdragelse samt yderligere tilskyde, hvad der maatte vise
sig fornødent for at redde Familien ud af Fantelivet — en Forpligtelse,
hvorved dette allerede før meget betyngede Fattig-Distrikt antoges at
ville faa en Udgift af 30—40 Spd. aarlig indtil videre.

Alt dette blev endelig vedtaget i Vinteren 1856—57. I Sommeren 1858
blev Lars konfirmeret og tog derefter Tjeneste for Kost og Løn. For
Peter Eliassen selv blev der indkjøbt Jordvei med Huse paa Elvebakken.
I Indberetningen ved Udgangen af 1858 siger Sognepræsten, at Familien
lever sømmeligt og roligt, og at Børnene saa vidt muligt holdes i
Skole. Vel kunde Manden endnu ikke ernære sig og Familie med eget
Arbeide; men man haabede, at Familien med Tiden skulde arbeide sig op
til en uafhængigere Stilling.43. (98). Tønsæt. Karen Halvorsdatter med
2 Børn (Tvillinger).

Karen er Datter af omvandrende Pige Ingeborg Torgersdatter, Faderen,
Halvor Pedersen Gammelgaarden fra Storelvdalen, som ikke var af
Omstreiferfolket, blev siden gift og bosat Mand i Maalselvdalen i
Tromsø Stift. Fra spædeste Varndom [[** ser ut til å være sic, = Ba-]]
fulgte Karen med Moderen; dog vare de ikke længe alene, saasom Moderen
gav sig i Lag med en omstreifende Feier fra Vang paa Hedemarken ved
Navn Jens Madsen og fik Børn med ham. I 1849 sad Moderen arresteret paa
Tønsæt, tiltalt og straffet for dette sit ulovlige Samlevnet (senere om
hende under No. 44). Efter denne Tid lader det til, atKaren, som nu var
bleven stor, for en Del vandrede om paa egen Haand indtil Høsten 1853,
fra hvilken Tid hun i et Par Aar (ikke længe nok til at erhverve
Hjemstavns-Ret i Præstegjeldet) tjente paa flere Steder i Rendalen,
Nabobygd til Tønsæt. Men her avlede hun Tvillingbørn med en fattig
Arbeidskarl Andreas Andersen, og saavidt det kan skjønnes, kom hun nu
igjen paa Vandringen. Ved Slutningen af 1856 kom hun endelig med sine
nu aarsgamle Børn samt i Følge med sin fremdeles omvankende Moder til
Tønsæt og henvendte sig til Sognepræsten, Provst Müller, med Bøn om
hans Hjælp til at komme i en bedre Tilstand; thi hun var, skjønt 23 Aar
gammel, ikke konfirmeret og kunde ikke læse heller.

Efter Provstens Forestilling til Departementet blev ogsaa Sagen ordnet
saa, at Karen med Børnene blev indlogeret i et godt Hus (hos en af
Præstens Medhjælpere). Dette tog sin Begyndelse i Mai 1857, Betalingen
skulde være 4 Spd. maanedlig, og hertil skulde først og fremst
almindeligt Opfostringsbidrag afkræves Børnenes Fader, men Resten
skulde udredes af Fantefondet. — Kravet paa Opfostringsbidraget faldt
dog siden bort paa Forslag af Provsten, som havde talt med Barnefaderen
og fundet, at han var en ordentlig og flink, men fattig Arbeidskarl,
som aldrig havde streifet om, og som var fast bestemt paa at ægte
Pigen, saasnart hun var bleven konfirmeret: [[** vel sic : = ;?]]
skulde nu det Offentlige paa Pigens Vegne med Tvang inddrive
Opfostringsbidraget, saa kunde det føre til, at han slog Giftermaalet
af Tanke, og da vilde Moderens og Børnenes Stilling blive vanskeligere.

Pigen røbede gode Evner, viste Lærvillighed og opførte sig i det Hele
vel. Og i Skrivelse af 23 Octbr. i førnævnte Aar 1857 anfører Provsten:
„Jeg har efter Tid og Evner forberedt hende til Konfirmation, og om hun
end ikke kan læse i Bog, tror jeg dog, at hun besidder saa mange og
klareChristendoms-Kundskaber, som mange ikke besidde, der til Nødtørft
kunne læse, og derfor tog jeg ikke i Betænkning at konfirmere hende den
18de d. M. og lade hende den 19de søge Herrens Nadver. Den 21de var den
Andreas Andersen, som hun har avlet sine Tvillingbørn med, hos mig og
forlangte Lysning til Ægteskab og Bryllup til den 13de November.“ Af
samme Skrivelse sees det ogsaa, at Karlen efter Evne og godvillig havde
skaffet Klæder til Børnene og Moderen. Uagtet den tilsagte
Understøttelse egentlig skulde være endt nu med Pigens Konfirmation,
lod Provsten hende dog tilligemed Børnene forblive i det tingede Logis
indtil Bryllupsdagen, for at de ikke skulde flytte sammen, før de vare
gifte Folk. Med Hensyn til Familiens fremtidige Skjæbne anfører
Provsten, at han har seet Brev fra Brudens ovenfor omtalte Fader i
Maalselvdalen, hvori denne tilbyder sin uægte Datters tilkommende Mand,
hin Andreas, at overlade ham sin lille Gaard paa billige Vilkaar,
saasom han selv var gammel Enkemand og uden voxne Børn; og efter dette
Tilbud vilde de unge Folk ogsaa reise til Maalselvdalen næste Vaar,
saafremt det var muligt for dem at faa samle sig Reise-Penge nok. — Den
hele Udgift for Fantefondet. 25 Spd.

44. (125). Tønsæt. Skorstensfeier Jens Madsens ogIngeborg
Torgersdatters Børn Marie og Oline.

Dette Forældre-Par er allerede omtalt under No. 43, i Anledning af
Ingeborgs Datter af en tidligere Forbindelse,Karen. Ved den Tid da
denne Karen ved Provst Müllers Omhu blev konfirmeret, kom ogsaa hint nu
ægteviede Par og bad Provsten om at antage sig de nævnte Pigebørn Marie
ogOline (hin 14, denne 10 ½ Aar gammel), at de maatte faa en christelig
Opdragelse. Provsten frembar denne Bøn for Departementet, og Amtmanden
anbefalede Andragendet ved navnlig at tilraade, at der i dette Tilfælde
ikke skulde tages noget Hensyn til, at Faderen rigtignok havde
Hjemstavns-Ret (i Vang paa Hedemarken), han havde nemlig i mange Aar
flakket omkring, borte fra Hjembygden.

Det var at forudse, at det vilde blive et tungt Arbeide at have disse
Børn til Pleie og Opdragelse, især den ældste, som led af
Slag-Tilfælde. Men det lykkedes dog at faa dem anbragte hos to brave
Familier. Det var i Vaaren 1858.

Ved Udgangen af s. A. indberetter Provsten Følgende:Maries Helbred
noget bedre; stadigt Skolebesøg og nogen Fremgang; men de ved Fanter i
Almindelighed vedhængende Laster eller Unoder ville fremdeles bestandig
bryde ud ved den mindste Anledning, saa der maa vaages over hendes
Opførsel med stor Omhu; dogspores vistnok nogen Forbedring. Men, det er
desværre uvist, om Pleiforældrene [[** sic = Pleie-]] ville beholde
hende et Aar til, da Møien er stor. Hendes Kundskaber vilde maaske
ligesom Alderen tillade, at hun blev konfirmeret til Sommeren 1859; men
Provsten anser det for raadeligst, at der udsættes dermed, hvis der
ikke forinden viser sig nogen ret Hjertes-Forandring. Søsteren Oline
lader til at være af en naturlig bedre Sindsbeskaffenhed, og man synes
tydelig at spore hos hende nogen Fremgang i det Gode. Baade i aandelig
og legemlig Henseende have begge det saa godt som muligt hos deres
Pleieforældre, Gaardbruger Erik Oldertrøen og Medhjælper Simen
Kalbækken; Betalingen er 20 Spd. Aaret for hver.

45. (99—101). Haaland. Ole Peter og Ambrosius Ambrosiussønner, samt
Halvbroderen Halvor Olsen.

Paa Begjæring af Faderen samt i Henhold til de nylig kundgjorte
Bestemmelser om Fantefondet antog Haalands Fattigkommission sig disse
Børn ved at udsætte dem hos paalidelige Familier, i November 1855. Men
først i Marts 1857 kunde Fattigkommissionen faa Departementets bestemte
Tilsagn om Udgifternes Godtgjørelse; der var nemlig Formodning om, at
Faderen maaske havde erhvervet Hjemstavn i eller ved Grimstad, og dette
Spørgsmaal maatte først afgjøres. Undersøgelsen blev saa meget
vanskeligere, som Forældrene imidlertid fortsatte sine Vandringer og
ikke vare at finde. Ud paa Sommeren 1856 kom dog Faderen uventet
tilbage til Haaland, og paa Sognepræsten, Provst Bøckmanns, Opfordring
gik han til Egersund og fremstillede sig der for Sorenskriveren for
under Forhør at afgive de fornødne Forklaringer. Af de derved og paa
andre Maader erhvervede mange Oplysninger kan følgende Uddrag gjøres:

Ambrosius Olsen, i 1855 39 Aar gammel er født iHjertdal, hvor
Forældrene, som maaske ikke oprindelig vare af Fante-Æt, engang skulle
have havt et Pladsbrug; men de forarmedes og kom paa Vandring og Sønnen
med dem. Da denne var bleven ældre, foer han paa egen Haand og holdt
sig en Tid som Arbeidskarl i og ved Grimstad, uden dog at vinde
Hjemstavns-Ret. Mest streifede han dog om som Blikkenslager, i Strøget
mellem Christiansand og Stavanger. Det er ogsaa et Fante-Mærke ved ham,
at han er konfirmeret paa Tugthuset (Christiansand). Siden 1848 har han
vandret i Følge med Anne Oline Halvorsdatter.

Denne Kvinde er den unaturlige Moder, som, efter hvad der er berettet
under No. 17, havde forladt et spædt Barn, som hun havde i tidligere
Forbindelse med en Ole Jansen, saa etPar barmhjærtige Bondefolk i
Gjesdal fandt sig bevægede til at antage sig det. Efter den Tid, altsaa
som voxent Menneske, i 1846, blev hun døbt i Christiansands Tugthus. Nu
i 1855 var hun 35 Aar gammel Anne Oline er Søster til den Andreas
Halvorsen, som er omtalt under No. 36; om Forældrene se No. 76..

Ambrosius og Anne Oline sloge sig, som sagt, sammen og levede som
Ægtefolk, men uden Ægteskab. 3 Gange bleve de straffede herfor. Endelig
i 1854 bleve de ægteviede og det ved Provst Bøckmann i Haaland. Frugten
af denne Forbindelse var de to ovennævnte Børn Ole Peter og Ambrosius;
det tredie ovennævnte Barn var Moderens fra hendes tidligere
Forbindelse, og det fulgte Moderen.

Bekjendtskabet med Haaland skriver sig fra et her begaaet Tyveri, som
førte til Arrest og Tugthusstraf for Forældrene i 1852, 1853 og 1854. I
den Tid havde Fattigvæsnet i Haaland maattet antage sig de tre Børn til
midlertidig Forsørgelse (mod extraordinær Erstatning af Statskassen).
Løsslupne af Tugthuset kom Forældrene tilbage; da var det nok at de
bleve ægteviede, og derefter fortsatte de sine Streiferier, medtagende
Børnene.

Men i Slutningen af 1855, efter Kundgjørelsen om Fantefondet, kom de
atter hid og fik, som anført, Børnene antagne til varig Forsørgelse.
Selv holdt de fremdeles paa med Vandringen, endnu medhavende et yngre
Barn Ole Andreas, født efter Ægtevielsen.

De nu for anden Gang i Haaland optagne Børn vare naturligvis kjendte
her før, og de kom endogsaa til at være hos deres forrige
Pleieforældre, tre Gaardbruger-Familier.

Halvor Olsen, Halvbroderen, var 15 Aar nu. Han artede sig slet, og
trods al Omhu med ham fra Pleieforældrenes Side rømte han efter et
halvt Aar Forløb Siden optræder han i Homedal, se Sagen No. 64, b..

De to andre Gutter ere derimod fremdeles i Haaland. Af Sognepræstens
sidste Aarsberetning, ved Udgangen af 1858, hidsættes:

Ole Peter, som ved Optagelsen i 1855 var 7 Aar, er lydig og sine
Pleieforældre inderlig hengiven, men han er derhos et paa Sjel og
Legeme yderst skrøbeligt Barn, med svag Helbred og overmaade ringe
Evner, saa der kun er lidet Haab om, at Forsørgelsen her vil lede til
noget glædeligt Resultat. „Men Resultatet blive nu, som det vil, saa er
det vist, at netop disse sørgelige Omstændigheder indtrængende tale
for, at det stakkels

Barn fremdeles maa forblive under Forsørgelse af de Mennesker (Elling
Vareberget), som hidtil med Kjærlighed og Samvittighedsfuldhed have
antaget sig det, og som fremdeles indtil videre mod den fastsatte
Betaling, I6 Spd. aarlig, ere villige til at beholde det.“

Ambrosius, ved Optagelsen 5 Aar gammel, er en kvik og livlig Dreng, der
gjør god Fremgang i Skolen og tegner sig godt under den gode Pleie, han
nyder i sit Fosterhjem (hosJon Møglebustad, for 14 Spd. aarlig).

46. (103 og 133). 1) Christian Fredriksen med 2) Konkubine Lovise Glad
(„Loa“), 3) deres femaarige Datterdatter Anne Marie Nilsdatter
(Moderen, som ogsaa hed Anne Marie, streifede om paa en anden Kant), 4)
de Gamles yngre Datter Caroline og 5), hendes ikke endnu aarsgamle Barn
Alexander Magnus Benjaminsen (sml. F. F. No. 694—697Christian
Fredriksen selv har jeg omtalt i min Beretning om Fantefolket, Side 85.
Han sad i 1847 paa Tugthuset i Christiania for Konkubinat og for at
forberedes til Konfirmation eller — som det siden viste sig — til Daab.
Ved samme Tid vare Børnene Anne Marie og Caroline, dengang vel omtrent
15 og 8 Aar gamle, indtagne paa Rednings-Anstalten; de vare her, da den
af GrossererTofte skjænkede Bygning for Anstalten blev højtidelig
indviet, og ved den Leilighed vare disse Børn med deres sorte Haar og
mørke Hud Gjenstand for Forsamlingens undrende og deltagende
Opmærksomhed. Men den ældste af Pigerne rømte, uden endnu at være
konfirmeret; den yngste, Caroline, vakte godt Haab, blev konfirmeret og
kom derefter i Tjeneste i Christiania; men saa rømte hun ogsaa.
Upaatvivlelig vare begge paavirkede af Moderen. Denne Kvinde blev ogsaa
i sin Tid døbt som voxent Menneske, under Ophold i Trondhjems Tugthus.
Jeg har forsøgt at give hendes Signalement i nys anførte Skrift Side
155. Og som Børnene skuffede Opdragelses-Anstaltens Haab, saaledes har
jeg heller ikke sporet, at Mandens Undervisning og Daab frugtede noget;
strax efter Løsladelsen fortsatte han sit tidligere Vandreliv med sin
Kvinde, i det Konkubinat, som dog baade han og hun nys havde været
straffede for. Og de ere fremdeles ikke ægteviede. Der er neppe nogen
Fantefamilie i Landet, som har streifet saa rastløs omkring som denne
og gjort sig saaledes bemærket i de fleste Egne. Navnlig mener jeg, at
i „Loas“ Forslagenhed ere alle Taternes Mysterier gjemte. Det sees
ogsaa, at Familien var vel kjendt, men ilde anseet i Elverum, saa
Folket her nødig vilde vide af dens Bosættelse i Bygden. Det kan jeg
ogsaa forstaa, at der skal stor Taalmodighed og Overbærenhed til for at
stelle med disse Folk og vinde dem for et ordentligt og stadigt Liv. En
vanskeligere Prøve paa dette eiendommelige Redningsarbeide gives neppe.
Men derfor dobbelt glædeligt, om det dog maatte lykkes! Det skulde
bestyrke os i Haabet om, at med Guds Hjælp det hele nuværende Fantefolk
skal vorde indsamlet.).Dette mærkelige Fantefølge, eller mere bestemt:
denne ægte Tater-Familie kom i Juni 1856 til Elverum og blev af
FogdenPaus anviist at søge Fattigkommissionens Medvirkning for at
erholde Hjælp af Fantefondet til Bosættelse. Allerede i sin første
Indberetning, i Begyndelsen af August, yttrer Fattigkommissionens
Ordfører, Sognepræsten, at naar han skulde slutte fra det Arbeide, som
denne Families Forsørgelse nu i en Maaneds Tid havde krævet, saa maatte
han grue for Fremtiden. Tingen var, at Ingen vilde overlade Hus til
Leie for Familien, saasom Alle havde en vis Frygt for at bo ikke alene
under Tag med disse Folk, men og i deres Nærhed. Fattigkommissionen
havde givet Familien en Seddel, hvormed den selv gik omkring for at
søge sig Husly, men forgjæves. Kun Fogden lovede at overlade et
Jordstykke til Tomt; men der vilde baade Penge og Tid til at faa det
bebygget.

Departementets Svar paa Indberetningen herom var et foreløbigt Tilsagn
om det Fornødne til Familiens Bosættelse, navnlig hvis Hus kunde
erholdes leiet paa rimelige Vilkaar, saa man slap at bygge.

Imidlertid fortsatte Familien hint husvilde Vandreliv indenElverums
Grændser indtil langt ud paa Høsten. Det endte med, at
Fattigkommissionen i Møde 11te November erklærede, at den ikke kunde
skaffe den Husvære, saasom Almuen havde viist sig aldeles uvillig til
at give disse Folk Tilhold noget Sted, samt at der af denne Grund tkke
var Andet for end „at lade dem fare og overlade dem at forsørge sig
selv.“ Det blev ogsaa besluttet at meddele Familien en skriftlig
Erklæring herom, at det kunde sees, „at det ikke var med deres gode
Villie, at de nu igjen tog ud paa Vandrestien.“ Men med denne Erklæring
gik de to Gamle til Amtmanden, til hvem Fogden havde medgivet dem en
anbefalende Skrivelse, og Amtmanden gav Politiet Ordre til, at hvis
ikke Fattigkommissionen atter vilde tage sig af Familien, saa skulde
Politiet (Fogden Paus) skaffe den Husly og fornøden Underholdning, men
mod Erstatning af Elverums Fattigvæsen og med Forbehold af Ansvar for
Fattigkommissionen, hvis Pligt det ifølge Fattigloven (§ 16) maatte
ansees at være at tage sig af saadanne aabenbart trængende Folk som
disse og yde dem al fornøden Forpleining, ganske som Bygdens egne
Fattige, og uanseet at de ikke vare hjemstavnsberettigede.

Da Fattigkommissionen fremdeles erklærede sig ude af Stand til at
skaffe Husvære (20de November), saa besørgede Fogden leiet varmt Hus
for Familien, færdigt til at tilflyttes strax, for en Betaling regnet
efter 10 Spd. aarlig (27de November).

Her blev da Familien boende. Fattigkommissionen tilstodden foreløbig et
vist Beløb af Madvarer og Penge (maanedlig 3 Vog Mel, 1 B℔ Sild og 3
Spd. — tilsammen beregnet til omtrent 90 Spd. for Aaret, foruden hin
Husleie) — en Understøttelse, som Fattigkommissionen selv ansaa for saa
liden, at det vilde komme an paa, om Familien ogsaa kunde erhverve
noget selv. — Departementet fandt sig ogsaa efter Omstændighederne
beføiet til at give sit Samtykke til, at disse Foranstaltninger paa
Fantefondets Regning fortsattes forsøgsvis i et Aar eller til Udløbet
af 1857, men fandt ogsaa, at Vedkommende udtrykkelig burde gjøres
opmærksomme paa, at det vilde bero paa deres Forhold og egen
Stræbsomhed, om videre Understøttelse kunde blive at tilstaa navnlig
Følgets voxne Medlemmer; dette vilde da i sin Tid blive at afgjøre
efter Oplysninger og Forslag fra Fattigkommissionen.

Efter Udløbet af det første Halvaar befandtes det, at det ikke gik godt
paa den Maade, hvorpaa Familien var indlogeret i samme Værelse som
Husets egentlige Beboere. For nu at ordne Sagen bedre kjøbte Foged Paus
for egen Regning et Hus med et indegjærdet Jordstykke omkring og Adgang
til Raskeved i Skoven, (det Hele kostede 42 Spd. 69 ß; deri iberegnet
Udgifter for Skjøde og Skyldsætning samt Kakkelovn m. m.), og denne
Eiendom tilbød han Fattigkommissionen eller Departementet enten til
Leie for 6 Spd. aarlig eller til Kjøb for hint Beløb, og man valgte at
leie den. Her har Familien boet siden.

I Foraaret 1857 begav Datteren Caroline sig — trods nys forudgaaen
Advarsel af Sognepræsten — sig ud paa Fantestien igjen, medtagende sit
lille Barn og i Følge med dettes Fader, en Svenske ved Navn Forsell,
der netop var kommen ud af en Straffe-Anstalt Denne Forsell skal være
samme Person som den Benjamin Jakobsen, som omhandles under No. 36..

Efter Carolines Bortreise skeede en forholdsmæssig Afkortning i det
maanedlige Bidrag for de Gjenværende.

I Høsten 1857 yttrede Sognepræsten i en Indberetning om de to Gamles
Forhold, at det efter Omstændighederne i det Hele maatte kaldes
taaleligt: Rigtignok havde Manden nogle Gange viist sig drukken,
navnlig i yderlig Grad i Markedsugen (Grundset Marked); ved denne
Leilighed havde han ogsaa rapset, noget, han senere blev straffet med
Vand og Brød for; rigtignok saaes ogsaa hans Fruentimmer noget
beskjænkede paa Markedet; fremdeles havde Forholdet mellem de Gamle og
Datteren samt alle disses Forhold mod de Folk, som de i Førstningen
logerede hos, just ikke været det bedste. „Men ellers har jeg ikke
erfaret noget Uskikkeligt om dem, ligesom der jo heller ikke af
saadanne Folk kan ventes Meget.

Vedkommende Tilsynsmand har nylig indberettet, at de to Gamle i senere
Tid have opført sig nogenlunde godt, saa at deres Naboer Intet have at
klage over dem, — at Manden har arbeidet flittigt dels med at indrette
sig i den sidste Bolig, dels med at forfærdige Kamme, Kniveskafter og
Adskilligt af Messing samt Vidie-Kurve, med hvilket Sidste Lovise ogsaa
er ham behjælpelig ligesom hun især gaar omkring for at afhænde det
Tilvirkede, samt at de have lagt sig til Indbo for 10 å 12 Spd. — — Jeg
kan forsikkre, at navnlig Christian Fredrik inderlig ønsker at forblive
i Ro paa det nærværende Sted.“ Efter denne Fremstilling henstilledes
det til Departementet at afgjøre, hvorvidt Familien (de to Gamle og
Datter-Datteren Anne Marie) ogsaa skulde nyde Understøttelse for det
kommende Aar, hvilket af Departementet blev vedtaget. Ved samme
Leilighed overlod Departementet ogsaa til Fattigkommissionen efter
dennes eget Raad at søge Barnet Anne Marie anbragt hos en
Foster-Familie eller i Rednings-Anstalten, ligesom der blev lovet
Godtgjørelse for en Skolemester som Præsten maatte antage til at
gjennemgaa Katechismen med de Gamle; disse havde nemlig begjært at
stedes til Guds Bord, og hertil havde Præsten fundet dem aldeles
uberedte navnlig ogsaa formedelst deres Uvidenhed i den christelige
Børnelærdom.

Men formedelst Omstændigheder, som siden indtraf, saa det i lang Tid ud
til, at den Plan, der saaledes var lagt for de Gamle, skulde blive
afbrudt.

I Vaaren 1858 kom nemlig Datteren Caroline tilbage til Forældrene. Hun
havde været borte ikke fuldt et Aar, og foruden sit ældre Barn havde
hun nu med sig et, som var kun 6 Uger gammelt, og som var Frugten af
hendes lastefulde Forbindelse med den Person, hun var strøget afsted
med. Denne Person (Forsell) var dog ikke med; det hed, at han var
bleven arresteret paa Gjennemreise i Christiania; han skulde desuden i
den senere Tid have været saa slem mod Caroline, at hun ikke længere
vilde følge ham Det Eneste, man i Elverum havde hørt om Carolines Færd
og Skjæbner under hendes Fraværelse, var, at hun i Løbet af Vinteren
var under Tiltale for Konkubinat i Thelemarken; herfra blev nemlig i
den Anledning skrevet til Præsten efter Oplysninger om hende.. — Strax
efter hendes Hjemkomst gik Faderen, Christian Fredriksen, med hende til
Fattigkommissionens Ordfører og begjærede fornyet Understøttelse for
hende. Denne blev nægtet paa Grund af, at hun havde handlet lige imod
Præstens Advarsel, da han kort før hendes Undvigelse havde sagt hende,
at hun ved atter at begive sig paa Vandring ikke maattevente mere at
nyde Godt af den offentlige Understøttelse. Nu henvendte de sig til
Fogden, og ved hans Mellemkomst fandt Fattigkommissionen sig nødsaget
til at yde det Fornødne til Afhjælpelsen af den aabenbare Trang,
ialfald midlertidig og mod Erstatning af Statskassen. Og i Skrivelse af
7de Mai overgav Fattigkommissionen det til Departementets Afgjørelse,
hvorvidt denne Understøttelse skulde vare ved. „Hendes Forhold — hedder
det i denne ved Fattigkommissionens Ordfører udfærdigede Skrivelse — er
saa meget mere lastværdigt, som hun paa Rednings-Anstalten har nydt en
Opdragelse og Undervisning, der berettiger til større Fordringer baade
med Hensyn til Erkjendelsen af det Rette og til hendes Vandel og
Virksomhed. Hun har saaledes lært Skræddersøm og kan heller ikke være
fremmed for huslige Sysler, da hun som konfirmeret har tjent nogen Tid
hos en god Familie i Christiania. Til Markarbeide er hun ligesaa uvant
som uvillig. Men ligesom jeg ikke tror, at hun nogensinde, uagtet min
Opfordring, har tilbudet sig til nogetsomhelst Arbeide for Andre,
saaledes er det Fattigkommissionens Formening, at Folk heller ikke
vilde betro hende noget Arbeide. Sidstnævnte Vanskelighed kan alene
efterhaanden ventes hævet, naar hun nemlig i Bygden blev bekjendt fra
en fordelagtigere Side end hidtil. Men skal dette ske, da maa der
gribes til strængere Forholdsregler end hidtil baade med hende og den
øvrige Familie, saa at navnlig Ingen ustraffet skal kunne gjøre, hvad
Caroline ifjor foretog sig, om hun ellers for denne Gang skal blive fri
for videre Tiltale.“

For at forklare, hvad Fattigkommissionens Mening var med dens Tale og
Forslag om strængere Forholdsregler, er det nødvendigt at gaa noget
tilbage i Tiden.

Samtidig med at Familien ved Politiets Medvirkning blev bosat i
Elverum, i Slutningen af 1856, blev den sat under Politiets specielle
Opsigt, og det ved Fogdens Paalæg til Lensmanden om at have nøie
Indseende ved dens Forhold, navnlig om den gjorde sig skyldig i Betleri
eller anden Lovovertrædelse. Noget senere, i Januar 1857, gav Fogden
Christian Fredriksen og hans Ledsagerske en skriftlig Tilladelse til at
reise om i Nabobygderne for at sælge sine Knivskafter, Kurve o. s. v.
Men i April samme Aar skrev Fattigkommissionen til Fogden om, at denne
Reise-Tilladelse burde indskrænkes til at gjælde Manden alene og helst
kun inden Elverums Grændser, at det udtrykkelig burde udtales i
Tilladelsen, at Fruentimmerne ligesaalidt inden- som udenbygds maatte
enten følge ham eller i særskilt Følge vandre omkring, saasom de skulde
være hjemme og sysle med Fruentimmer-Arbeide, fremdeles at Manden paa
sine Vandringer ikke havde Lov til — hvad han pleiede — at føre Gevær
og Hundmed sig. Endelig mente Kommissionen, at den saaledes
indskrænkede Reise-Tilladelse med de i samme anførte Paalæg (herunder
ogsaa udtrykkeligt Forbud mod alt Betleri) burde af Fogden besørges
bekjendtgjort ved Læsning fra Kirkebakkerne og ved Opslag paa passende
Steder i de Præstegjelde, som Reise-Tilladelsen maatte blive udstrakt
til.

Da Sognepræsten som Fattigkommissionens Ordfører i Høsten 1857 afgav
den ovenfor meddelte ret gunstige Beretning om Christian Fredriksens
Forhold, stod han i den Formening, at Politiet havde iagttaget disse
Fattigkommissionens Forlangender. Men senere var det bragt i Erfaring,
at Christian fremdeles af og til reiste om baade uden- og indenbygds og
med sin hele Familie samt medhavende Hund og Gevær, og det saaledes, at
de oftere i Ugevis vare borte fra Hjemmet. Det lod altsaa til, at
Politiet dog ikke havde gaaet ind paa Fattigkommissionens Forlangende.

Men nu i 1858, da Carolines Hjemkomst fremkaldte fornyede Overveielser
om den hele Families Stilling, forlangte Fattigkommissionen Fogdens
Erklæring om, hvorvidt han havde efterkommet hin Forestilling om
Indskrænkning i Familiens Reise-Tilladelse. Svaret var, at Politiet i
den Anledning havde foretaget, hvad det ansaa for lovligt og passende.
Samtidig hermed oplyste Fogden for Fattigkommissionens at han baade
efter Lensmandens Erklæring og efter egen personlig Erfaring (Fogden
havde besøgt Familien i deres Hus og forhørt sig om deres Opførsel hos
de Omkringboende) ikke havde Grund til at tro andet, end at de opførte
sig skikkeligt — paa nær den før omtalte Forseelse ved Grundset Marked.

Nu var det, at Fattigkommissionen fremstillede den tilbagekomne
Carolines Sag for Departementet og i Forbindelse hermed udtalte som sin
Forventning, at dersom Departementet fremdeles vilde have hende
forsørget ved Elverums Fattigkommission, saa maatte det bevirke Paalæg
for Politiet om at bistaa Fattigkommissionen, navnlig saaledes som
denne havde tænkt sig det med Hensyn til Indskrænkning i
Reise-Tilladelsen.

Paa Foranledning af Amtmanden afgav Fogden i denne Anledning udførlig
Forklaring. Den offentlige Understøttelse for Familien, heder det her,
var utilstrækkelig; Manden maatte arbeide og reise om for at faa solgt
de Ting, han forfærdigede. Fogdens skriftlige Reise-Tilladelse gjaldt
ikke alene Manden, men ogsaa Kvinden, saasom de afvexlende kunde være
nødsagede til at tage ud. Selv om de til sine Tider fulgtes ad, fandt
Fogden deri intet Galt, naar de ikke foretog sig noget Lovstridigt. Da
Fogden havde modtaget Fattigkommissionens Forestilling om

Indskrænkning i Familiens Frihed, havde han gjentaget sit Paalæg til
Lensmanden om specielt Opsyn med dens Forhold og anmodet ham om at
afgive terminvis Indberetning. Mundtlig tilholdt Fogden Christian
Fredriksen at skille sig ved Hunden som overflødig og upassende for en
Mand i hans Stilling; ligesaa foreholdt Fogden ham det Unødvendige i at
tage Gevær med sig paa sine Vandringer; endelig gjorde Fogden ham
bekjendt med, at Fattigkommissionen ønskede, at hans Kvinde og Datter
og de smaa Børn skulde være hjemme. At gjøre noget Videre ved dette,
efter Fattigkommissionens Forlangende, fandt Fogden upassende og for en
Del stridende mod den Frihed, som Loven hjemler Enhver, naar man intet
Ondt foretager. „Politiet, saaledes fortsætter Fogden, vilde paadrage
sig Daddel, naar det udenfor Lovens Grændser søgte at indskrænke Folks
Frihed, og med Hensyn til disse Mennesker i Særdeleshed vilde man
handle uklogt og arbeide mod Hensigten, om man ved altfor strænge
Forholdsregler drev dem tilbage paa Fantestien. Selv om de imellem
vandre ud af det Præstegjeld, hvor de nu have fast Bopæl, er dette
Noget, som man ikke vel kan eller bør forbyde dem. Gjøre de noget Galt,
vil det altid blive spurgt og anmeldt; thi disse Folk, som ikke yndes,
og som sees paa med skjæve Øine af Alle, staa under hele Almuens
specielle Opsyn; man tror dem onde og vil heller ikke opdage andet end
Ondt hos dem. Agtelse og Tillid er ikke nogen let Sag for dem at
erhverve, og deres Sammensmeltning med den øvrige Almue vil ikke
lettelig eller snart kunne paaregnes. Deres gamle Vandre- eller
Fanteliv har vel medført Vanskeligheder og Besværligheder for dem; men
deres Civilisation eller Optagelse i det velordnede borgerlige Samfund
er heller ikke forbunden med synderlig Opmuntring eller Glæde. De
trænge derfor høilig til at tages i Forsvar og holdes under Armene.“ Om
den tilbagevendte Caroline yttrer Fogden. „Hun er et moralsk fordærvet
Menneske. Hendes Optagelse paany i denne Kreds er derfor saare
ubehagelig baade for Præst og Almue. Ogsaa for mig var hendes
Tilbagekomst mindre end behagelig. Men hun og hendes 2 smaa Børn ere
Mennesker, som man ikke kan lade sulte ihjel.“ — Sluttelig anbefaler
Fogden Christian Fredriksen og trængende Familie til fremdeles at
erholde Understøttelse af Statskassen. „Kan det, tilføier han, ske
under et bedre Politi-Opsyn end her, ønsker Ingen dette heller end jeg,
og jeg vover endog at andrage paa, at Saadant foranstaltes, samt at
ialfald Caroline Christensdatter anbringes i en Rednings-Anstalt, og at
hendes to Børn saavelsom det 3die Barnebarn, som har været hos de
Gamle, saasnart Omstændighederne tillade des vorde anbragte i
Børne-Asyler eller paa anden Maade forat sikkre dem mod Fordærvelse;
thi hos deres Slægtninger hersteds bør de paa ingen Maade opdrages.“

Amtmandens Formening til alt dette gik ud paa, først angaaende Caroline
Christensdatter, at efter Sagens hele Stilling kunde det Offentlige
ikke vel Unddrage sig for paa ny at overtage hendes og hendes Børns
Forsørgelse (de sidste helst paa anden Maade end hidtil), dernæst
angaaende det af Fattigkommissionen begjærede Paalæg til Politiet, at
den af Fogden befulgte Fremgangsmaade maatte billiges. Denne Amtmandens
Erklæring blev ogsaa tiltraadt af Stifts-Direktionen, som desuden
tilbød sig at foranstalte det Fornødne til Børnenes Anbringelse i
Christiania Rednings-Anstalt, om Departementet maatte ønske det.

Departementets Afgjørelse (18de August) blev denne. 1) efter
Omstændighederne tilstaaes indtil videre det af Fattigkommissionen
foreløbig bevilgede Bidrag til Caroline Christiansdatter; 2)
Fattigkommissionen gjøres opmærksom paa Nødvendigheden af, at Carolines
ældste Barn samt Pigen Anne Marie søges bortsatte og unddragne de
Ældres Paavirkning, saasnart Saadant paa betryggende Maade maatte kunne
ske, og 3) Departementet formener, at der efter det Oplyste er Føie til
med Fattigkommissionen at føre Anke over den udstrakte Reisetilladelse,
der fra Politiets Side er indrømmet Christian Fredriksen med Følge, og
at saadan Indskrænkning heri bør søges udvirket, at det ialfald kun
tillades Manden alene samt uden Gevær og Hund at foretage de
Udvandringer, som fornødiges til Forhandling af hans Arbeider.

Men medens denne Sag var under Behandling hos de nævnte Autoriteter,
reistes en ny Sag, der imidlertid først indkom til Departementet, efter
at den foregaaende var afgjort. — Elverums Fattigkommission holdt Møde
7de Juli 1858, og den ene af Fattigvæsnets Tilsynsmænd efter den anden
meddelte her bestemte Oplysninger om, hvorledes Lovise og hendes
DatterCaroline nu i den allersidste Tid havde betlet, og det tildeels
hos selve Tilsynsmændene (som var nye i Ombudet og derfor ikke kjendte
af dem); naar de ikke fik alt, hvad de begjærede, havde det derhos ikke
manglet paa Grovheder og Trudsler om at hævne sig (og det, som det
formodedes, ved at paaføre Kreaturerne Ondt); Christian Fredriksen selv
havde vel ikke under disse Betlerier været med inde i Husene, men holdt
sig i Nærheden og det med Gevær og Hund; oftere havde Følget med Gevær
og Hund været paa Toure i andre Bygder, f. Ex. fra 16de til 29de April
ude i Soløer o. s. v. Efter dette besluttede Fattigkommissionen
enstemmig to Ting: først at anmelde disseKjendsgjerninger for Politiet,
som da kunde foranstalte det Fornødne med Hensyn til Angjældendes
Forseelse, dernæst at indgaa til Kirkedepartementet med Forestilling
om, at den tilstaaede Understøttelse skulde ophøre for hele Familien
ved Aarets Udgang, saasom den eneste Forsørgelse, der syntes at passe
for disse Folk, var at indsætte dem i en Tvangsarbeids-Anstalt.

Amtmanden, som forresten lod Familiens heromhandlede Forhold undersøge
og paatale paa sædvanlig Maade, yttrede dog den Formening, at man ikke
formedelst dette Tilbagefald til Omstreiferes sædvanlige Levemaade
strax burde opgive Forsøget med at binde den til Samfundet paa den
Maade, der var begyndt, hvis ikke nogen virksommere kunde findes, men
at man burde oppebie Følgerne af den Advarsel, som vilde blive given
ved Straffen og ved en skjærpet Opsigt, hvorved det kunde blive de
Angjældende indlysende, at man ved Siden af Omhuen for at virke til
deres Vel var beredt paa ikke at taale deslige Brud paa
Samfundsordenen, som nu havde fundet Sted. Forresten antyder Amtmanden,
at for Datteren Caroline vilde maaske Indsættelse paa Tvangsarbeidshus
være hensigtsmæssigere end den nuværende Forsørgelsesmaade, hvorimod
saadan Forføining syntes mindre passende før de gamle og tildels
skrøbelige Forældre. — Denne Amtmandens Betænkning blev ogsaa i det
Væsentlige tiltraadt af Stifts-Direktionen.

Departementet lod ved Skrivelse af 8de November 1858 Elverums
Fattigkommission gjøre bekjendt med de nævnte Autoriteters Betænkning,
og dermed faldt dette bort.

Af Skrivelser fra Fattigkommissionens Ordfører af 16de Decbr. 1858 og
27de Jannar 1859 hidsættes endnu følgende Oplysninger om Familiens
Forholde:

Carolines yngste Barn døde i Sommeren 1858. Om Høsten udstod hun 20 og
Moderen Lovise Glad 10 Dages Fængsel paa Vand og Brød før det nys
omtalte Betleri m. V. Da der ved den Anledning blev Spørgsmaal om at
faa de to Børn (Carolines ældste Barn og den hos de Gamle opfostrede
Datterdatter Anne Marie) bortsatte midlertidig i Nabolaget, viste det
sig, at Ingen vilde modtage dette sidste Barn, fordi hun allerede var
bekjendt for at være altfor meget „befængt med Taterudyder.“ Dette gav
endelig Anledning til, at samme Barn Anne Marie siden (i Januar 1859)
blev anbragt i Redningsanstalten Toftes Gave. Ogsaa Carolines
gjenlevende Barn,Alexandex Magnus, blev (i Decbr. 1858) udsat, og det
hos en brav og barnløs Gaardbruger-Familie, to Mil borte fra Moderens
Tilholdssted (25 Spd. aarlig). Da nu Caroline ikke længer havde sine
Børn hos sig, var der først Tale om at faahende ind i en
Tvangs-Arbeids-Anstalt, at hu derved kunde bevæges til Stræbsomhed for
siden ikke alene at forsørge sig selv, men og at erstatte noget af
Udgiften for hendes Barn. Senerehen blev det dog befundet bedst, at
hun, saalænge hun opførte sig skikkelig, forblev hos Forældrene; thi
disse, som i det sidste Aar af og til havde været syge, baade
tiltrængte og ønskede Datterens Hjælp, og denne erklærede sig ogsaa
villig til at yde samme. For det kommende Aar foreslog ellers
Fattigkommissionen lige saa stor maanedlig Understøttelse for Familien
nu, som dengang da Børnene vare hjemme. Den forholdsvis rigeligere
Understøttelse behøvedes paa Grund af de Gamles tiltagende Affældighed
samt Indskrænkningen i deres Vandre-Frihed. — Disse Forføininger bleve
ogsaa billigede af Departementet.

Indtil Udgangen af 1858 har Udgiften for Familiens Forsørgelse i
Elverum været ialt 160 Spd. 37 ß.

I Sommeren 1857 var jeg i Elverum og søgte Familien i dens Bolig.
Caroline var paa Flugten da; men jeg hørte hende meget omtale af Folk i
Nabolaget, som lod til at kjende hende nøie: hun skildredes overmaade
ufordelagtig; ondskabsfuld, sladderagtig, doven, uforligelig med
Forældrene, unaturlig ligegyldig, ja ond imod sin egen Unge, som hun
forsømte, dængte, kastede fra sig. De Gamle var jeg heller ikke saa
heldig at træffe; de vare paa Vandring med samt Hunden og Geværet, og
jeg likte ikke at høre, at de havde taget Veien opad mod en afsides
liggende Skovstrækning, sandsynligvis for at gjæste Sætrene. Jeg fik
altsaa ikke besøge mine fordums Kjendinger i det Hjem, som efter saa
mange Vanskeligheder var indrettet for dem. Men jeg saa Huset — det var
det, som Foged Paus havde kjøbt til deres Brug, — og jeg maatte
forundre mig over deres Tilstelninger med samme for de Dage, de skulde
være hjemmefra: Ikke alene at Døren var vel tillaaset, men Vinduerne
vare udtagne, og for Vindues-Aabningerne var der spigret Bord, saa ikke
engang et nysgjerrigt Blik kunde trænge ind i Stuen. Og ikke nok
hermed: ved et eget Stel havde de Gamle lagt an paa at opdage, om en
fremmed Fod under deres Fraværelse havde nærmet sig Huset: hist og her
vare nemlig Smaastene og Flise og Kviste henlagte eller opstillede paa
en egen Maade; det var mest rimeligt, at den Fremmede slet ikke vilde
lægge Mærke til dette Stel, og at derfor hans Fod vilde forstyrre det,
naar han nærmede sig til Husets Dør eller Vinduer; men da jeg
tilfeldigvis blev opmærksom derpaa, var det mig tydeligt, at de Gamle
havde indrettet det saa med Flid for, som sagt, at kunne opdage, om der
havde været Besøg ved Huset under deres Fraværelse. Det var som en
indiansk List, og jeg blev uhyggelig stemt ved denne troldomsagtige
Hemmelighedsfuldhed. — De Gamles Forhold til Naboerne var saadant, at
man ikke egentlig havde nogen Fornærmelse at klage over; men detsyntes
jeg at mærke af forskjellige Yttringer, at der stod en vis Skræk af
Huset som et Hjem for alt Mørkt og Ugudeligt, og jeg maatte virkelig
beklage de Almuefamilier i Grænden (mest Husmænd og Smaafolk), som
havde faaet disse Fremmede mellem sig.

Jeg gjør til mine nogle Ord af Foged Paus i hans ovenfor citerede
Forklaring: „Jeg indrømmer villig, at Elverum og hver anden Bygd i
Grunden er ilde tjent med en saadan Tilvæxt; men et Sted maa disse
Mennesker dog være, ligesom det efter min Anskuelse ialfald dog er
bedre saavel for Staten som de Angjældende, at de opholde sig og
understøttes paa et bestemt Sted fremfor at lade dem som hidtil vandre
om i hele Landet og i deres Afkom opelske en hel Stok dagdrivende og
moralsk fordærvede Mennesker.“ Jeg tilføier, at skal det ske, hvad jo
altid maa haabes, at saadanne Menneskers Hjerter omsider skulle aabne
sig for noget Høiere, at deres Sjele skulle lade sig fange af Guds og
Menneskers Kjærlighed, saa er det snarest at vente, naar de ere fast
bosatte.

47. (104). Helleland. Anders Johannesen.

Denne unge Omstreifer-Gut (18—19 Aar gammelAf en Præste-Attest sees, at
han er døbt i Leganger Sogn i 1838; som Forældre ere anførte Ungkarl,
Kobbersmed Johannes Fredriksen Isum af Fron i Gudbrandsdalen og Pigen
Ulrikke Henriksdatter, ligeledes af Fron.) havde 3die Februar 1857
udstaaet en for Tyveri og Betleri idømt Straf af 80 Dages Fængsel i
Arresten hos LensmandAarrestad i Jæderen og Dalernes Fogderi. Men
Lensmanden beholdt ham fremdeles hos sig; thi Gutten havde udvist en
Bekymring, som er sjelden hos saadanne Mennesker, havde øvet sig i
Læsning, ønskede at slutte med sit omvankende Liv og at blive
konfirmeret og derefter komme i ordentlig Levevei. Dette indberettede
Lensmanden til Foged Schjøtz, som han vidste før havde taget sig af
saadanne Folk, og paa Fogdens Opfordring lovede Lensmanden at beholde
Gutten for det Første mod Betaling (10 ß daglig) indtil 14de April og
siden have ham uden Betaling som Tjenestedreng 1 Aar, saaledes at han
skulde faa Tid til at læse. — Baade efter Fogdens og Amtmandens
Erklæring maatte det ansees som et Held for Gutten at være optagen i
dette Hus, hvor der sikkerlig vilde blive sørget vel for ham baade i
moralsk og legemlig Henseende, og den forlangte Erstatning samt indtil
5 Spd. til Klæder for Gutten blev lovet af Departementet.

I en Skrivelse Mai 1857 siger Fogden, at Guttens Forhold hidtil havde
været godt. Vel faldt det ham besværligt atvænne sig til Arbeide; men
han viste en Læselyst, som ikke er almindelig hos Folk af den Stand og
Alder.

Men i en senere Skrivelse maa Fogden indberette, at Gutten den 17de
Juni var gaaet sin Vei og, skjønt efterlyst, ikke havde været at finde.
Det formodedes, at han var paa Fantestien igjen. Han havde ellers vist
Lydighed og Læselyst, og det havde seet ud, som han fandt sig vel i den
nye Stilling.

Den hele Udgift blev 8 Spd. 26 ß.

I Slutningen af 1858 optræder han i Klep, med Ledsagerske og Barn, se
under Sagen No. 76, Person No. 47.

48. (105). Bamble. Johan Fredrik Jansen med Kvinde og 4 Børn.

Manden siger selv at være født 1793 i Carlskrona iSverige og
konfirmeret sammesteds, 1810. Men i en lang Række af Aar har han været
i Norge og ført et omflakkende Liv (sml. F. F. No. 257), først og
længst med en Kvinde ved Navn Lena (sml. F. F. No. 258, hvor hun siges
at være fraVasa i Finland), siden, efter hendes Død, med sin nuværende
Ledsagerske Karen Marie Villumsdatter. Da de tidlig i 1856 kom til
Bamble, havde de med sig Børnene Knud Eriksen 7 Aar, Karens Barn af en
tidligere Forbindelse, samt Anne Helene og Johan Fredrik, 5 og 2 Aar,
som vare Parrets sammenavlede Børn.

Jansen kom som sagt i Begyndelsen af 1856 til Bamle, [[** sic =
Bamble]] yttrede Ønske om at komme i ordentlig ægteskabelig Stilling og
at leve i Stadighed, og hertil bad han om Bistand. Baade Præst og
Fattigkommission imødekom ham ogsaa, og da Familien manglede Mad og
Klæder, saa navnlig de smaa Børn led Nød i den haarde Vinters Tid, saa
blev der strax ydet dem det Fornødne for Øieblikket. Derhos blev det
efter Forhandling med Departementet vedtaget, at Fattigkommissionen
fremdeles paa det offentlige Fonds Regning skulde tage sig af Familien,
som om den hørte til Bygdens egne Fattige, skaffe dem Husly og hjælpe
med Bidrag til Underholdning o. s. v., efter bedste Skjøn om, hvad
fornødent kunde være. Thi det blev anseet for rettest, at Børnene for
det Første blev hos Forældrene, saalænge de endnu vare smaa, og det var
at forudsee, at den aldrende og dertil svaghelsede Mand ikke fuldt
kunde ernære sin Hob ved sin Profession som Kurvbinder.

Til samme Tid som Fattigkommissionen paatog sig denne Omsorg, erklærede
Sognepræsten, Provst Høy, at ville skrive til Vedkommende i Sverige og
andetsteds for at faa de fornødne Attester, saa Forældrene omsider
kunde komme i lovligt Ægteskabog i Henhold hertil fandt Amtmanden Grund
til at give Udsættelse med den Tiltale for Konkubinat, som de ellers
vare hjemfaldne til.

Det var om Vaaren 1856, at disse Foranstaltninger til Familiens Vel
bleve aftalte; men endnu af Provstens Indberetning Januar 1859 sees
det, at hans Bestræbelser for at fremskaffe de fornødne Attester for
Mandens Vedkommende have været frugtesløse. Først var der skrevet til
Autoriteterne i Carlskrona, Mandens formentlige Fødested; men her
kjendte man ikke til ham. Saa blev der, efter indhentet Betænkning af
Biskoppen, indgivet Ansøgning til Kongen om Tilladelse for Manden til
at ægtevies, naar han ved Ed bekræftede, at Betingelserne for
Ægtevielse vare tilstede; men denne Ansøgning kunde ikke af
Kirke-Departementet anbefales til Indvilgelse, al den Stund der ikke
engang havdes Atttest [[** sic!]] for Mandens Daab. Nu skulde der
endelig gjøres et fornyet Forsøg paa at erholde de fornødne Bevidnelser
fra Geistligheden i Carlskrona, navnlig ved Hjælp af en Del yderligere
Forklaringer, som Manden i den allerseneste Tid havde meddelt om sine
tioligere Livs-Omstændigheder.

I al denne Tid har Familien holdt sig i Rolighed i Bamble. Den er
bleven forøget med et 4de Barn, Karl Gustav, født 1857. Manden har
syslet med at gjøre Kurve og Matter, som Kvinden har gaaet om med og
solgt i Bygden og tilliggende Strandsteder og Smaabyer. Men
Fortjenesten dermed har dog ikke paa langt nær kunnet dække Familiens
Behov. Derfor stadig Understøttelse saaledes i 1858: 10 Spd. for Husly,
4 Spd. maanedlig til Mad og desuden det Fornødne til Klæder for
Børnene. „Fattigkommissionen ser ingen Udsigt til at kunne indskrænke
de Bidrag, som hidtil ere dem tilstaaede, hvilke de antages høilig at
behøve.“ Men eftersom Børnene naa op til skolepligtig Alder, vil
Fattigkommissionen være betænkt paa at søge dem anbragte hos
paalidelige Familier eller i en Redningsanstalt. Forøvrigt siges
Familiens Forhold at være nogenlunde ordentligt, kun at Manden, naar
Anledning gives, har vanskeligt for at fornægte stt gamle Hang til
Drik. En Ulempe var det ogsaa ialfald i Begyndelsen, at andre Fanter
gjerne søgte Tilhold hos Familien.

Den hele Udgift indtil Udgangen af 1858: 188 Spd. 54 ½ ß.

49. (106). Christiansand. Anne Cathrine Fredriksdatter Krog, med 4
Børn.

23 Aar gammel, med 3 Børn, (det ældste var omtrent 7 Aar) og derhos i
frugtsommelig Tilstand — blev nævnte Kvinde i November 1855 i
Christiansand antruffen som husvild oghjælpeløs og for det Første
indsat i Raadstu-Arresten. Et Par Dage efter stilledes hun for
Politiforhør, og derved erholdt man saadan Oplysning om hendes
Livs-Omstændigheder: Født i Bergens Stift under Forældrenes Omflakken,
var hun opvoxet paa Fantestien, mest i Egnen om Stavanger, dog ogsaa
paa enkelte Toure gjennem Bergens Stift alt til Trondhjem og derfra
tilbage gjennem Christiania Stift. Faderen, Fredrik Krog er død for
nogle Aar siden; Moderen Berthe Marie Olsdatter, lever endnu, og hende
har hun været sammen med indtil den seneste Tid. Hun kunde ikke mindes
at have opholdt sig paa et Sted saa længe som en Maaned ad Gangen. Hun
var ikke konfirmeret, havde aldrig lært at læse eller faaet nogen
Religions-Undervisning; af Haandarbeide havde hun kun lært at spinde og
binde lidt. Da hun var noget over 14 Aar gammel, sluttede en ligeledes
omstreifende Gut ved Navn Ole Isaksen sig til Følget, og de to holdt
sammen i naturligt Ægteskab og fik Børnene 1) Ole, født i 1848 i
Gudbrandsdalen, 2) Fredrik, født i 1850 i Nedenæs og 3) Hans Carl født
1853 i Ryfylke; han var ogsaa Fader til det Barn, hun bar under sit
Hjerte. Men i Juli Maaned 1855 havde han forladt hende, saa hun maatte
slæbe omkring med Børnene alene, tildels i Selskab med hendes Moder.
Dagen før hendes Ankomst til Christiansand havde hun truffet ham igjen
og da seet ham i Følge med et andet Fruentimmer. — Den samme Ole
Isaksen (F. F. No. 479) er Søn af et Par Omstreiferfolk, som mest synes
at have holdt til i Stavanger-Egnen, Isak Jansen (nylig død) og Lovise
Pedersdatter (F. F. No. 492 og 493). En Broder af Ole Isaksen,
Alexander, som sad paa Christiansands Tugthus og mødte frem ved
Forhøret, stadfæstede dette og oplyste tillige, at Ole Isaksen ikke var
konfirmeret.

Politiet, som havde optaget Moderen med Børnene, overantvordede hende
til Fattigkommissionen, og denne maatte tage sig af hende, uden Hensyn
til hendes foregaaende Levnet og fremtidige Bestemmelse; thi hun var
hjælpeløs og følte selv sin Trang til Hjælp, nemlig formedelst hendes
frugtsommelige Tilstand og den forestaaende Vintertid. Hele Følget blev
altsaa først forsynet med Klæder og dernæst — dette lykkedes efter
mange Vanskeligheder — indlogeret hos en paalidelig Familie i Byen,
hvor Moderen kunde være i Ro, ialfald indtil Forløsningen var
overstaaet.

Men Fattigkommissionen indskrænkede sig dog ikke til en blot
midlertidig Forsørgelse, den søgte tillige at virke derhen, at baade
Moder og Børn kunde blive reddede fra Fantelivet. Den havde derfor søgt
en saadan Pleie-Familie for dem, som baade kunde og vilde føre Tilsyn
med deres Forhold og vænne dem tilArbeidsomhed og Stadighed. De af
Børnene som havde Alder dertil, skulde sættes i Skole eller Asyl;
Moderen skulde oplæres i de i Huset forefaldende Sysler, og desuden
skulde en Skolelærer daglig læse med hende en Time. Men Betalingen
skulde rigtignok være 60 ß daglig for Logis og 12 ß daglig tll Læreren
[[** sic, punktum mgl]] Naar Barselsengen var overstaaet, kunde der
tænkes paa at ordne Familiens Forholde paa anden Maade, hvis nemlig
Moderen maatte vise sig saadan, at man kunde overlade det til hende at
føre egen Husholdning og prøve for en Del at ernære sig og Sine ved
eget Arbeide (og med Tanke herom fik hun senerehen nogen Undervisning i
Vævning). Der var nok Tanke om ligefra Begyndelsen af at faa Familien
udsat paa Landet; men efter Fattigkommissionens Erfaring vilde
Forpleiningen neppe falde billigere paa den Maade, og for Moderens og
Børnenes Undervisning syntes det bedst at beholde dem i Byen.

Sagen blev foredraget for Departementet; men dette maatte svare
(Februar 1856), at det ikke nu kunde love at udrede dette store Beløb
af Fantefondet; det var nemlig saa tvivlsomt, om et heldigt Udfald her
kunde ventes, saasom Moderen maaske kun havde givet sig til Ro
formedelst sin midlertidige Hjælpeløshed, saa det kunde befrygtes, at
hun efter Barsel-Sengen vilde tage paa Vandringen igjen. Men i hvert
Fald kunde Fattigcommissionen [[** sic -c-!]] vente at faa Udlægget ved
den midlertidige nødvendige Forsørgelse erstattet extraordinært af
Statskassen.

I Mai 1856 fødte Moderen sit 4de Barn (Johanne Marie), og i Oktober
samme Aar blev hun konfirmeret af residerende Kapellan Sagen. Men nu
vilde hun med Diebarnet reise vestover, til Stavanger-Kanten, for, som
hun sagde, at søge Tjeneste, og hertil begjærede hun
Fattigkommisstonens Tilladelse og Understøttelse. Denne nægtedes. Hun
besindede sig da saavidt, at hun erklærede ikke at ville gjøre det
Skridt paa egen Haand; men med Bestemthed erklærede hun derhos, at i
Byen vilde hun ikke være længer, det holdt hun ikke ud.
Fattigkommissionen nænnede dog ikke at slaa Haanden af hende: hidtil
havde hun opført sig nogenlunde vel i den Familie, hun havde været
anbragt hos, og Pastor Sagen, med hvem Fattigkommissionen raadførte
sig, gav hende ret godt Skudsmaal for Flid og Tænksomhed og opmuntrede
til endnu en Stund at fortsætte Bestræbelsen for at redde hende fra
Fantelivets Last og Elendighed; det var ikke saa meget at undres over,
om hun ikke trivedes i det for hende uvante Byliv, og vel led hun af et
heftigt og lidenskabeligt Gemyt, men det havde ogsaa viist sig, at hun
let lod sig bevæge i god Retning, og naar hun kom i et stille Hus paa
Landet og behandledes med Kjærlighed og forstandig Besindighed, skulde
det maaske enddalykkes at bibringe hende Sands for Orden og nyttig
Virksomhed. Enden blev, at hun med de to mindste Børn blev indlogeret
hos en Lods-Familie i Udhavnen Flekkerø, hvor hun, næst at pleie sine
Børn, skulde deltage i Husets Arbeider og saaledes vænnes til et
stadigt Liv. De to ældste Børn skulde fremdeles være i det tidligere
Pleie-Hjem i Byen. Betalingen skulde være 24 ß daglig for Moderen og
Pleiebarnet og 8 ß daglig for hvert af de tre andre Børn.

Denne Foranstaltning blev billiget af Departementet, og samtlige
Udgifter lige fra Familiens Optagelse i Christiansand bleve nu
overførte paa Fantefondet.

Det var i Høsten 1856, at Anne Cathrine kom til Flekkerø;Jakob Pedersen
hed Manden, som tog imod hende. I 1857 blev det næstmindste og i 1858
det mindste Barn med Moderens Samtykke tagne fra hende og indsatte i
Pleie hos den samme Familie i Byen, som havde de to ældre Børn.
Hensigten hermed var, at naar Moderen var alene, skulde hun lidt efter
lidt lære at gjøre Nytte for sig, saa hun kunde faa Tjeneste eller paa
anden Maade nære sig selv. Det sees af Beretningen, at hun fremdeles
paa Flekkerø viste et overmaade heftigt og opfarende Sind, saa
Pleieforældrene ret maatte have Taalmodighed med hende. Af
Aarsberetningen for 1858 erfares, at hun i Sommeren samme Aar, efterat
hun havde faaet det mindste Barn fra sig, blev antagen som Tjenestepige
i et andet Hus i Flekkerø, rigtignok uden Løn og Klæder; men det varede
ikke mere end 2 Maaneder, før Husbonden blev misfornøiet med hende og
sagde hende fra sig, saa Fattigkommissionen maatte formaa den første
Pleiefamilie til at tage imod hende igjen; Betalingen blev dog nu
mindre end ført, nemlig 1 Spd. maanedlig. „Efter det Bekjendtskab
Fattigkommissionen har været istand til at erholde om Forholdene — saa
heder det i den nævnte sidste Beretning — har den Grund til at antage,
at disse Folk have paa en kjærlig og fornuftig Maade omgaaets med
hende, og at det ikke har været uden gavnlige Frugter. Hendes opfarende
og vanskelige Sind har i den senere Tid sjeldnere yttret sig, og
Heftigheden er da snart overgaaende; hun finder sig i Almindelighed
villig i at udføre den Gjerning, hun sættes til, er flittig og ikke
uskikket for de fleste i en saadan simpel Bondefamilie forefaldende
Arbeider; hun kan spinde Uld, strikke, forstaar saa meget af Søm, at
hun kan bøde Klæderne, og hun udfører den sædvanlige huslige Gjerning
med Rengjøren og Madlavning. Til Udarbeide har hun gode Kræfter og er
ufortrøden, om det end er noksaa anstrængende. Hun har Agtelse for
fremmed Eiendom og er i det Hele ikke hengiven til nogen Last, ligesom
hendes letsindige Væsen synes mere og mere atforsvinde. Kommissionen
har derfor det Haab, at hendes ofte yttrede Frygt for at komme tilbage
til omflakkende Liv maa være oprigtig, og at saaledes de for hende
gjorte Opoffrelser ikke ville være spildte. Hvad der fremdeles er hende
i Veien, er fornemmelig hendes heftige Sind, der stundom udbryder i
upassende og fornærmelig Tale. Kommissionen har dog Udsigter til at faa
hende anbragt i Tjeneste til Vaaren (1859) og haaber da, at de med
hendes fremtidige Forsorg forbundne Udgifter ville blive mindre
betydelige.“

Om Børnene, der, som anført, omsider alle vare samlede i det samme
Pleiehjem i Byen, hidsættes efter samme Beretning: De to ældste søge
Skolen, men gjøre meget liden Fremgang, den ældste af Mangel paa Evner,
den anden formedelst Flygtighed og Ustadighed. Den tredie Broder gaar
paa Asylet. Alle tre, især den sidste, ere sygelige, formodentlig Følge
af Vanrøgt i de spæde Aar. De ere ellers skikkelige og tro, og de
vænnes alt mere og mere til Lydighed. Det synes, som at de have faaet
en alvorlig Skræk for det omflakkende Liv; da saaledes engang
Bedstemoderen besøgte dem, turde de ikke gaa ud af Huset med hende, og
det — som de sagde til Pleiemoderen — af Frygt for at hun skulde tage
dem med sig. De ere ogsaa anbragte i et godt Hus, hvor de behandles vel
og se gode Exempler for sig. — Det fjerde og mindste Barn, som i 1858
blev optaget i samme Hus og allerede var sygeligt, døde ikke længe
efter.

Udgifterne for Moderen og Børnene vare:

fra Optagelsen i 1855 til Udgangen af 1856

269

Spd.

81

ß

i 1857 .............

164

—

5

-

i 1858 ............ .

133

—

64

-

tilsammen

567

Spd.

30

ß.

50. (143). Christiansand. Christopher Antonius af Florevaags-Følget.

Under No. 66 bliver det omtalt, at Moderen til de i Tysvær Præstegjeld
forsørgede Børn blev i Mai Maaned 1858 fra Haugesund indsendt til
Tugthuset i Christiansand og fik tage med sig sit yngste, aarsgamle
Barn Christopher Antonius Andersen. I Christiansand maatte Barnet
overlades til Fattigvæsnet og af dette besørges udsat i Pleie. Denne
midlertidige Foranstaltning blev siden varig derved, at
Fattigkommissionen androg om og erholdt Departementets Tilsagn om
Erstatning af Fantefondet for de med dets Forsørgelse forbundne
Udgifter (et Par Daler maanedlig). Af Aarsberetning af Januar 1859
sees, at Barnet trives vel. Den hele Udgift fra 17de Mai 1858 til
Aarets Udgang 17 Spd. 107 ½ st.51. (156). Christiansand. Lars
Andreassen Lindboms døvstumme Datter.

Denne Mand, Søn af No. 406 i F. F., er baade født (1828) og konfirmeret
(1847) paa Christiansands Tugthus og har nu i nogle Aar levet i
Konkubinat med Pernille Olsdatter, født i Vegusdal 1833 og konfirmeret
i Øiestad 1849 (Udgifterne ved hendes Konfirmation sees at være
Udredede af Statskassen, saa hun maa have været erkjendt som
hjemstavnsløs), og de have under sine Vandringer faaet 2 Børn, det ene
døbt i Jelsø, det andet i Vigmostad. I Høsten 1858 kom Manden til
Sognepræsten iTvet og bad om hans Hjælp til at vorde ægteviet og bosat
med sin Familie eller til ialfald at blive af med det ældste Barn, en
Pige paa 4—5 Aar. Indtil Svar kunde erholdes paa det Andragende, som
herom maatte indsendes, fortsatte han sine Vandringer. Saasom der
allerede før var optaget i Sognet en Familie af dette Slags, troede
Præsten at burde indskrænke sine Bestræbelser til det nævnte Barn; men
nu fik han høre af Barnets Bedstemoder, som er under Forsørgelse i
Sognet (se under Sagen No. 65), at Pigen er døvstum, efter en Sygdom,
hun fik i sit tredie Aar. Denne Omstændighed havde Faderen fortiet. Det
var nu klart, at Barnet burde forsørges saaledes, at det tillige kunde
faa deltage i Undervisningen paa et Døvstumme-Institut. Sognepræsten
anmeldte Sagen den 11te December 1858 for Stifts-Direktionen i
Christiansand, og denne erhvervede Fattigkommissionens Samtykke
sammesteds om at modtage Barnet til saadan Forsørgelse — naturligvis
mod Erstatning af Fantefondet. Denne Erstatning blev paa
Stifts-Direktionens Forestilling 19de Januar 1859 lovet i
Departementets Skrivelse af 15de Februar 1859, og Alt var saaledes
foreløbig ordnet i Forventning af, at Familien efter Aftale skulde
komme tilbage til Præsten i Tvet og faa Besked og aflevere Barnet.

Dette Barn, for hvis Forsørgelse der altsaa kun er gjort forberedende
Skridt, er ikke medregnet i Indledningens Oversigt.

52. (107). Vardal. Andreas Arnesen.

16 Aar gammel fremstillede denne Gut sig i December 1856 for Vardals
Fattigkommission og bad om dennes Bistand til at vorde undervist,
konfirmeret og saaledes reddet ud af Fantelivet. Født i Vardal af
hjemstavnsløst omvankende, ugifte Forældre, Arne Olsen (nu død) og en
Marie, hvis Faders-Navn han ikke kjendte, havde han først fulgt Moderen
paa hendes Omflakken, siden paa egen Haand vanket om fra Bygd til Bygd.
Disse Guttens egne forklaringer stadfæstedes ved forskjellige
erhvervede Oplysninger, navnlig ved Vidnesbyrd af en Kone, som Gutten
havde formaaettil at ledsage ham hen til Fattigkommissionens Møde, og
som havde været tilstede ved hans Fødsel og senere oftere seet ham med
Moderen paa hendes Vandringer gjennem Bygden. Og netop denne samme Kone
og hendes Mand, Husmand og SmedSvend Eriksen Solbergseie, paatog sig
efter Fattigkommissionens Anmodning — at have Drengen til Opfostring og
Lære mod 5 Spd. til Klæder og 20 Spd. til Kost o. s. v. for Aaret, og
dette Forhold tog sin Begyndelse strax.

Det faldt Gutten vanskeligt at aflægge gamle Uvaner; hans Ustadighed
eller Ulyst til at vedblive et og samme Arbeide samt hans Tilbøielighed
til at lyve vare fremherskende Træk hos ham; hertil kom, at naar han
blev sendt et Erinde ud i Bygden, saa var det ham trods alle Advarsler
næsten ikke muligt at gaa nogen Dør forbi, uden at han maatte ind. Men
i det Hele forbedrede han sig i den Tid, han var hos Smeden (noget over
1 ½ Aar) — kun at Ustadigheden fremdeles hang ved. Han fik ogsaa nogen
Øvelse som Smed. Paa Almuskolen, [[** sic]] som han søgte flittig
sammen med Skoleungdommen, opførte han sig til Lærerens Tilfredshed og
gjorde god Fremgang. Og under Konfirmations-Beredelsen viste han stedse
Opmærksomhed og lod til endog over Forventning at fatte, hvad der blev
forklaret. Han blev konfirmeret i Høsten 1858 og gik til Alters.
Derefter blev han efter Plejefaderens Omsorg antagen i fast Tjeneste
hos en af Bygdens hæderlige Gaardbrugere; han tiltraadte Tjenesten 14de
Oktober 1858; den offentlige Forsørgelse var nu endt, og Alt tegnede
sig saa vel. Men en 14 Dage efter, under Paaskud af at se til sin
Moder, som han havde hørt skulde ligge syg paa Hadeland, gik han uden
Tilladelse af Tjenesten. Hidtil lod det altid til, at han var saa
tilfreds med at være kommen bort fra Fantestien, og da han havde
efterladt nogle Klæder, haabede man i det Længste at han skulde komme
tilbage; men Aaret gik til Ende, og han kom ikke. Hans Husbond har for
Præsten, der beretter om dette, forklaret, at ingensomhelst Uenighed
havde fundet Sted mellem dem, men at der syntes at være Tilfredshed paa
begge Sider. -— Den hele Udgift for Fantefondet var 43 Spd.

Et Træk endnu: nogen Tid efterat Andreas var optagen til Forsørgelse i
Vardal, fik man her erfare, at i vestre Thoten havde han ogsaa været
optagen til Forsørgelse, men efter ganske kort Tids Ophold løbet sin
Vei.

53. (109—118). Rødenæs. 8 Børn.

Som Ullensaker i Øvre Romerike (sml. under No. 36), saa er Rødenæs i
Smaalenene en Bygd, hvor usædvanlig mange Familier af Fantefolket have
søgt Tilhold og bosat sig.Fattigkommissionen giver følgende Fortegnelse
over dem ved Udgangen af 1855: a) Christian Hakebro, 71 Aar, med
Husholderske Anne Andersdatter, 50, (hans Kone Anne Kaisa Ørgren rømt
og derfor ikke regnet med her); b) Carl Christiansen Hakebro, 32, Kone
Karen Olsdatter, 40, BørnCarl Johan Olsen, 15 Aar, (Konens Søn udenfor
Ægteskab),Martin, 13, Anne Lovise, 9, Julius Bernhard, 6, Andrine
Emilie, 4, og Ludvig Christian, 1 ½; c) Auden Olsen Jørnehaugen (fra
Ullensaker), 29, Kone Anne Marie Christensdatter, 28 ½, deres Børn Ole,
10, Anton, 6,Maren Audine, 4 ½; d) Ole Olsen Ise, 50, Kone Anne Marie
Olsdatter, 24, deres Søn Ole Jakob, 1; e) Ole Christiansen Hakebro, 35,
Kone Olia Olsdatter, 35, deres Børn Lena, 17, Berthe Marie, 14, Hans
Jakob, 12, Thea, 10, Emilie, 2 ½, Carl Gustav, f) Christian
Christiansen Kjelsen, 49, Kone Lisabeth Svendsdatter, 50, Børn Maren
Sophie, 17, Martin, 13, Anton, 10,Karen, 8; g) Hans Christian Kjelsen,
32, Kone Sophie Olsdatter, 37, Børn Christian, 14, Vilhelm, 10, Johan
Martin, 7; h) Erik Hansen, 35, (ikke af Fanteslægt) KoneHelene
Christiansdatter, 21, (Datter af Manden f), BarnSeverin August, 15
Uger; i) Christian Svendsen, 48, Kone Marie Sophie Christiansdatter,
47, Børn Svend [[** sic komma mgl]] 14, Martin, 10 ½, Berthe Maria,
7 ½, k) Iver Andersen Rokken, kaldet Sigdals-Iver, 76, Kone Helene
Christiansdatter, 57, Børn Marthe Marie, 16, Cyprian, 13,Gunild Marie,
10, Hans Christian, 8; l) Carl Gustav Svendsen, 40, Kone Mathea
Christiansdatter, 38, hendes Datter Lena Oldsdatter, [[** sic Old-]]
14.De fleste af disse Personer eller ialfald af Forældrene findes
ligeledes i den trykte Fantefortegnelse for 1845.

Dette er ialt 54 Personer i 11 Familier. „Disse Folk, der for det Meste
have koloniseret sig i en Skov under GaardenJovald, have vel deres egne
Boliger, men disse ere næsten alle usle, elendige Hytter uden Jord og
kunne saaledes ikke forskaffe deres Beboere andet end Husly, medens de
derimod søge sig Underholdning som Skebindere, Kjedelflikkere o. s. v.,
idet de vandre om for at falbyde deres Arbeide, hvilket dog vistnok som
oftest kun er et Paaskud for deres Omstreifen paa Betleri og endnu
ulovligere Bedrifter, der i Forening med deres Fattigdom har paaført og
fremdeles paafører deres Hjembygd stedse større Udgifter, som det
allerede nu overgaar dens Evne at udrede.“

Saaledes beskrev Fattigkommissionen Forholdene, idet den iJanuar 1856
ansøgte om Bistand af Fantefondet til at faa 9 af Børnene udsatte til 9
paalidelige Mænd (flere havde ikke været villige til at modtage Børn af
disse Familier). Hidtil, bemærker Fattigkommissionen videre, havde
Børnene fulgt Forældrene paa deres Udvandringer og naturligvis derved
vænnet sig til det omstreifende Liv; det antages, at ved den paatænkte
Foranstaltning skulde ikke alene Børnene kunne reddes fra Fantelivet,
men ogsaa Forældrene blive mere istand til at ernære sig uden de
fordærvelige Udflugter, og Foranstaltningens Gavnlighed havde flere af
Forældrene selv erkjendt for Fattigkommissionen.

De 9 Børn, som tænktes udsatte, vare: 1) Martin, 2)Julius, og 3)
Andrine, af Familien b, 4) Hans Jakob, af Familien e, 5) Martin, 6)
Anton og 7) Karen af Familien f, 8) Vilhelm, af Familien g, og 9) Lena,
af Familien l. Disse Børn vare mellem 4 og 14 Aar gamle, med et
Middeltal netop 10 Aar, og den betingede Fosterløn skulde være for
Aaret fra 12 til 20 Spd. for hvert Barn eller for dem alle tilsammen
132 Spd.

For at vise, hvad Byrder Bygden havde af denne halvt fremmede
Befolkning, anførte Fattigkommissionen, at den allerede tidligere og
paa egen Regning havde taget 9 andre Fantebørn i Forsørgelse, ved Lægd.
Og næst efter at fremlægge Bevidnelser af Sorenskriver, Foged og
Lensmand om Bygdens ringe økonomiske Forfatning, oplyste
Fattigkommissionen, at Præstegjeldet (2447 Indbyggere) f. Ex. i Aaret
1855 havde havt at udrede: Kommune-Udgifter 485 Spd., til Kirken 123
Spd., til Skolevæsnet 230 Spd., og til Fattigvæsnet 208 Spd. samt 308
Td. Havre og 220 B℔ Rugmel.

Paa Grund af, at angjeldende Fantefamilier maatte ansees som
hjemstavnsberettigede, fandt Departementet dog ikke Anledning til at
bevilge det hele forlangte Bidrag; men saaledes endte Forhandlingerne,
at der af Fantefondet skulde udredes indtil Videre Halvdelen af den
aarlige Opfostringsløn for hvert Barn, og Fattigkommissionen, som
dertil erhvervede Kommunalbestyrelsens Samtykke, vedtog at udrede den
anden Halvdel.

Foranstaltningen iværksattes ved Begyndelsen af 1857 — dog kun for de 8
førstnævnte Børns Vedkommende, saasom Barnet No. 9 var ude paa
Omstreifen til langt ud i Aaret, og da vilde den tingede Pleiefader
ikke modtage det.

Men ved Udgangen af Aaret blev det hele Forsøg opgivet. „Dette Forsøg
maa, saa skriver Sognepræst Gude, Januar 1858, paa Fattigkommissionens
Vegne, uagtet den af Fattigkommissionen førte Kontrol med Børnenes
Skolegang og navnlig Sognepræstens gjentagne Formaninger til Forældrene
og Opdragerne, dogdesværre siges at være aldeles mislykket. Disse Børn
ere nemlig saa forsømte og tilvante til Lediggang og Selvraadighed, at
Opdragernes Forsøg at paavirke dem med det Gode for de fleste er
aldeles frugtesløs; anvendes derimod korporlige Straffe, saa mødes med
Opsætsighed, eller Børnene rømme hjem til Forældrene, der da have
beholdt dem hos sig i 14 Dage eller derover ad Gangen og ovenikjøbet
truet Opdragerne med deres Hævn til Gjengjæld. Have Børnene da end
nogenlunde søgt Skolen i det forgangne Aar, er det dog aabenbart, at
alle Bestræbelser for at indprente dem Lydighed og Lærvillighed ere
forgjæves, saa længe man ikke formaar aldeles at holde Børnene fra
Forældrene og deres ældre Beslægtede, hvilket efter Kommissionens
Formening alene vil kunne ske ved at indsætte dem i et Børnehus eller
en Tvangsanstalt. Kommissionen holder for, at man under disse
Omstændigheder derfor heller ikke bør ansøge om yderligere Bidrag til
disse Børns Opdragelse, da den maa anse saadanne Bidrag for at være
aldeles spildte. Der er desuden efter Kommissionens Erfaring Ingen i
dette Præstegjeld, som herefter vil modtage saadanne Børn til
Opdragelse selv for langt høiere Betaling end den hidtil erholdte.“

54. (119). Eker. Jens Christophersen med Kvinde Johanne Olsdatter og 5
Børn.

Manden selv, nu i 1859 31 Aar gammel, Skebinder og Kjedelflikker, af
Omstreiferfolk fra Lister, født under Forældrenes Vandring (Faderen
Christopher Jensen, F. F. No. 452). Kvinden, Johanne, ligesaa født af
omstreifende Forældre (OlePettersen Egevold [[** sic, Ole vel ved en
feil ikke sperret]] og Anne Kirstine Karlsdatter). I 1853 bleve Jens og
Johanne indsatte paa Christiansands Tugthus for (3die Gang) at straffes
for deres Samlevnet uden Ægteskab. Ved samme Leilighed bleve de ogsaa
begge konfirmerede paa Tugthuset. Ved Ankomsten til Eker i 1856 vare de
endnu i samme Stilling, ikke ægteviede. Men de havde med sig følgende
Børn: 1) Anne Laurentse, født 1843 i Hjelmeland (Moderens Barn af en
tidligere Forbindelse), 2) Else Margrethe, født 1848 i Froland, 3)
Fredrik Vilhelm, født 1852 i Øiestad, og 4) Christopher Elias, født
1856 i Flesberg. Børnenes Fødesteder ere Mærker paa, hvorledes
Forældrene have flakket om.

I 1851 havde Manden siddet arresteret i Eker under en Justitssag. Og
maaske var det formedelst det da stiftede Bekjendtskab, at han i
Sommeren 1856 kom tilbage hid og meldte sig for Lensmanden som en
Omstreifer, der ønskede at komme i ordentlig ægteskabelig Stilling og
blive fast bosat. Sognepræst Dons

imødekom ogsaa hans Ønske: i Høsten samme Aar, saasnart de fornødne
Bevisligheder om Konfirmation o. s. v. vare tilveiebragte, blev
Ægtevielsen fuldbyrdet, og i Marts 1857, da Præsten havde sikkret sig
Fattigkommissionens Bifald og anstillet de fornødne Undersøgelser med
Hensyn til Hjemstavn samt iagttaget Familiens Forhold og fundet det
ganske anbefalende (tildels ved privat Godgjørenhed holdt Familien sig
i Præstegjeldet Vinteren over), indgik han med Forestilling til
Departementet angaaende Forsøg med Familiens Bosættelse: dertil vilde
kræves 38 Spd. aarlig for de tre ældste Børn, at Forældrene kunde føde
og klæde dem og holde dem til Skole, samt en Sum engang for alle til at
kjøbe et Hus, saasom det havde vist sig altfor kostbart at leie, da man
saa nødig vilde have dette Slags Folk i Logis.

Denne Plan gik Departementet ind paa. Et Hus blev kjøbt for 100 Spd;
det stod paa Præstegaardens Grund, og Præsten overlod Familien et
Jordstykke gratis. Formedelst Nærheden kunde Præsten ogsaa føre
jevnligt Tilsyn med Familien.

Ved Aarets Udgang kan Præsten indberette, at Familien levede fredelig
og kjendelig tilfreds i sit nye Hjem. Formedelst sin Bedrift som
Vævskebinder og Kjedelflikker maatte Manden vistnok af og til faa Lov
til at foretage smaa Udvandringer til Nabobygderne; men Konen var
stadig hjemme hos Børnene og stellede vel med dem. Manden har et noget
heftigt Gemyt og skal under Omstreiferlivet oftere have beruset sig og
været indviklet i blodige Slagsmaal; nu er han meget stillere og
sagtmodigere. Børnene ere nu temmelig velklædte og søge stadig Skole og
opføre sig vel; men den ældste Datter er svag af Helbred; under den
tidligere Omstreifen med Forældrene har hun, yttrer Præsten,
sandsynligvis lidt meget Ondt. I Høsten 1857 fik Forældrene et Barn
til, som dog døde et Par Maaneder efter.

Men i Løbet af 1858 indtræder adskillig Forandring. Mandens Forhold
bliver mindre end godt. Han har vist sig raa og vild, saa Folk i Bygden
ikke gjerne ville tage ham i Dag-Arbeide, og under Paaskud af lovet
Arbeide i hans Blikkenslager-Profession, gjør han længere og længere
Udvandringer, til Drammen o. s. v., og lader Familien sidde hjemme i
Nød, medens han selv svirer. Engang havde han den 5—6aarige Søn Fredrik
med sig og kom alt til Horten, her blev han oftere beskjænket og det
stakkels Barn maatte holde ud med ham Nat og Dag, stundom under aaben
Himmel, hvisaarsag Politimesteren paa Stedet tog Barnet fra ham og
satte det ud til Opfostring indtil videre. Barnet blev dog siden hentet
tilbage af Moderen, og efter Departementets Paalæg blev det betydet
Manden efter hansHjemkomst, at han ved oftere at forgaa sig saa udsatte
sig for ganske at miste den Hjælp, der ydedes ham og hans Familie. Til
dette Uhygge kom ogsaa den Tilskikkelse, at den omtalte svagelige
Datter ud paa Foraaret afgik ved Døden. — I sin Aarsberetning ved
Udgangen af 1858 yttrer Præsten, at han til næste Aar vilde søge at faa
Manden sat i Arbeide ved Lændserne i Elven; han nærede noget Haab om
hans Stadighed formedelst den Omstændighed, at det nu aabenbart laa i
hans Interesse at faa beholde sin Bolig. Ellers kan Præsten gjentage,
hvad han oftere før har yttret, at trods al sin Skrøbelighed forresten
synes Mand og Kone at have Kjærlighed for hinanden og for Børnene. Om
Konen siges ogsaa, at hun er mere sagtmodig og taknemmelig, derhos
temmelig renslig og ordentlig i sit Husstel og aabenbar glad over at
slippe for Vandrelivets Besværlighed. Hun har tildels søgt og faaet
nogen Fortjeneste ved Markarbeide.

Den hele Udgift for Familien (iberegnet Huset, som forbliver det
Offentliges Eiendom og er assureret i Brandkassen) har til Udgangen af
1858 været 172 Spd. 30 ß.

55. (120). Hof. Nils Christian Olsen.

I Juni 1857 blev denne Omstreifer-Dreng, da 16 Aar gl., indsat i
Straf-Fængslet i Sems Præstegjeld i Jarlsberg og Laurviks Amt for der
at udstaa Straf for Betleri. Han var hjemmedøbt; men Daaben var ikke
bleven stadfæstet i Kirken, og endnu mindre var han konfirmeret. Denne
sidste Omstændighed bragte Amtmanden, som strax erhvervede sig
Departementets foreløbige Tilsagn om Udgifternes Udredelse af
Fantefondet, til at indlede de fornødne Forføininger til at hjælpe
Drengen frem til Konfirmation: Sognepræsten i Sem aftalte med en
Skolelærer, at han skulde tage Gutten i sit Hus, holde ham til Skole,
vænne ham til Arbeide o. s. v. (Betaling: 36 Spd. for 1 Aar); men samme
Sognepræst indberettede, at Gutten selv ønskede at komme til Hof
Præstegjeld, hvor Lensmand Haugestad skulde have lovet at tage sig af
ham. Dette blev ogsaa befundet at være sandt, og i August s. A. blev
Gutten optagen i Lensmandens Hus (samme Betaling som den før
betingede).

Ved Udgangen af Aaret indberetter Sognepræsten i Hof, at Gutten opførte
sig upaaklageligt, besøgte Fastskolen flittig og desuden fik særskilt
Undervisning af Læreren i forskjellige Aftentimer. Med sine gode
naturlige Evner havde han derfor gjort glædelig Fremgang i
Christendomskunskab, [[** sic, -kuns-]] da han dog ved Ankomsten var
yderlig forsømt.

En senere Indberetning viser, at Nils Christian blev konfirmeret i
Oktober 1858, og „at han endog var blandt de Bedreaf dem, der da bleve
antagne til Konfirmation.“ Efter Konfirmationen tiltraadte han sin
Tjeneste, som ved Pleiefaderens, Lensmand Haugestads, Omsorg var
skaffet ham.

Den hele Udgift til Forpleining (i Sem og i Hof) samt til
Konfirmations-Klæder blev 59 Spd. 48 ß.

56. (122). Tromsø. Gudbrand Christiansens og KvindeBrita Oddsdatters
Børn: Marie Berntine Fredrikke, født 1846, og Ingeborg Oline Andrine,
født 1849.

Et Fantefølge paa 8 voxne Personer og flere Børn blev i Høsten 1852
anholdt i Skjervø, og transporteret til Tromsø By for der at indsættes
i Arrest-Huset, og samtlige Voxne i Følget blev for hver sin
Forbrydelse (Løsgjængeri, pasløs Omstreifen, Konkubinat, Tyveri,
Bedrageri, Kvaksalveri, Betleri m. m.) dømte til forskjellige Straffe,
som de paa 1 nær fik at udholde paa Throndhjems Tugthus. Blandt disse
var det nævnte Forældre-Par. Han var noget over 30, hun noget over 40
Aar, og begge havde de flakket om al sin Tid, i de sidste Aar i
Konkubinat. Efter Løsladelsen fra Tugthuset tyede de tilbage til
Tromsø, hvor deres Børn af Fattigvæsnet vare tagne under Forsørgelse,
og hvor de ogsaa selv fik Understøttelse til Ophold. Det befandtes, at
han endogsaa var udøbt; men i Foraaret 1855 blev denne Mangel afhjulpen
(ved Sognepræsten i Lyngen), og kort derefter bleve de ægteviede (i
Tromsø). Men nu opdagedes det endvidere, at han var spedalsk. Han blev
da sendt til Bergen for at lægges i Kur og Pleie paa
Lungegaards-Hosspitalet. [[** sic Hoss-]] Her blev han dog ikke
modtaget, saasom hans Sygdom var for vidt fremskreden, og 25de August
fik han Pas i Bergen for at reist tilbage til Tromsø, hvor han ankom
15de December, efter mange Gjenvordigheder, dels tilfods, dels paa
Baad. Fra nu af vare Manden og Konen sammen, og som han var spedalsk,
saa var hun yderst svag af Bryst-Tæring. De havde sine Børn hos sig, og
nød Understøttelse gjennem Fattigvæsnet. Nogen Tid efter afgik Moderen
ved Døden, og derefter blev den hjælpeløse Mand udsat til Pleie og
Børnene til Opfostring.

Udgifterne for denne Familie ligesom for flere af de andre Personer i
Følget forventede Tromsø Fatttgkommission naturligvis at faa erstattet;
men denne vidtløftige Refusions-Sag, som for en Del maatte føres med
andre Kommuner, hvor nogle af Følget skulde have Hjemstavn, kunde ikke
bringes hurtig til Ende. For den heromhandlede Families Vedkommende,
vedtog Kirke-Departementet i 1857, at medens de hidtil medgaaende
Udgifter og hvad der fremdeles vilde udkræves til den spedalske Mands
Pleie, maatte søges udredet extraordinært af Statskassensaa skulde
Udgifterne for de to Børn, fra Begyndelsen af 1857 at regne, overtages
af Fantefondet, imod at Fattigkonmissionen med Hensyn til deres
Forsørgelse iagttog de for dette Fond gjældende Regler.

Af en Indberetning fra Fattigkommissionens Ordfører af Februar 1859
anføres om disse samme Børn: Læreren ved Byens Almuskole har fundet, at
deres Kaadhed, Gjenstridighed og mindre gode Gemyts-Beskaffenhed har
aftaget i de senere Aar, og han antager, at man kan love sig godt af
dem. De Mænd, hos hvem de ere udsatte til Opfostring, har ogsaa
erklæret sig tilfreds med deres Opførsel hjemme i Huset.

57. (123). Øster-Risøer. Feier Jakob Johannesen med Kone.

Født paa Kongsberg 1798 og konfirmeret paa Christiania Tugthus 1819 har
Manden i al sin voxne Alder vanket om (sml. F. F. No. 284). I den
senere Aar-Række har han mest holdt sig i Egnen omkring Risør eller
Søndeled Sogn, uden dog at have vundet Hjemstavnsret og her blev han i
1857 ægteviet med en 48aarig Pige af Sognet.Tidligere havde han levet i
Forbindelse med Randi Christiansdatter og avlet Barnet Anne Marie, se
under Sagen No. 67. Hidtil havde han ernæret sig selv, som vandrende
Feier, men han ønskede at komme i Stadighed og faa sig fast Bopæl, og
paa hans Anmodning androg Sognepræsten om Bevilgning af Fantefondet til
at faa sat op et Hus for ham i Søndeled. Forhandlingerne hermed endte
med, at der blev tilstaaet et aarligt Bidrag af 12 Spd. til Husleie.

58. (124). Øster-Risøer, senere Asker. Blikkenslager Johan Fredrik
Hansen med Kone Helene Sophie Pedersdatter og to Børn.

Han er født i Asker, hun i Øiestad. I 1852, da han var omtrent 28 og
hun omtrent 22 Aar gammel, sad de arresterede i Øster-Risøer, under
Tiltale for Konkubinat, og i den Tid bleve de af Sognepræst Wettergreen
forberedede til Konfirmation samt efter Løsladelsen baade konfirmerede
og ægteviede. Siden fortsatte de sine Vandringer, men vendte ofte
tilbage til Risøer, og havde sin Altergang der. I dette Præstegjelds
Kirker ere ogsaa deres 2 Børn døbte, nemlig Johanne Fredrikke, født i
1852, før Forældrenes Konfirmation, og Lovise Regine, født i 1855. Paa
Mandens Begjæring og med Fattigkommissionens Bifald indgik Sognepræsten
i 1857 med Andragende om det Fornødne af Fantefondet til at faa opført
for Familien et Hus,som skulde koste 170 Spd. og hvortil Tomt var lovet
i Søndeled Sogn; det antoges, at naar Familien saaledes blev bosat, saa
skulde Manden kunne ernære den ved sit Haandværk. — Dette blev vel ikke
af Departementet bevilget; det blev anseet for rigtigere at understøtte
med Bidrag til Husleien, og et saadant Bidrag (12 Spd.) blev endda kun
lovet for 1 Aar for det Første. Det var nemlig oplyst, at Manden havde
lovlig Hjemstavns-Ret i Asker, og dersom han maatte tiltrænge
yderligere Hjælp for at komme fra Vandre-Stien, saa burde man forhøre,
om Hjemstavns-Kommunen vilde bidrage noget. — I Vaaren 1858 fik han
leiet Hus i bemeldte Søndeled Sogn. Men Familien kom ikke til at blive
her længe: Manden blev syg og maatte have almindelig
Fattig-Understøttelse, og da Sygdommen og Trangen tegnede til at blive
varig, blev Familien ud paa Sommeren sendt til Asker, Mandens
Hjemstavn. Paa Veien hid blev Manden i Christiania indlagt paa
Rigshospitalet, og Konen med Børnene midlertidig forsørgede af Byens
Fattigvæsen.

Næst efterat betale Udlægget for alt dette maatte Askers Fattigvæsen,
som omsider fik Familien hjem til Bygden skaffe dem Husly og det
nødvendigste Indbo samt forstrække med Penge til Materialier for
Manden, at han kunde komme i Virksomhed. Der blev paa denne Maade gjort
alt muligt for at hjælpe Familien til at komme i en ordentlig
Stilling.her i Asker; det antoges ogsaa, at den selv gjerne vilde
slutte med Vandringen; men det syntes mere tvivlsomt, om Manden med sin
svage Helbred vilde kunne ernære Kone og Børn; der var ogsaa Frygt for,
at han kanske var forfalden. — Til henimod Aarets Udløb havde Asker
havt en Udgift af 56 Spd., og paa Forestilling af Sognepræsten som
forklarede, at Manden, skjønt født her, fra sin tidligste Ungdom havde
vandret om uden fast Opholdssted, blev der af Fantefondet bevilget et
Tilskud af 20 Spd. til hine Udgifters Udredelse.

59. (126). Bergen. Peder Torgersen Tveiten.

I Begyndelsen af 1858 indmeldte Bergens Fattigkommission, at nævnte
Peder nylig ved offentlig Foranstaltning var bleven døbt i Bergen, og
da han ikke kunde findes at have Hjemstavnsret nogetsteds i Riget,
androges om, at Udlægget (for Ophold i Arbeids-Anstalten samt for
Klæder, ialt 21 Spd. 18 ß) maatte vorde erstattet af Statskassen. — Det
blev ogsaa bevilget af Fantefondet.

Af medfølgende Bilage sees, at han fra Barndommen havde vanket om og
betlet, indtil han blev voxen. I de senere Aar havde han streifet om
med Ingerid Haraldsdatter, som var født og opvoxet i Thelemarken og
oprindelig ikke havde hørttil Fantefolket. I 1854, da han var noget
over 30 Aar gammel, blev han for en Tid indsat i Arbeids-Anstalten, og
dette synes at have givet Anledning til, at der blev sørget for hans
Undervisning og Daab.

Af et privat Brev fra Ordføreren i Bergens Fattigkommission, Januar
1859, hidsættes: Det var saavidt Brevskriveren erindrer, i 1856, at
Peder Torgersen blev døbt. Strax efter blev han ægteviet til sin
Konkubine. De havde dengang 2 Børn. Foruden den nævnte offentlige
Understøttelse nød de ogsaa nogen privat Hjælp. Men efter Giftermaalet
have de ernæret sig selv, i Bergens By, hvor han arbeider som
Graastensmurer. Han skal være en flink Arbeider og, saavidt vides, ret
ordentlig og skikkelig.

60. (127). Moss. Martin Thorvald Andreassen.

Under et kort og midlertidigt Ophold i Moss, i Februar 1858, fik denne
Person Skade i det ene Ben og maatte lægges ind paa Sygehuset. Han var
da 27 Aar gammel, og ved et desangaaende optaget Forhør blev det
oplyst, at han ikke havde Hjemstavn noget Sted. Han var nemlig født (i
Tune) af omvankende, ugifte Forældre og var opvoxet med dem under deres
Omstreifen i flere af Smaalenenes Bygder. Faderen, Kardemager Andreas
Pedersen, var død nu; Moderen, Marthe Thorsdatter,I Oplysninger om den
i Anm. omhandlede Ole Peter Petersen kaldes hun dels Halvorsdatter,
dels Hansdatter. som endnu levede og vandrede om, havde han ikke seet
paa nogle Aar, da han havde vanket alene om, ernærende sig med at gjøre
Hægter, Pibehytter o. lign. —

Martin var Krøbling. Herom forklarede han selv, at han lige fra sin
spæde Barndom havde været svaghelset, saa han, eftersom hans Moder
havde fortalt ham, 3 Gange havde maattet lære at gaa; i Mellemrummene
blev han baaret paa Moderens Ryg: da han var 5 eller 6 Aar gammel,
faldt hun med ham baglænds i en Bakke, han fik sit høire Ben brukket,
og det har siden været vanført. Det er det samme Ben, som han nu paa
Moss har stødt, saa han maatte bringes paa Sygehuset. — Til den
legemlige Skrøbelighed kom ogsaa det, at han var lidet udviklet og
ganske uvidende i Læsning, saa han da heller ikke var konfirmeret.

Denne sidste Omstændighed gjorde ham til Gjenstand for
Skolekommissionens Omsorg, og paa dennes Anmodning besørgede
Fattigkommissionen hans Underholdning (paa Fattigstuen) og udredede
Betaling til en Skolelærer, som havde paataget sigi 3 Timer ugentlig at
læse med ham — Udgifter, som dog siden bleve overtagne af
Departementet.

I Oktober samme Aar blev Martin konfirmeret, og ved Anmeldelse herom
yttrer Sognepræst Lie, at han havde opført sig godt og gjort ret god
Fremgang i sin Christendoms-Kundskab. Under den hele
Konfirmations-Beredelse havde han ogsaa gjort det Indtryk paa Præsten,
at det var hans faste Forsæt at føre et christsommeligt [[** står det
-o- el. -ø- ?]] Liv, og ved sin Afreise fra Moss udbad han sig, at han
maatte have sin Altergang der paa Stedet i Fremtiden. Det haabedes, ak
[[** sic? = at]] han, skjønt Krøbling, skulde kunne ernære sig ved
Kurvmager-Arbeide og desl. paa de Steder i Amtet, hvor han var kjendt.

Den hele Udgift for ham blev 48 Spd. 107 ½ ß.

En sammødre Halvbroder af hin Martin er Ole Peter Petersen. Om hans
Fanteliv oplystes væsentlig Følgende: Han er født i Hoff i Soløer;
Faderen var en svensk-født Omstreifer, og Forældrene vare ikke gifte.
Efter Faderens Død kom Moderen i Forbindelse med omhandlede Halvbroder
Martins Fader, og fra sit 12te Aar streifede Ole Peter om paa egen
Haand. Da han blev voxen, levede han først i Konkubinat, siden i
Ægteskab med en Anne Marie Hansdatter og fik med hende 5 Børn, dels
før, dels efter Ægtevielsen. Hun døde i 1854, og nu sluttede en Anne
Marie Johansdatter sig til ham. Denne, som selv er født af omstreifende
Forældre, havde i tidligere Forbindelse med en Omstreifer ved Navn Ole
Andersen havt 3 Børn, men som alle ere døde. Med denne Kvinde havde Ole
Peter endog havt et Barn før sin første Kones Død, nu levede de i
Konkubinat sammen og fik et Barn til, og derefter, i 1855, bleve de
ægteviede. Med denne sin Kone samt med de 2 Børn af den sidste og med 2
Børn af den første Forbindelse var Manden i Begyndelsen af 1856 i Borge
Præstegjeld, og Fattigkommissionen her — dertil foranlediget af
Amtmanden, til hvem Familien havde forvendt sig — indgik med Forslag
om, at der af Fantefondet skulde anvendes 150 Spd. for at kjøbe Hus med
Potetes-Ager til Manden, som — noget over 30 Aar og duelig
Blikkenslager og Kurvebinder — da antoges at kunne nære Familien.
Departementet fandt, at dette var for stort Beløb til et Forsøg, som
paa Grund af de om Forældrene givne Oplysninger maatte ansees temmelig
tvivlsomt; men det erklærede sig villigt til at yde noget aarligt
Tilskud til Husleie. Da imidlertid intet Hus var at faa leiet til en
saadan Familie, faldt Sagen bort. — I 1858 optræder Familien i Rygge
Præstegjeld, hvor ligeledes Fattigkommissionen paa Foranledning af
Amtmanden var villig til at tage sig af dem og lovede at skaffe dem Hus
og hjælpedem til en ordentlig Stilling, naar Departementet vilde
bevilge enten en større Sum engang for alle eller et aarligt Bidrag af
15 til 20 Spd. Dette sidste gik ogsaa Departementet ind paa. Men da det
kom til Stykket, vilde Manden ikke bo paa det anviste Sted; endda slog
man dog ikke Haanden af ham, men overlod det til ham selv, om han kunde
faa opspurgt noget andet Sted — men der gik Maaneder hen, uden at han
meldte sig igjen for Fattigkommissionen, og denne maatte derfor
tilsidst, i November 1858, anse Mandens Ønske om Bosættelse for mindre
alvorlig ment og altsaa Sagen for opgivet.

61. (128—130). Vaage. Anne Knutsdatters Børn 1) Anne Petersdatter samt
2 og 3: Christian og Emma.

En ukonfirmeret Gut, som hed Knut [[** sic, ikke sperret]] og en Pige
ved NavnAnne, begge hjemmehørende og boende i Sell, Annex til Vaage i
Gudbrandsdalen, avlede et Barn, som i Daaben blev kaldtAnne, Dette var
i Aaret 1812. Dette Barn, den i Overskriften nævnte Anne Knutsdatter,
voxede op i sin Hjembygd og blev konfirmeret der i 1830, altsaa ved 18
Aars Alder. Nu gjorde hun, som saa mange ringe Folks Børn i denne Egn:
hun „reiste aav,“ nordover, til Throndhjems Stift, og her holdt hun til
paa forskjellige Steder, dels paa Dagarbeide, dels i Tjeneste, sidst i
Rennebo. Herfra kom hun i 1837 i frugtsommelig Tilstand tilbage til
Hjembygden og fødte her den ovennævnte Datter Anne Petersdatter
(Faderen en Ungkarl i Rennebo). Efter nogle Ugers Forløb og tagende
Barnet med sig reiste hun atter nordover og har siden streifet om i
forskjellige Egne af Landet, snart i Følge med Fanterne, snart for sig
selv. Kun nu og da lod hun sig paa sin Gjennemreise se i sin Fødebygd.
Sidst kom hun alt til Sverige.

Fra Sverige blev Datteren Anne Petersdatter, som i nogen Tid maa have
vanket om paa egen Haand, i Begyndelsen af 1857 som pasløs
Omstreiferske transporteret indover den norske Grændse til Vinger og
afleveret til Lensmanden der. En Fantefamilie (Gut, Pige og et Par
Børn) var ogsaa med i den samme Transport. Lensmanden skrev til Fogden
om hende og Fogden skrev til Sorenskriveren og Præsten. Præsten fandt
ved Samtale med Pigen, at hun var saa godt som ganske blottet for
Religions-Kundskab, og Sorenskriveren lod holde Forhør, hvoraf det
syntes at fremgaa, at hun skjønt født og kanske hjemmehørende i Vaage,
var voxet op paa Fantestien. Hun blev nu efter Amtmandens Ordre løsladt
af Arresten og overleveret til Vingers Fattigkommissions Omsorg, og
uagtet hendes formodede Hjemstavnsret til Vaage antog man sig hende her
i Vinger for at hjælpe hendetil at blive konfirmeret. Lensmanden lovede
at beholde hende i sit Hus uden anden Godtgjørelse for Kost og Logis
end hvad hun selv kunde yde ved sit Arbeide, og Præsten begyndte at
læse med hende visse Dage om Ugen. Men ud paa Sommeren fik hun Anfald
af en rimeligvis ældre Svaghed, den faldende Syge, der tildels tog
hende saa haardt, at der maatte vaages over hende Nat og Dag. Og da
dette varede ved, Uge efter Uge, blev ikke alene Undervisningen
afbrudt, men det blev nødvendigt at indleie hende for Betaling til
Folk, som kunde og vilde paatage sig hendes besværlige Pleie. Nu
foredrog Fattigkommissionen Sagen for Kirke-Departementet, og
Underhandlingen endte med, at Pigen i December Maaned samme Aar blev
sendt Lensmand imellem, oftest med Skyds, til Vaage, hvor hun var
erkjendt hjemstavnsberettiget. Her blev hun forsørget ved at lægges i
Lægd, og da hendes Helbred nu var noget bedre, saa gik det fremad med
hendes Undervisning, og i Juni 1858 blev hun konfirmeret i Sells Kirke.
Fra nu af blev hun anvist til at ernære sig selv. Det sees ogsaa, at
hun for det Første har kunnet dette med Dagarbeide; men det yttres
ogsaa, at det var tvivlsomt, om Nogen vilde antage hende i fast
Tjeneste, saasom hun fremdeles af og til led af sin Svaghed. — Udlægget
i Vinger var lidt over 30 Spd., Transportomkostningerne omtrent 11 ½
Spd.; begge disse Summer skulde udredes af Vaage Fattigvæsen; hertil
kommer Forsørgelsesudgiften i Vaage indtil Konfirmationen, beregnet til
noget over 7 Spd. tilsammen altsaa henved 49 Spd., og Halvdelen heraf
er til Lettelse for Hjemstavns-Kommunen bleven tilstaaet af
Fantefondet.

Som Vaage Fattigvæsen i 1857 saa uventet fik denne Pige at forsørge,
saa fik det i 1858 endnu 2 yngre Børn af den samme Moder Anne
Knutsdatter. Denne var nemlig nylig død i Sverige, og vedkommende
Landskancellie sendte Autoriteterne her i Norge Efterretning om de
efterladte Børn med Spørgsmaal om, hvor man ønskede dem bragt hen. I
Slutningen af 1858 kom de til deres Bestemmelsessted Vaage, Moderens
gamle Hjemstavn; de hedde Christian (12 Aar) og Emma (henved 3 Aar);
Faders-Navnet er ikke anført. Gutten, som lod til at være meget
forvildet, kunde Fattigkommissionen kun faa anbragt paa Prøve og for en
temmelig høi Betaling. Pigebarnet derimod var man saa heldig at faa
anbragt „hos en særdeles brav Familie, hvor det vist vil blive
behandlet som et Lem af Familien og nyde en omhyggelig Opdragelse.“ —
Kirke-Departementet har imidlertid givet Fattigkommissionen Udsigt til
at den ogsaa for disse yngre Sødskende skal faa en Del af Udgifterne
erstattede af Fondet til Fantevæsnets Indskrænkning.62. (131—132).
Gjerpen. Peter Olaus Andersen med Ledsagerske og 3 Børn.

Denne Mand, nu (i 1859) 41 Aar gammel, og født og døbt i Throndhjem,
har efter eget Sigende fra sit 7de Aar.Faderen var Matros og gift Mand
i Throndhjem. Efter Faderens Død og da Gutten var 7 Aar, begav Moderen
sig med ham paa Betler-Vandring. bestandig ført et omflakkende Liv mod
[[** sic = med?]] Undtagelse af 2 Aar, da han modtog
Konfirmations-Undervisning i Beitstaden, hvor han ogsaa i 17 Aars Alder
blev konfirmeret. Fra den Tid har han vandret om først i det
Nordenfjeldske, siden paa Oplandet og i de sidste Aar i Jarlsbergs og
Bratsbergs Amter, søgende Ophold ved at flikke Kjedler og arbeide
Vævskeer. Stadig Virksomhed havde han lige indtil sit 40de Aar ingen
Smag for, og et stille, ordentligt Liv var i hans Tanker altfor
ensformigt og kjedeligt. Ikke underligt derfor, at han antog
Flakkelivets sædvanlige onde Skikke. Han var ikke bange for at hjælpe
sig frem med Usandhed, blev tilbøielig til Drik og lagde intet Baand
paa sine onde Attraaer. For omtrent 10 Aar siden indgik han en
Forbindelse med en Pernille Christophersdatter, en Landstrygerske fra
Vestlandet, hvoraf Frugten var et Pigebarn, der nu er 9 Aar gammelt og
lever hos Faderen. Efter hin Kvindes Død indtraadte han for omtrent 5
Aar siden i et lignende Forhold til Pigen Beathe Marie Eriksdatter, med
hvem han allerede har to Børn, og som nu (i Begyndelsen af 1859) er
frugtsommelig med det tredie.

Midt i dette tøilesløse Liv blev der dog altid et Baand tilbage, som
holdt ham borte fra den egentlige Forbryderbane. Han havde, efter hvad
han selv har sagt, ofte stærke Mindelser om, at han vandrede paa en
elendig Vei, og at han burde søge at vende om itide. Hans Børns Fremtid
lagde sig mangen Gang tungt paa hans Sind, og han gjorde, hvad han
mente i sine Forholde at kunne, for deres aandelige og legemlige Vel.
Han lod dem saaledes døbe, og han søgte, saa snart og saa godt han
kunde, at faa sin ældste Datter bort til Folk for at lære Noget, lærte
hende ogsaa selv lidt at læse. Ikke mindre foruroligedes han ved den
Tanke, at hans to yngste Børns Moder, Berthe Marie formodentlig var
udøbt. Dette Sidste synes det især at have været, som omsider bevægede
ham til i Januar Maaned 1858 at henvende sig til Sognepræst Grimelund i
Gjerpen med Anmodning om at tage sig af baade hende og ham.

Hvad Berthe Marie angaar, der (i 1859) er 24 Aar gammel, født og — som
det ved de anstillede Undersøgelser

omsider har vist sig — hjemmedøbt i Annebo, da er hendes Historie
omtrent den samme som Mandens, kun at her til Flakkelivets øvrige
Frugter ogsaa kommer den fuldstændigste Vankundighed Moderen, en i det
Jarlsbergske temmelig bekjendt Omstreiferske Karen Larsdatter fra
Sjursrud ved Eidsfos, trak om med hende uden at bære ringeste Omsorg
for hendes Undervisning.. Ikke at tale om, at hun ikke kjendte et
Bogstav og var opvoxet uden al Undervisning om aandelige Ting, men
ogsaa det allersimpleste Arbeide med Hænderne var hende fremmed.
Imidlertid erkjendte ogsaa hun, vel især bragt dertil ved Manden at
hendes Stilling og Tilstand var bedrøvelig, og hun forenede sin egen
Anmodning med hans om at blive antagen til Undervisning og Daab.

Fra Februar Maaneds Begyndelse 1858 have nu disse Mennesker havt
stadigt Ophold i Gjerpen, idet der af Fondet til Fantevæsnets
Indskrænkning er tilstaaet Kvinden en Understøttelse af 7 Spd. om
Maaneden for hende og hendes to Børn i den Tid, hun modtager
Undervisning, medens Manden selv har forsørget sig og sit ældste, med
Pernille Christophersdatter avlede Barn.

Hvad deres Forhold angaar, da har det været bedre, end man efter deres
foregaaende Liv kunde vente. Manden har, saavidt det har kunnet
erfares, ikke ladet sig se beruset mere end tre Gange, hvorom han har
forklaret, at han de to Gange „kom i Lag med nogle Bekjendte af hans
Folk, som endelig skulde traktere,“ og at han den tredie Gang „var
klein og kjendte paa sig, at han bar paa en Sygdom,“ som da skulde
fordrives med en Rus. Der kan vistnok heller ikke gives ham det
Vidnesbyrd, at han i denne Tid ganske har overvundet sin gamle Vane at
lyve; men der har dog været Anledning til at bemærke, at han gjør sig
Umage for at være sanddru i Tilfælde, hvor Løgn kunde være fristende
nok, og det troes derfor, at det ikke blot er for at gjøre sig
behagelig, men at det virkelig er alvorlig ment med hans Forsikkringer,
naar han erkjender Løgnens Styghed. Og hvad det ustadige Sind angaar,
da har det vel nu og da givet sig Luft navnlig i Utaalmodigheden over,
at det ikke har gaaet rask nok med Berthe Maries Fremgang og Beredelse
til Daab, saa det ikke har manglet paa Yttringer som: at det blev vel
tilsidst ikke andet Raad for end at trække videre. Imidlertid maa det
dog indrømmes, at i Gjerningen har han dog ikke vist Ustadighed hidtil;
meget mere maa det siges til hans Ros, at han den hele Tid har vist en
mærkelig Standhaftighed i sin engang fattede Beslutning; thi mærkeligt
synes det at maatte kaldes at

denne Mand, der saa godt som alle sine Dage ikke har gjort Andet end
flakke omkring og ikke har befattet sig med andet Arbeide end
Kjedelflikkeri og Vævskebinderi, nu i snart et helt Aar har ernæret sig
ved det for ham aldeles uvante og ikke lidet anstrængende Arbeide ved
Kanal-Anlægget og det med en saadan Udholdenhed, at han har fortsat
Arbeidet paa en Tid, da flere af hans Medarbeidere ikke kunde holde ud
at staa i Sne og Vand, men forlod sin Post. — Han har nu efter
Sognepræstens Forestilling til Kirke-Departementet og ved dettes
Bevilling faaet Udsigt til at erholde fast Bopæl i Gjerpen paa Gaarden
Sørbø, hvor en Mand mod en Godtgjørelse af 155 Spd. har forpligtet sig
til at opføre et Vaaningshus og afstaa noget over et Maal Jord til
Eiendom Meningen er, at Huset og Jorden skal blive Familiens Eiendom
saaledes, at den i Løbet af 20 Aar, dog uden Renter, betaler Beløbet.
Imidlertid har det Offentlige Panteret i Eiendommen, og denne falder
tilbage til det Offentlige, hvis Angjældende herefter maatte gjøre sig
skyldige i Omstreifen.. Der er begyndt med at lægge Grundvold og kjøre
frem Tømmeret.

Berthe Marie har siden Begyndelsen af Februar 1858 modtaget dels boglig
Undervisning, dels Undervisning i lidt Haandarbeide i Præstens Hus. Den
egentlige Daabs- eller Konfirmations-Forberedelse tog sin Begyndelse i
April s. A. Det har gaaet smaat med hendes Fremgang, uagtet hun i det
Hele taget har været flittig og villig og kommet ordentlig til
Undervisningstimerne. Hvorvidt nogen grundig Sindsforandring er
foregaaet med hende, er vanskeligt at sige, da Tilbøjeligheden til
Usandhed, som hos hende vistnok er meget stærk, altid endnu maa vække
Tvivl om Oprigtigheden af hendes Bekjendelser og Meddelelser.
Imidlertid er der dog saa meget for hendes Personlighed Eiendommeligt i
disse Meddelelser, at det maa troes, at hun ikke er upaavirket. Det
antages ogsaa, at hun i Løbet af denne Vinter (Begyndelsen af 1859) vil
kunne stedes til Konfirmation (hun er nemlig, som ovenfor sagt, døbt)
for derefter at indgaa Ægteskab med Peter Olaus og flytte med ham til
deres ny Bolig.

Sognepræsten slutter sin sidste Beretning saa: „Jeg finder mig i det
Hele motiveret til at fælde en saadan Dom om dette Par, at jeg ikke kan
tro andet, end at det her er vel beføiet at gjøre et Forsøg for at
erfare, hvad der kan ventes af de Fanters Bosættelse, som det endnu kan
ansees for muligt at redde „for Samfundet.“

Efterat dette var skrevet, har Præsten Grimelund i privat Brev, 6te
April 1859, givet mig følgende Oplysninger: „Det vil vist glæde Dem at
erfare, at Berthe Marie, som allerede den 4de Februar

nedkom med sit 4de Barn, strax efter Barselsengen igjen tog paa at
fortsætte med sine i nogen Tid afbrudte Timer hos mig og det med
saadant Alvor, at jeg 2den Søndag i Faste den 20de Marts kunde stede
hende til Konfirmation. Jeg havde nogen Frygt for, hvorledes denne
Handling vilde blive optaget af mit Menighedsfolk i denne Tid; men den
Raskhed, Frimodighed og Hjertelighed, hvormed hun gav sine Svar, og den
Bevægelse, hvormed hun fulgte hele Handlingen, havde den modsatte af
den befrygtede Virkning. Den følgende Søndag begyndte Lysning til
Ægteskab for hende og Peter Olaus, den 3die April vare de første Gang
Nadvergjæster sammen, den 10de bleve de ægteviede, og den 14de
tilflyttede de sit nye fuldværdige Hus paa Sørbø, en nydelig beliggende
liden Plads, som fik Navnet Sollien. Den 20de besøgte jeg dem i deres
nye Hjem, og jeg maa sige, at jeg fandt det der over Forventning
ordentligt og hyggeligt; thi jeg har ikke havt de bedste Tanker om
Berthe Maries Ordens- og Renligheds-Sands før. Manden var ikke hjemme,
skjønt der med det samme fandt en Skjønsforretning Sted; han vedbliver
at være meget paapasselig paa Tiden, og jeg haaber, at Udsigten til at
komme til at eie Huset, vil styrke ham heri. Jeg har aftalt med ham, at
han skal gjøre Forsøg med at lægge nogle Skilling (1 [[** F2F1 OLD
FLOURISH MARK SIGN  (kun Cardo?)]]) om Ugen tilside af sin
Arbeidsfortjeneste og sætte dem ind i Sparebanken for dermed at betale
sine Afdrag. En god Mand og Fattiges Velynder, Hr. — — har havt den
Godhed at skaffe ham Arbeide, da Kanal-Arbeidet i Skien for en Tid er
ophørt.“

63. (134). Homedal. Bernt Andersen Vang med Kone og 3 Børn.

Denne Mand skal være født i Throndhjem, 1806, og i nogle Aar have været
gevorben Soldat sammesteds. Siden har han i lange Tider streifet om som
Blikkenslager o. s. v. (F. F. No. 595) og det med Konen Marthe
Olsdatter Brun (af det saakaldte Bruns-Følge og af finsk Æt) og deres
Børn 1)Johannes, døbt i Holt, i 1858 15 Aar, 2) Christian, døbt i
Birid, 6 Aar, og 3) Berntine, døbt i Skjold, 4 Aar.

I Marts 1858 kom Manden med Familie til Homedal Præstegjæld og slog sig
ned her, idet han fæstede sig en Rydnings-plads under Gaarden Møretraa
i Landvik Sogn for en aarlig Afgift af 2 Spd. Her gav han sig til at
rydde og dyrke og boede med Kone og Børn i en Barhytte.

Imidlertid androg Sognepræsten, Provst Hauge hosKirke-Departementet
[[** sic sperret, vel feil]] om Bistand til at faa et Hus bygget for
Familien. Departementet svarede foreløbig, at det heller vilde yde et
vist aarligt Tilskud af Husleie m. m., hvis Sagen kunde blive ordnet
saa, og denne Maade at hjælpe Familien tiltraadteProvsten ganske. „Jeg
kan det saa meget mere, siger han, som jeg har seet mig istand til at
skjænke Manden et lidet Hus Det var, ifølge privat Brev fra Præsten, en
fordums Tørkestue, Eiendomsbygning paa Præstegaarden. med Kakkelovn.“
Og nu bevilgede Departementet efter Provstens Forestilling 15 Spd. til
Husets Flytning og Udbedring samt indtil videre 10 Spd. aarlig, regnet
fra 1ste Juli 1858.

„Jeg har, yttrer Provsten under disse Forhandlinger, drevet denne Sag
personlig og uden Fattigkommissionens Mellemkomst, fordi Erfaring har
lært mig, at der hos denne ingen Støtte er at vente for Fantefolket, da
den har en stærk Modvillie mod at indlade sig med disse Omstreifere, af
Frygt for, at de skulle vinde Hjemstavn og berede Bygden Udgifter i
Fremtiden.“

Af Provstens Aarsberetning (Januar 1859) hidsættes: Ud paa Høsten kunde
Familien fra Barhytten flytte ind i det færdige Hus. Den har dyrket
nogen Potetes-Ager, men Mangel paa Gjødning og Arbeidsredskaper har
gjort Udbyttet ringe, og da Ageren ikke var indhegnet, blev den tildels
ødelagt af Naboernes Kvæg. Det er Provsten kjært at kunne meddele, at
Familien fører et meget ordentligt Liv. Manden er aldeles ædruelig og
har godt Rygte for Redelighed. Det antages ogsaa, at han har god Villie
til at arbeide; men hertil duer han desværre kun lidet, og det er at
forudse, at han ikke vil kunne hjælpe sig med de tilstaaede 10 Spd.
Allerede nu har han henvendt sig til Fattigvæsnet om Hjælp, og denne er
ydet ham mod Refusion, navnlig har man kjøbt Blik-Plader til ham, for
at han kunde faa noget Erhverv i sin Profession som Blikkenslager. Da
Præsten havde faaet Grund til at antage, at Manden havde Hjemstavnsret
i Throndhjems By, havde han skrevet til Fattigkommissionen der om
Bistand til Familiens Underholdning. — Den ældste Søn forberededes til
Konfirmation; han var meget uvidende.

Jeg hidsætter nogle yderligere Oplysninger efter private Breve fra
Provsten, Mai og Juni 1859.

Da det viste sig, at den fæstede Plads var for ringe, har Provsten
leiet (for 5 Spd. aarlig) en anden for Familien og det i Nærheden af
den faste Skole, hvilket er godt for Børnene. Paa Pladsen kan fødes 6—8
Faar eller muligens en Ko, og 2 Td. Sættepotetes ere allerede i Jorden,
Midler til dette og Mere har Provsten nu faaet af Throndhjems
Fattigvæsen, som har lovet 40 Spd. aarlig. „Man syntes, det var meget;
men det gaar rundelig med, da Manden er gammel og lidet skikket til
Arbeide.“ Siden det er afgjort, at Familien har Hjemstavn i Throndhjem
og understøttes derfra, er Almuens Uvillie over deres Ophold her
aftaget. Men med det samme ereFamiliens Fordringer stegne; de ville
idelig have Penge, og Provsten har Møie med at holde igjen, især i
denne Tid, da Konen har ligget i Barselseng. Det er især Konen, som
viser sig saa fordringsfuld; hun er en Hustyran og tvinger Manden til
at gaa og kræve Penge. I det Hele sporer Provsten liden Skjønsomhed hos
dem. „Men det er Noget, som jeg maatte vente af saadanne stakkels
Mennesker, da jeg stundom maa tage dem lidt alvorlig, og de ere ikke
ret vante hverken til Kjærlighed eller til Irettesættelse. Jeg haaber
dog, det vil gaa godt, og paa Fantestien komme de ikke mere.“ — Den
ældste Søn blev konfirmeret 1ste Mai og er nu i Tjeneste i Bygden.

Hvad angaar Moderens finske Herkomst oplyses, at hendes FaderOle Brun,
skulde være fra „Stor-Finland i Sverige“ og have reist alle sine Dage.

64. a. (138). Homedal. Karen Margrethe Pettersdatter Lundkvist. (eller
Lindkvist).

Paa en Annex-Reise i Sommeren 1858 traf Provst Hauge denne Kvinde i et
stort Fantefølge, hvori ogsaa hendes ModerRagnild, Enke efter Petter
Lundkvist, samt en Henrik Christensen med hvem Karen levede i naturligt
Ægteskab, hvoraf Frugten var de to Børn, Petter 8 Aar, og Ragnild
Ulrikke, 2 Aar. Karen var da 32 Aar gammel (F. F. No. 321 og 322).

„Ved nærmere Bekjendskab med Karen, siger Provsten i et Brev til
Departementet August 1858, har jeg fundet, at hun til Nød kjender
Bogstaverne, men at hun er blottet for de simpleste Religions-Begreber.
Navnet Christus er hende fremmed, og hun er fast at anse som en
Hedning. Efter gjentagne Samtaler med hende yttrer hun sin Lyst til at
lære og til at blive konfirmeret, og hun vil gjerne til en Tid skille
sig fra sit Følge for at modtage Undervisning.“ For at dette skulde
ske, maatte hun med Børnene indlogeres saa vidt mulig nær
Præstegaarden, hvilket vilde koste 2  [[** Unicode PUA 62193 (vises
kanskje ikke i alle maskiner?)]] daglig i mindst ½ Aar.

Departementet fandt Betalingen høi, men gik dog tilsidst ind paa
Planen, og endnu inden Provsten fik Besked herom, havde han allerede
modtaget Pigen og anbragt hende i det tingede Logis (16de September);
han havde nemlig ved den første Aftale med Pigen tilsagt hende at
indfinde sig ved Mikkelsmes-Tid, forventende, at Sagen med
Departementet skulde være ordnet da, og hun indfandt sig ganske rigtig.
For at indskrænke Udgiften for det Offentlige fik han dog Børnene
forsørgede paa anden Maade, saa han til Logis (og Klæder) for Pigen kun
behøvede 1  [[**Unicode 62193]] daglig.

Af Aarsberetningen Januar 1859 hidsættes: Pigen har gode Evner og har
brugt yderste Flid baade paa Skolen, som hunbesøgte, og i
Undervisningstimerne hos Præsten. „Hun er et meget ordentligt og
arbeidsomt Menneske, som har vundet Yndest baade i mit Hus og hos dem,
med hvem hun daglig lever.“ Der var Tanke om, at hun efter
Konfirmationen — istedetfor at vende tilbage til Kjæresten Henrik
Christensen, der skalde være drikfældig — vilde tage Ophold i
Præstegjeldet, hvis hun kunde faa Hjælp til at opføde sine Børn, Noget,
hvorom der dog ikke endnu blev fremsat nogen bestemt Begjæring.

I Anledning af den anførte Yttring, at selv Navnet Christus var Karen
fremmed, skrev jeg til Provsten og bad ham om yderligere Forklaring;
det forekom mig rimeligst, at han havde opfattet Forholdet mindre
rigtigt. Af hans Svar (18de Mai 1859) kan jeg hidsætte Følgende: „Det
var 3 Mile oppe i Landet, at jeg i Juli f, [[** vel sic komma, feil]]
A. paa en Reise til Heirefos saa et stort Fantefølge, bestaaende af
Gustav Lindgren, 41 Aar, født i Bykle Sogn, konfirmeret i Christiania
Tugthus af Nils Hald, viet i Gjærestad af Aas til Anne Pettersdatter
Lundkvist, fremdeles Henrik Christensen, født, døbt og konfirmeret i
Norderhaug, i naturligt Ægteskab med omhandlede Karen Margrethe
Lundkvist, disses 2 Børn, endelig Oldemoderen for hele Følget Ragnild
Lundkvist, ialt 7 Personer. Da jeg saa dem, standsede jeg min Hest og
spurgte, hvem de vare. De rejste sig meget barskt: „Du ser vel, vi ere
Vandrefolk eller Fanter, som du vel kalder os.“ „Nu, nu — jeg vil Eder
intet Ondt; kan jeg ikke giøre Eder noget Godt, vil jeg vist ikke lægge
Sten til Byrden for Eder.“ — „Hvem er Du?“ spurgte En. Her reiste den
gamle Oldemoer sig og sagde: „Jeg kjender ham, det er Provsten paa
Homedal — han har været god mod mig.“ Nu fik Piben en anden Lyd, og de
trængte sig med Iver om mig og Munden gik paa dem. — Jeg havde liden
Tid, og efter en kort Samtale stævnede jeg dem til at møde mig paa
Præstegaarden paafølgende Tirsdag med den udtrykkelige Erklæring, at
jeg da vilde overhøre dem. Tirsdagen kom og med den det hele Følge. Nu
overhørte jeg dem. Om den Gamle vil jeg ikke tale; men baade Gustav,
Anne og Henrik læste godt og vare vel oplyste. Karen kjendte ikke en
Bogstav. Hun blev overhørt af mig i min Kones Nærværelse, og denne blev
saa greben af hendes grændseløse Uvidenhed, at hun brast i Graad.
„Kjender dn Christus?“ „Nei.“ „Ved du ikke, hvem Jesus Christus er?“
„Nei, men jeg har hørt, det skal have været en snild Mand.“ „Kjender du
Budene?“ „Nei.“ „Har du aldrig hørt, de har læst i Testamentet eller i
Psalmebogen?“ „Nei.“ Saa gik det i Alt. Hun afgav virkelig Bevis for,
at der kan være Mennesker i christent Land, som ikke end have den
ringeste historiske Kundskab om Frelseren.“

I Anledning af at Pigens to Børn vare blevne forsørgede paaen anden
Maade end først paatænkt, havde jeg fremdeles spurgt Provsten, om
maaske godhjertede Familier i Bygden havde taget dem til sig uden at
fordre Betaling. Men nu hører jeg, at Provsten for Besparelsens Skyld
havde ladet Børnene forblive hos Moderens Slægtninger, som holdt sig i
Egnen. Af de til Moderen bevilgede Penge havde han betalt dem 5 Spd.,
Faderen havde hjulpet til forresten. „Privat Kjærlighed udenfor hvad
mine fattige Evner have kunnet bidrage, har intet gjort for dem. Deres
Vandel (her tales om nærværende Pige og den i følgende No. omhandlede
Gut) har været retskaffen, og de have vundet Yndest hos de Folk, som de
have været hos; og dog har jeg oftere maattet skifte Logis for dem,
fordi deres Forsørgere have hørt ilde af Naboerne over, at der drages
Fanter ind i Bygden. Mange Bekymringer have været mit Udbytte — medens
jeg, Gud ske Tak, ogsaa kan sige, at jeg har havt min Glæde.“ — — „Paa
Konfirmations-Dagen. den 1ste Mai, min Fødselsdag og min Datters
Konfirmationsdag, havde jeg en Glædesdag: begge mine Fanter og endnu to
til vare blandt de Fremstillede, og for en talrig Menneskemasse baade
fra By og Bygd gjorde de saa vel Rede for sig, at det vakte
Opmærksomhed. Stemningen har vendt sig meget siden den Dag, og jeg tror
Menigheden blev greben ved, hvad den hørte.“

I et følgende Brev, af Juni, meddeler Provsten, at Karen nu har forladt
Bygden med sin Kjæreste Henrik, og sine Børn for at komme tilbage, naar
Tilladelsen til at vie dem indløber (se herom i Anm. ved følgende No.).
Efter hvad Provsten senest har hørt, skal Henrik være meget arbejdsom
og ikke egentlig forfalden. „Ligesaa har jeg hørt, at hun, Karen, skal
nu være bleven saa „undselig“ ved at gaa om, at hun ikke gaar ind i
Husene med de Andre men bliver udenfor.“ „De ville gjerne bosætte sig —
men hvor?“

64. b. Homedal. Halvor Olsen.

Denne Gut, Søn af Ole Jansen Faderen er maaske den samme Person, som
omhandles under No. 71. og Oline Halvorsdatter, er allerede omtalt
under Sagen No. 45: han var i 1855 optagen til Forsørgelse i Haaland
paa Jæderen, men rømte snart for atter at følge Moderen og Stedfaderen
paa deres Omflakninger. Men Stedfaderen var ond med ham, hvorfor han
rømte fra ham til et andet Følge, Gustav Lindgrens, det samme, hvori
den under forrige No. omtalte Karen M.Lundkvist var, og da Provst Hauge
havde lovet at antage sig denne til Konfirmations-Undervisning, bad
Halvor om og fik samme Løfte. Begge kom ogsaa samtidig, i September
1858, i det for dem tingede Logis i Nærheden af Præstegaarden (der var
afDepartementet bevilget for ham 24 ß daglig, hvoraf 20 medgik til
Logis, 4 til Klæder), og begge gik da sammen i Fastskolen og hos
Præsten. Han var næsten ligedan Begynder som hun, kunde lidet eller
intet læse og havde intet Begreb om Christendom.

I Aarsberetningen, Januar 1859 siges, at han den hele Tid havde været
meget flittig, saa han nu læste ganske taaleligt og havde lært de to
første Parter af Katechismen og lidt af Bibelhistorien. Hans Opførsel
var ogsaa meget god. Provsten haabede at kunne konfirmere ham til
Vaaren, og da var det Guttens Ønske at komme tilsøs.

Af privat Brev fra Hr. Hauge i Mai 1859 ser jeg, at Gutten ogsaa blev
konfirmeret ved paatænkt Tid (se Anm. til forrige No.) -— I Juni
skriver Provsten atter til mig om ham: Provsten havde tilbudt ham at
beholde ham paa Præstegaarden eller ogsaa skaffe ham Sømands-Udrustning
og Hyre paa et Skib i Grimstad; men Gustav Lindgreen [[** sic -ee-]]
havde faaet Tag i ham, og Gutten vilde nu — trods Provstens Formaninger
— slaa sig i Lag med ham for at blive Blikkenslager. Provsten fik
Leilighed til at tale med Gustav selv og foreholde ham hans Ansvar;
Gustav mente, at han ved Medvirkning af Provst Aas i Gjerestad skulde
blive bosat der, og saa skulde Gutten blive forsørget med det samme. Et
Par Gange senere har dog Halvor været hos Provst Hauge: „jeg saa da, at
han havde byttet bort nogle af de Klæder, han havde erholdt af mig; jeg
talte dog ikke til ham derom for ikke at friste ham til at lyve.“

Af de nævnte Breve af Mai og Juni hidsættes endnu følgendeyderligere
Oplysninger og Bemærkninger om Fante-Sagen i Homedal.

Foruden de under No. 63 samt 64 a og b omtalte tre Personer, som bleve
konfirmerede 1ste Mai, have følgende henvendt sig til Provsten om
Konfirmation:

1) Anne Marie Fredriksdatter, af omstreifende ForældreFredrik
Fredriksen og Marthe Fredriksdatter (Pedersdatter? rimeligvis de samme
som det under No. omtalte Forældre-Par). Hun er født og døbt i det
Throndhjemske, er nu 27 Aar gammel og lever i naturligt Ægteskab med
Knud Christiansen (født i Lesje og konfirmeret paa Throndhjems Tugthus,
(F. F. No. 232). Med ham har Anne Marie 2 Børn foruden et ældre fra en
tidligere Forbindelse. Hnn kom til Provst Hauge i de første Dage af
Marts 1859 med Attraa om at blive forberedt til Konfirmation Aaret
forud havde hun henvendt sig med samme Bøn til PræstenKnudsen i Klep,
se under Sagen No. 76, Præstens Skrivelse af 12te Juli 1858.. Hun læste
godt [[** sic, mgl komma?]] havde ualmindelig gode Evner og opnaaede at
blive en dygtig Konfirmand den 1ste Mai. Hendes Forlovede betalte Logis
og Alt for hende

i de 9 Uger, hun var i Nærheden af Præstegaarden og daglig deltog i
Undervisningen dels hos Præsten, dels paa Fastskolen. Begges Vandel er
retsindig, og han ernærer sig godt ved at arbeide sine Tælleknive.

Paa videre Spørgsmaal om, hvor en omreisende Mand havde sit Værksted o.
s. v., fik jeg saadan Oplysning: Han fører med sig Redskaber, Smiested,
Hamre og en liden Puster, saa han kan smede sine Knive, hvor han vil.

Anne Marie — siger Provsten i sit sidste Brev — er fremdeles i
Nærheden, lever med sine Børn paa en Gaard i Fjære Sogn, medens Manden
er paa Arbeide henne ved Mandal og sender hende Penge. Provsten har
lovet at hjælpe dem til at blive ægteviede (se nedenfor), og i den
Anledning er Anne Marie oftere hos ham. „Hun fortalte mig igaar, at en
Bonde i Fjære havde tilbudet dem en Plads; men de havde Intet at bygge
for.“ — „Jeg vedbliver — saa yttrer Provsten sig i sin sidste Skrivelse
om disse Folk — jeg vedbliver min gode Mening om denne kvikke, jeg
kunde næsten sige: tækkelige Kvinde.“

2. Andrine Rasmusdatter, kom paa samme Maade som No. 1, ligesaa først i
Marts. Hun sagde sig selv 16—17 Aar gl., født og døbt i „Frostviken“,
som skulde ligge 10 Mil nordenfor Throndhjem eller ogsaa i Jemteland i
Sverige. For at faa Vished om hendes Daab skrev Provsten til
Biskopperne i Throndhjem og Tromsø samt gjennem Christiansands Biskop
og Kirke-Departementet til Jemteland. Imidlertid læste Provsten med
hende; hun kunde allerede læse noget, var opvakt, opførte sig pyntelig,
viste en meget alvorlig Charakter og et sat Væsen. Hun betalte selv sit
Logis, formodentlig ved Hjælp af en Person, som nok var hendes
Forlovede, nemlig Laurits Fredriksen, Broder til Anne Marie, No. 1, og
om hvem Provsten havde faaet den Oplysning fra Sognepræst Melby i
nordre Aurdal, at han var bleven konfirmeret der, saa han altsaa er den
Gut som omhandles under Sagen No. 22.

Ogsaa Andrine kjende vi før, fra Sagen No. 5, hvor det fortælles, at
hun efter Moderens Tilskyndelse rømte fra Mikkelsen iSolum, og da jeg
underrettede Provst Hauge herom, svarede han, at dette samme havde han
senere erfaret af Moderen selv, som nu var vred paa Pigen, fordi hun
ikke vilde følge med hende.

Paa Grund af manglende Daabs-Attest kunde Andrine ikke blive
konfirmeret den 1ste Mai sammen med de Andre. Provsten, som mistvivlede
om at kunne faa Understøttelse for hende og de flere Personer, som vare
i samme Tilfælde, lod hende da fortsætte Vandringen, men under Løfte at
komme igjen senere og fortsætte Undervisningen, naar Spørgsmaalet om
hendes Daab monne være blevet oplyst.

Og det er det nu. Der er kommet Attest fra Frostviken i Hernøsands
Stift om, at Pigen ikke er indført som døbt i Sognets Ministerialbog;
men ved „extra Soknestemne“ i Frostvikens Forsamlinghave dog Personer,
vidnet, at de meget godt erindre, at Rasmus Andreassen Ros indfandt sig
paa Gedeide i Februar 1843 og forlangte Husvær, medens hans Kone
Ingeborg Marie Eriksdatter laa i Barselseng, hvilket ogsaa blev
tilstaaet; Moderen fødte den 4de Marts et Pigebarn, som af
Kapel-Prædikanten blev døbt Andrine Vilhelmine og dertil vare de Vidner
Hermed kan sammenlignes, hvad der i Sagen No. 28 er oplyst, om at
Præsterne i Sverige ikke have brugt at indføre saadanne Børns Daab i
Kirkebøgerne..

3. Jakob Christian Christophersen, omtrent 15 Aar, med et ægte
Tater-Udseende, af Forældrene Skorstensfeier Christopher Jensen og Else
Margrethe Christiansdatter (altsaa Broder til Jens Christophersen under
Sagen No. 54). Han kjendte ikke Bogstaverne og stod paa næsten samme
Trin som Provstens første Elev af dette Slags, Karen Lundkvist.
Provsten tilsagde ham at komme igjen til Høsten, inden hilken [[** sic
= hv-]] Tid han vilde søge Understøttelse for ham.

4. „Ligesaa et ældre Fruentimmer, mellem 40 og 50 Aar, som kom strax
under Konfirmationstiden og vilde konfirmeres. Men da hun var høist
frugtsommelig, vilde jeg ikke indlade mig med hende, før Forløsningen
var overstaaet. Hendes Navn har jeg glemt, da hun kom sent en Lørdags
Aften, medens jeg ingen Tid havde til at tale nærmere med hende. Men
hun var vred, fordi jeg ikke vilde tage mig af hende strax, hvorfor
hendes Ægtefælle (Ledsager) irettesatte hende, idet han takkede for det
givne Løfte.“

5. Niels Gustav Olsen Lindgren, Søn af Vævskebinder Ole Nilssen
Lindgren og Anniken Fredriksdatter af Flintians-Følget, 16 Aar. Han
læser noget, kan noget af Katechismen og synes at være en kvik og snild
Gut. I sit sidste Brev fortæller Provsten, at han allerede har antaget
denne sidste Gut og desuden indgivet Andragende for Gutten No. 3.

Dernæst omtaler Provsten de Fanter, som have henvendt sig til ham om at
vorde ægteviede. Det er først to Par, af hvilke Kvinderne i det
Foregaaende ere omtalte som nylig konfirmerede, navnlig 1) Henrik
Christensen (eller Henrik Larsen?) og Karen Margrethe Lundkvist samt 2)
Knud Christiansen og Anne Marie Fredriksdatter. Da Mændene ei have
kunnet skaffe de i Loven befalede Forlovere, har Provsten 5te Mai
indgivet Ansøgning om, at de maa faa aflægge Ed paa, at de ikke ere
bundne ved tidligere Ægteskab; før Provsten skrev Ansøgningen,
forklarede han for dem Eden efter Lovbogen og katechiserede over den.
Et tredie Par erPetter Pettersen Lundkvist (rimeligvis Broder af
nysnævnte Karen Lundkvist) og Inger Kirstine Christophersdatter. Han er
konfirmeret paa Bodsfængslet, hun i Christiansands Tugthus. De

have med hinanden 1 Barn ilive foruden 2 døde. Allerede ifjor Høst kom
de til Provsten med Ønske om Ægtevielse, og de gjennenmvandrede
Landviks og Øiestads Sogne for at skaffe Forlovere. Men medens dette
stod paa, bleve de, Gud veed efter hvis Anmeldelse, tiltalte og dømte
for deres Konkubinat til 15 Dages Vand og Brød. Forgjæves paaberaabte
de sig Provsten, og forgjæves fremstillende denne sig for Retten og
forklarede Omstændighederne, samt at han søgte om Bevilling for dem til
at vies efter Ed, uden Forlovere. De bleve som sagt dømte. „Og efter
udstaaet Straf have de været hos mig, de arme Stakler, høist elendige
af Udseende. Han gik i Skjorteærmer, da han var sluppen ud af Arresten
uden at eie en Trøie. Jeg fik Lidt paa ham, og nu vandre de atter om,
indtil jeg faar Afgjørelse paa Ansøgningen. Jeg har stævnet dem og de
øvrige Par hid om 5 til 6 Uger.“

Ved Talen om denne Tilstrømmen af Fantefolk, som begjære Hjælp, yttrer
Provsten i Skrivelse af 18de Mai: „Det er isandhed gode Tegn. Jeg synes
at spore mere og mere Lyst hos Fantefolket til at lære Guds Ord, og jeg
har maattet bortgive Testamenter og Katechismer, saalænge jeg havde
nogen. Tilmed møde de mig med megen Velvillie, og naar de se mine Børn,
kjæle de for dem og kunne ikke noksom vise dem Godhed. — Kjærlighed og
Taalmodighed maa der til; de kunne vindes, og jeg er fast forvisset om,
at de ville blive vundne Tid efter anden; men hertil udkræves
gjennemgribende Forholdsregler.“

Herom fremsætter Provsten sin Mening væsentlig saa:

1. Dersom ikke Kommunen sikkres for, at de af Staten understøttede
Fanter ikke skulde erhværve Hjemstavnsret, ville Almuerne modsætte sig
deres Bosættelse. Derfor en Lov om, at den bestaaende Bestemmelse om
Hjemstavns Erhværvelse med 3aarigt Ophold ikke gjælde for Fanter, som
nyde Understøttelse af Statskassen.

Almuerne nære Uvillie mod Fanterne og tildels Frygt for dem. Den sidste
bevirker, at de baade faa Hus og Føde; men Christen-Kjærligheden har
lidet dermed at skaffe. Fanterne ere heller ikke elskværdige i deres
Optræden; om der end paa disse Kanter sjelden høres om større
Forbrydelser af dem, saa tigge de dog og rapse, hvor de kunne. Det er
en stor Skat paa Almuen. I et Bryllup i Heirefos, hvor Provsten var
tilstede, samtalte han meget med Bønderne om dem, og de erklærede som
med en Mund, at hver Mand gjerne gav en Daler om Aaret for at slippe
Fanterne. „Jeg tror det — og tænk, hvad dermed kunde udrettes!“ Nu vil
vistnok, saa fortsætter Provsten, hin Uvillie svinde noget, naar flere
og flere Fanter konfirmeres omkring i Bygderne; Folket vænner sig da
til at se og høre dem ved Katechisationerne i Kirken, og man vil vinde
godhed for dem, naar man mærker, at ogsaa de kunne lære Noget og føle
Trang dertil! Menendda vil dog Frygten for Tillæg til Fattigbyrderne,
om Fanterne vinde Hjemstavn, gjøre Almuen uvillig over deres
Bosættelse. „Jeg vil saa gjerne virke for at bosætte Fanterne; men jeg
vover ikke at trodse Menigheden og tror ogsaa, at den gode Hensigt
vilde forfeiles ved Tvang, da de Bosatte vilde blive lagte for Had og
være udsatte for Krænkelser, hvor vel de saa opførte sig.“

2. For at faa Fante-Familierne bosatte, burde man fordele dem ligeligt
over Kommunerne i de Strøg, hvør de pleie vandre, og Storthinget maatte
bevilge en langt rundeligere Sum end hidtil, Sagen er Opoffrelsen værd!
„Havde jeg Midler ihænde og Menigheden for mig, skulde alle de af mig
omhandlede Personer inden Aar og Dag være bosatte Folk; det er deres
inderlige Bøn at forhjælpes dertil, og jeg maa svare: Jeg kan ikke. Det
er haardt!“

3. Det skulde engang for alle være bestemt, at Fanter, som kun af
Mangel paa Forlovere ikke kunne vorde ægteviede, skulle kunne vies
efter at have for nærmeste Dommer aflagt Ed paa, at de ikke vare bundne
ved tidligere Ægteskab o. s. v. Thi hvem kan og vil og bør være
Forlovere for disse Folk og paatage sig det juridiske Ansvar? og i
hvert enkelt Tilfælde at søge Tilladelse om Edsaflæggelse er saa
vidtløftigt og langsomt for Fanterne, som ikke have let for at opholde
sig i Ventetiden.

4. Og endelig tilføier Provsten: „Naar Fanter undervises af Præsten,
deler Læreren ved den faste Skole trolig hans Møie. Denne Lærer er
gjerne fattig og slet lønnet. Skulde han ikke kunne vente en Smule
Opmuntring og Belønning af Departementet? Han kunde gaa træt; jeg har
stundom selv været nær ved det; men saa har jeg mandet mig op.“ I flere
Tilfælde har allerede Departementet paa vedkommende Præsters
Forestilling bevilget Godtgjørelse for Almueskolelæreres Arbeide med
Fanters Undervisning.

I den næste Skrivelse, af 10de Juni, kan ellers Provsten med hjertelig
Glæde fortælle, hvorledes dog Tanken om at komme Fanterne til Hjælp
begynder at vaagne ogsaa her. En Gaardmand i Landvig, som rigtignok
rager høit over Mængden baade med Hensyn til Hoved og Hjerte, og med
hvem Provsten oftere havde talt om denne Sag, kom den 6te Juni til ham
og forelagde ham en skriftlig Betænkning derom. Han vidste om flere
Mænd, som vare ligesindede med ham, og der aftaltes en Sammenkomst
mellem disse Mænd og Provsten for at drøfte Forslaget. Dette gaar ud
paa at virke til, at Staten ved Lov skulde bestemme en vis Fordeling af
de hjemstavnsløse Fanter paa Fattig-Distrikterne, hvor de fra nu af
skulde opholde sig og forsørges som andre Fattigfolk. — Jeg selv kan
vistnok ikke bifalde denne Maade at ordne Sagen paa, ialfald ikke nu
for Tiden (se

herom i Indledningen); men med Provst Hauge maa jeg høilig glæde mig
over dette Tegn paa, at Almuesmænd tænke over Sagen og erklære sig for,
at deres Bygd bør være villig til at bære sin Andel af de Offere, som
ville kræves for at Fantevæsenet skal vorde indskrænket og afskaffet i
vort Land.

65. (135—136). Tvet. Karen Murgrethe Pedersdatter, i 1858 omtrent 54
Aar gammel, hendes Datter, som ogsaa heder Karen Margrethe
Andreasdatter, 8 Aar, samt førstnævntes Søsterdatter Gunild
Halvorsdatter, formodentlig 17—18 Aar gammel.

I Sommeren 1858 bleve disse tre Personer anholdte i Tvet Sogn for
Omstreifen og Betleri. Den Gamle blev sendt til Christiansand og der
tiltalt og straffet, og imens bleve Børnene (thi Gunild ansaaes da for
at være nogle Aar yngre, end det senere blev formodet) overgivne til
Tvets Fattigkommission. Denne indskrænkede sig ikke til en midlertidig
Forsørgelse, men bestemte sig til at antage sig dem til christelig
Opdragelse.

Ligefra Begyndelsen af var der ogsaa godt Haab om, at dette skulde
lykkes med Pigebarnet, Karen Margrethe (den yngste af flere Sødskende,
alle fødte udenfor Ægteskab, FaderenAndreas Larsen Lindbom, sml. F. F.
406). Hun blev udsat hos en Gaardbruger for 30 Spd. aarlig. Mere
tvivlsomt ser det ud med Gunild; hun skal være udøbt; vel sagde hun
selv, at hun gjerne vilde forlade Fantestien; men hendes Væsen var dog
saadant, at man ikke turde gjøre sig synderlig Haab om hendes
Stadighed. „Dette maa dog have en aldeles underordnet Betydning, hvor
Talen er om Forsøg med at frelse en Sjel fra Mørkhedens Rige, og hvor
derhos Omstændighederne ved deres Paagribelse ere saadanne, at de maa
henlede Tanken paa en ligefrem Styrelse fra Herren, hvilket forekommer
Fattigkommissionen her at være Tilfældet“ — saa heder det i Sognepræst
Brochs Forestilling. Der blev ogsaa omsider fundet en Familie, som var
villig til at tage hende paa Prøve, mod 35 Spd. for Aaret.

Efterat Børnene saaledes vare forsørgede, kom ud paa Høsten den ældre
Kvinde efter udstaaet Straf tilbage til Tvet, syg og elendig og
yttrende Ønske om at forblive Resten af sine Dage i Rolighed. Hun var
saa syg, at hun maatte tilsengs, og blev foreløbig indlogeret hos et
Par fattige, men skikkelige Folk, for 24 ß, senerehen 18 ß Dagen.Om en
Søn og Sønne-Datter af denne Kvinde se under Sagen No. 51.

Af Sognepræstens Indberetning ved Udgangen af Aaret hidsættes:

Barnet Karen Margrete giver fremdeles de bedste Forhaabninger. Mellem
hende og Plejeforældrene er der indtraadt et Forhold som mellem
Forældre og Børn, og „der er ikke Tanke om, at hun nogensinde skulde
falde tilbage til det omflakkende Liv.“

Med Hensyn til Gunild finder Præsten nogen Grund til Haab deri, at de,
hos hvem hun er udsat, ikke vægre sig ved at beholde hende længere —
kun frygte de for, at de ikke skulle forstaa at behandle hende paa
rette Maade og at undervise hende; endnu er hun nemlig ikke kommen saa
vidt, at hun kan følge med paa Skolen. „Det er mig ogsaa forsikkret,
siger Præsten, at hun ved flere Leiligheder har vist utvivlsomme Tegn
til, at hun ikke har Lyst til at vende tilbage til det forrige
Levesæt.“

Om den ældre Kvinde berettes, at omendskønt der var tinget et andet
Logis for hende, hvor hun kunde være under en mere passende christelig
Paavirkning, havde hun dog formedelst sin sengeliggende Tilstand
maattet forblive i det første Logis. Hun er fuld af Løgn og Falskhed,
saa der lidet kunde stoles paa de Yttringer af et bodfærdigt Hjerte,
som hun ved Præstens Besøg havde ladet høre. „Hvor liden Anledning hun
end hidtil har givet Sjelesørgeren til glad Forhaabning, saa tror jeg
dog, hun ikke er saa slem som flere andre af samme Klasse Mennesker.“

66. (139—142). Tysvær. Anders Thorsen Florevaags og Anne Malene
Nilsdatters 4 Børn.

I Sommeren 1857 bleve nævnte omstreifende Forældre, som fra flere
Kanter havde været efterlyste, arresterede i Bukn, Annex til Tysvær, og
satte under Tiltale for Tyveri og Konkubinat. (I det følgende Aar efter
Dom indsatte paa Christiansands Tugthus). Under No. 497 og 498 i F. F.
ere de anførte som henhørende til Valborgfølget i Bergens Stift. Ved
Paagribelsen havde de med sig 5 i deres Konkubinat sammenavlede Børn,
nemlig: 1) Nils, da omtrent 13 Aar, 2) Ragnild Marie, omtr. 12 Aar, 3)
Karen Valine, omtr 6 Aar, 4) Andreas Elisæus, omtrent 4 Aar, og 5)
Diebarnet Christopher Antonius. Nu skulde Bukns Sogns Fattigvæsen
forsørge Børnene. Men det viste sig længe ugjørligt at faa dem udsatte
hos Familier i Bygden, saa der ikke var andet Raad end at lade dem
forblive hos Forældrene i Arresten, først i Præstegjeldet, siden i
Haugesund, hvorhen de flyttedes under Sagens Drift. Endelig i Marts
1858 lykkedes det at faa de 4 ældste Børn udsatte hos Familier i
Sognet, for det Første paa et Halv-Aar. Men indtil den Tid vare
Udgifterne for Børnene løbne op til lidt over 200 Spd. Og endnu et
Regningskrav kunde Fattigkommissionen imødese, nemlig for Diebarnet,
som Moderen fik tage med sig, da hun i Mai Maanedtransporteredes til
Tugthuset i Christiansand Her blev dette Barn dog taget under særskilt
Forsørgelse, se under Sagen No. 56.. — Den hele Familie var dog Bukn
ganske uvedkommende, uden forsaavidt Fattigloven tilpligter den
Kommune, hvor Trangen er opstaaet, at tage sig af den Trængende, og
disse Børns Trang var nu opstaaet eller rettere bleven aabenbar ved
Forældrenes Arrestation i Bukn.

Fattigkommissionen androg i Sommeren 1858 om, at hint første Udlæg
maatte blive udbetalt af Fantefondet, og at dernæst Tilsagn maatte
gives om, at samme Fond skulde udrede, hvad Fattigkommissionen maatte
behøve (der formentes henved 20 Spd. aarlig for hvert Barn), for at de
kunde faa Børnene ordentlig forpleiede og opdragne, saa de kunde reddes
ud af Fantelivet. Og dette bevilgedes.

Ved Udgangen af 1858 har Sognepræsten indberettes hvorledes det er
gaaet med de 4 Børn. De ere udsatte hos 4 Familier. Selv det ældste af
Børnene havde ikke lært at læse. Denne samme ældste Gut, Nils, viste
sig ogsaa i Begyndelsen vild og ustyrlig, men har dog allerede vænnet
sig til noget bedre Opførsel. Ragnild Marie giver endnu bedre Haab. Om
de to yngre Sødskendes Sindelag og Charakter kan der ikke være stort at
sige endnu, da de ere saa smaa. Andreas Elisæus, nu 5 Aar gammel. var
før kun hjemmedøbt; nu er hans Daab bleven stadfæstet i Kirken.

En ældre Broder af disse Børn, Andreas Valivang Lundkvist, (den samme
som No. 499 i F. F., hvor det siges, at han var til Opfostring hos en
Bonde) kom i 14 Aars Alder til Stavanger, hvor en Kjøbmand havde
bestemt sig til at tage sig af ham og sætte ham til Søs. Han blev
opklædt og foreløbig sat paa Skolen. „Da han kom ombord i Skibet — saa
skriver Kjøbmanden til mig, April 1859, — begik han stedse Tyverier i
alle mulige Retninger, hvorfor han af mig selv fik tilstrækkelig
Juling, men som i Førstningen lidet frugtede, men til Slutning fik han
saa klækkelig, at han ikke kunde sidde paa sin Ende, og da begyndte han
at faa Respekt for mig og blive eftertænksom og være ordentlig, saa at
jeg havde godt Haab om ham. I 1857 døde han i Rio af den gule Feber:
[[** vel sic kolon]] men Kaptainen roste ham som en flink og dygtig
Sømand og i det Hele som en exellent ung Gut, tro og skikkelig.“

67. (144—146). Sem. Jakob Hansen med Kvinde Randi Christiansdatter og
to Børn.

Jakob er født paa Vallø Saltværk i Sems Præstegjeld af

der boende Ægtefolk; han voxte op og blev konfirmeret hjemme. Men saa,
i 18—20 Aars Alderen, kom han paa Vidden og indlemmede sig i et
Fantefølge, lærte den blandt Fanterne almindelige Gjørtler-Profession
og forenede sig i naturligt Ægteskab med et Kvindemenneske i Følget,
den nævnte Randi. Samme Randi, født af omreisende Folk og opvoxet under
disse Vandringer, havde i en tidligere Forbindelse med en svensk
Børstebinder Peder Cedergren havt 4 Børn; efter hans Død havde hun en
Stund levet sammen med en omvandrende Feier Jakob Johannesen og avlet
Barnet Anne Marie; men denne Forbindelse hævedes, Om Jakob Johannesen
og hans senere Ægteskab se under No. 57. og hun kom i Lag med nævnte
Jakob Hansen. Det var ved Aaret 1848, de sloge sig sammen, han ganske
ung, hun en god Del ældre. De fik to Børn sammen.“

I Sommeren 1858 kom Følget til Sem, Mandens Hjembygd, hvor han ønskede
at blive ordentlig gift og bosat. Hendes tidligere Børn vare paa egen
Haand eller forsørgede paa andre Steder og de havde nu kun sine to
sammenavlede Børn hos sig, nemlig Hans og Gjertine Andrine; men Hans 9
Aar gammel, var døvstum.

Fattigkommissionen vilde heller ikke unddrage sig for at yde sin
Bistand, hvis det Offentlige vilde overtage Omkostningerne med Guttens
Indsættelse i et Døvstumme-Institut samt yde et aarligt Tilskud af 20
Spd. til Familiens Bosættelse; Fattigkommissionen mente da at skulle
skaffe dem fast Bolig, mulig med et Jordstykke til, og naar Sagen var
ordnet saa, antoges det, at Manden, 34 Aar gammel og af god Helbred,
maatte kunne ernære sig og Sine som Tømmermand eller Fisker, saaledes
som han havde været vant i Ungdomsaarene.

Departementet gik ogsaa (November 1858) ind paa disse Forslag; de
begjærede Bidrag lovedes indtil videre.

Af Sognepræst Jakobsens Indberetning Februar 1859 sees, at de paatænkte
Foranstaltninger vistnok ikke vare iværksatte endnu; men det haabedes,
at de til Vaaren skulde være optagne i Samfundet som faste Bosiddere og
rette Ægtefolk.

68. (147). Aker. Sophie Olsdatter.

Medens Cholera i 1853 herjede Christiania og Omegn, hændte det, at et
lidet Følge af fremmede Folk, nemlig en gammel Kvinde, hendes voxne
Datter og en Smaagut, den sidstes Søn, en Aften kom til en
Husmandsplads under Gaarden Furusæt i Aker, hvor de bad om og fik
Husvær for Natten. Dagen efter fik den Gamle Cholera og døde; men
Datteren, som først

havde pleiet hende, tog sig siden for at pleie flere Cholerasyge paa
Pladsen og i Omegnen, og fra nu af forblev hun her, ernærende sig og
Sønnen med Arbeide.

Men nogen Tid efter kom det op, at hun — det er den i Overskriften
nævnte Sophie — ikke var konfirmeret og ikke kunde læse, og dermed blev
hun Gjenstand for Sognepræstens og Skolekommissionens Omsorg.

Resultatet af de anstillede Undersøgelser om hendes Fortid var, at hun,
nu omtrent 28 Aar gammel, end ikke var døbt; ialfald lykkedes det ikke
at faa oplyst, at hun var det. Født under en Ladebygning, var hun voxet
op hos sine omstreifende Forældre (Faderen en nu afdød Hesteskjærer Ole
Hansen fra Hadeland, Moderen Anne Nilsdatter), dels i Norge, dels i
Sverige. I dette sidste Land havde hun (med en Soldat i Vermeland)
avlet sin nu 12 Aar gamle Søn, og da Følget kom til Aker, var det ogsaa
forpasset fra Arvika i Sverige.

En Husmand i den Kreds, hvor Pigen nu havde Tilhold, ved Gaarden
Furusæt, tog hende i Logis, og et Par af Bygdens Almuskolelærere
formaaedes til at læse med hende, saa hun kunde deltage i
Konfirmations-Beredelsen hos Præsten. Efter 1 ½ Aars Forløb kunde hun
læse rent og gjøre Rede for Katechismi Lærdom samt lidt af
Bibelhistorien. Og hun blev da døbt i Akers Kirke, i Sommeren 1856. I
1857 blev hun gift med en Arbeidsmand i Bygden og saa heder det i
Sognepræst Fangens Indberetning Septbr. 1858 — fører nu et ordentligt
og arbeidsomt Liv. Sønnen er hos hende og gaar paa Skole.

De nødvendige Kirkeklæder til Daabs-Dagen bleve anskaffede ved et
Sammenskud, som Sognepræsten havde faaet istand hos flere Familier; de
ikke store Udgifter til Logis samt til Honorar for Lærerne (tilsammen
32 Spd. 60 ß) bleve overtagne af Fondet til Fantevæsnets Indskrænkning.

69. (149). Arendal. Anne Kirstine Halvorsdatter.

Født af Omstreiferne Halvor Rasmussen, Gjørtler ogGunvor Pedersdatter
fulgte hun uafladelig med Forældrene paa deres Vandringer, mest i
Strøget mellem Arendal og Mandal. For nogle faa Aar siden døde Faderen;
men hun vedblev at vandre om med Moderen og 5 Sødskende, 3 Drenge og 2
Piger. Familien betlede sig frem. I Foraaret 1857 skilte hun sig fra
Følget og gav sig i Vandreskab med en ung Gut,Rasmus Andreassen. De
vandrede i det samme Strøg, hele Tiden betlende sig frem, saasom han,
der rigtignok gav sig ud for Skebinder og Kammager, Lidet eller Intet
fortjente. De fik et Barn sammen, men det døde tidligt. Men Rasmus som
erhengiven til Drik, var i den senere Tid bleven meget haard mod hende,
og træt af hans Mishandlinger og med Afsky for det hidtil førte Liv
skilte hun sig fra ham og henvendte sig i Begyndelsen af October 1858
til Sognepræst Cormontan i Arendal om Hjælp til at vorde oplært i
Christendoms-Kunskab [[** sic ikke -nd som ordinært]] og konfirmeret.
Ovenstaaende Oplysninger afgav hun derefter under et Politi-Forhør, og
„saa vidt hun vidste,“ var hun da 24 Aar gammel. Hun kunde, sagde hun,
spinde og strikke, men ikke læse.

En Vanskelighed ved at antage sig denne Pige var, at hun var befængt
med Fnat, saa Fattigkommissionen forgjæves søgte at faa hende
indlogeret i noget Hus i Byen; da der i Førstningen ikke var Plads paa
Byens Sygehus, maatte hun derfor om Natten være i Arresthuset, medens
hun om Dagen fik Ophold og Kost i Præstens Hus. I November Maaned kom
hun dog ind paa Sygehuset og blev helbredet, og derefter blev hun —
overensstemmende med den Aftale, som derom var truffet mellem
Fattigkommissionen og Kirke-Departementet — indlogeret hos en brav og
forstandig Mand, Skomagermester Hebdal, og nu kunde hendes
Skole-Undervisning begynde. — Dette Forhold havde varet ved i 3
Maaneder, da Sognepræsten skrev sin sidste Indberetning, Marts 1859.
Pigen har nu lært at stave og begyndt at læse Enstavelsesord. Hun røber
ellers god Forstand, viser derhos Sands for Orden og Renlighed samt
godt Anlæg til at lære huslige Sysler. Men i visse Maader maa hendes
Pleiefader betragte og behandle hende som et stort Barn, der hidtil var
ubekjendt med det borgerlige Livs Forholde og nu skal sættes ind i en
ny og uvant Stilling. Det hænder undertiden, at hendes Pirrelighed og
Selvraadighed gjør sig gjældende som Minder om hendes tidligere
Levevis; „men paa den anden Side kan det heller ikke nægtes, at hun har
ladet sig vise tilrette og har erkjendt sin Uret og føiet sig efter
sine Foresattes Villie.“ I det hele har Præsten faaet et bestyrket Haab
om, at hun mener det alvorligt med sit Ønske om at komme fra
Omstreiferlivet for bestandig. Det antages ellers, at der endnu vil
hengaa et halvt Aars Tid, inden hun bliver saa flink i Læsning, at
Religionsundervisningen kan begynde. Og efter Fattigkommissionens
oprindelige Overslag vilde der udkræves for hende til Beklædning,
Logis, Kost og Undervisning i det første Aar 64 Spd.

70. (155). Mandal. Halvor Olsen („Svolke-Halvor“) med Ledsagerske Karen
Margrethe Jensdatter og deres sindssvage Søn Jens Om to andre Børn af
hine Forældre se under Sagen No. 30 og 45..

Blandt de mange Fantefolk, som i Løbet af 1857 og 1858henvendte sig til
Præsten Knudsen i Klep om Hjælp, var ogsaa det nævnte Følge (se under
Sagen No. 76, Personerne No. 42—44) [[** sic, mgl et punktum her?]]
Forældrene vare gamle, udlevede Folk, som baade for sig og den nævnte
sindssvage Søn tiltrængte Hjælp til Underholdning. Præsten Knudsen
erhvervede ogsaa Departementets Tilsagn om samme, dersom rimelige
Vilkaar kunde opnaaes. Men med Knudsens Samtykke og, som det synes,
efter Overlæg mellem ham og Sognepræst Koren i Mandal, kom de i Høsten
1858 hid. Her skulde de nemlig have en Svigersøn boende.

I Mandal blev der sørget saaledes for disse Folk, at de, næst efter at
være blevne opklædte fra Nyt af, bleve indlogerede hos en Familie paa
Landet, som for 36 Spd. aarlig paatog sig at forsyne dem med Værelse,
Seng og Sengeklæder, Lys, Brænde, Kjøkkentøi og Vask. Til Underholdning
blev der tilstaaet dem 1 Spd. 60 ß ugentlig; hermed og med hvad de
endnu selv maatte kunne erhverve, skulde de holde egen Husholdning.
Denne Maade at ordne Sagen paa stemmede med deres eget udtrykkelige
Ønske og den antoges at være i det mindste lige saa billig som om man
vilde udsætte dem til en Familie, der ganske overtog deres Forpleining.

Foranstaltningen blev ogsaa bifaldt af Departementet.

Nævnte Svigersøn, Ambrosius Olsen, havde anmodet Præsten om at andrage
for Departementet om Godtgjørelse (36 ß daglig) for en Tid af halvanden
Maaned, hvori han havde forsørget Følget før Optagelsen i Mandal. Dette
blev dog ikke bevilget af Departementet. Samme Ambrosius har, som det
ved denne Leilighed oplystes, ingen fast Bopæl, men skal eie et lidet
Fartøi, og det antages, at Følget tildels har havt Tilhold ombord i
Fartøiet i den nævnte Tid og fulgt ham paa hans Sø-Reiser.

71. (154). Mandal. Blikkenslager Ole Jansen med Kone Karen Gurine
Thorsdatter og formentlig 2 Børn.

Manden er født 1820 i Haa Præstegjæld og konfirmeret i Øiestad i 1852,
altsaa i en Alder af over 30 Aar; i Øiestad blev han i 1853 ægteviet
med nævnte Kone. Han var hjemstavnsløs (Maaske No. 408 i F. F. og mulig
samme Person som Faderen til det Barn, der omhandles under No. 17, samt
til den Halvor Olsen, der omhandles under Sagerne No. 30 og 64, b). og
Udgifterne med hans Konfirmationsundervisning bleve derfor udredede af
Statskassen, skjønt ikke netop af de til Fanternes Hjælp bestemte
Midler, som dengang endnu ikke vare bevilgede. — I Skrivelse af 11te
Januar 1859 melder Sognepræst Koren i Mandal, at Manden har henvendt
sig til ham med Begjæring om Bistand til at faa fast Bopæl for sig og

Familien. Skjønt Sognepræsten antager, at han som Blikkenslager vilde
kunne erhverve Noget til Underholdning for sig og Sine, maatte der
ialfald i Førstningen ydes adskilligt Tilskud for at faa Familien
bosat, og paa foreløbig Forespørgsel i nævnte Skrivelse har
Departementet under 15de Februar 1859 svaret, at det paa nærmere
Forslag vil yde et passende Bidrag til Hensigtens Opnaaelse.

Efter dette kun forberedende Skridt til Forsørgelsen er Familien ikke
regnet med i Indledningens Oversigt.

72. (157). Lillehammer. Barnet Anne Kathrine Olsdatter.

I Juli 1857 indtoges paa Lillehammers Sygehus formedelst venerisk
Sygdom Omstreiferfølget Karl August Frimann med Kjæreste Marie
Magdalene Karlsdatter og dennes Datter, ovennævnte Pigebarn.

Han (F. F. No. 650), angav at være 35 Aar gammel, født, døbt og
konfirmeret i Vigs Præstegjeld i Bergens Stift, hvor Forældrene en Tid
skulle have opholdt sig; Faderen Johannes Frimann er død; Moderen
Kristine Jakobsdatter er paa Vandring, uvist hvor. Han foregav at have
været Matros, men at han saa kom i Lære hos en omvankende Kobberslager
og siden har vandret om paa egen Haand overalt i Landet, men mest i
Nordlandene, og ernæret sig som Kobberslager.Han er aabenbart den samme
som No. 41 i Sagen No. 76. Han er ikke gift, men har havt et Barn, der
dog nu er dødt, med sin nuværende LedsagerskeMarie Magdalene
Karlsdatter. Denne foregav at være 31 Aar gammel og født i Sverige af
ugifte Forældre Karl Gudbrand (død) og Anne Kathrine Karlsdatter
(fremdeles paa Vandring). Selv har hun været paa Vandring uafladelig
først med Moderen, saa med Bedsteforældrene, saa med andre Følger. Hun
sagde sig døbt som voxent Menneske paa Throndhjems Tugthus. Hun har
aldrig været gift, men før sin Forbindelse med Frimann har hun havt 2
Børn med en OmstreiferOle Knudsen. Det ene af disse 2 Børn har hendes
Moder taget til sig; det andet er den nævnte Anne Kathrine, som, 6 Aar
gammel, nu var smittet af venerisk Syge og med Moderen indtaget paa
Sygehuset.

I Løbet af Aaret 1857 udgik først Frimann, saa Marie Magdalene
Karlsdatter af Sygehuset. Barnet var derimod først helbredet Høsten det
følgende Aar, og nu blev hun af Fattigkommissionen udsat til Pleie og
Forsørgelse hos Ole Olsen Nyhus nær Lillehammer, for det Første for 30
Spd. aarlig. „Ligesom man — saaledes heder det i Fattigkommissionens
Forestilling herom

23de November 1858 har al Grund til at antage, at denne Mand
samvittighedsfuld vil opfylde denne sin Forpligtelse, saaledes har
Barnet ogsaa selv gjentagne Gange yttret, at det befinder sig vel og
ikke ønsker igjen at træffe sammen med Moderen for at følge denne.“

Departementet samtykkede i, at Udgifterne med dette Barns Opfostring
Udredes af Fantefondet.

73. (158). Melhus. Ole Nilsens Barn Karoline.

Ole Nilsen, født af omstreifende Forældre i det Throndhjemske i Aaret
1809 og konfirmeret paa Throndhjems Tugthus i 1840; hans Hustru
Ingeborg Nilsdatter, ogsaa født af omstreifende Forældre og i en Alder
af 35 Aar konfirmeret paa samme Tugthus 1840. De havde allerede dengang
flere Børn sammen (se F. F. No. 534—539). I Juni 1858 bleve de
ægteviede paa Christiania Tugthus og det i Henhold til en særskilt
kongelig Resolution, som tillod deres Ægtevielse uden Forlovere, naar
de aflagde Ed paa ikke at være bundne ved tidligere Ægteskab eller
forbindende Ægteskabs-Løfter, hvilken Ed de ogsaa aflagde ved
Christiania Bything. Begge ere de fødte i Melhus Præstegjeld, og hid
vendte de nu tilbage som Ægtefolk og toge fast Bolig for ikke mere at
streife om. De havde den nævnte Datter Karoline med sig (hvor deres
andre Børn ere blevne af, kan ikke sees), og dette Barn blev ved
Fattigvæsnets Mellemkomst, men paa Fantefondets Bekostning, fra 1ste
Januar 1859 udsat til Opfostring og Opdragelse hos Husmand Jens
Brækaasen af Melhus, for 20 Spd. aarlig. Pigen skal være født og
hjemmedøbt i Ringsaker i Aaret 1844, og hun er opvoxet hos de
omvandrende Forældre.

74. (159). Skien. Nikolai Hansen Bodins 2 Børn, Adolf Fredrik og Anne
Marie.

I sin Barndom streifede denne Mand (der nu er noget over 40 Aar gammel)
omkring med sin Moder. Hun døde fra ham, da han var 10 Aar gammel, og
nu streifede han en Tid alene omkring, indtil han 13—14 Aar gammel kom
tilChristiania og var Feierdreng der et Par Aar, ligesaa i Skien 6—7
Aar. For 16—17 Aar siden blev han i Laurvik kjendt med Pigen Tarjer
Sørine Andreasdatter, født 1819 iØster-Risøer af der bosiddende Folk.
Disse To have siden stadig streifet om sammen og havt 8 Børn, af hvilke
dog 6 ere døde.

I Høsten 1858 kom Bodin med Familie til PræstenHauge i Skien og bad om
hans Bistand, for at han, som han udtrykte sig, kunde blive en
Christen. Han yttrede tilsyneladendestor Bedrøvelse over, at han ikke
var døbt og ingen Christendomskundskab havde. Præsten gjorde et Forsøg,
skaffede ham Logis, gav ham Beskjæftigelse med Markarbeide, og traf
Anstalter til hans Undervisning. I Førstningen gik det taaleligt, men
saa viste det sig desværre, at der ikke var Alvor og Oprighed [[** sic
= vel Oprigtighed]] nok. Uagtet han fremdeles sagde, at han gjerne
vilde forandre sit Levesæt, havde Præsten dog ikke Frimodighed til at
anbefale ham til offentlig Hjælp, til Bosættelse o. s. v., ialfald ikke
da og ikke i en By, hvor der er saa megen Fristelse til Drik. Derimod
anbefalede Hauge (i Skrivelse til Fattigkommissionen af 27de Decbr.
1858) til det Offentliges Forsorg Mandens 2 Børn: Adolf Fredrik, 15 ½
Aar gammel, og Anne Marie, 7 Aar. Den første var ikke konfirmeret, ja
kjendte, da han kom til Skien, ikke en Bogstav. „Han ser ud som et
Skelet, visselig en Følge af Hunger og Lidelser, og skal han ikke gaa
aldeles til Grunde, er det nødvendigt, at han snarest muligt fjernes
fra Forældrene.“ Præsten mener, at han helst burde anbringes hos brave
Pleieforældre paa Landet, medens den yngre Søster bedst passede for den
nær Skien beliggende Opdragelses-Anstalt „Hans Cappelens Minde.“
Forældrene bad ogsaa selv om, at man vilde tage sig af Børnene. Vistnok
kunde der være Tale om, at sende Børnene til Øster-Risøer, som maatte
ansees for Hjemstans-Kommune [[** sic -stans-]] for Moderen og disse
hendes uægte Børn; men da her maatte tænkes paa noget mere end hvad der
efter Loven paahviler Fattigvæsnet, saa androg Præsten, som sagt, om at
Skiens Fattigkommission ved sin Mellemkomst vilde søge udvirket den
fornødne Bevilgning af Fantefondet og saa antage sig disse Børns
Forsørgelse paa den antydede Maade. — Dettte [[** sic]] gik
Fattigkommissionen ind paa, og Amtmanden tiltraadte den Betragtning,
hvorefter der i dette Tilfælde ikke skulde tyes til den efter Loven
forsørgelsespligtige Hjemmstavns-Kommune, [[** sic Hjemm-]] saasom nu
Børnene vare i gode Hænder.

Under 14de Marts 1859 blev der ogsaa overensstemmende med Andragendet
bevilget et Beløb af indtil 60 Spd. aarlig.

75. (160). Øier. Andreas Olsens og Agnete Olsdatters 4 Børn.

Under 11te December 1859 skrev Provst Nissen i Øier til Departementet
om nævnte Fantefamilie, som ofte havde streifet igjennem Bygden: Manden
siges født i Ringsaker og skal være konfirmeret paa Tugthuset; Kvinden
skal være født i Faaberg og er konfirmeret i Fron. Hun har havt 10
Børn; 6 af disse ere døde i den spæde Alder, „maaske formedelst Vanrøgt
og skjødesløs Behandling, da hun skal være meget drikfældig.“ De4
gjenlevende Børns Navne og Alder har Moderen opgivet saa: 1, Karl
Fredrik, 12 ½ Aar, født i Birid, 2, Andreas Magnus Karl Oskar, 8 Aar,
døbt i Vang paa Hedemarken, 3, Magnus Theodor, 7 Aar, født i Tugthuset
i Christiania, og 4, Anne Kathrina, 3 ½ Aar, født i Opdal. Børnene
følge dog nu sjelden med Moderen, men med Far-Moderen, en gammel
Tater-Kvinde, som er kjendt under Navnet Haas-Maria (F. F. No. 541?).

Hensigten med Provstens Brev var at forhøre, hvorvidt der kunde ventes
Hjælp fra det Offentliges Side for Børnene. Rigtignok antog han, at det
neppe vilde lykkes at faa dem bortsatte paa Landet; thi Folk paa Landet
frygte for det Overhæng, som de derved vilde faa af disse paatrængende
og ublue Tatere. Bedst derfor at faa dem anbragte i en
Rednings-Anstalt.

„Agnete Olsdatter var her for 2 Dage siden. Under den Samtale, jeg
havde med hende, om hendes og hendes Børns sørgelige Liv, bad hun mig
om at drage Omsorg for Børnenes Opdragelse. Jeg veed nok, at hendes Ord
slet ikke er noget at lide paa; men jeg tror dog, at der i denne Stund
rørte sig et saadant Ønske i hendes Hjerte. Hun vidste forresten ikke,
hvor hendes Børn nu vandre om; men det vil neppe være saa vanskeligt at
opspore dem.“

Departementets Svar (Marts 1859) var, at det antog at kunne tilstaa de
fornødne Midler til disse Børns Opfostring, naar et bestemt Forslag
blev fremsat med Overslag over Omkostningerne ved Forpleiningen enten i
Familier eller i „Toftes Gave.“ Og foranlediget herved har Provsten
senere indberettet, at han paa Forespørgsel har erfaret, at Børnene
ville kunne optages i nævnte AnstaltHer ville Børnene da forhaabentlig
blive optagne. Men da dette Forsøg kun er forberedet, ere de ikke
medregnede i Indledningens Oversigt..

76 Klep paa Jæderen. Ialt 33 Personer.

Hidtil har jeg under særskilte Nummere fremstillet Forhandlingerne med
hver enslig Person eller hvert enkelt Følge, som er antaget til
Forsørgelse. Men her maa jeg forsøge at fremstille samtlige Personers
Sag i Sammenhæng; thi der er en indre Sammenhæng mellem Præsten Julius
Knudsens Bestræbelser for den første Familie, som blev Gjenstand for
hansOmsorg, og den usædvanlige Tilstrømmen af de mange Fantefolk, som
siden kom til.

1—4. Mathias Halvorsen, Skebinder Søn af omstreifende Folk Halvor
Halvorsen og Anne Rasmusdatter, født i Haaland paa Jæderen 1827,
konfirmeret 1846 i Christiansand (formodentlig paa Tugthuset)., hans
Ledsagerske Johanne Marie AndersdatterForældre, Omstreifere Anders
Hansen og Berthe Marie Olsdatter, hun selv døbt i Bergens Tugthuskirke
1830 og da opgivet at være født 1825., deres BørnMartin Johan og Anne
Marie, 8 og 3 Aar gamle.

Om denne Familie skriver Sognepræst Knudsen under 12te Mai 1857 til
Departementet. I Løbet af 1856 havde han søgt og oftere fundet
Anledning til at tale Guds Ord for flere af Fanterne og deriblandt
ogsaa for de nu nævnte, og efterat den første Undseelse var overvunden,
indfandt disse sig ordentlig dels paa Præstegaarden eller andetsteds,
hvor Præsten holdt Bibellæsninger eller andre Opbyggelsesmøder, dels
ved den almindelige Gudstjeneste i Kirkerne, og uagtet nævnte Kvinde,
Johanne, paa Præstens første Anmodning var den mindst villige til at
love at møde, fik han dog snart tydelige Beviser paa, at Guds Ord
gjorde Indtryk paa hendes Hjerte, og det saa ud til, at der var vaagnet
alvorlig Bekymring hos hende for hendes Sjels Salighed. Tidligere havde
den samme Familie henvendt sig til Fattigkommissionen i
Nabopræstegjeldet Haaland om dens Medvirkning til at erholde Bistand af
det offentlige Fond for at vorde bosat, og Fattigkommissionens
Ordfører, Provst Bøckmann, havde indberettet dette til Departementet,
men med den Bemærkning, at da Haaland allerede havde antaget sig en
Fante-Familie eller dens Børn Se under Sagen No. 45., saa burde denne
anden Familie helst forsørges paa et andet Sted. Men nu i Klep kom en
Ting til: de bekjendte, hvad de før havde fortiet, at de ikke vare
ægteviede, og at hun ikke engang var konfirmeret, og hun bønfaldt
Præsten Knudsen om, at han vilde antage hende til
Konfirmations-Undervisning. Hun beklagede selv, at han vist vilde faa
et møisommeligt Arbeide med hende, saasom hun ikke kunde læse, ja ikke
kjendte en Bogstav. Men hendes Bøn syntes saa alvorlig ment, at Præsten
ikke kunde afslaa den.

Knudsen forelagde Sagen for Fattigkommissionen og opfordrede den til at
tage sig af Familien overensstemmende med Departementets Cirkulære om
offentlig Understøttelse for Fanter. Men Fattigkommissionens Pluralitet
syntes at anse det som et

frugtesløst Arbeide at forsøge at bringe Fantefolket ud af sin
jammerlige Stilling, og af Frygt for mulige Byrder for Kommunen i
Fremtiden saa den helst, at der ikke blev gjort Noget ved Sagen. Hvad
Præsten opnaaede hos Fattigkommissionen, var kun følgende Beslutning:
„Der foretages Intet videre i denne Sag, forinden man faar erfare,
hvorvidt der kan aabnes Mathias Halvorsen med Familie Tilholdsted under
hans Hustrues Forberedelse til Konfirmationen, og hvad Understøttelse
der i den Tid — efter indgivendes Andragende fra Sognepræsten — kan
erholdes fra Regjeringen til bemeldte Families Underholdning.“

Men at skaffe Familien Tilholdsted var ingen let Sag. Her maatte
kjæmpes mod indgroet Fordom og mod Frygt for Uvillie inden Kommunen,
som vilde ramme dem, der tog sig af Fanterne. Det første Forsøg
mislykkedes ogsaa: et Logis, som Kvinden fik for sig og sit yngste
Barn, maatte forlades en 8 Dages Tid efter. Men saa besluttede Præstens
Medhjælper, Gaardbruger Sivert Ellefsen Bore, af Interesse for Sagen at
tage hele Familien i sit Hus og i Herrens Navn forsøge, om ikke Sagen
skulde faa Fremgang. Dette skede den 1ste Februar 1857.

Indtil nu havde disse Folk efter deres egen Forklaring og efter det
Bekjendtskab, man havde til dem her i Egnen, uafladelig vandret om lige
fra Barnsben, aldrig havde noget fast Opholdsted, „ja aldrig været
noget Sted over 8 Dage i Rad.“ Nu skulde de være i Stadighed, og Sivert
Bore skulde veilede Manden i Gaardsarbeide og Kvinden i Læsning, og for
dette Arbeide samt for Underholdning og tildels Beklædning antoges det,
at han ikke kunde have mindre end 2 ½ Spd. ugentlig som skadesløs
Godtgjørelse.

Præsten udsatte nogle Maaneder med sit Andragende til Departementet om
dets Samtykke til denne Foranstaltning: han vilde først faa nogen
Erfaring om, hvordan det monne gaa. Men nu var han uden Betænkelighed:
Johanne Andersdatter viste en barnlig-ydmyg Stræben efter at komme til
Sandheds Erkjendelse, rosværdig Flid og mærkelig Udholdenhed; hun havde
allerede bragt det dertil, at hun stavede sig frem i Ny-Testamentet og
kunde renlæse i Katechismen, hvis 2 første Parter hun kunde udenad og
forstod; hun deltog allerede i de øvrige Konfirmanders Undervisning og
blev examineret sammen med dem. Præsten tvivlede ikke om, at han vilde
kunne konfirmere hende til Høsten ved den almindelige Konfirmation, og
Hensigten var, efter hendes og Mandens inderlige Ønske, da at ægtevie
dem. Manden, som var ikke saa lidet oplyst og tænksom, opførte sig
ogsaa godt og deltog med Lærvillighed og Flid ide paa Gaarden
forefaldende Arbeider. Familiens indbyrdes Forhold var kjærligt og
Børnene mere velartede, end man skulde vente. I det Hele tegnede denne
Familie sig saaledes, at der efter Præstens Formening var den største
Grund — baade for dens egen Skyld og for det opmuntrende Exempel — til
at gribe kraftigt ind og tillige i sin Tid hjælpe dem til at komme i en
ordentlig Næringsvei. Om dette sidste kunde Præsten dog for Tiden kun
yttre, at det forekom ham hensigtsmæssigst at tilbygsle Manden en
Husmandsplads. Om saa skede, haabede Præsten — og det samme Haab havde
Sivert Bore —, at Manden og Konen med Guds Hjælp skulde kunne ernære
sig selv; thi endog under deres Vandreliv havde de viist sig flittige,
han som et Slags Haandværker, hun ved Fruentimmerarbeide.

Men for Nærværende androg Præsten kun om, at Departementet vilde udrede
den nævnte Godtgjørelse til Sivert Bore, indtil Johanne var bleven
konfirmeret. Og dette gik Departementet ind paa.

Af Knudsens næste Skrivelse til Departementet af 18de September samme
Aar hidsættes:

„Johanne M. Andersdatter har ikke skuffet de Forventninger, jeg
tidligere har udtalt om hende. Hun har, skjønt i de senere Tider noget
sygelig, arbeidet trolig, og det er mit glade Haab, at hun, der nu godt
kjender Veien til Salighed, vil med et oprigtigt Hjerte bekræfte sit
Daabsløfte. Saavel Sivert Bores Familie som jeg og Mine have faaet
hende og hendes meget kjære. At Guds Aand og Ord har virket omdannende
og velsignende paa hendes Hjerte, er iøinefaldende for Enhver, som før
har kjendt hende. Hun, der af Naturen havde et saa heftigt Sind, at det
ved Smaating kunde opflammes næsten til Raseri, viser nu en jevn
Godmodighed og barnlig ydmyghed ligesom i det Hele en rosværdig
Opførsel. Hendes inderlige Ønske er at kunne vandre herefter som en
sand Christen og tillige befries for at leve paa den forrige
Omstreiferviis.“

Hvad det angik at bringe Familien ind paa en ordentlig Næringsvei,
havde Præsten og Sivert Bore reist sammen til Nabobygderne for at
opsøge Leilighed til at faa bygsle en passende Husmandsplads; men
forgjæves; Priserne vare saa høie, at de ikke vilde fremsætte noget
Forslag derom til Departementet. Men da Johanne nu snart skulde blive
konfirmeret og begge strax efter ægteviede, saa foreslaar Præsten efter
Samraad med Gaarbruger Bore, at der skulde ydes den fornødne
Understøttelse, for at de indtil Videre kunde bo i et tinget Logis hos
en af Præstegaardens Husmænd (maanedlig 1 Spd. for Logis og Brændsel
samt 5 Spd. til Underholdning og en Gangfor alle 20 Spd. til Bohave,
Klæder og Materialier til Mandens Skebinder-Arbeide). Desuden begjærer
Præsten Departementets Samtykke til at anskaffe en anstændig Klædning
for Johanne som Konfirmand og Brud.

„Jeg anser det af stor Vigtighed, at der ydes Mathias Halvorsens
Familie saa tilstrækkelig Hjælp, at den for stedse kan være vunden for
Samfundet, og dette ikke blot for dens egen Skyld, men ogsaa fordi jeg
veed, at Manges Øine vogte paa den. Gaar det, som jeg haaber, heldigt,
ere Følgerne uberegnelige: efterhaanden ville Flere og Flere, ansporede
af Exemplet, komme efter, hvilket der allerede er Tegn til, og
Menighedens Interesse vil vaagne for disse deres Medmennesker, som de
hidtil have anseet for uforbederlige. Maatte det snart komme dertil, at
Menighederne indse, at her er en Missionsmark, som ligger dem nærmere
end Zulu og ikke har mindre Krav paa dens kjærlige Omhu!“

Ogsaa dette Andragende blev bevilget, dog saa, at den maanedlige
Understøttelse kun blev tilsagt „for den nærmeste Fremtid.“

I en anden Skrivelse af samme Dato som den nys nævnte kunde Præsten
allerede melde Departementet, hvorledes den mod Mathias Halvorsens
Familie viste Omsorg og Undervisningsarbeidet med Kvinden havde vakt
Opmærksomhed blandt deres tidligere Fæller paa Vandrestien og
fremlokket Ønske hos Flere om ligeledes at vorde hjulpne ind paa en
anden og bedre Vei: 3 Piger havde nylig fremstillet sig for Præsten med
Bøn om, at han vilde hjælpe dem til at vorde underviste og
konfirmerede.

Og i Skrivelse af 2den November samme Aar melder han om 6 Personer, som
nylig — efter Johanne Andersdatters Konfirmation — havde henvendt sig
til ham med samme Begjæring. „Enhver, som føler for Andres Vel, maa
glæde sig herover og heri se Herrens Gjerning og Fingerpeg fra ham om
med christelig Deltagelse og Kjærlighed at antage sig disse ulykkelige,
saa længe overseede Medmennesker. Et „Gud vil det“ lyder ogsaa nu i
Manges Hjerter inden Kleps Menighed, der følte sig mægtigen greben og
tiltalt ved Johanne Andersdatters Konfirmation den 4de Oktober
sidstleden. Hun afgav nemlig under inderlig Bevægelse og hjertelig
Ydmyghed en saa rørende Bekjendelse og gjorde en saa fuldstændig Rede
for sin Tro og sit Haab, at det maatte gjøre Indtryk selv paa koldere
Hjerter. Det gunstige Indtryk af den høitidelige Handling var ogsaa
synligt paa de flere Omstreifere, som havde indfundet sig for at være
Vidne til den. Som Følge af den Stemning, som nu ervakt for Sagen, er
der ikke længer nogen Vanskelighed med at skaffe de Omstreifere Logis,
som ønske at forberedes til Konfirmation. Christeligsindede Familier
aabne villigen deres Huse for dem, og i Forvisning om, at de derved
imødekomme Regjeringens Ønske, have de ikke taget i Betænkning strax at
lægge Haand paa Kjærlighedsværket, haabende, at de i sin Tid nok ville
tilstaaes en skadesløs Erstatning derfor af de til Fantevæsnets
Indskrænkning bevilgede Midler.“

Om Mathias Halvorsen selv og hans Kvinde kan Præsten under 31te Marts
1858 indberette Følgende: Strax efter hendes Konfirmation tilflyttede
de det før omhandlede Logis og begyndte egen Husholdning. Kort efter
bleve de ægteviede. Mathias viser, at det er hans fulde Alvor at ophøre
for stedse med det omstreifende Liv. Han arbeider Vævskeer og Kamme for
at fortjene Noget ved Siden af den Understøttelse, han nyder; Præsten
har ogsaa i Vinterens Løb skaffet ham nogen Fortjeneste ved at benytte
ham som Postbud og ved at lade ham reise med Hest og Kjærre til
Stavanger for at hente Varer. Ved disse Leiligheder har Præsten altid
havt Grund til at være fornøiet med hans Orden og Opførsel. Han er
ædruelig og af en retskaffen Charakter. — Konen, som er gebrækkelig og
af ringe Legemskræfter, har ofte været sygelig baade før og efter
hendes Nedkomst med et dødfødt Barn i Begyndelsen af 1858; under
Sygeligheden og den uvante Omsorg for eget Husvæsen (hun har Sands for
Orden og Renlighed) har den tidligere Heftighed stundom kommet til
Udbrud, men det angrer hende, og Præsten haaber, at hun med Guds Hjælp
skal lære mere og mere at beherske sit Sind. Den 9 Aar gamle Søn gaar
flittig i Skole. Udgifterne for Tiden fra 4de Oktober 1857, da de
begyndte egen Husholdning, indtil 31te Marts 1858 havde været mindre
end paaregnet og bevilget, nemlig 34 Spd. 97 ß, heri iberegnet 8 Spd.
36 ß til Konfirmations-Klæder. — Med Hensyn til Familiens Fremtid kan
Præsten endnu intet bestemt Forslag fremsætte. En Tid var der Haab om,
at der skulde blive oprettet en Bipost for Klep, og da vilde han
bestræbt sig for at faa Mathias ansat som fast Postbud, hvorved han
vilde have en god Bifortjeneste. Men Haabet skuffedes. Formedelst
Konens Sygelighed tør Manden ikke tænke paa noget større Jordbrug paa
en Plads; hans Ønske var nu at faa en egen Bolig nær Stavanger for der
at drive Næring som Kammager og Blikkenslager, hvilken sidste
Haandtering han dog maatte lære først.

Nu maa vi paa en Stund forlade Mathias Halvorsens Familie for at tage
imod de Andre, hvis Komme blev bebudet,nemlig de 3 Piger og de 6
Personer, som strax før og efter hin Konfirmations-Dag meldte sig med
Ønske om at blive antagne til Konfirmations-Undervisning. Nogle af dem
havde desuden Børn med sig. De opregnes saaledes:

5. Oline Bolette Didriksdatter, 18 Aar; Forældre: Omstreiferne Didrik
Petersen, fra Pladsen Vatne under Gaarden Bjørum i Strands Præstegjeld,
og Anne Kirstine Olsdatter, der skulde være Enke efter Andreas Petersen
fra Borgund paa Søndmøre (F. F. No. 465—466).

6. Anne Marie Jansdatter, Forældre: Omstreiferne Jan Rasmussen og
Gunvor Knudsdatter (af den „mest ægte Fantestamme“, høre til
Vardals-Følget, sml. F. F. No. 409 og 410). 25 ½ Aar, udøbt, men med et
Barn:

7. Lovise Marie, noget over 3 Aar;

8. Karine Kolbeinsdatter, 19 ½ Aar; Datter af Omstreifere og „ægte
Fanter“ Kolbein Vikingsen Hereim af Vossestranden og Marthe
Ingemundsdatter af Suldal. Mon de samme som i Sagen No. 33?

9. (Didrik) Jens Andreas Didriksen, 23 ½ Aar gammel; Broder af No. 5.

10, [[** sic komma]] Ludvig Rasmussen, noget over 16 Aar; Søn af
Omstreifer Rasmus Jansen (død paa voldsom Maade for nogle Aar siden) og
Gunild Isaksdatter (F. F. 463 og 461, sml. 409).

11. Andreas Andreassen Lindbom, 18 Aar; Søn af Omstreifer Andreas
Larsen og Margrethe Pedersdatter (denne sidste maa være den i Tvet
forsørgede og under No. 65 omhandlede Kvinde, hvis Mand eller Ledsager
var Andreas L. Lindbom). [[** sic, fornavn ikke sperret]]

12. Lisbet Larsdatter, noget over 15 Aar; Datter af Omstreifer Lars
Pedersen og Berthe Christophersdatter.

13. Peter Rasmus Didriksen, 25 ½ Aar; Broder af No. 5 og 9.

14. Hans Ledsagerske Berthe Malene Larsdatter, 24 Aar; Søster af No.
12.

15 og 16, de to Sidstnævntes Børn Peter Olas, 4 Aar, og Anna Kirstine,
2 Aar;

17. Anne Didrikke Didriksdatter, kun 12 Aar gammel, Søster af og i
Følge med No. 13; medens de Ældre skulde forhjælpes til Konfirmation,
skulde dette Barn udsættes til Opfostring.

Det var i Skrivelser af 18de September og 2den Novomber 1857, at
Præsten Knudsen androg disse Personers Sag for

Departementet. Af de opgivne Fødesteder og andre Omstændigheder
skjønnedes, at de tilhørte Følger, som mest havde streifet inden
Christiansands Stift. Om hver enkelt af de voxne Personer oplystes,
hvorvidt de kunde læse; for det meste hed det, at de saavidt kjendte
Bogstaverne; nogle vare ikke engang saa gode; andre kunde stave lidt.
Men det lod til at være en Alvorssag for dem at blive underviist i Guds
Ord. De fleste af dem vare allerede anbragte i Logis; for Andre var der
Tilbud derom, og Præsten kjendte Pleieforældrene som paalidelige Folk.
Sivert Ellefsen Bore, der fremdeles følte Interesse for at komme disse
Mennesker til Hjælp, havde været villig til at tage 5 af dem (4 voxne
og 1 Barn) i Huset hos sig. Han havde nu vundet en Del Erfaring om,
hvorledes saadanne Mennesker maa behandles, hvis man, med Guds Bistand,
skal vente sig et heldigt Resultat af Bestræbelserne. „De kunne ikke
lade sig nøie med det hos Bønderne sædvanlige Kosthold; de maa blandt
Andet have oftere og langt stærkere Kaffe og bruge idelig Tobak. Paa
Nytten af deres Arbeide tør han heller ikke gjøre synderlig Beregning,
da de skulle holdes meget til Bogen, og Arbeidet, hvis det skal gaa fra
Haanden, mest maa ske, naar de selv have Lyst; thi Tvang taales ikke.“
De Fleste ville vel kalde dette en overdreven Lemfældighed, og jeg selv
er ikke uden Betænkelighed. Men jeg tænker igjen saa, at de Mænd, som
selv have gjort alvorligt Forsøg med en vanskelig Sag, pleie bedst
vide, hvordan Sagen skal tages. Jeg kommer til at gjøre en
Sammenligning: Dersom det gjaldt om at faa en Zuluer eller endog en
Nomade for [[** sic = fra?]] vort eget Finmarken vænnet tit det
jæderske Bondelivs Stadighed, saa vilde det snarere skjønnes, at der
udkrævedes Taalmodighed og Lemfældighed. Jeg har paapeget
Sammenligningen, skjønt jeg rigtignok ikke mener, at de her omhandlede
Personer formedelst deres tidligere Fanteliv kunne have staaet saa
langt udenfor norsk Folkeskik.

For Føde, Klæder og Veiledning i Læsning og Arbeide blev Godtgjørelsen
sat til 1 Spd. ugentlig for en voxen Person; selv for det 12aarige
Pigebarn No. 17 fordredes samme Betaling. Man fandt i Klep, at det ikke
kunde være mindre, naar man skulde være skadesløs.

„Gjerne — saa slutter Præsten sin Fremstilling — og med Bøn om Guds
Bistand til, at Gjerningen maa lykkes, paatager jeg mig disse
Menneskers Konfirmationsforberedelse, da jeg betragter det som et Kald
fra Herren, som jeg ikke tør afvise. At der er en levende Trang hos
Angjældende til at blive underviist i Guds Ord, er indlysende; ellers
vilde de ikke ordentlig bønfalde om at maatte faa underkaste sig den
dermed saa naturlig forbundne store

Møie, og det er som en kvægende Foraarsluftning herovenfra, naar, som
tidligere Johanne Andersdatter, nu Peter Rasmus Didriksen og
Ledsagerske, der i flere Aar have levet i naturligt Ægteskab sammen,
uden nogen ydre Tvang med Et fatte den alvorlige Beslutning at gribe
Abc og Katechismus, som de snart ville faa Anledning til ogsaa at lære
deres Børn.“

Departementet gik dog ikke uden videre ind paa den forlangte betydelige
Bevilging, men tilstod den kun indtil videre, for at fatte endelig
Beslutning, naar der kom nærmere Oplysning om, hvor længe
Understøttelsen for Konfirmationens Skyld kunde vare, samt hvorvidt
Konfirmanderne vare tilsinds senere at lægge sig efter en ordentlig
Næringsvei og slaa sig til Rolighed. Den fordrede Betaling af 1 Spd.
ugentlig for Barnet No. 17 fandt Departementet ogsaa for høi, og for
nogles Vedkommende maatte det forlange omstændeligere Forklaring med
Hensyn til deres foregivne Hjemstavnsløshed.

Tilsidst gik det dog saa, at den ansøgte Understøttelse blev alle
tilsagt, paa Barnet No. 17 nær De egentlige Konfirmander vare i Haab om
Departementets Samtykke allerede antagne i deres Logis; for dette Barn
derimod søgtes først Departementets Bestemmelse, og da Betalingen blev
funden for høi, blev den paatænkte Plan for hende ikke udført..

Men inden hint Svar fra Departementet var naaet frem til Præsten
Knudsen, havde han i Slutningen af Aaret maattet antage sig en hel
Familie til, som hans Skrivelse af 24de Februar 1858 melder om, nemlig:

18. Peder Jansen Vardal, omtrent 40 Aar Broder til No. 6..

19, [[** trolig sic komma?]] hans Ledsagerske Anne Jakobsdatter,
omtrent 29 Aar Datter af en Jakob Kalveskoug fra Birkrem og Gunvor
Pedersdatter., samt deres 4 Børn, nemlig:

20, [[** sic komma]] Jan, 10 Aar. Denne Dreng er vanvittig og særdeles
besværlig at pleie, han spiser næsten Alt, hvad han kan faa i Munden,
og finder Fornøielse i at bide og slaa sine yngre Sødskende, saa han
ikke et Øieblik kan være uden Opsigt.

21, [[** sic]] Gunvor, 7 Aar,

22, [[** sic]] Ludvig, 5 Aar, og

23, [[** sic]] Alexander, 1—2 Aar. Endnu et Barn af sandsynligvis de
samme Forældre findes under Sagen No. 18 optaget til Forsørgelse i
Nabo-Præstegjældet Ly.

Denne Families Bøn om Bistand havde Præsten ikke kunnet afvise: Manden
kunne stave lidt, Kvinden kjendte ikke en

Bogstav, begge syntes alvorlig bekymrede for deres Sjels-Tilstand, og
deres Begjæring gik nærmest ud paa, at de maatte forhjælpes til
Konfirmation; Flere med Præsten fandt ogsaa, at det vilde være
uforsvarligt ikke at antage sig dem strax, saa meget mere som Mandens
Helbred var øiensynligen nedbrudt, Konen høist frugtsommelig og det
ældste Barn, som omtalt, vanvittigt: at lade dem flakke fra Hus til Hus
gik ikke an. Af Medlidenhed besluttede ogsaa en Gaardbruger sig til at
tage denne mere end almindelig besværlige Familie i sit Hus,
overladende det til Departementet at bestemme ham en skadesløs
Godtgjørelse — selv mente han efter nogen Tids Prøve, at den ikke burde
være under 6 ½ Spd. ugentlig. Da Andragendet blev indsendt, kunde
Præsten allerede efter et Par Maaneders Erfaring omtale, at Husbonden
var tilfreds med Familiens Opførsel, og at baade han og hun viste megen
Flid. „Hun kan allerede læse noget.“

Bidraget blev af Departementet bevilget for den forløbne Tid og den
allernærmeste Fremtid; men derhos anmodedes Sognepræsten om at søge
Familiens Forsørgelse ordnet paa en mindre kostbar Maade og navnlig
undersøge, hvorvidt det vanvittige Barn hensigtsmæssig kunde blive
indsat i et Sindssyge-Asyl.

Ved samme Tid som Præsten Knudsen indsendte sit Andragende for
sidstnævnte Familie, meldte han, at han, i Haab om Departementets
Samtykke, havde anbragt i Logis og antaget til
Konfirmations-Undervisning:

24, [[** sic komma]] Drengen Fredrik Olai Fredriksen, og han androg om,
at

25—31, [[** sic]] nævnte Drengs Fader, Kobberslager Fredrik Christian
Vig med Ledsagerske og 6 Børn

maatte faa Understøttelse til at skaffe sig fast Bolig (kjøbe Hus i
Strandstedet Sandnæs i Høilands Præstegjæld), saa han kunde ernære sig
ved sit Haandværk.

Hin Forføining med Drengen Fredrik Olai blev bifaldt af Departementet,
og uuder visse Betingelser gav det Udsigt til, at der, istedetfor Penge
til at kjøbe Hus for Familien, kunde blive tilstaaet et passende
aarligt Beløb til Husleie m. m.

Fremdeles strømmede der Omstreiferfolk til for at søge Præsten Knndsens
Bistand, og nu snart maatte der lægges Planer og fattes Beslutninger
for deres Fremtid, som hidtil vare blevne antagne til midlertidig
Forsørgelse. Derfor ønskede Præsten personlig at kunne forhandle
Sagerne med Kirke-Departementet, og da dette havde samtykket i at
udrede Reise-Udgifterne af det til Fantevæsnets Indskrænkning bevilgede
Fond, kom han ind til Christiania i de sidste Dage af April. Det viste
sig senere hen, at disse mundtlige Overlægninger var meget gavnlige;
lettereend ved mange og lange Breve havde Departementet nu lært
Personer og Forholde at kjende, og Præsten vidste nu, hvor langt han
turde gaa i sine Forslag til yderligere Hjælp for dem som skulde
bosættes, oplæres i Haandværk o, [[** sic komma, feil]] s. v., saasom
han nu bedre kjendte Departementets Anskuelse med Hensyn til disse
Ting. De følgende skriftlige Forhandlinger mellem Præsten og
Departementet bleve derfor drevne med større Sikkerhed og Letvindthed,
end det ellers skulde været muligt. Denne Hurtighed i Sagernes
Afgjørelse blev ogsaa dobbelt vigtig formedelst en for det hele Værk
meget alvorlig Omstændighed, som ved samme Tid indtraf.

Under Opholdet i Christiania blev nemlig Præsten befordret til Borgunds
Præstegjæld paa Søndmøre. Hans Ansøgning var naturligvis indleveret
længe før; men nu kom denne Afgjørelse paa Ansøgningen, og han maatte
berede sig til at forlade Klep til Høsten. Men dermed blev
„Fante-Sagen" for ham et Arbeide, som han ikke kunde tænke paa at
fortsætte, ialfald ikke paa det Sted, hvor det var saa glædelig
begyndt; han maatte samle og anstrænge sine Kræfter for at faa det af
ham begyndte Værk saa vidt muligt afsluttet før sin Afreise. Jeg talte
med Hr. Knudsen herom: økonomiske Hensyn havde nødt ham til at søge et
andet Embede; men det smertede ham at forlade et Sted, hvør det saa ud,
som at Herren havde givet ham et særligt Kald, det han omfattede med
saa megen Kjærlighed og Tro og Haab.

Hjemkommen til Klep holdt Præsten 6te Juni 1858 extraordinær
Konfirmation for Fanter. Til den Konfirmation fremstilledes otte af de
ni Personer, som i Høsten 1857 vare antagne til Undervisning (se No.
5—17; det var No. 12, som formedelst daarlige Evner og altsaa manglende
Kundskab endnu ikke var moden). Af Konfirmanderne blev dog en (No. 6)
egentlig ikke konfirmeret, men døbt.

„For en overordentlig talrig Forsamling gjorde de paa en meget
tilfredsstillende Maade Rede for deres Christendoms-Kunskab, [[** sic]]
og med det Haab, at Ordet, de have tilegnet sig, ved Guds Naade ikke
vil komme tomt tilbage, kan man glæde sig ved Visheden om, at hine
Mennesker, hvoraf de fleste forhen ikke kjendte en Bogstav, nu ikke
alene vide, hvad de have at tro og gjøre for at vorde salige, men at de
ogsaa ere satte istand til, hvis de føle Trang dertil, for sin egen Del
at arbeide sig videre frem i Guds Ord, og tillige, forsaavidt de have
eller faa Familie, kunne lære Børnene at læse og undervise dem i
Christendommens Sandheder.“

De yderligere Forføininger for disse Konfirmander og deressenere
udviste Forhold skal blive omtalt nedenfor. Men i den Skrivelse af 12te
Juli, hvori Præsten melder om hin Konfirmation, indberetter han om sine
Bestræbelser eller fremsætter han Forslag for andre Personer af
Fantefolket, som han dels før sin Reise til Christiania, dels efter sin
Tilbagekomst havde indladt sig med. Disse Personer skulle her nævnes,
og det ordnede efter de forskjellige Formaal for Understøttelsen:

a. til Opfostring:

33, [[** sic komma]] Karl Severin Olaus Gustavsen, 3 Aar gammel, Søn af
Omstr. Gustav Anton Andreassen i dennes tidligere Forbindelse med
Johanne Cecilie Knudsdatter. Om denne Moder er mere berettet under
Sagerne No. 32 og 19, hvor det vil sees, at hun i Høiland og Ly, som
begge ere Nabo-Præstegjælde [[** antar at det synlige punktum er en
defekt bindestrek]] til Klep, har faaet optaget til Forsørgelse sine
[[** sic = sammen? hine?]] med to andre Omstreifere avlede Børn; sml. i
nærværende Sag No. 41. Samme Gustav Anton Andreassen kom ellers i
Høsten 1857 til Præsten Knudsen og bad om hans Hjælp til at vorde bosat
og ægteviet til sin daværende Ledsagerske Berthe Oline Kolbeinsdatter,
med hvem han ogsaa havde et Barn. Præsten gjorde ogsaa de fornødne
Skridt for at erhverve Understøttelse for ham, og i Ventetiden, til
Svar fra Departementet kunde indløbe, skulde han med Familie foretage
en Reise. Men paa denne gjorde han sig skyldig i Tyveri og blev (i
Grimstad) dømt til flere Maaneders Straf. Dermed gik Planen overstyr.
allerede antaget hos en Husmand i Klep for 24 Spd. for Aaret;

34, [[** sic]] Fredrik Magnus Malin, 12 Aar, Halvbroder af efternævnte
No. 38. kan blive anbragt til Opfostring for 40 Spd. for det første
Aar;

b. til Konfirmations-Undervisning:

35, [[** sic]] Johan Andreas Pedersen, noget over 14 Aar Søn af
Omstreiferske Berthe Enoksdatter og en Peder Olsen. [[** sic, komma
mgl?]] allerede anbragt i Logis for 1 Spd. ugentlig;

36 og 37, [[** sic]] Lovise og Jorine Isaksdøttre, Forældre:
Omstreifere Isak Jansen og Lovise Pedersdatter. (F. F. No. 492 og
493)., [[** sic, ekstra komma]] 22 og 17 Aar, samt

38, [[** sic]] Sara Elisabeth Johannesdatter, 17 Aar Datter af
Omstreifere Johannes Fredriksen og Ulrikke Henriksdatter. Samme Ulrikke
(rimeligvis F. F. No. 35) har i en senere Forbindelse med en svenske
ved Navn Malin avlet ovennævnte Fredrik Magnus Malin, No. 34. —
Johannes og Ulrikke ere rimeligvis det samme Forældre-Par, som
forekommer i Sagen No. 47, og Sara Elisabeth er da Søster til Personen
No. 47 i nærværende Sag.; de tre sidstnævnte Piger havde Sivert
Elleffen [[** sic -ff- = -fs-]] Bore erklæret sig villig til at modtage
paa de sædvanlige Betingelser (1 Spd. Ugen for hver);

39, [[** sic komma]] Gunvor Marie Rasmusdatter, 15 Aar; Søster af No.
16. for hende var der ogsaa foreløbig tinget Logis (1 Spd. Ugen); om de
4 Piger No. 36—39 bemærker Præsten i sin Forestilling til
Departementet, at de — ligesom tidligere Anne Marie Jansdatter No. 6 —
have forbeholdt sig at maatte faa vandre om efter Konfirmationen;

c. til at erholde en ordentlig Næringsvei:

40, [[** sic]] Alexander Isaksen, 25 Aar gammel, Broder af No. 36 og
37, blev i 1854 konfirmeret paa Tugthuset i Christiansand og kom ud
derfra Foraaret 1858. Lidt mere om ham og om en Broder af ham er
berettet under Sagen No. 49. foreslaaes anbragt i Lære hos en Smed paa
Strandstedet Sandnæs;

41, [[** sic]] Karl August Johannesen Frimann, 37 Aar, Han er Fader til
de to Børn, som den i Anm. ved Personen No. 33 omtalte Johanne C.
Knudsdatter [[** innsatt usynlig t]] har faaet forsørget i Høiland.
Karl Frimann er ellers født i Viks Præstegjeld, men skal være
hjemstavnsløs og er konfirmeret paa Throndhjems Tugthus. Vistnok den
samme, som forekommer i Sagen No. 72. andrager om nogen Hjælp til at
kunne faa fast Hjem og drive sin Profession som Kobberslager paa
Sandnæs i Høiland;

d. til Forsørgelse som hjælpeløse Fattiglemmer:

42—44, [[** sic]] Halvor Olsen (Svolke-Halvor) med Ledsagerske Karen
Margrethe Jensdatter (han siger sig 80 og hun 90 Aar gammel F. F. No.
470. Begge de Gamle skulle selv have havt omstreifende Forældre. samt
deres fjantede Søn Jens; der søges Forsørgelses-Sted for dem i Klep
eller Omegn.

Endnu maa Præsten melde, at Nogle, som tidligere havde yttret Ønske om
at vorde antagne til Konfirmations-Undervisning, nu have erklæret at
ville opsætte hermed paa Grund af Præstens Forflyttelse. Denne Grund
holdt dog ikke alle tilbage; thi paa Drengen No. 35 nær, som Præsten
haabede at kunne konfirmere før sin Afreise om Høsten sammen med 3
tidligere antagne Konfirmander (No. 12, 18 og 19), vare de sidst
anmeldte Konfirmander (Pigerne No. 36—39) vidende om, at de maatte gaa
over til hans Eftermands Omsorg. Før Præstens Reise til Christiania
havde han lovet en OmstreiferskeMarie Fredriksdatter fra Ørlandet, som
ogsaa meldte sig til Konfirmation, at tale hendes Sag i Departementet;
indtil Svar kunde erholdes, skulde hun med Ledsager og Børn holde sig
paa Reiser som hidtil. Men i nærværende Skrivelse maa Præsten
indberette, at dette Følge ikke havde indfundet [[** omtrent usynlig f
innsatt]] sig igjen. Siden optræder hun i Homedal og konfirmeres der,
se under Sagen No. 64 b.

Til de for disse Personer, No. 33 til 44, trufne Forføininger

eller fremsatte Forslag gav Departementet under 25de August sit Bifald,
dels endeligt, dels foreløbigt eller med visse Betingelser.

I nævnte Skrivelse af 12te Juli foreslaar Præsten endelig, som en i
hvert Fald hensigtsmæssig Foranstaltning, der dog fornemmelig maatte
synes fornøden ved hans forestaaende Afreise, at Sivert Ellefsen Bore,
der fremdeles bærer Interesse for Fantesagen og fra først til sidst,
ikke uden Opoffrelse, har været en Støtte for den, maa antages til mod
en passende Godtgjørelse at have fremtidigt Tilsyn med saavel de nu
understøttede som senere tilkommende Fanter, baade hvad angaar deres
Flid, Opførsel, Behandling, Anskaffelse af Logis m. m. „Han er dertil
skikket og vil ved et saadant Hverv lette Præsten noget i den
undertiden næsten overvældende Byrde ved at skulle staa for det Hele
paa samme Tid, som den øvrige Embedsgjerning ikke maa lide derunder.
Kun den, som har været Vidne dertil, kan gjøre sig Begreb om, hvilken
Aands- og Legems-Anstrængelse det kræver at bære Omsorg for disse
Mennesker, der ikke blot til bestemte Tider skulle undervises, men
idelig og altid komme strømmende for at hente Oplysning og Hjælp.“

Departementet fandt vistnok, at denne Foranstaltning fortjente at burde
bringes under nærmere Overveielse, men troede dog ikke at burde fatte
nogen endelig Beslutning derom, inden det havde viist sig, hvorvidt
Præsten Knudsens Eftermand maatte se sig istand til at fortsætte den af
hin begyndte Virken i denne Sag. Imidlertid havde Departementet Intet
imod, at Sivert Bore i Mellemtiden benyttedes ved saadanne enkelte
Anledninger, hvor hans Bistand i særlig Grad maatte paakræves.

Præsten Knudsens pastorale Virksomhed for Fanterne i Klep sluttede
dermed, at han kort før sin Afreise, i September, konfirmerede de to
unge Mennesker Lisabet Larsdatter og Johan Andreas Pedersen, No. 12 og
35, samt døbte Manden Peder Jansen og konfirmerede hans mangeaarige
Ledsagerske Anne Jakobsdatter, No. 18 og 19. Om disse to sidste siger
han, at uagtet hans Sygelighed og hendes Nedkomst samt Besværet med
deres mange smaa Børns Pleie lagde dem mange Hindringer i Veien, viste
dog begge rosværdig Flid for at lære, og det lod til, at Sagen laa dem
alvorlig paa Hjerte; Præsten tilføier, at hverken han eller nogen af
deres Omgivelser havde havt Noget at udsætte paa deres Forhold, og han
nærer derfor det Haab, at den Hjælp, som var ydet dem, ikke skulde være
uden Frugt for dem selv og deres Børn.

Efter Knudsens Afreise i September var StiftskapellanHjorthøy nogen Tid
forrettende Præst i Klep, og under 13de

November meldte han blandt Andet om en ny Omstreifer-Familie, som var
kommen til, nemlig

45 og 46, [[** sic komma]] Didrik Pettersen „den ældre“ med Kone
Rimeligvis Forældrene til No. 5, 9 og 13. (hun frugtsommelig),

hvem Sivert Bore havde fundet sig beføiet til i Forventning af
Departementets Samtykke at yde nogen Understøttelse til Underholdning
og Husleie for Vinteren, dog ikke i Klep, men i Hølle Sogn i Strands
Præstegjæld, hvor ogsaa Peter Didriksen med Familie, No. 13—16, for
Tiden opholdt sig og gjennem Sivert Bore nød lignende midlertidig
Understøttelse.

Efter Hr. Hjorthøy blev Sognepræst Hansen i Nabo-Præstegjældet Haa
forrettende Præst for Klep, og fremdeles strømmede Fanter til. I
Skrivelse af 10de Januar 1859 omhandler Hansen nogle Personer, som
havde meldt sig med Ønske om at vorde hjulpne til Konfirmation; de
omtales og anbefales ogsaa af Præsten Knudsen i Skrivelse fra Borgund,
12te Januar 1859, og det efter Indberetninger til ham fra Sivert
Ellefsen Bore:

47—49, Anders Johannesen Den samme Person, som ved Foged Schjødtz’s
Mellemkomst i 1857 var bleven anbragt til Konfirmations-Forberedelse,
hvorom der handles i Sagen No. 47. Herom oplyses dog Intet i de
Skrivelser, som handle om hans Optræden i Klep; hint tidligere Forhold
synes at have været ubekjendt her. Sml. endvidere det Anførte ved
Personen No. 38 i nærværende Sag. og hans Ledsagerske Gunvor
Isaksdatter Datter af Omstreifer Isak Jørgensen (Jansen? sml. No.
36—37) og Lovise Pedersdatter., begge omtrent 20 Aar og havende med sig
et halvt Aars Barn; der er allerede indtil videre skaffet dem Ophold
for 2 ½ Spd. ugentlig;

50, Edvard Gulbrandsen, omtrent 18 Aar; Født i Drangedal af Forældrene
Gulbrand Ros og Ingeborg Marie Eriksdatter, om hvem mere kan sees under
Sagen No. 5. Sml. ogsaa Sagen No. 19, Anm. denne var ogsaa anviist
Forsørgelse, men Præsten Hansen maa allerede oplyse, at han kort efter
reiste bort, og at det var uvist, om han vilde indfinde sig igjen;

51—53, Gunild Jørine Isaksdatter, omtrent 40 Aar, Hun er Moder til den
under No. 10 nævnte Ludvig Rasmussen. medhavende 2 Sønner, 10 og 8 Aar
gamle; hendes Bøn øm Hjælp til at blive konfirmeret anbefales, og der
kan faaes Logis m. m. for hende og Børnene for 2 ½ Spd. ugentlig.

Men under 25de Februar tilkjendegav Departementet, a, med Hensyn til
No. 45—46, at det maatte anse det urigtigt, at Sivert

Bore paa egen Hand [[** sic = Haand?]] havde tilsagt denne ikke forhen
ommeldte Familie Understøttelse, men at de paadragne Udgifter dog efter
Omstændighederne fik overtages af det Offentlige, og b, med Hensyn til
No. 47—53, at Departementet ikke kunde anse det hensigtsmæssigt, at man
havde antaget nye Personer til Understøttelse i Klep under de
stedfindende Omskiftninger i den geistlige Betjening, og at det maatte
fraraade videre Skridt i samme Retning, inden den nye Præst var
ankommen til Stedet og derom kunde afgive Forslag; efter de meddelte
Oplysninger vilde Departementet dog ikke modsætte sig, at de under No.
47—49 nævnte Personer fremdeles understøttedes som foreslaaet, ligesom
at de ved No. 50 havte Udgifter for denne Gang bleve overtagne af det
Offentlige.

Hidtil har Fremstillingen mest lagt an paa at vise den mærkelig talrige
Tilstrømmen af Fanter til dette ene Præstegjeld. Hertil kan endnu
anføres dette, at i den sidstnævnte Skrivelse, hvori Knudsen fra
Borgund af omtaler de 7 sidste Personer, No. 47—53, kan han tillige
berette, hvad en Omstreiferkone nylig havde sagt Sivert Bore, at hun
vidste om 17 Omstreifere endnu, som vilde komme og melde sig til
Konfirmations-Undervisning i Klep. Vi faa ved alt dette Forestilling om
en i Fanternes Samfund vidt udbredt Bevægelse med Følelse af Nød og med
Længsel efter noget Høiere og Bedre, en Bevægelse, som vaktes og
næredes ved Præsten Knudsens inderlige og nidkjære Deltagelse og ved
Departementets redebonne Understøttelse. Det staar tilbage at fortælle,
hvorledes det gik tilsidst, hvorledes de hjælpende Forsøg bleve
fortsatte og hvorledes de Understøttedes Løfter og Forsætter bleve
holdte.

Maaske vil Fremstillingens Traad blive mindst indviklet, naar vi
gjennemgaa den hele Række af Personer i tilbagegaaende Orden,
begyndende nu med den sidste og sluttende med den første.

No. 51—53 bleve ikke antagne til fortsat Forsørgelse.

No. 50 heller ikke.

No. 47—49 er Intet indberettet om, efter at de, som anført, bleve
antagne til Forsørgelse.

No. 45 og 46, ligesaa.

No. 42—44: om disse hjælpeløse Folk erfares dette, at Præsten Knudsen,
som det synes: efter Aftale med Sognepræsten i Mandal, havde sendt dem
hid for her at antages til varig Forsørgelse; under Sagens No. 70 kan
det ogsaa sees, hvorledes denne Hensigt blev naaet.

No. 41: kun af Regnskaberne sees det, at der er tilstaaet denne Person
en ganske ubetydelig Penge-Understøttelse; det maa

ikke være blevet Noget af med hans Plan at nedsætte sig som
Haandværker; men om Grunden hertil er Intet oplyst.

No. 40: det samme gjælder om denne.

No. 36 til 39: da Knudsen skrev sin sidste Indberetning, i Januar 1859,
vare disse 4 Piger i de for dem tingede Logier og nød regelmæsstg
Undervisning til Konfirmation.

No. 35: om denne Gut se nedenfor ved No. 12.

No. 34: om denne 12-aarige Gut gjælder det samme som om No. 36—39.

No. 33: dette Barn var hos Pleieforældrene.

Nr. [[** sic Nr, ellers No]] 25—32: denne Familie, som skulde
forhjælpes til at blive bosat, opholdt sig i Vintertiden, indtil
Departementets Afgjørelse kunde erholdes, i et Nabosogn, men blev
„fordrevet,“ herfra og begav sig af Frygt bort fra Egnen (Knudsen i
Skrivelse 14de Juli 1858). Mod Slutningen af Aaret tog Sognepræst
Birkeland i Hetland sig af samme Familie og androg om Bevilging til at
se den ordentlig bosat. Denne Bevilging [[** sic, +-n-?]] blev dog ikke
tilstaaet og det tildels paa Grund af, at Sognepræst Birkeland snart
skulde flytte fra Hetland, saa det var uvist, hvad Betryggelse der
siden kunde faaes for det fornødne Tilsyn med det forlangte betydelige
Bidrags Anvendelse. Sagen blev dog ikke aldeles opgivet; det kom an
paa, om nogen anden paalidelig Mand kunde findes villig til i Hr.
Birkelands Sted at tage sig af Familien.

No. 24: denne Dreng omtaler Præsten Knudsen som en særdeles haabefuld
Konfirmand, navnlig med udmærkede Evner. Men uheldigvis var han paa
nogle Dage hos sin Familie (nysnævnte No. 25—32), da denne som antydet
blev fordreven fra et Nabosogn, og siden havde Præsten (ifølge nævnte
Skrivelse 14de Juli) Intet hørt til ham heller.

No. 18—23. Om Manden og Kvinden i denne Familie er det allerede
fortalt, at Præsten Knudsen kort før sin Afreise fra Klep døbte ham og
konfirmerede hende. Uden Tvivl ere de ogsaa blevne ægteviede siden.
Efter Familiens Optagelse i Klep er den, som før antydet, bleven
forøget med et Barn. Den betydelige Udgift for denne Familie blev i
Begyndelsen bevilget kun for den allernærmeste Fremtid; siden blev den
ugentlige Betaling for Forsørgelsen nedsat med ½ Spd., og endelig blev
Forsørgelsesmaaden, som det synes, den, at Familien skulde holde egen
Husholdning, erholdende noget Vist ugentlig. Men ophøre kunde
Understøttelsen ikke, formedelst Mandens Helseløshed og den store
Børnehob; under 25de Februar 1859 maatte Departementet fremdeles gaa
ind paa at tilsige den fornødne Hjælp indtil videre. Hvad det
sindssvage Barn angaar, oplyste Præsten Knudsen, at han forgjæves havde
søgt Plads for det i noget Sindssyge-Asyl.

No. 17: da Departementet fandt den fordrede Betaling (1 Spd. ugentlig)
for dette 12-aarige Pigebarns Opfostring for høi, blev hun ikke anbragt
i det for hende tingede Opfostringshjem, og hun færdedes atter paa
Fantestien; da Præsten Knudsen kom tilbage fra Christiania, hvor han
ogsaa for hendes Vedkommende havde truffet Aftale med Departementet,
kunde han atter tilbyde hende et Hjem; men paa Grund af, at Præsten nu
skulde flytte, opsatte hun indtil videre at slaa sig til Ro.

No. 13—16: Faderen og Moderen i denne Familie bleve i Juni 1858
konfirmerede og kort derefter ægteviede i Klep. Derpaa reiste de med
sine Børn til Strands Præstegjeld for at holde sig der (tildels med
Understøttelse, som blev ydet dem gjennem Foranstaltning fra Klep),
indtil der kunde skaffes dem et fast Opholdssted. Om Bestræbelserne for
dette Sidste vil der blive berettet ved Nr. [[** sic Nr]] 1—4. Deres
Forhold omtales som godt.

No. 12: formedelst ringe Evner kunde denne Pige, som før fortalt, ikke
blive konfirmeret sammen med hendes samtidige Kammerater i Juni, men
først i September 1858, og da sammen med Gutten No. 35.

„Det bør vel haabes, siger Knudsen om disse To, at Ordet, de tilegnede
sig, og Opholdet hos en christeligsindet Familie ikke er spildt,
endskjønt de efter Konfirmationen bestemte sig til, for det Første i
det Mindste, at benytte Friheden til at vandre om.“ Det sees for
Resten, at disse to Unge Mennesker ialfald en Tid vare indlogerede i
samme Hus, og det lader næsten til, at de have begivet sig paa Reise
sammen.

Nr. [[** sic Nr]] 11 og 8, Andreas Lindbom og Karine Kolbeinsdatter,
bleve konfirmerede i Juni og kort derefter ægteviede. Dette Ægteskab er
blevet indgaaet i en betænkelig ung Alder. Det er ikke berettet, at de
under deres tidligere Omstreifen havde holdt sammen; men de meldte sig
omtrent samtidig til Konfirmations-Undervisning, og under Opholdet i
Klep boede de i samme Hus, først hos Daniel Larsen Bore fra Oktober
1857 til Mai 1858, derefter indtil Konfirmationen 6te Juni hos Lars
Thorsen Kjelsnæs. Dette sees af Regnskaberne, som fremdeles udvise, at
der efter Konfirmationen og indtil Bryllupsdagen 21de Juni udbetaltes
dem et Par Daler til Underholdning, formentlig i Fællesskab. — Strax
efter Brylluppet blev de (og dette var i Overensstemmelse med den Plan,
som lagdes under Præsten Knudsens Nærværelse i Christiania) anbragte i
Haandværkslære paa Strandstedet Sandnæs, han hos en Skomager, hun hos
en Skrædder. Betalingen skulde være for ham 40, for hende 37 ½ Spd. for
Underholdning og Lære i et halvt Aar. Men efter nogle Ugers Ophold
rømte de og begav sig ud paa Omflakning sammen.

No. 10: om denne Person se nedenfor, efter No. 9.

No. 9 og 5, Jens Didriksen og Oline Didriksdatter, Sødskende, bleve
ligesom Nr. [[** sic Nr]] 11 og 8 konfirmerede i Juni 1858 og derefter
anbragte i Haandværkslære paa Sandnæs, han hos en anden Skomager, hun
hos den samme Skrædder Erik Olsen, hos hvem nysomtalte Karine var Af
Regninger fra disse Mestere sees det, at de næst den anførte Betaling
for Lære og Kost skulde have særskilt Godtgjørelse for Tobak til
Lærlingerne, selv til Pigerne.. Sammen med Nr. [[** sic Nr]] 11 og 8
rømte ogsaa disse to; men medens hine forblev borte, kom disse efter
nogen Tid tilbage, bleve atter optagne og lod nu til at have forvundet
Vandringslysten I privat Brev til mig af 3die Januar 1806 beretter
Skræddermester Olsen om Omstændighederne ved hin Rømning. Alle vare
sammen, „og saa reiste de i samfulde Døgn, inden de turde vise sig for
noget Menneske; nu tog de paa Veien fra Jelse Præstegjeld til
Christiania Stift, og den Vei ligger over vilde Strækninger af Mark og
Skov, og der vandrede de i Dage uden at finde den rette Vei; de maatte
nu vende tilbage for at spørge sig for,“ og netop da traf Jens og Oline
sine Forældre, der, som det lader, havde søgt efter dem for at føre dem
tilbage, men Andreas og Karine vilde ikke lade sig overtale og flygtede
videre. Efter Tilbagekomsten til Sandnæs have Jens [[** et "og" mgl.
visst]] Oline „været som andre Folk og heller bedre arbeidsomme og
flittige, søge heller ikke Omgang med sine forrige Kammerater, føre en
stille og sædelig Opførsel og ere i Et og Alt som det sig egner og
anstaaer skikkelige Personer. Dette er det Skudsmaal, som jeg giver dem
paa Ære og Samvittighed.“ Mesteren siger fremdeles, at han er forligt
med Oline om, at hun efter endt Læretid skulde forblive hos ham og nyde
Ugeløn.. Endnu i Begyndelsen af 1859, da den sidste Indberetning blev
afgiven, vare de hos sine Mestere, og disse yttrede sig tilfreds med
dem. I Januar 1859 yttrer Præsten Hansen for Departementet, at Jens
Didriksen i følgende Maaned vilde have udstaaet Læren og da trængte til
nogen Hjælp til Klæder og Værktøi, 6 og 4 Spd. Dette blev ogsaa
bevilget. Derimod gik Departementet ikke ind paa, hvad Hansen
yderligere foreslog, at overlade Jens til Bosættelse en Plads, som —
hvad der nedenfor skal omtales — var bleven ledig efter Mathias
Halvorsen; Jens var nemlig enslig Person og maatte kunne slaa sig
igjennem uden saa betydelig Hjælp.

No. 10: Ludvig Rasmussen, konfirmeret i Juni 1858, ønskede at komme
tilsøs, blev udrustet med Sømands- og Køiklæder og fik efter en Del
Vanskeligheder Hyre som Kok paa en Jagt, som skulde gaa til Gøtheborg.
Skipperen gav ham godt Skudsmaal for Opførsel, men han var saa
ualmindelig søsyg, at Lysten og Modet forgik ham, og han kom tilbage
til Klep, hvor Knudsen atter maatte tage sig af hans Anliggender. Under
Overveielserne og Bestræbelserne for at faa Gutten i god Vei, gjorde
han

en Udvandring paa egen Haand, men kom efter Løfte igjen ud paa Høsten,
og paa selve den Dag, Præsten Knudsen flyttede fra Klep, fik han ham
anbragt i Lære hos en duelig Maler i Bygden (8 Spd. for Læren og 4 
[[** PUA dec 62193]] 12 ß ugentlig for Underholdning indtil Aarets
Udgang). Da denne Lære var udstaaet, blev man, som Præsten Hansen
oplyser i Januar 1859, nødt til fremdeles at skaffe ham Kost og Logis
indtil videre, og desuden tiltrængte han et halvt Snes Daler til Klæder
og Værktøi. Dette sidste Beløb bevilgede Departementet, som derimod
ikke for det Første fandt Grund til at bevilge noget Mere, da han nu
maatte anstrænge sig for at ernære sig selv med det Haandværk, han
sagdes at have lært.

No. 8, omtalt ved No. 11.

No. 6 og 7, Pigen Anne Marie Jansdatter med Barn. Som før meldt, blev
hun i Juni 1858 ikke konfirmeret, men døbt. Allerede da hun i Høsten
1857 meldte sig med Ønske om at vorde antagen til Undervisning,
erklærede hun det som sin Bestemmelse at fortsætte sit Reiseliv efter
Konfirmationen, og dette havde det ikke lykkedes at faa hende aftalt
med: hun reiste. Men for at hun dog ikke skulde reist paa Betlervis,
forsynede Knudsen hende med nogle Smaabøger og Kramvarer, som hun knnde
handle med. Præstens Haab var dog fremdeles, at Reiselysten skulde
forgaa hende, og at hun da skulde komme tilbage. Hun kom ogsaa virkelig
mod Aarets Slutning og yttrede nu Ønske om at forhjælpes til fast
Bolig. Da hun tilligemed Barnet var næsten blottet for de nødvendige
Klæder, tilstod Præsten Hansen hende strax en midlertidig
Understøttelse, og han anbefalede, at hun maatte blive anbragt i
Væverlære, hvortil hun yttrede Lyst. Hertil gav Departementet sit
Samtykke, under Betingelse af, at rimelige Betalings-Vilkaar opnaaedes.

No. 5, omtalt ved No. 9.

No. 1—4: Mathias Halvorsen med Kone og Børn. Begyndelsen af denne
Fremstilling viste, hvorledes det gik i Langdrag med denne Families
midlertidige Forsørgelse, saasom det var saa vanskeligt at faa den fast
bosat og anbragt i en lønnende Nærings-Vei. Forsøgene fortsættes; der
anstilles Undersøgelser om, hvorvidt Manden kunde faa lære sin
tidligere Haandtering, Kammageriet, til nogen større Fuldkommenhed, og
der gjøres Efterspørgsler paa flere Kanter om at faa en Husmandsplads
overladt paa billige Vilkaar, men forgjæves. I Sommeren 1858 lod
Præsten Knudsen Mathias med Sivert Ellefsen Bore reise til Ryfylke for
personlig at søge en Plads for Familien og tillige for Peter Didriksens
Familie No. 13—16. Udfaldet var, at der i Jelse Præstegjeld, paa
Gaarden Kjølvig, blevfundet et Stykke Jord, som kunde erholdes til
Fæste paa Levetiden, og som kunde indrettes til 2 Pladse, hver beregnet
paa at føde 1 Ko og 6 Faar, med Adgang til Brænde samt beliggende ved
Søen og altsaa bekvem for Fiskeri. Men Pladsene maatte bebygges,
indgjærdes, opdyrkes; derhos vilde fremdeles udkræves Penge til Udstyr
med Bohave og Besætning, og Beregningen over det Hele lød paa et Udlæg
for hver af de to Pladse af 123 Spd. engang for alle samt en aarlig
Jord-Afgift af 4 Spd. i de fem første og 5 Spd. i de følgende Aar. Da
Beboelses-Huse til Pladsene kunde faaes kjøbte af Gaardeieren og kun
behøvede at flyttes, og da Sivert Bore havde lovet at ville besørge det
Fornødne i saa Henseende, antoges det, at Familierne kunde tilflytte
dem allerede til Vinteren. Ved Skrivelse af 25de August s. A. gav
Departementet sit Samtykke til disse Foranstaltninger. Formedelst sin
Flytning fra Klep fik dog ikke Præsten Knudsen selv sat dem i Værk; han
maatte overlade det til sin Eftermand med Sivert Bores Bistand at
besørge Fæstekontrakten opsat m. m. Medens Stiftskappellan Hjorthøy var
forrettende Præst i Klep, blev ogsaa samme Kontrakt indsendt til
Departementets Approbation.

Men af Sognepræst Hansens Indberetning 10de Januar 1859 sees, at Peter
Didriksen, saasom Pladsen endnu ikke var bragt i beboelig Stand,
fremdeles var i sit midlertidige Opholdssted i Hølle i Strands
Præstegjeld, og at Mathias Halvorsen, som med Familie havde været i
Jelse og gjort sig nærmere bekjendt med Forholdene, var kommen tilbage
til Klep, hvor saavel han som Konen erklærede, „at de ei kunde finde
sig i at tage Bopæl der sammen med den anden Fantefamilie.“

„Da det, saa yttrer Hr. Hansen sig i den Anledning, muligvis turde være
mindre tilraadeligt at nedsætte disse Familier sammen paa et Sted, og
da derhos bemeldte Mathias Halvorsen saavelsom hans Kone synes lidet
skikkede til at overtage noget Jordbrug, saa vil det vistnok blive
meget vanskeligt at finde noget passende Sted for denne Familie.
Imidlertid yttre disse Mennesker, som, saavidt mig bekjendt, vare de
første i disse Egne, der meldte sig med Ansøgning om Hjælp af det
Offentlige for at kunne faa fast Bopæl, fremdeles særdeles Længsel
efter at forlade det omvankende Liv, hvorfor jeg antager, at man ikke
bør slaa Haanden af dem, om end dette Forsøg mislykkedes, og skal
henstille til det kongelige Departement, at der fremdeles ydes dem
Understøttelse til at skaffe dem fast Bopæl, uagtet jeg ikke nu ser mig
istand til desangaaende at fremkomme med noget bestemt Forslag. Da de
indfandt sig hos mig to Dage før Jul, vare de meget trængende til
Hjælp, og da Konen er høist frugtsommeligog sygelig, troede jeg ikke at
burde bortvise dem, men indtil videre skaffe dem nogen Hjælp, og har
saaledes udlagt for dem 1 ½ Spd. og akkorderet midlertidigt Ophold for
dem til over Vinteren mod 2 Spd. for Logis og 4 Spd. for Brændsel samt
maattet love dem Hjælp til Livsophold.“

Departementets Svar af 25de Februar gaar ud paa, at det Intet har at
erindre imod den midlertidige Understøttelse, som var tildels „hvorimod
man ikke kan andet end anse det misligt, at de nu erklærede sig
uvillige til at modtage den til dem udseede Plads, efterat denne Sag
efter lange Forhandlinger paa det Nærmeste er ordnet, og Familien
desuden i Paavente af dens Bosættelse er tilstaaet saa betydelige
Bidrag. Af Hensyn derhos til den Pengespilde, som lignende Vægelsind
hos Andre kunde foranledige, finder derfor Departementet kun under den
Betingelse at kunne samtykke i, at der gjøres noget andet Forsøg paa at
skaffe denne Familie Bolig eller ydes samme fortsat Understøttelse, at
de indledede Forhandlinger om bemeldte Plads uden Udgift for det
Offentlige igjen kunne blive hævede.“

Men i Anledning heraf skrev Hansen atter under 19de April, at skjønt
han ikke ventede, at hine Forhandlinger om Pladsen kunde vorde hævede
uden Tab, og skjønt derfor den midlertidige Understøttelse for Familien
efter Departementets Afgjørelse strax skulde ophøre, saa havde han dog
i dette Stykke tilladt sig at fravige Departementets Bestemmelse og
ladet Familien forblive indtil videre under Forsørgelse. „Da nemlig
Konen er frugtsommelig og venter sin Nedkomst i disse Dage og derhos er
meget sygelig, saa at hun neppe formaar at vandre ret langt paa sin
Fod, ansaa jeg det ikke tilraadeligt eller endog forsvarligt under
saadanne Omstændigheder at lade Familien tage paa Vandring, saa meget
mere som Erfaring har viist, at det er meget vanskeligt at formaa Nogen
til at modtage dem, selv mod Betaling, i den Stilling, hvori Konen nu
er. Veirforholdene have desuden her hidtil været saadanne, at
Betænkelighederne i denne Henseende maatte være større, end de muligvis
vilde have været, om det havde været en mildere Aarstid.“ Næst efter
altsaa at andrage om, at de paapegede Udgifter fremdeles maatte bæres
af det Offentlige, henstiller Præsten sluttelig til Departementet, „at
videre Forsøg til Anbringelse af denne Familie heller ikke ganske
maatte opgives.“

Departementets Svar blev, at det efter de oplyste Omstændigheder
overlod til Sognepræsten for den nærmeste Fremtid at yde de Angjældende
den Understøttelse, som deres Stilling maatte gjøre paatrængende
fornøden.

At det endnu ikke har kunnet lykkes at faa denne Familiefast bosat og
varig forsørget, denne Familie, som var den første, der sluttede sig
til Præsten Knudsen, og hvis gode Begyndelse igjen vakte hans Iver, ja
Begeistring for Fanternes Redning, — det forekommer mig at være det
mest Nedslaaende i denne hele Beretning om Fanterne i Klep. Jeg kan
ikke tilbageholde den Formodning, at dette monne hænge sammen med eller
for en Del være bevirket ved den Uvillie, som Almuerne paa disse Kanter
have viist mod Fanternes Bosættelse.

Dette er en egen Side af Fantesagen i Klep (som paa flere Steder), og
jeg maa dvæle noget derved.

Lige i Begyndelsen af denne Klep-Sag er det allerede fortalt, at
Fattigkommissionen ingenlunde var villig til med Sognepræsten at tage
sig af den eneste Familie, som der da var Tanke og Tale om, nemlig
Mathias Halvorsens, ja, vi saa, at af Hensyn til Naboers og Bygdefolks
Dom kunde i lang Tid ingen Mand bevæges til for gode Ord og Betaling at
tage Familien i sit Hus; dette skede først med et rask Tiltag af Bonden
Sivert Bore, som derved lagde for Dagen en Hjertets Varme og Tankens
Selvstændighed lige saa stor som den Ufortrødenhed og Udholdenhed,
hvormed han den hele Tid siden efter har bistaaet i Arbeidet for
Fanternes Vel I Brev til mig af 4de April 1859 yttrer Sivert Bore
blandt Andet: Jeg maa tilstaa, det forekommer mig betænkeligt at staa
som Gjenstand for et helt Præstegjelds Omtale; jeg har hørt, at Kleps
Almue har sendt en Skrivelse til Christiania angaaende Fanternes
Optagelse i Klep; men Kleps Menighed maa ikke vente, at Kornet skyder
Ax, idetsamme det lægges i Jorden, og jeg føler mig dog glad ved at
fremme disse stakkels Menneskers Vel..

Vistnok saa vi ogsaa, at da Mathias Halvorsens Kvinde viste Stadighed
under Konfirmations-Undervisningen og gjorde vakkert Rede for sig paa
Konfirmations-Dagen, saa bevægedes flere Bønder til at aabne sine Huse
for de nye Flokke, som kom til. Men i Præsten Knudsens Breve om de
mange Planer og Forsøg paa at skaffe Mathias Halvorsen fast Hjem
omtales det alligevel, hvorledes Familien ret led derved, at den saa
ofte maatte høre ilde af Bygdens Folk, som saa skjævt til dens
paatænkte Bosættelse. Ligesaa naar Præsten henvendte sig til andre
Bygder for at finde Plads for Familien, gjordes det gjerne til
Betingelse, at Kommunen skulde sikkres for fremtidig Byrde af dem
Sivert Bore siger i nævnte Brev: Jeg har gjort to Reiser i sidste
Sommer i Vigedals, Jelse og Hjelmelands Præstegjelde, og i Omegnen hvor
jeg bor, for at faa bosætte nogle af Fantefamilierne; hvor jeg kom, fik
jeg Modstand: „Vi have Byrder og Fattige i vore egne Bygder,“ og
Spørgsmaalet var: „kan du sikkre vor Kommune for Byrder af dette Folk?
da skal vi nok oplade et Stykke Jord og faa dem bosatte.“.

Udførlig og med Varme udtaler Knudsen sig om disse Vanskeligheder
allerede i en Forestilling til Departementet af 13de Februar 1858.
„Fattigkommissionerne ere efter mit Bekjendtskab til deres sædvanlige
Sammensætning og Tænkemaade vist i Almindelighed mindre skikkede til at
gribe en Sag af Beskaffenhed som denne under Armene og bringe den paa
Fode. Den raadende Aand i de fleste Fattigkommissioner, som Helhed
betragtede, turde være saa vidt muligt at tilbagevise enhver Byrde fra
Distriktet, som dette ikke paa en Maade tvinges til at bære; følgelig
afholder Frygten for at paavælte Kommunen fremtidige Byrder dem ikke
alene fra at imødekomme og deltage i de kjærlige Bestræbelser for at
antage sig hine hjemløse Mennesker, men de betragte endog snarere disse
Bestræbelser, naar de nærme sig dem, med Uvillie, ja møde dem maaske
med Modstand. Enkelte eller de fleste Fattigkommissioner ville vel til
Undskyldning for deres Forhold i denne Henseende sige, at de ifølge
deres Bekjendtskab til Anskuelserne hos Flerheden i Kommunen ikke vove,
om de for eget Vedkommende kunne ønske det, at handle anderledes for ei
at paadrage sig Uvillie; men hvilke nu end Grundene ere, saa blive
Følgerne lige uheldige for den gode Sag. Den kan ikke have ønskelig
Fremgang, naar den i Regelen ikke finder Deltagelse, uden muligens paa
Frastand. Denne beklagelige Omstændighed, som er Fanterne vel bekjendt,
er for en ikke ringe Del Skyld i, at mange af dem, der virkelig attraa
Hjælp, holde sig tilbage. Saarede ved af Mængden at betragtes med
Uvillie, Mistro og Foragt, undselige og frygtende for med uforrettet
Sag at blive viste fra Sted til Sted, vide de ikke, hvor de skulle
vende sig hen for at finde Deltagelse og efter det givne Løfte blive
hjulpne af deres Nød. Man skulde vel vente, at de med Vished om at
blive rakte en kjærlig, hjælpsom Haand turde ty hen til Præsterne paa
ethvert Sted; men uagtet de vistnok vilde finde Deltagelse hos de
fleste, saa synes de dog at have ladet sig afskrække ved enkelte
mislykkede Forsøg, og ligesom alene en Mands Ydre, naar man ikke nøiere
kjender ham, kan være nok til at afholde den Frygtsomme og Undselige
fra at nærme sig ham med hjertelig Tiltro, saaledes kan ogsaa den
menneskekjærligste og dygtigste Præst savne Mod til at underkaste sig
al den Møie, Bekymring og Kamp, som det nødvendigvis bringer at tage
sig alvorligen af disse ulykkelige, foragtede Mennesker, især naar han
ikke tør gjøre Regning paa at finde Understøttelse inden
Fattigkommissionen eller Menigheden.“

Ledet af saadanne Betragtninger antyder Præsten et dobbelt Forslag om
den Maade, hvorpaa der efter hans Mening skulde arbeides til
Fantevæsnets Indskrænkning. For det Første skuldeDepartementet søge at
formaa nogle af Landets Præster, 2—3 i hvert Stift, saadanne, som
maatte føle sig oplagte til Gjerningen og finde Forholdene paa Stedet
gunstige — formaa dem til særligen at tage sig af Sagen, saa de kunde
være at betragte som „Tater-Præster eller hvad man nu vil kalde dem,“
saa de Fanter, som ønskede Hjælp for at blive underviste, konfirmerede
eller ægteviede, kunde henvises til dem. For det Andet, for at Fanterne
tillige kunde vorde bosatte og i andre Maader forsørgede hver i sin
Hjembygd, skulde Regjeringen ved en dertil udnævnt Kommission optage
Mandtal over alle Fanter og forberede en Fordeling af dem over alle
Rigets Fattig-Distrikter, naturligvis med visse Billigheds-Hensyn, saa
omsider Storthinget kunde vedtage en egen Lov, der paabød Fanterne at
forblive hver i sin Hjemstavn og Fattigkommissionerne at behandle dem i
Trangstilfælde som andre Fattige. Naar den sidste Foranstaltning var
udført, saa vilde hin midlertidige Indretning med Tater-Præster være
overflødig; men for at paase Foranstaltningens fuldstændige
Gjennemførelse maatte en egen Funktionær ansættes for denne Sag.

Paa Foranledning afgav jeg til Kirke-Departementet min Betænkning over
disse Forslag og maatte fraraade at tage dem til Følge. Hvad egne
Tater-Præster angis mente jeg, at Sagen allerede af sig selv skulde faa
en ønskelig Gang, om der i hvert Stift var 2—3 Præster med samme Sind
som Hr. Knudsen selv, og ligesom tidligere Forslag om at kolonisere
Fanterne eller afsondre dem paa Øer o. s. v., saaledes syntes mig
Tanken om at fordele dem paa Fattigdistrikterne og holde dem der for
Levetiden at strande paa den Klippe: Tatere eller Fanter eller
Omstreifere adskille sig ikke saaledes fra andre Folk, at det kan
overlades til nogen Kommission eller Dommer at sige til en Person: „Du
er en af dem, som deres hele Liv igjennem skulle gjælde for og
behandles som Fanter.“

Departementet viste sig heller ikke tilbøieligt til at gaa ind paa
Forslagene.

Men Hr. Knudsen, som vel maatte føle, hvor Skoen trykkede, søgte nu at
faa Trykket hævet paa anden Maade, idet han Gang efter Gang, og navnlig
i Skrivelse af 12te Juli 1858, anmodede Departementet om en skriftlig
Udtalelse, som kunde give vedkommende Kommune Betryggelse for, at de
optagne og bosatte Fanter fremdeles i Trangs-Tilfælde skulde vorde
forsørgede af det Offentlige og altsaa ikke falde Fattigvæsnet til
Byrde.

Under 25de August s. A. svarede Departementet saa: „Forsaavidt der er
andraget om, at Kommunen maatte erholde Sikkerhed for, at de Familier,
som nedsættes inden den, ikke senereville blive den til Byrde, maa
Departementet foreløbig bemærke, at noget juridisk bindende Tilsagn i
saa Henseende ligesaa lidt kan fordres af Kommunen som meddeles af
Departementet, idet man i førstnævnte Henseende maa bringe i Erindring,
at Fattigkommissionen savner al lovlig Hjemmel for at modsætte sig
deslige Personers Bosættelse i Distriktet, og i sidstnævnte Henseende
maa henvise til, hvad der er bemærket i Departementets Cirkulære af
16de September 1855, Post 5. Dersom det imidlertid tør forudsættes at
være blevet alle Vedkommende klart, at de i den senere Tid med Hensyn
til Omstreiferne trufne Forføininger i det Hele ledes efter
Billigheds-Hensyn, der tillade at imødekomme disses Trang langt udover
strænge Retsfordringer, saa vil formentlig ogsaa heri ligge
tilstrækkelig Borgen for, at Departementet vil virke til, at den
yderligere Understøttelse, som de omhandlede Familier muligens maatte
tiltrænge, indtil Børnene kunne underholde sig selv, eller naar de
Ældre blive udygtige til Erhverv, bevirkes tilstaaet af det Offentlige.
Departementet maa dog herved bemærke, at ikke for alle deslige Tilfælde
et lignende Tilsagn kan ventes afgivet, da det af nærliggende Grunde
saavidt muligt maa ønskes paaseet, at Familier eller Personer som de
her omhandlede kun enkeltvis anbringes i samme Fattigdistrict, [[** sic
-c- ellers -k-]] og den Understøttelse, de da, naar passende Bidrag
tilstaaes til deres Bosættelse, senere muligens kunne komme til at
tiltrænge, i Regelen maa antages ikke at blive af den Betydning, at
vedkommende Distrikt med Føie dertil kan vente Hjælp af Statskassen,
navnlig naar hensees til, at ved enhver saadan Bosættelse de mange
Ulemper, som Omstreifervæsenet nu foranlediger, ville forringes. Hertil
kommer, at Departementet sandsynligvis vil finde sig opfordret til i de
paatænkte nye Lov-Forslag vedkommende Fattigvæsnet at foreslaa enkelte
særegne Bestemmelser angaaende deslige Personers Adgang til at erhverve
Hjemstavnsret m. v.“ Om en Person ved fortsat Understøttelse af
Fattigvæsnet i et Fattigvæsens-Distrikt blev sat istand til at opholde
sig i et andet Distrikt 3 Aar til Ende, saa vilde han ikke derved
erhverve sig Hjemstavn her; thi vel siger Fattigloven, at Hjemstavn kan
erhverves ved treaarigt Ophold, men den siger ogsaa, at Hjemstavn ikke
kan erhverves, saa længe Nogen nyder Understøttelse af Fattigvæsnet.
Men denne Hindring vilde ikke gjælde, dersom Understøttelsen ydedes af
en Privatmand. Nu kan der spørges, hvorlevdes Forholdet bliver, naar
Nogen, saaledes som nu Fanterne, nyder Understøttelse af Statskassen?
Som det vil sees, indeholder den anførte Udtalelse af Departementet
Intet herom; men dette kan være et af de Stykker, hvorom nye
Lovbestemmelser antydes.

Men under 20de Januar 1859 henvendte 8 Mænd i Klep sig til
Fattigkommissionen i Præstegjældet med et Klageskrift over

disse Foranstaltninger med Fanterne. Den Misnøie, heder det her, som
lige fra Begyndelsen af havde hersket inden Kommunen over, at Præsten
Knudsen tog sig af Fanterne, havde tiltaget mere og mere, eftersom
Knudsen udvidede Værket i større og større Maalestok; vel gav Misnøien
sig lidt forleden Sommer, da man fik Kundskab om, at Hr. Knudsen skulde
flytte fra Præstegjældet, „og saa ugjerne man end vilde miste vor
Præst, var man paa den anden Side dog glad derved, da man haabede paa
den Maade at blive Fanterne kvit.“ Men da der saa fremdeles optoges
Fantefolk ved Sivert Bore, vaagnede Misnøien med fordobblet Kraft.

Aarsagen er, at der forudsees mislige Følger for Kommunen, nemlig
Udgifter i Fanternes fremtidige Trangstilfælde (thi man har ikke faaet
Sort paa Hvidt for, at det Offentlige vil forsørge dem fremdeles), end
videre Plage af de mange endnu omstreifende Fanter, som ville besøge
sine herværende Kjendinger, endelig slet Indflydelse paa den lavere og
fattigere Folkeklasses Sæder, som Fanterne ville forværre, istedetfor
at de selv skulde lade sig forbedre. Og hertil kommer den Formening hos
Klageskriftets Forfattere, at saa priselig Hensigten end er i og for
sig selv („thi Enhver vil vel ønske, at disse stakkels Folk, der for
største Delen ere fremmede for Gud og Religionen, blev givet den
fornødne Kundskab derom“), saa er dog Maalet forfeilet ved den Maade,
hvorpaa Knudsen og hans Medhjælper har taget Tingen. Her fremhæves, at
flere Fanter ofte indlogeredes i et og samme Hus, og at de havde for
gode Dage og bestyrkedes i sin Overmodighed og Lyst til Lediggang, saa
der ikke kan lægges stor Vægt paa deres paafølgende Daab og
Konfirmation o. s. v. Som Bevis anføres, at man har henvendt sig med
Spørgsmaal til de fleste af dem, der for gode Ord og stor Betaling have
ladet sig bevæge til at tage Fanterne i Logis, og samtlige pave de
svaret omtrent saa: „Fantefolket vil aldrig frivillig anstrænge sig til
at arbeide saa meget, at de kunne føde sig selv; de ville aldrig tage
fast Bopæl, med mindre de uden Arbeide blive sikkrede Hus og Føde for
sig og Sine; moralsk Forbedring er lidet at spore; den paabegyndte
Fremgangsmaade vil langt fra ikke virke til Øiemedet; af faa Fanterne
til at være vinskibelige og virksomme, vil aldrig lykkes uden
Tvangsmidler, og skulle Børnene opdrages dertil, maa de tidlig tages
fra Forældrene.“

Hensigten med Klageskriftet er at opfordre Fattigkommissionen til ved
Henvendelse til Kirke-Departementet at faa de i Klep paabegyndte
Foranstaltninger hævede snarest muligt og istedet derfor anbefale, at
paa en og samme Tid alle hjemstavnsløse Betlere og Omstreifere hele
Riget over anholdes og derefter fordeles paaFattig-Distrikterne, hvor
de siden skulle forblive og nyde Forsørgelse som andre Fattigfolk.

Fattigkommissionen i Klep nedsatte en Kommitte til at afgive Betænkning
over denne Forestilling, og Betænkningen gik ud paa at billige den, kun
at Kommitteen ikke dristede at paastaa saa bestemt, at Fanterne aldrig
ville frivillig anstrænge sig for at føde sig selv; med Hensyn hertil
indskrænkede Kommitteen sig til at sige, at den ansaa det for et
sjeldent Tilfælde, at en Fant kunde ernære sig selv.

Sognepræst Hansen, gjennem hvem disse Forestillinger bleve indsendte
til Departementet, yttrede derved, at saa vist som det var, at der i
Klep herskede en stor og udbredt Misnøie med de trufne
Foranstaltninger, saa beroede dog de udtalte Formeninger om det
Forfeilede og Frugtesløse i samme Foranstaltninger forhaabentlig paa en
Misforstaaelse af Sagen. Thi dels kunde det ikke ventes, at
Bestræbelser af dette Slags saa snart skulde vise særdeles store og
iøinefaldende Frugter, dels var der allerede Grund til gode
Forhaabninger angaaende nogle af de Fanter, man havde taget sig af.
Imidlertid, yttrer Hr. Hansen videre, er Uvillien saa stor, at de Mænd,
som have Fanter i Logis, maaske for ikke at være Gjenstand for Had maa
unddrage sig denne Sag, og det kunde saaledes ske, at Fortsættelsen af
disse Bestræbelser vilde blive umulig, saafremt der ikke skulde kunne
gives Sikkerhed for, at Fantefolket ikke har Adgang til at erhverve
Hjemstavnsret i Fattigdistriktet, saalænge de nyde saadan
Understøttelse som nu.

I sit Svar af 15de April 1859 fremhævede Departementet først, at
forsaavidt Anken er grundet paa Frygt for fremtidige Byrder, kan den
ikke erkjendes for beføiet, saasom de fleste af de til Fanter i Klep
ydede Understøttelser kun havde været midlertidige, navnlig til de
Angjældendes Konfirmations-Undervisning; thi saavel Sognepræst Knudsen
som Departementet havde ved Spørgsmaal om Bidrag til deslige Personers
Bosættelse stadig havt for Øie saa vidt muligt at faa dem fordelte i
forskjellige Distrikter, paa det intet enkelt skulde udsættes for nogen
Ulempe, der kunde give grundet Anledning til Klage. Men uagtet
Departementet saaledes maatte henføre hin Misnøie til Mangel paa
Kundskab om de befulgte Synsmaader, saa kunde det dog ikke oversees, at
i den nu engang herskende beklagelige Stemning laa en stor Hindring for
i Klep at fortsætte Bestræbelserne for Fantevæsnets Indskrænkning i
nogen større Maalestok, og Departementet maatte derfor som ved en
tidligere (ovenfor omtalt) Leilighed tilraade, at de Omstreifere, som
fremdeles og navnlig inden den nye Sognepræsts Ankomst monne indfinde
sig i Klep for atanholde om Understøttelse, maatte tilholdes at
henvende sig til andre Fattigkommissioner eller Præster i den
Anledning. „Derimod, saa slutter Departementet denne til
Stiftsdirektionen stilede Skrivelse, kan Departementet ikke samtykke i,
at de Personer, som nu overensstemmende med dets nysnævnte forrige
Skrivelse allerede ere antagne til Konfirmationsforberedelse o. s. v. i
Klep, hindres i at tilendebringe denne, men maa bede saavel den
forrettende Sognepræst som Fattigkommissionen og enhver anden
Vedkommende opfordret til at medvirke i, at de med dem paabegyndte
Forføininger paa hensigtsmæssigste Maade fremmes og tilendebringes.“

Samme Dag affærdigede Departementet en anden Sag, nemlig to
Klageskrivelser fra nogle af de i Klep understøttede Personer af
Fantefolket selv, — affærdigede dem ved at oversende dem til Præsten og
overlade til hans Skjønsomhed, hvad der i Anledning deraf kunde være at
gjøre, muligens indskjærpe de Klagende, at de maatte bestræbe sig for
at erhverve Almuens og deres Forsørgeres Velvillie. Da Skrivelserne
saaledes ikke ere tilstede, kan jeg ikke angive i det Enkelte, hvad
Klagerne gaa ud paa; jeg kan kun fremhæve det Eiendommelige, at fordums
Fantefolk have henvendt sig til høieste Vedkommende med Klager,
(rimeligvis over den Maade, hvorpaa de blive behandlede eller faa den
belovede Understøttelse). Saadant er dog vel aldrig hændt før. Men Et
af To: Bedre, at de selv klage til Departementet, end at de skulde
reise ud paa Fantestien igjen og gjøre Ustykker og give Anledning til
Klager fra al Verden. Som Fanter stode de tidligere saavidt muligt
udenfor det borgerlige Samfund; men at klage for Øvrigheden, anmode om
Bistand, komme med Fordringer om Rettigheder o. s. v. — det er dog en
borgerlig Ting.

Men i Anledning af den nys omtalte Klage fra Almuesmænd i Klep og dens
Paastand om det Forfeilede i Bestræbelserne for Fanterne sammesteds kan
det være værd at se en Oversigt eller et kort Sammendrag af de allerede
givne Oplysninger, hvoraf det kan sees, hvordan Tilstanden var i Januar
1859 eller ved den Tid, da hint Klageskrift blev forfattet.

Af de 53 opregnede Personer, som begjærede Understøttelse, og som
Præsten Knudsen eller efter ham Præsterne Hjorthøy og Hansen efter
Samraad med Sivert Bore vare villige til at understøtte, var der for
det Første 7, som paa Grund af Afslag fra Departementets Side ikke
bleve optagne (No. 17, 45—46, 50 og 51—53); af de gjenværende 46
Personer var der for det Andet 13, som paa Grund af forskjellige
Omstændigheder ikke kom ind under den paatænkte Forsørgelse og da enten
aldeles ingenUnderstøttelse nød eller ogsaa kun en midlertidig og
ganske ubetydelig (No. 25—32, 40, 41, 42—44 Med den beklagelige Familie
No. 43—44, som fik et Par Daler til Reisepenge til Mandal, opnaaedes
dog det Gode, at den, som ovenfor berettet, blev optagen til
Forsørgelse her.). — Tilbage er nu 33 Personer, som virkelig kom under
planmæssig Forsørgelse i Klep.

Disse 33 Personer kunne henføres til følgende Klasser:

Born, som ere skilte fra Forældrene ........

2

Gutter over Konfirmations-Alderen ........

5

Piger over samme Alder ............

8

4 Forældre-Par ...............

8

Børn, som fulgte med disse Forældre-Par samt med en af Pigerne
...........,... .

10

tilsammen

33.

De 4 Forældre-Par levede i Konkubinat, saasom 7 af de 8 Personer vare
ukonfirmerede; alle de særskilt nævnte Gutter og Piger vare ogsaa
ukonfirmerede; der var altsaa 20 Konfirmander, af hvilke de Fleste
neppe kunde læse i en Bog. De 6 sidst optagne af disse Konfirmander
(deriblandt 1 Forældre-Par) ere endnu beskjæftigede med Undervisningen;
1 Konfirmand (No. 24) kom ved en, som det synes, ham utilregnelig eller
dog undskyldende Omstændighed til at afbryde Konfirmations-Beredelsen.
Af de øvrige 13 blev af Præsten Knudsen 2 døbte og 11 konfirmerede, og
derefter bleve 3 af hine Forældre-Par ægteviede. Bestræbelserne for at
naa det nærmest foresatte Maal maa altsaa siges at være lykkedes meget
godt (jeg sigter her naturligvis til den Stadighed, Konfirmanderne have
udviist, den Kundskab, de have erhvervet, ikke derimod til den
Indflydelse, Ordet har havt paa deres Hjerte; thi den kjender alene
Gud). Efter Konfirmationen og Ægtevielsen staar Sagen saa:

Det har endnu ikke lykkedes at overvinde de mange Vanskeligheder med at
faa de tre ægteviede Par fast bosatte, men der arbeides fremdeles til
dette Maal, og det lader til at være Vedkommendes alvorlige Ønske
aldrig mere at komme paa Fantestien. Af de øvrige Konfirmander har 1
Pige og 2 Gutter nylig gjennemgaaet Haandværkslære og skikket sig vel
og 1 Pige (med Barn) var nylig bleven sat i Væverlære; ogsaa om disse
tør det haabes, at de bave forvundet Lysten til det gamle Reiseliv; men
det har jo endnu ikke viist sig, om de fra nu af kunne ernære sig selv
paa ordentlig Vis. 1 af Gutterne og 1 af Pigerne, som efter
Konfirmationen bleve gifte og saa satte i Lære, rømte efter nogle Ugers
Forløb og ere ikke komne tilbage, og 1 Gut og 1 Pige rømte strax efter
Konfirmationen. Af de 13 konfirmerede Personer ere altsaa 4 vendte
tilbage til Fantestien.

De fra sine Forældre adskilte Børn ere fremdeles til Opfostring i Klep,
og de andre Børn ere fremdeles i Stadighed hos Forældrene.

Kan der efter dette Opgjør med Føie tales om forfeilede Bestræbelser?

Med Hensyn til det Stykke, som i hint Klageskrift stilledes i
Forgrunden, nemlig at Bygden vilde faa Byrder af de indtagne Fantefolk,
er der allerede i Departementets Svar sagt det Væsentlige; her kan
ellers den Bemærkning tilføies, at dersom ikke dette offentlige Fond
til Fantevæsnets Indskrækning [[** sic = ænkn-]] havde været, saa kunde
Bygden have faaet ganske andre Udtællinger f. Ex. til Familien No.
18—23: en helseløs Mand, som tilligemed sin Kvinde trængte Hjælp til
Konfirmations-Undervisning, og hvis smaa Børn, hvoraf et sindssvagt,
aabenbart ikke kunde forsørges paa ordentlig Vis af Forældrene. Havde
denne Familie begjæret Fattigkommissionens Hjælp efter Loven, saa vilde
den — trods manglende Hjemstavnsret — ikke have kunnet unddrage sig for
at yde samme. Exempler herpaa findes der flere af i nærværende Skrift,
f. Ex. under Sagerne No. 28 og 46.

Til de gjennem Præsten Knudsen og hans Eftermænd i Klep ydede
Understøttelser har Departementet indtil 21de Februar 1859 anviist ialt
den Sum 1283 Spd. 15 ß. Og heraf har Hr. Knudsen selv havt at aflægge
Regnskab for 1033 Spd. 15 ß. — et Vidnesbyrd mere om Vidtløftigheden af
det Arbeide, han frivillig overtog.

Jeg har gjort mig Flid for at fremstille denne Klep-Sag saaledes, at
det kan sees, hvorledes Alt er tilgaaet, og navnlig har jeg ikke
forbigaaet med Taushed visse Smaatræk, hvoraf Mange maaske ville tage
Anledning til at dømme mindre gunstigt om Præsten Knudsens Virksomhed
(at der for de indlogerede Fanter tinges særskilt Kosthold, med stærk
Kaffe og Tobak, at der til Konfirmations-Undervisning tages imod
Fanter, som iforveien erklære, at de efter overstaaet Konfirmation
ville fortsætte det tidligere Vandreliv o. s. v.). Jeg vil ikke forsøge
noget Forsvar for hver Enkelthed af Præstens Gjerning; men desto
stærkere vil jeg prise Gjerningen i det Hele: Kjærligheden fordrager
Alt, tror Alt, haaber Alt, taaler Alt; saadan Kjærlighed synes jeg
Præsten her har viist, og saadan Kjærlighed gjøres her saa saare Behov,
og det kan være, at den vinder Seier.

Anne Marie Hansdatter f. Ex. sagde paa Forhaand, at naar hun var bleven
konfirmeret, saa vilde hun vandre igjen. Knudsen lod ikke dette være
nogen Hindring, haabende, at hun under Religions-Undervisningen skulde
komme til at fatte et andet Sind. Nei, da hun var bleven konfirmeret
(eller døbt), saa blev hun vedSit og vilde gaa. Saa, for at hun ikke
skal gaa som Betlerske, giver Præsten hende nogle Smaasager at handle
med, haabende, at hun under selve Vandringen skal fatte et bedre Sind
og komme tilbage. Hun kom ogsaa tilbage.

Jeg har fortalt, at Knudsen i sin sidste Skrivelse til Departementet,
fra Borgund af, bebudede, at der kanske endnu vilde komme ikke mindre
end 17 Personer af Fantefolket for at bede om Hjælp til at vorde
underviste til Konfirmation i Klep. „Man har i Sandhed Grund til at
takke Herren herfor og glæde sig over, at Regjeringens kjærlige
Bestræbelser for at bringe Fanterne ud af deres beklagelige Forholde
bære synlige Frugter.“ Men heraf tager han Anledning til atter at minde
om, hvad han tidligere har drevet paa, at der, om man end ikke vilde
gaa ind paa hans omtalte Forslag om „Tater-Præster,“ dog burde ansættes
Mænd, der ganske kunde opoffre sig for denne Sag, og hvis Opgave det
maatte være ikke alene at virke paa Fanterne, men ogsaa at paavirke
Andre til Fordel for Fanterne, saa man, mere end nu almindeligt, kunde
lære at indse: at hine Mennesker ogsaa have Menneske-Rettigheder og en
udødelig Sjel, for hvis Redning Guds Søn blev Menneske, led, døde og
atter opstod, og at et christeligt Samfund har Pligter mod disse sine
beklagelige Medmennesker, Pligter, der af Uvidenhed, Forblindelse og
Mangel paa ægte christelig Kjærlighed altfor meget oversees og
forglemmes. — I mundtlig Samtale og private Breve har Hr. Knudsen
nærmere forklaret mig sin Mening saa, at en Mand skulde af det
Offentlige antages til Aar efter Aar at bereise de Egne af Landet, hvor
Fanter mest sværme om, for at opsøge dem selv og overtale dem til at
vende om fra deres gamle Vei, derhos forhandle om dem med Præsterne og
ved Foredrag i Forsamlinger søge at vinde Menighedernes hjælpsomme,
christeligsindede Deltagelse for dem.

Min Tanke herved blev denne: Om der bør eller ikke bør gjøres noget
Andet i denne Sag, end der allerede nu gjøres, det vil bedst kunne vise
sig, naar der er blevet udarbeidet og offentliggjort en fuldstændig
Beretning med Oversigt over de hidtil iværksatte Forsøg til Fanternes
Bosættelse m. m. Som jeg allerede fra Begyndelsen af havde tænkt mig,
at en saadan Beretning burde udarbeides, fandt jeg nu, at dette Arbeide
ikke burde udsættes længer, og — ikke mindst opmuntret netop ved Synet
af Præsten Knudsens Iver for det Anliggende, som længe havde ligget mig
paa — tog jeg Mod til mig og begyndte at gennemgaa de mange Sager. Og
nu er det gjort!

*

                            Navne-Fortegnelse

Navne-Fortegnelse.

Se Indledningen Side 31. En samlet Fortegnelse over de Byer og Bygder
hvor Personer af Fantefolket ere blevne optagne til Understøttelse,
findes i Indledningen Side 20.

No.

Side.

1.

Ambrosiussen, Ole Peter .........

124.

2.

do. Ambrosius .........

124.

3.

do. Ole Andreas ........

145.

4.

Amundsen, Hans ............

58.

5.

do. Jan (Barlien) .........

73.

6.

do. Ole ............ .

111.

7.

Amundsdatter, Marie ..........

92.

8.

Andersen, Andreas ...........

116.

9.

do. Andreas Elisæus .......

171.

10.

do. Andreas Valivang ........

172.

11.

do. Nils ............

171.

12.

do. Bernt (Vang) .........

160.

13.

do. Christopher Antonius .......

142.

14.

do. Iver (Rokken) .........

145.

15.

do. Peter Olaus . . . . . ....

157.

16.

do. Ole Johannes .........

74.

17.

Andersdatter, Anne ....... . . . .. .

73.

18.

do. Anne ...........

145.

19.

do. Johanne Marie .......

181.

20.

do. Karen Valine ........

171.

21.

do. Ragnild Marie. .......

171.

22.

Andreassen, Andreas (Lindbom) ......

186.

23.

do. Andreas Magnus Karl Oskar . . .

180.

24.

do. Karl Fredrik .........

180.

25.

do. Magnus Theodor .......

180.

26.

do. Anton Møller . . ^ . . . . .

117.

27.

do. Mathias Hagerup . . . . . . .

117.

28.

do. Martin Thorvald . ^ . . . . .

153.

29.

do. Elias ...........

65.

30.

do. Gustav Anton .........

191.

31.

do. Johan Alfred (Hagelind) .....

95.

32.

do. Karl Gudbrand (Ros) .....

63.

[[** Tabell forts. neste s.]][[** Tabell forts. fra forrige s.]]

No.

Side.

33.

Andreassen, Lars (Lindbom) ........

143.

34.

do. Rasmus ..........

174.

35.

do. Rasmus (Ros) . . . . . . .

167.

36.

Andreasdatter, Aune Katharine .......

180.

37.

do. Elen Anna ........

117.

38.

do. Marselia .........

117.

39.

do. Karen Margrethe ......

170.

40.

do. Tarjer Sørine ........

178.

41.

Arnesen, Andreas ...........

143.

42.

Aslaksen, Peder ............

77.

43.

Audensen, Ole ........... .

145.

44.

do. Anton ............

145.

45.

Audensdatter, Maren Audine ........

145.

46.

Barlien, Johan ............

58.

47.

Benjaminsen, Alexander Magnus ......

126.

48.

Berntsen, Johannes (Vang) ........

160.

49.

do. Christian (Vang) ........

160.

50.

Berntsdatter, Berntine (Vang) .......

160.

51.

Bjørnsdatter, Marthe Gurine . . . ....

60.

52.

Blomberg, Anne Sophie ........

100. 102.

53.

Brun, Ole .............

162.

54.

Cedergren, Peder ...........

173.

55.

Christensen, Henrik ...........

162.

56.

do. Ole ........... .

72.

57.

do. Hans Christian Edvard ......

92.

58.

Christiansen, Ole (Hakebro) ........

145.

59.

do. Karl do. ........

145.

60.

do. Christian (Kjelsen) .......

145.

61.

do. Martin do. .......

145.

62.

do. Anton do. .......

145.

63.

do. Svend ...........

145.

64.

do. Martin ...........

145.

65.

do. Knud ...........

165.

66.

do. Gunder ...........

54.

67.

do. Erik. ...........

54.

68.

do. Gudbrand ..........

150.

69.

Christiansdatter, Randi ..........

172.

70.

do. Marie Sophie .......

145.

71.

do. Helene (Rokken) ......

145.

72.

do. Helene (Kielsen) ......

145.

73.

do. Berthe Marie .......

145.

74.

do. Maren Sophie (Kjelsen) . . . .

145.

[[** Tabell forts. neste s.]][[** Tabell forts. fra forrige s.]]

No.

Side.

75.

Christiansdatter, Karen (Kjelsen) .......

145.

76.

do. Anne Marie ........

126.

77.

do. Karoline .........

126.

78.

do. Anne Marie ........

145.

79.

Christophersen, Ole (Landsværk) .......

109.

80.

do. Jakob Christian ........

167.

81.

do. Jens ...........

147.

82.

Christensdatter, Berthe .........

186.

83.

do. Christine ........

85.

84.

do. Inger Kirstine .......

167.

85.

do. Pernille ........

157.

86.

Didriksen, Peter Rasmus . ^ . ... . . . . .

186.

87.

do. Jens Andreas .........

186.

88.

Didriksdatter, Anne Didrikke ..... ^ . .

186.

89.

do. Oline Bolette .........

186.

90.

Eliassen, Jakob . . . .........

116.

91.

do. Peter .............

120.

92.

do. Elias ............

120.

93.

do. Karl Søvrin. .........

65.

94.

do. Søren Fredrik .........

65.

95.

do. Ole Christian .........

65.

96.

do. Anders Jørgen .........

65.

97.

Eliasdatter, Else Marie .........

65.

98.

do. Anne Mathea ........

65.

99.

Ellingsen, Jakob ............

85.

100.

Engebretsdatter, Anne Marie . . .. . ... . . .

118.

101.

Eriksen, Knud ............

137.

102.

do. Martin ............

115.

103.

do. Ole ............ .

61.

104.

do. Severin August .........

145.

105.

Eriksdatter, Berthe Marie ........

51.

106.

do. Ingeborg Marie. ......

62, 167.

107.

do. Berthe Marie ........

157.

108.

Evensen, Lars ............

81.

109.

Fredriksen, Christian ..........

126.

110.

do. Fredrik ...... ... .

107.

111.

do. Alexander Magnus .......

107.

112.

do. Vilhelm. ..........

107.

113.

do. Laurits .. ^ ....... .

167.

114.

do. Laurits Hartman . ......

89, 166.

115.

do. Fredrik ...........

89.

116.

do. Fredrik ...........

88.

[[** Tabell forts. neste s.]][[** Tabell forts. fra forrige s.]]

No.

Side.

117.

Fredriksen, Johannes ........

136, 191.

118.

do. Fredrik Olai .........

189.

119.

Fredriksdatter, Magdalena ........

89.

120.

do. Anne Kathrine (Krog) .....

138.

121.

do. Mathea. .........

112.

122.

do. Kari. ..........

107.

123.

do. Johanne .........

107.

124.

do. Agnete ..........

88.

125.

do. Lorense ..........

120.

126.

do. Anne Marie .......

165, 192.

127.

do. Anniken ..........

167.

128.

Frimann, Johannes ...........

177.

129.

Glad, Lovise .............

126.

130.

Gudbrandsen, Edvard (Ros) .......

84, 194.

131.

Gudbrandsdatter, Marie Berntine Fredrikke . . .

150.

132.

do. Ingeborg Oline Andrine . . .

150.

133.

Gundersen, Peter Edvard .........

51.

134.

Gustavsen, Karl Severin Olaus .......

191.

135.

Gustavsdatter, Anne Grethe . ..... .

64.

136.

Hagelind, Andreas ...........

95.

137.

Hakebro, Christian ...........

145.

138.

Halvorsen, Halvor ...........

180.

139.

do. Mathias. ..........

180.

140.

do. Jens ... ....... .

175.

141.

do. Andreas ...........

103.

142.

do. Halvor ...........

114.

143.

Halvorsdatter, Anne Kirstine ........

174.

144.

do. Gunild ..........

170.

145.

do. Anne. ..........

114.

146.

do. Karen ..........

122.

147.

do. (Anne) Oline .......

82, 124.

148.

do. Aase ...........

77.

149.

Hansen, Nikolai (Bodin) .........

178.

150.

do. Erik .............

145.

151.

do. Alexander (Bodin) ........

118.

152.

do. Anders ............

181.

153.

do. Jakob ............

172.

154.

do. Johan Fredrik. .........

151.

155.

do. Ole ............ .

174.

156.

do. Engebret (Hakebro) ........

118.

157.

do. Hans ............

72.

158.

do. Niels Anton ..... ... .

58.

159.

do. Christian . . . . . . . . . . .

145.

[[** Tabell forts. neste s.]][[** Tabell forts. fra forrige s.]]

No.

Side.

160.

Hansen, Vilhelm ............

145.

161.

do. Johan Martin .........

144.

162.

Hansdatter, Anne Sophie .........

120.

163.

Haraldsdatter, Ingerid ..........

152.

164.

Henriksen, Petter ...........

162.

165.

Henriksdatter, Ragnild Ulrikka .......

162.

166.

do. Ulrikka ........

136, 191.

167.

Ingemundsdatter, Marthe .........

186.

168.

Isaksen, Alexander ...........

192.

169.

do. Ole ........... .

139.

170.

Isaksdatter, Gunild Jorine . . . . . . .

186, 194.

171.

do. Lovise . ......... .

191.

172.

do. Jorine ...........

191.

473.

do. Gunvor ..........

194.

174.

Israelsdatter, Sara Marie ........

98.

175.

do. Johanna Lovise .......

102.

176.

Iversen, Hans Christian (Rokken) ......

145.

177.

do. Cyprian (Rokken) ........

145.

178.

Iversdatter, Marthe Marie (Rokken) .....

145.

179.

do. Gunild Marie do. ..... .

145.

180.

Jakobsen, Hans ............

173.

181.

do. Benjamin (Forsell) ........

116.

182.

do. Petter ............

79.

183.

Jakobsdatter, Gjertine Andrine .......

173.

184.

do. Anne Marie . ...... .

173.

185.

do. Christine ..........

177.

186.

do. Anne .....,....

83, 188.

187.

do. Sarina ..........

79.

188.

do. Maren ..........

79.

189.

Jansen, Peder (Emanuel) ........

83, 188.

190.

do. Ole ......... .

82, 124, 176.

191.

do. Isak ............

139, 191.

192.

do. Rasmus ............

186.

193.

do. Johan Fredrik ..........

137.

194.

Jansdatter, Anne Marie .........

186.

195.

do. Inger Andrea Vilhelmine .....

58.

196.

do. Aune Olea .........

60.

197.

Jensen, Andreas ............

81.

198.

do. Christopher ..........

147, 167.

199.

do. Fredrik Vilhelm .........

147.

200.

do. Christopher Elias .........

147.

201.

Jensdatter, Else Margrethe ........

147.

202.

do. Karen Margrethe .......

175.

[[** Tabell forts. neste s.]][[** Tabell forts. fra forrige s.]]

No.

Side.

203.

Jensdatter, Marie ...........

123.

204.

do. Oline ...........

123.

205.

Johannesen, Ole . . ........ .

80.

206.

do. Peder ... ^ ...... .

80.

207.

do. Tøger ...........

80.

208.

do. Jakob ...........

151.

209.

do. Anders ..........

136, 194.

210.

do. Karl August (Frimann) . .

106, 177, 192.

211.

do. Johannes Fredrik (Norgren) ....

96.

212.

Johannesdatter, Ingerid .........

80.

213.

do. Sara Elisabeth .......

191.

214.

Johansen, Karl Gustav .........

138.

215.

do. Johan Fredrik .........

137.

216.

do. Elias (Palm) .........

88.

217.

do. Vilhelm (Palm) ........

88.

218.

Johansdatter, Johanne (Palm) .......

88.

219.

do. Juliane Marie (Palm) .....

88.

220.

do. Marie Sophie (do.) .....

88.

221.

do. Anne Helene ........

137.

222.

Jonassen, Johan Fredrik (Darell) ......

64.

223.

Jonsdatter, Anne Marie .........

114.

224.

do. Sara ..........

105.

225.

do. Kirstine Marie . . . .....

112.

226.

do. Marthe ...........

106.

227.

Jørgensen, Isak . ......... .

194.

228.

Kalveskoug, Jakob ...........

188.

229.

Karlsen, Karl Marentius (Ros) . . . . ^ . .

62.

230.

do. Gudbrand ...........

107.

231.

do. Ludvig Christian (Hakebro) .....

145.

232.

do. Martin (Hakebro) ........

145.

233.

do. Julius Bernhard (Hakebro) ......

145.

231.

Karlsdatter, Anne Lovise (Hakebro) ......

145.

235.

do. Andrine Emilie (do.) ......

145.

236.

do. Marie ...........

88.

237.

do. Karoline Eugenia (Frimann) ....

106.

238.

do. Elisabeth Gustava (do.) ....

106.

239.

do. Marie Magdalene .......

177.

240.

do. Anne Kathrine ........

177.

241.

do. Anne Kirstine .........

147.

242.

Kjelsen, Hans Christian ..........

145.

243.

Knudsen, Ole ........ ... .

177.

244.

Knudsdatter, Johanne Cecilie .....

84, 106, 191.

245.

do. Anne ...........

155.

[[** Tabell forts. neste s.]][[** Tabell forts. fra forrige s.]]

No.

Side.

246.

Knudsdatter, Gunvor

186.

247.

Kolbeinsdatter, Karine

186.

248.

do. Berthe Olene

191.

249.

Kolbjørnsdatter, Marthe Helene

106.

250.

Larsen, Oluf (Holm)

98.

251.

do. Jørgen Fredrik (Lindbom)

105.

252.

do. Andreas (Lindbom) ........

167.

253.

do. Olaus . .. ......... .

90.

254.

do. Edvard Vilhelm .........

90.

255.

Larsdatter, Maren Kirstine ........

90.

256.

do. Josephine Augusta ........

90.

257.

do. Karoline Amalie ........

90

258.

do. Petronelle ..........

54.

259.

do. Anne Tonette .........

72.

260.

do. Karen ...........

158.

261.

do. Lisbet ...........

186.

262.

do. Berthe Malene ........

186.

263.

Lindbom, Karl Johan ..........

105.

264.

Lindgren, Gustav ...........

163.

265.

Lundkvist, Ragnild ...........

162.

266.

Madsen, Jens ............

123.

267.

Magnussen, Andreas ... ..... .

52.

268.

Magnusdatter, Petrea ..........

51.

269.

Malin, Frederik Magnus .........

191.

270.

Mathiassen, Martin Johan ........

181.

271.

Mathiasdatter, Anne Marie ........

181.

272.

Mathisdatter, Jakobæa Oline . ^ ..... .

85.

273.

do. Marthe Marie .......

85.

274.

Martinsdatter, Berthe Marie .......

114.

275.

Meldal, Marja Lena Kaisa ........

58.

276.

Mikkelsdatter, Elen ...........

116.

277.

Nikolaisen, Adolf Fredrik ........

178.

278.

Nikolaisdatter, Anne Marie ........

178.

279.

do. Andrea ..........

73.

280.

Nilsen, Martin (Lohmann) . . . . ^ . . .

58.

281.

do. Lars .............

90.

282.

do. Otto .............

93.

283.

do. Ole (Lindgren) ....... .

167.

284.

do. Ole ......... . . .

178.

285.

Nilsdatter, Oline ...........

65.

286.

do. Magla ...........

96.

287.

do. Anne Marie .........

126.

[[** Tabell forts. neste s.]][[** Tabell forts. fra forrige s.]]

No.

Side.

288.

Nilsdatter, Anne Malene .........

171.

289.

do. Anne ............

174.

290.

do. Ingeborg ..........

178.

291.

Norgren, Karl Fredrik . ........

96.

292.

do. Johannes Laurits ........

96.

293.

Oddsdatter, Brita ............

150.

294.

Olaussen, Karl Magnus .........

64.

205.

Olausdatter, Julia Gustava Maria ......

64.

296.

Olsen, Anton Edvard ..........

61.

297.

do. Anders ............

74.

298.

do. Oluf ............. ^

74.

299.

do. Sondre .........,..

77.

300.

do. Mathis ......... ^ . .

85.

301.

do. Israel ............

102.

302.

do. Rasmus ........ ^ ...

112.

303.

do. Halvor ..........

124, 164.

304.

do. Ambrosius ...........

124.

305.

do. Ole .............

139.

306.

do. Fredrik ............

139.

307.

do. Hans Karl ...........

139.

308.

do. Arne .............

l43.

309.

do. Auden .............

145.

310.

do. Ole .............

145.

311.

do. Ole Jakob .......... ^

145.

312.

do. Karl Johan ...........

145.

313.

do. Hans Jakob (Hakebro) .......

145.

314.

do. Karl Gustav (do.) ........

145.

315.

do. Nils Christian ..........

149.

316.

do. Nils Gustav (Lingren) [[** sic = Lindgren]] .......

167.

317.

do. Halvor ...........

175, 192.

318.

do. Andreas ............

179.

319.

Olsdatter, Johanne ...........

75.

320.

do. Grethe Olava .........

75.

321.

do. Karen Johanne ........

81.

322.

do. Marie Christine ..... . .

90.

323.

do. Marthe Marie .........

109.

324.

do. Anne Marie. ... ^ .... .

111.

325.

do. Johanne Marie ........

140.

326.

do. Berthe Marie .........

139.

327.

do. Pernille ....... ^ ...

143.

328.

do. Lena .............

145.

329.

do. Sophie ...........

145.

330.

do. Anne Marie .........

145.

[[** Tabell forts. neste s.]][** tabell forts. fra forrige s.]]

No.

Side.

331.

Olsdatter, Karen (Hakebro) ...... ^ .

145.

332.

do. Olia do. .........

145.

333.

do. Lena do. .........

145.

334.

do. Berthe Marie (Hakebro) .....

145.

335.

do. Thea (Hakebro) ........

145.

336.

do. Emilie do. .........

145.

337.

do. Johanne ... ^ ....... ^

147.

338.

do. Marthe (Brun) ........

160.

339.

do. Sophie ....... ^ .. .

173.

340.

do. Anne Kathrine .........

177.

341.

do. Karoline ...........

178.

342.

do. Agnete .......,....

179.

343.

do. Berthe Marie ........

181.

344.

do. Anne Kirstine .........

186.

345.

Ottosen, Martin ............

94.

346.

do. Nils Magnus .........

94.

347.

Ottosdatter, Karoline Marie ........

94.

348.

do. Christiane ..........

94.

349.

Paulsen, Olaus ............

64.

350.

Pedersen, Johan Anton ..........

69.

351.

do. Peder ............

60.

352.

do. Jakob ............

79.

353.

do. Mons ............

79.

354.

do. Peder ............

169.

355.

do. Christopher ..........

109.

356.

do. Lars ............

186.

357.

do. Jan ........... .

188.

358.

do. Ludvig ............

188.

359.

do. Alexander ...........

188.

360.

do. Johan Andreas .........

191.

361.

Pedersdatter, Berthe Marie . ^ ..... .

58.

362.

do. Severine Jeanette. ......

60.

363.

do. Petrea ..........

73.

364.

do. Marie ..........

76.

365.

do. Anne Laurentse .......

83.

366.

do. Marthe ..........

76.

367.

do. Lovise ........

139, 191.

368.

do. Helene Sophie .......

151.

369.

do. Karen Margrethe .....

170, 186.

370.

do. Gunvor . . . . . .....

174.

371.

do. Gunvor ... ^ ..... .

188.

372.

do. Guuvor . . ....... .

188.

373.

Petersen, Lars ..... ^ ..... .

120.

374.

do. Ole (Egevold) .........

147.

[[** Tabell forts. neste s.]][[** tabell forts fra forrige s.]]

No.

Side

375.

Petersen, Ole Peter ..........

154.

376.

do. Petter (Lundkvist) ........

167.

377.

do. Andreas ...........

186.

378.

do. Didrik ............

186.

379.

do. Peter Olaus ..........

186.

380.

Petersdatter, Anne ...........

155.

381.

do. Anna Kirstine ........

l86.

382.

do. Karen Margrethe (Lundkvist) . . .

162.

383.

Rasmussen, Christian ..........

64.

384.

do. Halvor ...........

174.

385.

do. Jan ..,........ .

186.

386.

do. Ludvig ...........

186.

387.

Rasmusdatter, Andrine Vilhelmine .....

62. 166.

388.

do. Anne Marie ........

93.

389.

do. Anne ...........

181.

390.

do. Gunvor Marie ........

192.

391.

Røs, Andreas .............

58.

392.

do. Karl Andreas Edvard Gudbrand .....

84.

393.

Salomonsdatter, Johanne .. ..... .

70.

394.

Samuelsen, Samuel ...........

97.

395.

Sjursen, Martinus ...........

81.

396.

Sondresen, Ole ........... .

77.

397.

Svndresdatter, [[** sic == Son-?]] Aase ........,..

77.

398.

Svendsen, Magnus ...........

51.

399.

do. Karl Gustav .........

145.

400.

do. Christian ...........

145.

401.

Svendsdatter, Lisabeth ..........

145.

402.

Thorsen, Anders (Florevaag) ........

171.

403.

Thorsdatter, Karen Gurine ........

176.

404.

Torgersen, Peder (Tveiten) ........

152.

405.

Torgersdatter, Ingeborg .........

123.

406.

Tøgersen, Johannes ....... . .

79.

407.

Vig, Fredrik Christen ..........

189.

408.

Vikingsen, Kolbjørn ...........

107.

409.

do. Kolbein ...........

186.

410.

Villumsdatter, Karen Marie ........

137

411.

Wahlgren, Maria Magdalena .......

96.

412.

Ørgren, Anna Kaisa ..........

145.

———————————

413.

Lena Kaisa ..............

102.

414.

Øllegaard (Solvorn) ..........

81.

 Anhang 1. Cirkulære fra Kirke-Departementet af 16de September 1855 til
                           Fattigkommissionerne

Anhang.

Da Hensigten med dette Anhang er at give Underretning om den forhaanden
værende Adgang til Understøttelse af det Offentlige for hjemstavnsløse
Personer, gjøres tillige opmærksom paa, hvad der i Indledningen Side 44
er anført om extraordinær Fattigforsørgelse direkte af Statskassen og
ikke af det særskilte Fond til Fantevæsenets Indskrænkning.

*

  1. Circulære fra Kirke-Departementet af 16de September 1855 til
  Fattigkommissionerne.

Under 31te f. M. har det behaget H. M. Kongen at resolvere:

„1) Departementet for Kirke- og Undervisningsvæsenet bemyndiges
naadigst til af det Beløb af 2000 Spd. aarlig eller 6000 Spd. i
Budgetterminen, som af sidste Storthing blev bevilget til Forsøg paa at
skaffe Fanter og andre deslige omstreifende og hjemstavnsløse Personer
en lovlig Næringsvei og deres Børn en ordentlig Opdragelse, at tilstaa
Fattigkommissioner eller andre Vedkommende, som maatte antage sig
saadanne Personer, fornøden Understøttelse hertil, samt træffe de
Foranstaltninger, som forøvrigt til Øiemedets Fremme maatte ansees
tjenlige, væsentligen i Overeensstemmelse med det af Cand. Sundt
fremsatte Forslag af 26de Januar 1855.

2) Ved Meddelelse af deslige Understøttelser haves særligt for Øie at
skaffe Børn af Omstreiferforældre en ordentlig Opdragelse, samt at
Understøttelsen forøvrigt fortrinligen tilflyder saadanne Personer
eller Familier, om hvem der efter Omstændighederne er Grund til at
haabe, at de ville og kunne forlade den tilvante Leveviis og træde over
i en stadig og ordentlig Livsstilling.

3) Bidrag kan ogsaa ydes for saadanne af det her omhandlede Slags
Personer, som have Hjemstavn i noget af Rigets Fattigvæsensdistrikter,
naar Hjemstavnsdistriktet finder Anledning til at træffe
hensigtsmæssige Forføininger for dem.

4) Andragender om deslige Understøttelser, der i Regelen blive at
besørge anvendte gjennem vedkommende Fattigkommissioner, indsendes til
Departementet for Kirke- og Underviisningsvæsenetgjennem vedkommende
Amtmænd og Stiftsdirektioner, og bør være ledsagede af alle fornødne
Oplysninger, navnlig angaaende Angjældendes Livsomstændigheder i det
Hele, Forklaring om den Fremgangsmaade, der paatænkes befulgt til
Øiemedets Opnaaelse og Overslag over Omkostningerne.

5) Ved Meddelelse af Understøttelse paasees det, at det gjøres
Fattigkommissionerne eller andre Vedkommende, der antage sig de
angjældende Personer, til Pligt, at de i visse Tidsrum gjøre
Indberetning til Departementet om, hvorledes Understøttelsen anvendes,
de Angjældendes Forhold og Resultaterne af den brugte Fremgangsmaade m.
v.“

Ved at meddele ovenstaaende naadigste Resolution skal Departementet
nærmere forklare, hvorledes man i Henhold til samme har tænkt sig
nærværende Sag ordnet og agter at søge den fremmet.

1) Som Personer, der bør komme i Betragtning ved den omhandlede
Understøttelse, tænker man sig især Saadanne, som ved Fødsel og
Opdragelse eller ved længere Tids Vane tilhøre den Klasse af Mennesker,
som især derved udmærke sig fra Andre, at de føre et reisende
Familie-Liv, saa at de, skjønt hjemmehørende i Riget, dog for en Deel
kunne siges at have staaet udenfor det borgerlige Samfund, — et Begreb,
der nærmest maa ansees for at ligge i den om dem hyppigst brugte
Benævnelse „Fanter.“

2) Som Formaal, der nærmest bør haves for Øie ved Understøttelsen,
udhæves:

a) At skaffe Børn af Forældre, som ere villige til at overlade dem,
ordentlig Underviisning og Opdragelse hos brave Familier eller i
Rednings-Anstalter. — Det hænder ikke saa sjeldent, at private Folk af
Medlidenhed med saadanne Børn have antaget sig dem til Forsørgelse, og
saadanne gode Bestræbelser bør understøttes ved at tilbyde
Pleieforældrene en passende Erstatning for de dermed forbundne
Udgifter.

b) At forhjælpe ældre Personer, som endnu ikke ere konfirmerede eller
maaskee ikke døbte, til at erholde fornøden Underholdning og
Underviisning i den Tid, de ville lade sig forberede til Konfirmation
eller Daab — Alt forsaavidt de ikke ved eget Arbeide maatte selv kunne
erhverve det Nødvendige. — Det er ofte Tilfældet, at Saadanne allerede
have indladt sig i naturligt Ægteskab og dannet Familie. Familien bør
da saa vidt som muligt faa Anledning til at være samlet, indtil den
hellige Handling er fuldbyrdet, naar der nemlig er Grund til at antage,
at Vedkommende derefter agte at indtræde i ordentligt Ægteskab. — Ved
denne Hjælp til Undervisning og Konfirmationsforberedelse, som i
Regelen vil medtage nogetlængere Tid, bør det tillige haves for Øie, at
Vedkommende kunne vænnes til stadigt Arbeide eller vel endog oplæres i
en eller anden nyttig Haandtering.

c) At forhjælpe ældre arbeidsføre Personer, med eller uden Familie, til
at erholde et fast Hjem og komme ind paa en ordentlig Næringsvei. De
Tilskud, der een Gang for alle eller aarligen hertil ville udkræves,
bør af Fattigkommissionerne alle andre Vedkommende, saa vidt muligt,
disponeres til de Angjældendes Bedste uden at leveres dem selv i Hænde.
Det er en Selvfølge, at ligesom saadan Understøttelse fra Begyndelsen
vilde være tilstaaet i Haab om, at Angjældende ved Flid og Orden lidt
efter lidt kunde komme i saadan Stilling, at de kunde ernære sig selv
paa ordentlig Maade og som bosatte Folk, saa maatte ogsaa
Understøttelsen, forsaavidt den er tilstaaet aarligen, ophøre, naar
dette Maal var naaet. — Forsaavidt disse Folk have Børn, vil det
særligt være at afgjøre, om disse bør forsørges saaledes som under
Litr. a antydet eller overlades til Forældrenes Forsorg.

d) At yde sygelige, vanføre og alderssvage Folk, som Intet eller kun
Lidet kunne erhverve, et fast Hjem og fornødent Underhold i Lighed med
andre Fattige, og selvfølgelig under Betingelse af, at de leve roligt
og sømmeligt.

3) a) Understøttelsen vil i Regelen blive at anvende gjennem
Fattigkommissionerne og efter disses Forslag. Hvorvidt Formaalet skal
naaes og det for Vedkommende selv saa ulykkelige og for Samfundet saa
fordærvelige og beskjæmmende Omstreifervæsen skal vorde modarbeidet —
vil derfor væsentlig bero paa Fattigkommissionernes Iver og
Udholdenhed.

b) Naar en Fattigkommission har antaget sig en eller flere af
omhandlede Personer med den Hensigt at søge noget af de nævnte Formaal
for dem opnaaet, — naar Fattigkommissionen har antagelig Vished for, at
Angjældende ikke have Hjemstavn i noget af Rigets Fattigdistrikter, —
og naar den efter sit Kjendskab til Personerne og Omstændighederne for
Øvrigt har fundet Anledning til at fremsætte Forslag om den
hensigtsmæssigste Understøttelse for dem, bør den gjennem vedkommende
Amt og Stiftsdirektion til Departementet indsende dette Forslag
ledsaget, foruden med Overslag over de sandsynlige Udgifter og Tiden
for disses Varighed, ogsaa med saadanne Forklaringer, hvorefter det kan
skjønnes, at Angjældende rettelig ere til det omhandlede Slags Personer
at henregne og at de ere hjemstavnsløse. I saadant Tilfælde vil
Erstatning for Udgifterne ved den midlertidige Forsørgelse vorde
udredet af de for dette Anliggende bevilgede Midler, og efter
Omstændighederne vilogsaa den yderligere Understøttelse, som hint
Forslag maatt [[** sic = maatte]] gaa ud paa, vorde tilstaaet.

c) Dersom en Fattigkommission ifølge Fattiglovens Medfør er kommen til
at antage sig nogen i Distriktet ikke hjemmehørende Person til
midlertidig Forsørgelse og da ved de derom anstillede Undersøgelser
erholder antagelig Vished for, at samme Person er hjemstavnsløs og
derhos efter Omstændighederne skjønnes at henhøre til det her
omhandlede Slags Personer, saa bør Fattigkommissionen ogsaa i dette
Tilfælde, næst efter at yde den fornødne midlertidige Understøttelse,
tillige bestræbe sig for at finde Anledning til at yde en saadan videre
gaaende Hjælp og Bistand, som ved de her omhandlede bevilgede Midler er
tilsigtet. Finder Fattigkommissionen da Anledning til at virke noget
til dette Øiemed, saa behandles Sagen ganske saaledes, som under Litr.
b er sagt. Finder Fattigkommissionen derimod, at der ikke er Anledning
til at foretage noget Yderligere, efterat de Omstændigheder ere
ophørte, som foranledigede den midlertidige Understøttelse, saa bliver
ogsaa derom snarest muligt, helst inden angjældende Personers Bortreise
fra Distriktet, gjennem vedkommende Amt og Stiftsdirektion til
Departementet at afgive Beretning ledsaget med fornøden Forklaring om
de Grunde, der have ledet Fattigkommissionen.

d) Dersom nogen i et bestemt Fattigvæsens-Distrikt hjemstavnsberettiget
Person alligevel ifølge sine Livsforholde forøvrigt kan ansees at
henhøre til det heromhandlede Slags Personer, og dersom Distriktets
Fattigkommission efter en omhyggelig Undersøgelse finder, at der ved en
noget videre gaaende Understøttelse end den almindelige
Fattigforsørgelse kan være Haab om at faa samme Persom [[** sic =
Person]] bragt ind i en ordentlig Næringsvei og fast Livsstilling, saa
vil der efter Omstændighederne kunne tilstaaes noget Bidrag til
Bestridelse af de forøgede Omkostninger. Som Exempel paa Tilfælde, hvor
et saadant Bidrag vil kunne ventes, anføres, at en i Distriktet
hjemstavnsberettiget Mands-Person har levet i Konkubinat med en ikke i
Distriktet hjemstavnsberettiget Kvinde, og at de ved den paapegede
Understøttelse kunne haabes at ville indtræde i ordentligt Ægteskab og
tage fast Ophold i Distriktet.

4) Personer af det her omhandlede Slags staa, saa længe de nyde
Understøttelse, i samme Forhold til Fattigkommissionerne, som andre
Fattige, der ere under deres Forsørgelse. Paa Grund af det Særegne ved
disse Personers Forholde bør dog Fattigkommissionerne efter
Omstændighederne endvidere ved særegne Foranstaltninger føre et
nøiagtigt Tilsyn med dem og vaage over, at det gode Formaal, man har
tænkt sig for dem, bliver opnaaet.

Ved hvert Aars Udgang have vedkommende Fattigkommissioner gjennem
vedkommende Autoriteter at indsende til Departementet. Indberetning om
hver af de paa denne Maade forsørgede Personer, med Forklaring om deres
ydre Kaar og moralske Forhold i den forløbne Tid og de forandrede
Foranstaltninger, som for Fremtiden kunne ansees for ønskelige. Saadan
Indberetning afgives ogsaa til andre Tider, naar Omstændigheder
indtræffe, som bevirke, at Understøttelsen bør ydes paa anden Maade
eller ganske ophøre.

5) Det er en Selvfølge, at de Tilsagn, som Departementet kan afgive om
en i flere Aar varende Understøttelse, ville være betingede af, at der
i sin Tid skeer fornyet Bevilging af Storthinget til dette Øiemed. Men
om dette skal skee, vil rimeligviis væsentlig bero paa Udfaldet af
disse første Forsøg i denne Retning, og om disse skulle vise sig
opmuntrende eller nedslaaende, vil i høi Grad afhænge af den
Deeltagelse for Værket, som Fattigkommissionerne maatte udvise.
Departementet forener sig derfor med en talrig Almenhed i en
tillidsfuld Anmodning til Fattigkommissionerne om at skjænke denne paa
en Gang statskloge og retfærdige og menneskekjærlige Bestræbelse al den
Opmærksomhed, den fortjener.

Ved denne Leilighed skal Departementet ogsaa stile den Opfordring til
de Fattigkommissioner, som dertil maatte see sig istand, inden
nærværende Aars Udgang at indsende til Departementet en Fortegnelse
over de i Distriktet hjemmehørende eller bekjendte Folk af det
omhandlede Slags (Fantefølger og deslige), med Angivelse saa vidt
muligt af hver Persons 1) Navn, 2) Alder, 3) Familieforholde (om gift
eller ugift, om født af omvandrende Forældre o. s. v.), 4) Haandtering,
5) bekjendte Hjemstavn, 6) almindeligste Opholdssted eller
Vandre-Distrikt, og 7) Anmærkninger om Forskjelligt (om manglende Daab,
Konfirmation eller Ægtevielse, om bekjendte og afstraffede
Forbrydelser, om Vandel o. s. v.).

*

  2. Bekjendtgjørelse fra Kirke-Departementet af 8de Oktober 1855.

I lange Tider have fast alle Bygder i vort Land nu og da været besøgte
af en Deel Familier og enkelte Personer, som vel have hørt hjemme i
Landet, men dog ved Leveviis og Sæder mærkelig have adskilt sig fra den
øvrige Befolkning. Selv benævne de sig oftest de Reisende eller
Vandrings-Folket, eller nogle af dem udgive sig, skjønt ikke med Rette,
for at være af Finne-Folket; men af Almuen have de været benævnede med
forskjellige Navne, der sigte til deres fremmede

  2. Bekjendtgjørelse fra Kirke-Departementet af 8de Oktober 1855.

I lange Tider have fast alle Bygder i vort Land nu og da været besøgte
af en Deel Familier og enkelte Personer, som vel have hørt hjemme i
Landet, men dog ved Leveviis og Sæder mærkelig have adskilt sig fra den
øvrige Befolkning. Selv benævne de sig oftest de Reisende eller
Vandrings-Folket, eller nogle af dem udgive sig, skjønt ikke med Rette,
for at være af Finne-Folket; men af Almuen have de været benævnede med
forskjellige Navne, der sigte til deres fremmedeVæsen og særegne
Levemaade, saasom Tatere, Sigenere, Farker, Fusser, Splinter, Skøiere,
Strippere, Strygere, Farere, Fanter, Fantefølger. Det almindeligste
Særkjende ved disse Folk er dette, at de gjerne føre et reisende
Familie-Liv, Mænd og Kvinder, Forældre og Børn tilsammen (Følger). Vel
er der nogle af dem, som have et Slags Hjem i en eller anden Bygd, hvor
de til visse Tider af Aaret have sit Tilhold; andre kunne være fødte og
opdragne af bosiddende Forældre og først som voxne Mennesker være
blevne optagne i et af disse Følger; men mange og vel de fleste af dem
ere fødte af omvankende Forældre, ere opvoxne paa Landeveiene, have
tilbragt al sin Tid paa Reiser, have aldrig kjendt et ordentligt Hjem.
At de ikke føle sig som rigtig hjemmehørende nogetsteds, men staa som
Fremmede i Landet, det kjendes derpaa, at de gjerne have mere Samkvem
med hinanden indbyrdes end med andre Folk og endogsaa sig imellem ofte
bruge et fremmed Sprog (Fantemaalet). — En Følge af deres idelige
Reisen fra Sted til Sted er den, at de kun kunne befatte sig med visse
lidet vigtige Haandteringer, som til Nød kunne drives af reisende Folk
(Hesteskjærere, Kjedelflikkere, Kammagere, Knappe-Fanter o. s. v.). En
anden altfor naturlig Følge af deres ustadige Flakken er, at deres Børn
stundom ikke erholde christelig Daab, at de endnu hyppigere voxe op
uden Underviisning i Christendoms-Kundskab, at de derfor ikke kunne
stedes til Konfirmation og Altergang og altsaa heller ikke kunne vorde
ægteviede, hvisaarsag Mange af dem give sig sammen i løst Ægteskab. Med
Hensyn hertil er det ofte sagt, at de gaa som Hedninger i Landet. — Da
Arbeidsfortjenesten ved deres foregivne Næringsveie ikke kan have været
tilstrækkelig for dem, og da den forsømte Opdragelse ikke har
indprentet dem de Pligter, som skyldes Andre, saa var det altfor
naturligt, om allehaande Laster og Utilbørligheder gik i Svang blandt
dem; dette har ogsaa været saa i Virkeligheden: meget ofte og især i
afsidesliggende Egne have de ved paatrængende Tryglen og adskillig
Underfundighed (Signeri) vidst at tilvende sig, hvad de have begjæret,
og det er bekjendt, at netop af disse Folk have jevnlig saare Mange
maattet gribes og afstraffes for Tyveri og andre grove Forbrydelser.

Sammenfatter man alt dette i en Sum, saa kan man sige, at Fanternes
Parti er imod Alle og Alle imod det. Men dette er en ulykkelig
Tilstand, ulykkelig for det hele Land, endnu mere ulykkelig for
Fanterne selv. Det er en Tilstand, som Alle bør forene sig om at faa
endt.

Dette har ogsaa været den almindelige Tanke især fra Aaret 1845 af. Da
blev Fante-Folket talt (tilsammen 1145 Sjele), og siden blev dets Kaar
og Leveviis mere omhyggelig undersøgt. Dette bevirkede en større Iver
imod Ondet, saa baade offentlige Betjente og private Mænd snart ved
alvorlig Strænghed, snart ved Mildhed og Hjælpsomhed søgte at bringe de
forhen omflakkende Folk til Stadighedog Ro. Det tør ogsaa troes, at
disse Bestræbelser ikke have været frugtesløse; thi fra flere Egne af
Landet erfares, at man i de senere Aar ikke mærker saa meget til
Fanternes urolige og lovløse Færd.

Endnu gaar der dog Levninger af Fantefolket hist og her i Landet. Er
der nogen af Fanterne, som fremdes [[** sic = vel fremdeles]] vil
trodse Lovens Bud, saa er Lovens Arm over ham. Men er der nogen af dem,
som selv ønsker at forlade Fantestien, saa skal der nu gives ham
udtrykkeligt Tilsagn om Mildhed og Hjælpsomhed.

Ved Storthingets Beslutning af I7de August 1854 og ved Hans Majestæt
Kongens Beslutning af 31te August dette Aar er det bestemt at en Sum af
indtil sex Tusinde Daler i de nærmeste Aar skal kunne anvendes for at
forhjælpe dem af Fanterne, som selv ønske det, til at faa et fast Hjem
og komme i en ordentlig Levevei, samt for at forhjælpe deres Børn til
ordentlig Undervisning og Opdragelse.

Regelen for dem, som ville nyde Godt heraf, er denne: De Personer af
Fantefolket, som ikke have Hjemstavnsret i noget af Rigets
Fattigvæsensdistrikter, henvende sig til Fattigkommissionen paa det
Sted, hvor de midlertidig opholde sig, og de, som have Hjemstavn i
noget Distrikt, henvende sig til Fattigkommissionen i dette samme
Distrikt. Fattigkommissionen vil da tage alle Omstændigheder i
Betragtning, og naar den finder Grund til at anbefale Vedkommende til
Understøttelse, saa vil nærværende Departement, til hvis Ordning denne
Sag er overdraget, efter Mulighed bevilge det Fornødne, og det enten en
Gang for Alle eller flere Aar i Rad.

Det staar altsaa nu til Fanterne selv at komme i en bedre Tilstand; de
kunne, selv om de før have været meget forladte og forvildede, erholde
et fast Hjem og forsøge sig i en ordentlig Levevei samt see sine
udlevede Gamle og smaa Børn vel forsørgede. Og derfor indbydes og
opfordres herved alle de, som hidtil have hørt til Fantefolket og levet
paa Fanteviis, til alvorlig at betænke denne Sag og fatte en god
Beslutning og holde den trolig. Skeer dette, saa skal det foragtede
Fante-Navn uddø, og den, som før kaldtes Fant, skal af alle Skjønsomme
agtes og æres lige med Landets øvrige Borgere.

Til alle andre, som denne Kundgjørelse maatte see eller høre, henvender
Departementet sig sluttelig med den Anmodning, at de, naar Leilighed
gives, ville gjøre Personer af Fantefolket bekjendte med denne
Indbydelse, opmuntre dem til at følge den og understøtte dem i det gode
Forsæt. Det er Departementets Forventning, at en paa en Gang saa
almennyttig og menneskekjærlig Foranstaltning som den her tilsigtede
ikke skal savne denne Medborgeres velvillige Bistand.

